8.11.2011 B7-0575/2011 NÁVRH UZNESENIA predložený v súlade s článkom 120 rokovacieho poriadku
o cieľoch Európskej únie v oblasti vzdelávania
Angelika Werthmann
,
Heinz K. Becker
,
Evelyn Regner
PE472.780v01-00 B7‑0575/2011 Návrh uznesenia Európskeho parlamentu o cieľoch Európskej únie v oblasti vzdelávania
Európsky parlament ,
– so zreteľom na ciele stratégie EÚ 2020 v oblasti vzdelávania a správu o vzdelávaní v EÚ s názvom Progress towards the Common European Objectives in Education and Training (2010/2011),
– so zreteľom na správu Komisie z roku 2011 s názvom modernizácia vysokoškolského vzdelávania v Európe: financovanie a sociálny rozmer,
– so zreteľom na článok 120 rokovacieho poriadku,
A. keďže medzi členskými štátmi existujú v oblasti vzdelávania významné rozdiely vzhľadom na to, že táto oblasť patrí napriek spoločným strategickým cieľom do právomoci jednotlivých štátov;
B. keďže iniciatíva Celoživotné vzdelávanie spolu s programami, ktoré sú v nej obsiahnuté, významnou mierou prispievajú k plneniu cieľov stratégie EÚ 2020 v oblasti vzdelávania;
1. vyzýva Komisiu a členské štáty, aby napriek zložitej hospodárskej situácii neznižovali rozpočty na vzdelávanie, ale aby ich považovali za investície do predchádzania budúcim krízam; odporúča, aby sa vzhľadom na zmeny v pohľade na pracovný a súkromný život podporovali zariadenia s celodenným programom vzdelávania a starostlivosti;
2. poukazuje na to, že niektoré členské štáty majú nedostatok učiteľov a že sa musia prijať opatrenia na zvýšenie príťažlivosti učiteľského povolania;
3. poukazuje na to, že až 70 % všetkých učiteľov predstavujú ženy, no že ich podiel rapídne klesá na vyšších pozíciách; domnieva sa, že treba prijať vhodné kroky na odstránenie tohto nepomeru;
4. vyzýva Radu a Komisiu, aby zabezpečili, že nová generácia programov Celoživotné vzdelávanie prispeje na všetkých úrovniach ku kvalite, rovnosti príležitostí a internacionalizácií koherentných systémov vzdelávania.
