Inovácie - budúcnosť Európy
Výskum a inovácie
2011-02-21 - 13:51
Inovácie- kľúčové pre rast pracovných miest ©BELGA "Ako môže Európa zlepšiť kvalitu života občanov a vytvoriť pre nich nové pracovné miesta, inými slovami ako môžeme premeniť Európu pre svet po kríze?".
Kľúčom k úspechu sú inovácie.
Diskutovali o nich poslanci spolu s európskymi a americkými odborníkmi z prostredia vedy a biznisu počas verejného vypočutia Výboru pre priemysel, výskum a energetiku.
"Potrebujeme zmeniť postoj a podporovať tvorivosť," povedala Judith Merkies, autorka dokumentu EP o Únii Inovácii.
Únia inovácií môže vytvoriť 3,7 miliónov pracovných miest
Únia inovácií je jedným z pilotných projektov stratégie Európa 2020.
Európska únia potrebuje inovácie, aby mohla podporiť svoju konkurencieschopnosť v celosvetovom meradle, využiť svoju znalostnú základňu, zlepšiť svoju hospodársku situáciu a riešiť dôležité spoločenské výzvy 21. storočia, akými sú zmena klímy, zásoby energie, nedostatok zdrojov a vplyv demografických zmien, píše sa v dokumente Výboru pre priemysel.
"Pre nás sú inovácie veľmi dôležitou otázkou, z hľadiska budúcnosti ako aj fungovania Európy." povedal predseda výboru, nemecký ľudovecký poslanec Herbert Reul.
Únia inovácií odporúča, aby členské štáty a EÚ investovali do vzdelávania, výskumu a vývoja až do 3% HDP.
Navrhované opatrenia tiež zahŕňajú:
zlepšenie mobility európskych výskumníkov
lepší prístup k financovaniu na úrovni EÚ
odstránenie prekážok pre podnikateľov, ktoré im bránia preniesť novátorské myšlienky na trh
zosilnenie spolupráce medzi vedou, výskumom a obchodnou sférou
Podľa odhadov Komisie, ak sa investuje 3 % HDP EÚ na výskum a vývoj do roku 2020, vytvorí sa až 3,7 milióna pracovných miest a ročný HDP sa zvýši o takmer 800 miliárd EUR do roku 2025.
Bližšie prepojenie medzi výskumom a trhom
Odborníci a poslanci sa pozreli na inovácie v súčasnom kontexte rozpočtových obmedzení, ale aj zvýšenej svetovej konkurencie.
Nedostatok efektívneho prepojenia medzi vysokým školstvom, výskumom a trhom je považovaný za jednu z najväčších bŕzd pre rozvoj inovačného prostredia v Európe.
Aj keď investujeme obrovské balíky peňazí do inovácií a výskumu," 'komercializácia' je v Európe takmer nadávkou." prehlásil český poslanec Evžen Tošenovský (Európski konzervatívci a reformátori).
Podľa odborníkov je veľkým problémom zaužívaný európsky vysokoškolský systém.
Bez jeho reformy nie je možné vytvoriť funkčné inovačné prostredie.
Holandská sociálno-demokratická poslankyňa Judith Merkies pripustila, že vysoké školstvo v Európe môže byť zastarané, keďže nie je dostatočne zamerané na aplikovaný výskum, t.j. na uplatnenie vynálezov na trhu.
"Väčšina vysokých škôl v Európe sa však nemôže zúčastňovať na rizikových investíciách, ani si brať pôžičky.
Školy sú závislé na verejných financiách." vysvetlila.
Zdôraznila ale, že aj napriek tomu, zo všetkého najviac, aj tu v Európe, potrebujeme ambície.
Riadenie v prospech inovácii
Experti sa zhodli, že EÚ potrebuje zjednodušiť súčasný systém inovačných politík, obmedziť ich roztrieštenosť a určiť si kľúčové priority.
Rozhodovacie procesy a uvádzanie európskych rozhodnutí do praxe musia byť rýchlejšie.
Španielska ľudovecká poslankyňa Cristina Gutiérrez-Cortines považuje za dôležitú zmenu súčasného postoja k inováciám: "Európa má riadiaci syndróm, prijímame zákony veľmi strnulým spôsobom a chýba nám flexibilita".
Autorka správy, Judith Merkies uzavrela diskusiu konštatovaním, že by EÚ mala obmedziť "regulovanie tvorivosti, ale riadiť v prospech inovácií."
Verejné vypočutie “Únia inovácií - Transformácia Európy pre svet po kríze” Výboru pre priemysel, výskum a energetiku sa konalo 10. februára 2011 v Bruseli.
20110218STO13922 Stránka verejných vypočutí Výboru pre priemysel Pracovný dokument o Únii inovácií Dokument EK- Hlavná iniciatíva stratégie Európa 2020 - Únia inovácií Európska komisia - Únia inovácií (len po anglicky)
SK
1
PHOTO
20110218PHT13946.jpg
SK
2
LINK
/activities/committees/eventsCom.do?language=sk&body=ITRE
SK
4
LINK
/meetdocs/2009_2014/documents/com/com_com(2010)0546_/com_com(2010)0546_sk.pdf
SK
5
LINK
http://ec.europa.eu/research/innovation-union/index_en.cfm
-//EP//TEXT COMPARL PE-452.785 01 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
