Dalitovia: Parlament sa dotýka "nedotknuteľných"
Ľudské práva
2007-02-27 - 16:26
Životné podmienky Dalitov sú mizerné
Nemôžu nosiť topánky, sedieť na autobusovej zastávke a ich deti jedia v škole v oddelených priestoroch.
Zoznámte sa so životnými podmienkami Dalitov.
Týchto 167 miliónov obyvateľov Indie, nazvaných aj "nedotknuteľní", čelí každý deň fyzickej a sociálnej diskriminácii.
Európsky parlament však ľahostajný nie je a v nedávno prijatej rezolúcii sa zastáva ich práv.
Podľa hinduizmu patria ľudia do niektorej zo štyroch kást.
Najvyššou z nich sú kňazi, nasledovaní kastou bojovníkov a skupinou obchodníkov.
Roľníci a robotníci, nazývaní šudrovia, slúžia jednej z troch vyšších kást.
Existuje však aj početná skupina obyvateľov, ktorí nepatria ani do jednej z týchto štyroch skupín.
Ide o potomkov pôvodných obyvateľov Indie, takzvaných Dalitov.
Aj tieň poškvrňuje
Život poslednej spomenutej skupiny je mimoriadne obtiažny.
Nie nadarmo sa im hovorí "nedotknuteľní".
Ak sa totiž člen vyššej kasty dotkne Dalita, prípadne na ňom spočinie čo i len jeho tieň, automaticky sa stáva nečistým a musí podstúpiť sériu očisťujúcich rituálov.
Dalitovia majú len veľmi obmedzený prístup k pôde, zamestnaniu, vzdelaniu či zdravotníckej starostlivosti.
O ich postavení veľa vypovedá aj táto štatistika.
Každú hodinu dvaja z nich čelia napadnutiu, každý deň sú znásilnené tri dalitské ženy a každý týždeň je obeťou vrahov až 13 "nedotknuteľných".
Hoci bol tritisíc ročný kastový systéme v Indii zrušený ešte v roku 1950, stále zostáva v spoločnosti silne zakorenený a väčšina obyvateľstva sa nim riadi aj dnes.
Najväčší demokratický režim na svete, India, tak doteraz nebol schopný zabrániť porušovaniu práv tejto menšiny.
Čo navrhujú poslanci?
Európsky parlament preto 1. februára prijal uznesenie, ktoré poukazuje na ťažké životné podmienky Dalitov.
Poslanci v ňom vyzývajú indickú vládu, aby "zdokonalila svoj systém trestného súdnictva s cieľom uľahčiť registráciu žalôb proti páchateľom trestných činov na Dalitoch" a aby "zvýšila mieru usvedčenia týchto páchateľov".
Parlament ďalej nalieha na Radu a Komisiu, aby problémy tejto komunity nastoľovali pri rokovaniach medzi EÚ a Indiou a aby rozvojové programy EÚ obsahovali osobitné opatrenia.
Tie by mali zabezpečiť, že okrajové spoločenstvá, kmene a kasty preklenú širokú priepasť medzi nimi a ostatnými obyvateľmi.
20070222STO03533 Ochrana Dalitov je podľa poslancov nedostatočná (anglicky) Uznesenie Európskeho parlamentu o situácii v oblasti ľudských práv Dalitov v Indii Výbor EP pre rozvoj Kto sú Dalitovia? (anglicky) Kampaň za ochranu ľudský ch práv Dalitov (anglicky)
SK
1
PHOTO
20070226PHT03657.jpg
SK
4
LINK
/activities/expert/committees/presentation.do?committee=2347&rewritten&language=SK
SK
5
LINK
http://www.dalitsolidarity.org/html/who_are_dalits.htm
SK
6
LINK
http://www.dalits.org/
-//EP//TEXT IM-PRESS 20070130IPR02607 0 NOT XML V0//SK
-//EP//TEXT TA P6-TA-2007-0016 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
