EP sa zaoberal bezpečnostným a obranným aspektom Únie
Bezpečnosť a obrana
2006-11-16 - 13:36
Plénum EP schválilo správu o európskej bezpečnostnej stratégii v rámci Európskej bezpečnostnej a obrannej politiky (EBOP).
Jej text podporuje konštatovanie, že EÚ sa má vyvíjať smerom k bezpečnostnej a obrannej Únii, ktorá sa bude zaoberať tak vonkajšou, ako aj vnútornou bezpečnosťou, bojom s terorizmom a zvládaním prírodných katastrof.
EBS z decembra 2003 podľa EP obsahuje "vynikajúcu analýzu hrozieb moderného sveta".
Správa schválená pomerom hlasov 414 za a 117 proti zdôrazňuje, že je nevyhnutné pravidelne sledovať implementáciu európskej bezpečnostnej stratégie (EBS), aby bolo možné reagovať na geopolitický vývoj.
Zároveň požaduje, aby boli do jej pôsobnosti zahrnuté aspekty, akými sú celosvetovo rastúca konkurencia vo vodných a energetických zdrojoch, prírodné katastrofy a bezpečnosť vnútorných hraníc Únie.
Najneskôr v roku 2008 bude podľa europoslancov nutné uskutočniť revíziu súčasnej stratégie.
Hlasovania sa zdržalo 12 poslancov.
Za hlavné hrozby, ktorým Európska únia a jej občania čelia, označuje EBS medzinárodný terorizmus, šírenie zbraní hromadného ničenia, regionálne konflikty, zlyhanie štátov a organizovaný zločin.
Hoci správa zdôrazňuje, že v prípade napadnutia územia Únie ozbrojenými silami tretej krajiny zostáva NATO zárukou kolektívnej obrany, poukazuje na to, že EÚ sa má vyvíjať smerom k bezpečnej a obrannej Únii.
Spomína napr. zavedenie spoločného trhu v oblasti obrany, spoločný špionážny systém a vytvorenie Európskej jednotky civilnej ochrany.
Správa podčiarkuje aj význam európskej Ústavnej zmluvy, ktorá by podľa EP priniesla významný pokrok prostredníctvom zavedenia úradu európskeho ministra zahraničných vecí, ako aj prostredníctvom zavedenia doložky solidarity pre prípady, keď bude členský štát zasiahnutý teroristickým útokom, prírodnou katastrofou, alebo katastrofou spôsobenou ľuďmi.
20061113IPR12545 Konečné znenie prijatého textu nájdete po jeho publikovaní na stránke:
SK
1
LINK
/activities/expert/ta.do?language=SK
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
