PRÍLOHA
XIII
Rámcová dohoda o vzťahoch medzi Európskym parlamentom a Komisiou
Európsky parlament a Komisia Európskych spoločenstiev,
so zreteľom na Zmluvu o Európskej únii,
so zreteľom na vyhlásenia predsedu Komisie pred Európskym parlamentom od mája 1999,
so zreteľom na písomné a ústne vyhlásenia každého kandidáta na komisára počas jeho vypočutia výbormi Európskeho parlamentu a na hodnotenia kandidátov prednesené predsedami výborov po týchto vypočutiach,
so zreteľom na vyhlásenie kandidáta na predsedu Komisie pred konferenciou predsedov zo 7. septembra 1999,
so zreteľom na program navrhnutej Komisie, ktorý 14. septembra 1999 predložil kandidát na predsedu Komisie,
so zreteľom na rozhodnutie Európskeho parlamentu z 15. septembra 1999
Ú.v.
C 54, 25.2.2000, s.
51.
, ktorým sa schvaľuje menovanie pána Prodiho do funkcie predsedu Komisie a menovanie Komisie na zvyšok funkčného obdobia, ktroé sa skončí 22. januára 2000 a na funkčné obdobie od 23. januára 2000 do 22. januára 2005,
so zreteľom na čl. 214 zmluvy o ES,
so zreteľom na Rokovací poriadok Európskeho parlamentu, najmä na články 32 a 33,
keďže Zmluva o Európskej únii si obzvlášť kladie za cieľ posilnenie demokratickej legitimity rozhodovacieho procesu únie,
keďže schválenie Komisie Európskym parlamentom je príkladom vzťahu založeného na vzájomnej dôvere, ktorá by mala spájať oba orgány počas celého volebného obdobia parlamentu,
keďže táto rámcová dohoda
Schválená konferenciou predsedov 29.6.2000.
nezasahuje do právomocí a výsadných práv Európskeho parlamentu alebo Komisie, ale má za cieľ zabezpečiť ich čo najefektívnejší výkon v jednotnom inštitučnom rámci založenom na čl. 3 Zmluvy o Európskej únii,
sa dohodli takto:
Všeobecné zásady
1.
S cieľom aktualizovať kódex správania prijatý v roku 1990 a zmenený a doplnený v roku 1995 sa tieto dva orgány dohodli na nasledujúcich ustanoveniach, ktoré smerujú k posilneniu zodpovednosti a legitimity Komisie, k rozšíreniu konštruktívneho dialógu a politickej spolupráce, zlepšeniu toku informácií, ku konzultáciám s Európskym parlamentom a jeho informovaniu o administratívnych reformách Komisie.
Oba orgány sa tiež dohodli na viacerých osobitných vykonávacích opatreniach o (i) legislativnom postupe, (ii) medzinárodných zmluvách a rozšiírení, (iii) a posune dôverných dokumentov a informácií Komisie.
Vykonávacie ustanovenia tvoria prílohy k tejto rámcovej dohode.
Rozšírenie konštruktívneho dialógu a politickej spolupráce
2.
Predseda alebo podpredseda Komisie sa zaväzuje každých šesť mesiacov podávať správu konferencii predsedov o politickom uskutočňovaní programu práce na daný rok a o každej jeho aktualizácii spôsobenej aktuálnymi a dôležitými politickými udalosťami.
3.
Komisia naďalej pravidelne podáva správy Európskeho parlamentu o opatreniach, ktoré prijala v reakcii na jeho požiadavky.
Tieto informácie poskytuje najmenej raz za tri mesiace.
4.
Komisia vezme do úvahy všetky žiadosti o predloženie legislatívnych návrhov, ktoré jej podá Európsky parlament podľa čl. 192 zmluvy o ES a zaväzuje sa poskytnúť rýchlu a dostatočne podrobnú odpoveď na každú takúto žiadosť v príslušnom parlamentnom výbore, a ak je to potrebné, na plenárnej schôdzi Európskeho parlamentu.
5.
Komisia sa zaväzuje, že pri vydávaní svojich stanovísk Rade k pozmeňujúcim a doplňujúcim legislatívnym návrhom Európskeho parlamentu podľa čl. 251 zmluvy o ES, dôsledne zohľadní pozmeňujúce a doplňujúce návrhy prijaté v druhom čítaní; ak sa zo závažných dôvodov a po preskúmaní kolégiom rozhodne tieto pozmeňujúce alebo doplňujúce návrhy neprijať alebo nepodporiť, vysvetlí svoje rozhodnutie v pléne alebo na nasledujúcej schôdzi príslušného parlamentného výboru.
6.
Komisia v rámci svojich možností zabezpečí, aby bol Európsky parlament informovaný a plne zapojený do príprav a priebehu medzivládnych konferencií.
7.
Nastupujúca Komisia čo najskôr predstaví svoj politický program obsahujúci všetky navrhované priority pre dané funkčné obdobie a nadviaže dialóg s Európskym parlamentom.
8.
Komisia v pravidelných intervaloch predkladá Európskemu parlamentu správy o plnení rozpočtu; Európsky parlament sa zaväzuje dôsledne preskúmať tieto správy na úrovni gestorských výborov.
Politická zodpovednosť
9.
Bez toho, aby tým bol dotknutý princíp kolegiality Komisie, každý člen Komisie nesie politickú zodpovednosť za činnosť v oblasti svojej pôsobnosti.
10.
Komisia uznáva, že ak Európsky parlament vyjadrí nedôveru jednému z jej členov (za podmienky politickej podpory takéhoto stanoviska, pokial ide o vecnú aj formálnu stránku), predseda Komisie dôkladne zváži, či požiada tohto člena o odstúpenie.
11.
Predseda Komisie ihneď oznámi Európskemu parlamentu každé rozhodnutie týkajúce sa určenia pôsobnosti členov Komisie.
V prípade podstatných zmien týkajúcich sa niektorého komisára (napr. vymedzenie celkom novej oblasti pôsobnosti alebo pridelenie dôležitej skupiny nových povinností), je tento Komisár povinný predstúpiť pred gestorský výbor na jeho požiadanie.
Informačný tok
12.
Komisia pohotovo a v plnom rozsahu informuje Európsky parlament o svojich návrhoch a podnetoch v oblasti legislatívy a rozpočtu a podľa svojich možností aj o návrhoch a podnetoch v oblastiach spoločnej zahraničnej a bezpečnostnej politiky a slobody, bezpečnosti a spravodlivosti.
Vo všetkých oblastiach, v ktorých Európsky parlament vystupuje ako zákonodarca alebo ako nositeľ časti rozpočtovej právomoci, musí byť informovaný rovnako ako Rada v každom štádiu legislatívneho a rozpočtového konania.
13.
Komisia neuverejní žiadne legislatívne iniciatívy ani dôležité iniciatívy alebo rozhodnutia pred tým, ako o nich písomne upovedomí Európsky parlament, a pri politicky dôležitých záležitostiach v zhode s Európskym parlamentom navrhne, že ho bude informovať:
-
buď na plenárnom rokovaní, ak sa práve koná schôdza Európskeho parlamentu;
-
alebo pred konferenciou predsedov, prístupnej pri tejto príležitosti všetkým poslancom Európskeho parlamentu;
-
alebo náležitým spôsobom informovať predsedov príslušných parlamentných výborov, ktorí môžu zvolať schôdzu dotknutého výboru.
Osobitné ustanovenia týkajúce sa dôverných informácií sú uvedené v prílohe 3.
14.
Každý komisár dohliada na pravidelný a priamy tok informácií medzi komisárom a predsedom príslušného parlamentného výboru.
15.
Komisia v rámci svojich možností zabezpečí, aby bol Európsky parlament rýchlo a v plnom rozsahu informovaný v každom štádiu prípravy, rokovania a uzatvárania medzinárodných zmlúv tak, aby Komisii mohla zohľadniť názory Európskeho parlamentu v súlade s ustanoveniami prílohy 2.
16.
Komisia pri plnení úloh vyplývajúcich zo zmluvy v oblastiach spoločnej zahraničnej a bezpečnostnej politiky a policajnej a súdnej spolupráce v trestných veciach prijme opatrenia na lepšie zapojenie Európskeho parlamentu v týchto oblastiach tak, aby mohla Komisia čo najlepšie zohľadniť postoje Európskeho parlamentu.
17.
V súvislosti s každoročným absolutóriom upraveným v čl. 276 zmluvy o ES sa Európsky parlament a Komisia dohodli, že Komisia postúpi každú informáciu potrebnú pre dohľad nad plnením rozpočtu na príslušný rok, ktorú si od nej na tieto účely vyžiada predseda výboru zodpovedného za konanie o absolutóriu podľa prílohy VI Rokovacieho poriadku Európskeho parlamentu.
Ak vyjdú najavo nové skutočnosti, týkajúce sa predchádzajúcich rokov, za ktoré už bolo udelené absolutórium, Komisia postúpi všetky potrebné informácie k danej záležitosti, s cieľom dosiahnuť riešenie prijateľné pre obidve strany.
18.
Ak je vnútorný dokument Komisie, o ktorom Európsky parlament nebol informovaný podľa bodu 13 tejto rámcovej dohody, šírený mimo orgánov, môže predseda Európskeho parlamentu požiadať o bezodkladné predloženie tohto dokumentu Európskemu parlamentu, aby s ním mohol oboznámiť poslancov Európskeho parlamentu, ktorí o to požiadajú.
Parlamentné konania
19.
Komisia zabezpečí, aby v zásade vždy, keď o to Európsky parlament požiada, bol na plenárnom rokovaní o bodoch programu, ktoré patria do jeho pôsobnosti, prítomný príslušný komisár.
20.
S ohľadom na zabezpečenie prítomnosti komisárov sa Európsky parlament zaväzuje čo najpresnejšie dodržiavať konečné návrhy programu.
21.
Ak Európsky parlament zmení návrh programu schôdze následne po schôdzi konferencie predsedov, ktorá rozhodla o konečnom návrhu programu schôdze, alebo ak zmení poradie bodov v programe schôdze, Komisia vynaloží všetko úsilie na zabezpečenie prítomnosti príslušného komisára.
22.
Komisia môže navrhnúť zaradenie bodov do programu najneskôr dovtedy, kým konferencie predsedov nerozhodne o konečnom návrhu programu schôdze.
Európsky parlament návrhy Komisie dôsledne zohľadní.
23.
Žiadosti komisárov, aby mohli na plenárnom rokovaní urobiť vyhlásenia podľa čl. 37 Rokovacieho poriadku Európskeho parlamentu, sa, pokiaľ je to možné, zaradia do programu nasledujúceho schôdze.
24.
Komisár zodpovedný za vec, ktorá tvorí bod programu schôdze parlamentného výboru, sa zúčastní príslušnej schôdze výboru, ak je pozvaný.
Každý člen Komisie bude na vlastnú žiadosť vypočutý.
Ak prítomnosť člena Komisie na parlamentnej schôdzi výboru nebola výslovne vyžiadaná, Komisia zabezpečí svoje zastúpenie zodpovedným úradníkom na vyššom stupni riadenia.
Správne reformy
25.
Komisia vytvorí náležitý mechanizmus na pravidelné informovanie Európskeho parlamentu a vedenie vzájomného konštruktívneho dialógu o prebiehajúcej správnej reforme Komisie.
26.
Každý kódex správania komisárov sa ihneď zašle Európskemu parlamentu.
Jeho aplikácia sa pravidelne preveruje.
Záverečné ustanovenia
27.
Európsky parlament a Komisia sa zaväzujú upevniť vzájomnú spoluprácu v oblasti informácií a komunikácie; svoju činnosť môžu koordinovať v rámci medziinštitucionálnej pracovnej skupiny pre informácie a komunikáciu.
V tejto súvislosti môžu pripraviť spoločné aktivity zamerané na zlepšenie verejnej informovanosti a zabezpečia náležitú koordináciu svojich informačných aktivít, pri súčasnom rešpektovaní samostatnosti a odlišného poslanie každého orgánu.
28.
Obidva orgány pravidelne vyhodnocujú uplatňovanie tejto rámcovej dohody.
29.
Všetky osobitné opatrenia sú vymedzené v prílohách.
Príloha
1:
Osobitná dohoda o legislatívnom procese
1.
Pri vykonávaní vyššie uvedenej rámcovej dohody a na základe skúseností z kódexov správania z rokov 1990 a 1995
Ú.v.
C 89, 10.4.1995, s.
68.
Komisie a Európskeho parlamentu sa oba orgány dohodli na nasledujúcich osobitných ustanoveniach týkajúcich sa legislatívneho postupu.
Legislatívne plánovanie a ročný legislatívny plán
2.
Pri príprave ročného legislatívneho plánu Komisia zohľadní v najvyššej možnej miere usmernenia navrhnuté Európskym parlamentom.
Komisia predloží svoj plán v dostatočnom predstihu, aby umožnila širokú verejnú diskusiu o jeho obsahu.
Poskytne dostatok podrobných informácií o presnom obsahu každého bodu plánu, tak aby ich Európsky parlament mohol vziať do úvahy pri svojom legislatívnom plánovaní.
Komisia čo najskôr informuje medziinštitucionálnu koordinačnú pracovnú skupinu o každom prípadnom omeškaní pri predkladaní konkrétneho návrhu alebo materiálu v prijatom pláne, bez toho, aby boli dotknuté právomoci Komisie.
Výber právneho základu
3.
Komisia sa zaväzuje informovať Európsky parlament súčasne s Radou o každom návrhu, ktorý sa mení právny základ v priebehu rozhodovacích postupov.
4.
Komisia vezme v čo najvyššej miere do úvahy všetky zmeny právneho základu svojich návrhov, ktoré sú obsiahnuté v pozmeňujúcich a doplňujúcich návrhoch Európskemu parlamentu.
Komisia sa zaväzuje svoje stanovisko podrobne odôvodniť.
Všeobecné legislatívne postupy
5.
Komisia a Európsky parlament zabezpečia dôsledné uplatňovanie Spoločného vyhlásenia o praktických opatreniach týkajúcich sa nového postupu spolurozhodovania (čl. 251 zmluvy o ES) podpísaného Európskym parlamentom, Radou a Komisiou 5. mája 1999
Ú.v.
C 279, 1.10.1999, s.
230.
.
6.
Komisia pravidelne informuje príslušný parlamentný výbor o základných postojoch vyplývajúcich z diskusií v orgánoch Rady, najmä, ak sa odkláňajú od pôvodného návrhu a tiež mu postúpi každý svoj pozmeňujúci alebo doplňujúci návrh k pôvodnému návrhu, na základe ktorého Rada pokračuje v diskusii.
Komisia čo najskôr informuje Európsky parlament o prijatí kladných stanovísk k pozmeňujúcim a doplňujúcim návrhom Rady k návrhom Komisie.
7.
Pri legislatívnych postupoch, ktoré nevyžadujú spolurozhodovanie:
(i)
Komisia včas upozorní orgány Rady na to, že nemajú dosiahnuť politickú zhodu o návrhoch skôr, než k nim Európsky parlament vyjadrí svoje stanovisko.
Komisia požiada, aby sa diskusia na ministerskej úrovni skončila až po tom, ako bol členom Rady poskytnutý dostatočný čas na preskúmanie stanoviska Európskeho parlamentu.
(ii)
Komisia zabezpečí, aby Rada rešpektovala pravidlá stanovené Súdnym dvorom Európskych spoločenstiev, podľa ktorých sa musí uskutočniť opätovná konzultácia s Európskym parlamentom, ak Rada podstatne zmení návrh Komisie.
Komisia informuje Európsky parlament o každom upozornení Rady na potrebu opätovnej konzultácie.
(iii)
Komisia sa zaväzuje, že v prípade potreby stiahne legislatívny návrh zamietnutý Európskym parlamentom.
Ak sa Komisia zo závažných dôvodov a po zvážení kolégia rozhodne nestiahnuť svoj návrh, vysvetlí dôvody svojho rozhodnutia vo vyhlásení pred Európskym parlamentom.
(iv)
S cieľom zdokonaliť legislatívne plánovanie sa Európsky parlament zaväzuje:
-
menovať spravodajcov pre budúce návrhy podľa možnosti ihneď po prijatí legislatívneho plánu;
-
považovať žiadosti o opätovnú konzultáciu za absolútnu prioritu, za predpokladu, že mu boli zaslané všetky potrebné informácie;
-
pri plánovaní svojej činnosti brať do úvahy priority Komisie a Rady;
-
plánovať legislatívne časti svojich programov v súlade s aktuálnym legislatívnym plánom a uzneseniami, ktoré prijal k tomuto plánu;
-
dodržiavať primerané lehoty, pokiaľ je to prospešné pre postupy, pri vydávaní stanovísk v prvom čítaní pri postupoch spolupráce a spolurozhodovania alebo pri vydávaní stanovísk v rámci konzultačného postupu.
8.
Ak Súdny dvor vyhlási akt za neplatný, avšak jeho právne účinky pretrvávajú, Komisia sa zaväzuje predložiť zmenený návrh legislatívneho aktu, ktorým sa vykoná rozhodnutie Súdneho dvora.
Komisia vopred a v plnom rozsahu informuje Európsky parlament, keď má v úmysle prijať vykonávacie ustanovenia na základe aktu, ktorý bol vyhlásený za neplatný, avšak jeho právne účinky pretrvávajú, aby sa zabezpečilo zohľadnenie postojov Európskeho parlamentu.
9.
Komisia vopred oznámi Európskemu parlamentu a Rade stiahnutie svojich návrhov.
Osobitné legislatívne právomoci Komisie
10.
Komisia včas a v plnom rozsahu informuje Európsky parlament o aktoch, ktoré prijala, a ktoré patria do jej legislatívnej právomoci.
Vykonávacie právomoci
11.
Vykonanie rozhodnutia Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu
Ú.v.
L 184, 17.7.1999, s.
23.
, upravuje dohoda medzi Komisiou a Európskym parlamentom o spôsobe vykonania tohto rozhodnutia
Ú. v.
L 256, 10.10.2000, s.
19.
Pozri Prílohu XII.
.
Európsky parlament a Komisia zabezpečia prísne dodržiavanie tejto dohody.
12.
Kódex správania pri uskutočňovaní štrukturálnych politík Komisiou (2000-2006), podpísaný 6. mája 1999
Ú.v.
C 279, 1.10.1999, s.
488.
, sa naďalej uplatňuje voči vykonávacím aktom v oblasti štrukturálnych fondov.
Sledovanie aplikácie práva spoločenstva
13.
Okrem zvláštnych správ a výročnej správy o aplikácii práva spoločenstva Komisia na požiadanie príslušného parlamentného výboru ústne informuje Európsky parlament o priebehu konania od zaslania odôvodneného stanoviska a od formálnej výzvy v prípadoch, keď sa začalo konanie o porušení povinnosti oznámiť opatrenie, ktorým sa vykonáva smernica, alebo konanie o porušení povinnosti vyhovieť rozsudku Súdneho dvora.
Oba orgány sa dohodli na výmene všetkých dôležitých informácií týkajúcich sa legislatívneho plánovania a organizácie legislatívnych postupov prostredníctvom medzinštitucionálnej koordinačnej pracovnej skupiny.
Príloha
2:
Poskytovanie informácií Európskemu parlamentu o medzinárodných dohodách a rozširovaní a zapojenie Európskeho parlamentu v tejto oblasti
1.
S cieľom konkrétnejšieho uplatnenia všeobecnej zásady obsiahnutej v rámcovej dohode a na základe skúseností s ustanoveniami bodu 3.10 Kódexu správania Komisie a Európskeho parlamentu z roku 1995, sa oba orgány dohodli na týchto opatreniach:
Medzinárodné zmluvy
2.
V súvislosti s medzinárodnými dohodami vrátane obchodných dohôd (prípravná fáza takýchto dohôd, návrh smerníc na rokovania a prijaté smernice na rokovania) Komisia jasne a včas informuje Európsky parlament, aby mohla podľa možností náležite vziať do úvahy postoje Európskeho parlamentu.
3.
Komisia pravidelne a v plnom rozsahu informuje Európsky parlament prostredníctvom príslušného parlamentného výboru, prípadne na plenárnom rokovaní, o priebehu a záveroch medzinárodných rokovaní.
Informácie uvedené v predchádzajúcom bode sú Európskemu parlamentu poskytnuté dostatočne zavčasu, aby sa k nim prípadne mohol vyjadriť.
Európsky parlament sa za svoju stranu zaväzuje zaviesť vhodné postupy a opatrenia týkajúce sa utajenia v súlade s ustanoveniami prílohy 3.
4.
Komisia prijme potrebné kroky na zabezpečenie plnej a okamžitej informovanosti Európskeho parlamentu o:
(i)
rozhodnutiach týkajúcich sa dočasného uplatňovania alebo pozastavenia uplatňovania zmlúv;
a
(ii)
o zaujatí spoločného postoja v orgáne vytvorenom na základe dohody podľa čl. 310 zmluvy o ES.
5.
Na žiadosť Európskeho parlamentu Komisia umožní účasť poslancov Európskeho parlamentu ako pozorovateľov v delegáciách spoločenstva, ktoré rokujú o viacstranných dohodách, s tým, že poslanci sa nemôžu priamo zúčastniť rokovaní, na ktorých spoločenstvo zastupuje iba Komisia.
Pozorovatelia Európskeho parlamentu sú však počas schôdzí v súlade s podmienkami stanovenými pri výmene listov medzi predsedami oboch orgánov pravidelne informovaní o pokroku v rokovaniach, aby Komisia mohla vziať do úvahy postoje Európskeho parlamentu.
Rozšírenie
6.
Komisia v plnom rozsahu informuje Európsky parlament o pokroku v rokovaniach o rozšírení, aby mohol dostatočne zavčasu vyjadriť svoje postoje v rámci príslušných parlamentných postupov.
7.
V tomto kontexte Komisia v rámci svojich možností poskytne Európskemu parlamentu potrebné ústne aj písomné informácie týkajúce sa základných aspektov a vývoja v oblasti rozšírenia.
8.
Ak Európsky parlament prijme v súlade s čl. 96 rokovacieho poriadku odporúčanie týkajúce sa týchto záležitostí a ak sa Komisia z vážnych dôvodov rozhodne takéto odporúčanie nepodporiť, vysvetlí svoje dôvody pred Európskym parlamentom na plenárnom rokovaní alebo na nasledujúcej schôdzi príslušného výboru.
Príloha
3:
Poskytovanie dôverných informácií Európskemu parlamentu
1.
Rozsah
1.1.
Táto príloha upravuje podávanie a zaobchádzanie s dôvernými informáciami postúpenými Komisiou Európskemu parlamentu v súvislosti s výkonom parlamentných výsad týkajúcich sa legislatívnych a rozpočtových postupov, postupu o udelení absolutória a v širšom zmysle výkonu kontrolných právomocí Európskeho parlamentu.
Oba orgány konajú v súlade s povinnosťou vzájomnej lojálnej spolupráce a v duchu úplnej vzájomnej dôvery, ako aj v najprísnejšom súlade s príslušnými ustanoveniami zmluvy, najmä s čl.6 a 46 Zmluvy o Európskej únii a s čl. 276 zmluvy o ES.
1.2.
„Informáciou” sa rozumie akákoľvek písomná alebo ústna informácia, bez ohľadu na nosič informácie a autora.
1.3.
Komisia zabezpečí Európskemu parlamentu prístup k informáciám v súlade s ustanoveniami tejto prílohy, vždy keď prijme od niektorého z parlamentných orgánov uvedených v bode 1.4. žiadosť o poskytnutie dôverných informácií.
1.4.
Na účely tejto prílohy môžu Komisiu o dôverné informácie požiadať: predseda Európskeho parlamentu, predsedovia príslušných parlamentných výborov, predsedníctvo a konferencia predsedov.
1.5.
Táto príloha sa nevzťahuje na informácie o konaniach o porušení povinností a konaniach týkajúcich sa hospodárskej súťaže, ak nie sú zahrnuté v konečnom rozhodnutí Komisie v čase, keď je doručená žiadosť niektorého parlamentného orgánu.
1.6.
Tieto ustanovenia sa použijú bez toho, aby tým bolo dotknuté rozhodnutie č. 95/167/ES, Euratom, ESUO Európskeho parlamentu, Rady a Komisie z 19. apríla 1995 o podrobných ustanoveniach o výkone vyšetrovacích právomocí
Ú.v.
L 113, 19.5.1995, s.
2.
Európskeho parlamentu a príslušné ustanovenia rozhodnutia Komisie č. 1999/352/ES, ESUO, Euratom z 28. apríla 1999, ktorým sa zriaďuje Európsky úrad pre boj proti podvodom (OLAF)
Ú.v.
L 136, 31.5.1999, s.
20.
.
2.
Všeobecné pravidlá
2.1.
Na žiadosť niektorého z orgánov uvedených v bode 1.4.
Komisia tomuto orgánu čo najskôr postúpi všetky dôverné informácie potrebné na výkon kontrolných právomocí Parlamentu.
Oba orgány pritom v súlade so svojimi právomocami a pôsobnosťou rešpektujú:
-
základné ľudské práva, vrátane práva na spravodlivý proces a práva na ochranu súkromia;
-
ustanovenia upravujúce súdne a disciplinárne konania;
-
ochranu obchodného tajomstva a obchodných vzťahov;
-
ochranu záujmov únie, predovšetkým tých, ktoré sa týkajú verejnej bezpečnosti, medzinárodných vzťahov, menovej stability a finančných záujmov.
V sporných prípadoch sa vec postúpi predsedom oboch orgánov, aby našli riešenie.
Dôverné informácie od štátu, orgánu alebo medzinárodnej organizácie sa poskytnú iba so súhlasom pôvodcu.
2.2.
V prípade pochybností o dôvernosti informácie, alebo ak je potrebné prijať náležité opatrenia na jej poskytnutie v súlade s niektorou z možností uvedených v bode 3.2., sa predseda príslušného parlamentného výboru, v prípade potreby sprevádzaný spravodajcom, ihneď poradí s členom Komisie zodpovedným za príslušnú oblasť.
V sporných prípadoch sa vec postúpi predsedom oboch orgánov, aby našli riešenie.
2.3.
Ak nebola na záver postupu uvedeného v bode 2.2. dosiahnutá dohoda, predseda Európskeho parlamentu na základe odôvodnenej žiadosti príslušného parlamentného výboru vyzve Komisiu, aby vo vhodnom, riadne stanovenom termíne poskytla predmetné dôverné informácie podľa jednej z možností uvedených v bode 3.
Pred uplynutím tejto lehoty Komisia písomne informuje Európsky parlament o svojom konečnom postoji, voči ktorému si Európsky parlament v prípade potreby vyhradzuje právo uplatniť svoje právo na odvolanie.
3.
Opatrenia na prístup k dôverným informáciám a zaobchádzanie s nimi
3.1.
Dôverné informácie poskytnuté v súlade s postupom uvedeným v bode 2.2., prípadne v bode 2.3., sa poskytujú na zodpovednosť predsedu alebo člena Komisie parlamentnému orgánu, ktorý o ne požiadal.
3.2.
Bez toho, aby boli dotknuté ustanovenia bodu 2.3., sa prístup k informáciam a opatrenia na zachovanie ich utajenia určujú spoločnou dohodou medzi členom Komisie zodpovedným za danú oblasť a príslušným parlamentným orgánom, ktorý riadne zastupuje jeho predseda, a to výberom jednej z týchto možností:
-
informácie určené pre predsedu a spravodajcu príslušného parlamentného výboru;
-
obmedzený prístup k informáciám pre všetkých členov príslušného parlamentného výboru v súlade s náležitými ustanoveniami, prípadne so stiahnutím dokumentov po ich preštudovaní a zákazom robiť kópie;
-
rokovanie príslušného parlamentného výboru za zatvorenými dverami v súlade s opatreniami, ktoré sa môžu líšiť podľa stupňa utajenia a v súlade so zásadami stanovenými v prílohe VII Rokovacieho poriadku Európskeho parlamentu;
-
poskytnutie dokumentov, z ktorých boli odstránené všetky osobné údaje;
-
v mimoriadne odôvodnených prípadoch informácie určené iba predsedovi Európskeho parlamentu.
Predmetné informácie sa nemôžu uverejniť ani postúpiť iným príjemcom.
3.3.
V prípade nedodržania týchto ustanovení sa použijú ustanovenia týkajúce sa sankcií uvedené v prílohe VII Rokovacieho poriadku Európskeho parlamentu.
3.4.
S cieľom vykonať uvedené ustanovenia Európsky parlament zabezpečí zavedenie týchto postupov:
-
bezpečný archívny systém pre dokumenty klasifikované aako dôverné;
-
zabezpečenú čitáreň (bez kopírovacích strojov, telefónov, faxového zariadenia, skenerov alebo iných technických zariadení na reprodukciu alebo prenos dokumentov atď.);
-
bezpečnostné opatrenia upravujúce prístup do čitárne, vrátane požiadavky podpísať sa do prístupového registra a urobiť čestné vyhlásenia o nešírení skúmaných dôverných informácií.
3.5.
Komisia prijme všetky potrebné opatrenia na vykonanie ustanovení tejto prílohy.
4.
Aktualizácia
Na základe získaných skúseností môžu predsedovia oboch orgánov navrhnúť, aby bola táto príloha zmenená alebo doplnená.
