Otázka na hodinu otázok H-000096/2011
Komisii
Schôdza: marca 2011
článok 116 rokovacieho poriadku
Ivo Belet
(PPE) Vec: Náhradné materstvo
Množstvo lekárskych výskumných ústavov v EÚ umožňuje párom splnenie túžby po dieťati prostredníctvom náhradného materstva.
Táto reprodukčná metóda je povolená alebo zákonom upravená vo viacerých členských štátoch, zatiaľ čo v iných členských štátoch je zákonom zakázaná, a teda trestná.
Takéto rozdielne zákonné podmienky v EÚ podporujú obchodovanie s technikami náhradného materstva, okrem iného a obzvlášť z tretích krajín alebo do nich.
V tejto citlivej záležitosti sa v rámci EÚ vyžaduje koordinovaný prístup.
Mohla by Komisia poskytnúť prehľad legislatívnych podmienok, pokiaľ ide o náhradné materstvo v 27 členských štátoch?
Je Komisia s ohľadom na zásadu subsidiarity pripravená prijať príslušnú iniciatívu s cieľom preskúmať, ako možno v EÚ v krátkom čase dosiahnuť lepšiu dohodu?
Aké stanovisko zaujíma Komisia k názoru, že náhradné materstvo je prijateľné výlučne v prípadoch zdravotnej núdze?
Domnieva sa Komisia, že deti, ktoré prišli na svet prostredníctvom náhradného materstva, by mali mať podobnú zákonnú ochranu ako adoptované deti?
