Program rokovania plenárnej schôdze 12. - 15. novembra
Inštitúcie
2007-11-09 - 17:02
Európsky parlament na novembrovom zasadnutí v Štrasburgu zaujme stanovisko k návrhu rozhodnutia ministrov členských štátov EÚ o hodnotení pripravenosti deviatich krajín únie, vrátane Slovenska, na vstup do Schengenského priestoru.
Poslanci budú tiež hlasovať o návrhu smernice o ochrane pôdy, ktorá bude prvou ucelenou legislatívou o tejto problematike na európskej úrovni.
V ochrane životného prostredia budú pokračovať hlasovaním o návrhu na začlenenie leteckej dopravy do systému obchodovania s emisnými kvótami skleníkových plynov, v ktorej Parlament žiada, aby boli limity pre emisie CO2 ustanovené prísnejšie.
Okrem toho sa poslanci postavili proti návrhu Komisie, aby boli vládnym letom udeľované výnimky.
Plénum sa bude ďalej zaoberať návrhom zákona, ktorý má európskym politickým stranám umožniť financovať svoju politickú kampaň pred voľbami do Európskeho parlamentu naplánovanými na júl 2009.
Poslanci budú hlasovať aj o nelegislatívnej správe zaoberajúcej sa výsledkami činnosti petičného výboru EP.
S predstaviteľmi Európskej komisie sa povedie diskusia o legislatívnom pláne na rok 2008 a poslanci si tiež vypočujú vyhlásenia Rady a Komisie ohľadom samitu EÚ-Rusko, ktorý sa konal 26. októbra v portugalskej Mafre.
V rámci slávnostného zasadnutia vystúpi v pléne EP v utorok 13. novembra francúzsky prezident Nicolas Sarkozy.
20071107STO12745 Najdôležitejšie body zasadnutia Program zasadnutia Priamy prenos (v pondelok od 17:00)
SK
1
PHOTO
20071109PHT12824.jpg
SK
3
LINK
/sides/indexPartSession.do?reference=2007-11&language=SK
SK
4
LINK
/wps-europarl-internet/faces/live/live-video.jsp?language=sk
-//EP//TEXT IM-PRESS 20071105BRI12655 FULL-TEXT NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
