Tento týždeň v EP: Arabská kultúra, pracovná doba, imigrácia a pesticídy Tento týždeň v EP: Arabská kultúra, pracovná doba, imigrácia a pesticídy
Tento týždeň bude v Parlamente dominovať arabská kultúra.
Pri príležitosti arabského týždňa je pripravených viacero diskusií, výstav či koncertov.
Zároveň je to týždeň, kedy budú poslanci rokovať vo výboroch.
Pri príležitosti Európskeho roka medzikultúrneho dialógu Parlament organizuje takzvaný "arabský týždeň".
Predseda EP Hans-Gert Pöttering v utorok privíta generálneho tajomníka Ligy arabských štátov Amra Mússa a v stredu sa členovia dočasnej delegácie pre vzťahy s Irakom stretnú s viacerými irackými poslancami.
Na programe sú tiež schôdze parlamentných výborov.
Jean-Claude Juncker, predseda skupiny Eurogroup združujúcej ministrov financií eurozóny, v utorok vo Výbore pre hospodárske veci predstaví svoj pohľad na aktuálnu finančnú krízu.
V rovnaký deň bude Výbor pre občianske slobody hlasovať o návrhu smernice, ktorá by mala zaviesť sankcie proti zamestnávateľom s nelegálnymi pracovníkmi zo zahraničia.
Zároveň by legislatíva mala kvalifikovaným pracovníkom z tretích krajín umožniť legálne žiť a pracovať v EÚ prostredníctvom "modrej karty".
Výbor pre zamestnanosť čaká v stredu hlasovanie o návrhu smernice, ktorá sa zaoberá definíciou pracovnej doby a Výbor pre životné prostredie sa bude zaoberať používaním pesticídov.
Bezpečné hračky sú zas ústrednou témou správy, o ktorej by mali hlasovať členovia Výboru pre vnútorný trh vo štvrtok.
20081103INS41190 Program EP na tento týždeň (anglicky) Arabský týždeň
