KONEČNÉ ZNENIE
A6-0337/2006
11.10.2006
***II
ODPORÚČANIE DO DRUHÉHO ČÍTANIA
o spoločnej pozícii Rady na účely prijatia rozhodnutia Európskeho parlamentu a Rady o realizácii programu na podporu európskeho audiovizuálneho sektora (MEDIA 2007)
(6233/2/2006 – C6‑0271/2006 – 2004/0151(COD))
Výbor pre kultúru a vzdelávanie
Spravodajkyňa:
Ruth Hieronymi
PE 378.607v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA.............................................................................................................6
POSTUP.....................................................................................................................................8
NÁVRH LEGISLATÍVNEHO UZNESENIA EURÓPSKEHO PARLAMENTU
o spoločnej pozícii Rady na účely prijatia rozhodnutia Európskeho parlamentu a Rady o realizácii programu na podporu európskeho audiovizuálneho sektora (MEDIA 2007)
(6233/2/2006 – C6‑0271/2006 – 2004/0151(COD) )
(Spolurozhodovací postup: druhé čítanie)
Európsky parlament ,
– so zreteľom na spoločnú pozíciu Rady (6233/2/2006 – C6‑0271/2006 ),
– so zreteľom na svoju pozíciu v prvom čítaní
Prijaté texty , 25.10.2005, P6_TA(2005)0398 . k návrhu Komisie pre Európsky parlament a Radu ( KOM(2004)0470 )
Zatiaľ neuverejnené v úradnom vestníku. ,
– so zreteľom na článok 251 ods. 2 Zmluvy o ES,
– so zreteľom na článok 67 rokovacieho poriadku,
– so zreteľom na odporúčanie do druhého čítania Výboru pre kultúru a vzdelávanie ( A6‑0337/2006 ),
1. schvaľuje spoločnú pozíciu;
2. konštatuje, že akt bol prijatý v súlade so spoločnou pozíciou;
3. poveruje svojho predsedu, aby akt podpísal spoločne s predsedom Rady, v súlade s článkom 254 ods. 1 Zmluvy o ES;
4. poveruje svojho generálneho tajomníka, aby akt podpísal hneď potom, čo sa overí, že všetky postupy boli náležite ukončené, a aby s generálnym tajomníkom Rady zabezpečil jeho uverejnenie v Úradnom vestníku Európskej únie;
5. poveruje svojho predsedu, aby túto pozíciu postúpil Rade a Komisii.
DÔVODOVÁ SPRÁVA
Európsky parlament vyjadril svoj postoj k návrhu Európskej komisie týkajúcemu sa programu MEDIA 2007 už 25. októbra 2005.
Dlhodobé nezhody a rokovania národných vlád v súvislosti s finančným rámcom na obdobie rokov 2007 – 2013 spôsobili oneskorenie predloženia spoločnej pozície Rady na 7. septembra 2006.
Európsky parlament opäť reaguje veľmi rýchlo.
V rámci druhého čítania Európsky parlament schváli prijatie rozhodnutia, ktorým sa ustanoví program MEDIA na nasledujúcich sedem rokov.
Najdôležitejšie je to, že toto rozhodnutie by malo zabezpečiť včasný začiatok verejných súťaží a umožniť potenciálnym príjemcom v rámci tohto programu, aby sa zúčastnili na novom programe.
Európsky parlament považuje spoločnú pozíciu za vyvážený text, hoci celková finančná suma vyčlenená na program MEDIA na obdobie rokov 2007 – 2013 vzhľadom na medziinštitucionálnu dohodu o finančnom rámci neodráža zámery a ciele stanovené v návrhu Európskej komisie.
Európsky parlament tieto ciele v prvom čítaní plne podporil.
V období medzi prijatím správy v prvom čítaní Európskeho parlamentu a prijatím spoločnej pozície v Rade došlo k viacerým kontaktom medzi spravodajcom výboru požiadaného o stanovisko, politickými skupinami a rakúskym a fínskym predsedníctvom s cieľom nájsť kompromisy medzi Parlamentom a Radou v prípade rôznych pozmeňujúcich a doplňujúcich návrhov.
Treba pripomenúť, že vďaka pozmeňujúcim a doplňujúcim návrhom Európskeho parlamentu program MEDIA zreteľnejšie poukazuje na význam európskeho filmu pre medzikultúrny dialóg, jazykovú a kultúrnu rozmanitosť, zásady ľudskej dôstojnosti, rovnosti a nediskriminácie.
MEDIA pomôže pri podpore týchto zásad.
Hlavným prvkom programu sa stala podpora digitalizácie s cieľom odstrániť rozdrobenosť európskeho trhu a zvyšovať možnosti inovácie európskeho audiovizuálneho sektora.
Digitálne katalógy by napríklad mali pomôcť pri zlepšovaní prístupu občanov ku kinematografickému dedičstvu Európy.
V porovnaní s pôvodným návrhom Európskej komisie sa teraz osobitnejšia pozornosť venuje spoločnostiam, ktoré sa zameriavajú na financovanie pôžičiek v audiovizuálnom sektore a na veľmi dôležitú otázku prístupu k úverom.
Posilnila sa spolupráca medzi programom MEDIA a inými programami EÚ v oblasti vzdelávania, odbornej prípravy a výskumu a tiež spolupráca s programom Euroimage Rady Európy, ktorý je zameraný na podporu produkcie.
Program MEDIA bol zdokonalený a stal sa dostupnejším pre potenciálnych príjemcov.
Realizovať by sa mal transparentnejším a pre užívateľov prijateľnejším spôsobom.
Európskemu parlamentu sa tiež podarilo dosiahnuť, aby bolo do programu zahrnuté organizovanie Dní európskeho filmu a Ceny pre nové talenty.
Tieto akcie môžu pomôcť pri ďalšom zvyšovaní povedomia o tomto programe EÚ, ktorý sa už bezpochyby ukázal byť úspešným.
POSTUP
Názov
Spoločná pozícia Rady na účely prijatia rozhodnutia Európskeho parlamentu a Rady o realizácii programu na podporu európskeho audiovizuálneho sektora (MEDIA 2007)
Referenčné čísla
6233/2/2006 – C6 0271/2006 – 2004/0151(COD)
Dátum prvého čítania v EP– P5 P číslo
25.10.2005
P6_TA(2005)0398
Návrh Komisie
KOM(2004)0470 – C6-0093/2004
Pozmenený a doplnený návrh Komisie
Dátum prijatia spoločnej pozície oznámenej na schôdzi
Gestorský výbor dátum oznámenia na schôdzi
CULT 7.9.2006
Spravodajca dátum menovania
Ruth Hieronymi 4.9.2006
Predchádzajúci spravodajca
Prerokovanie vo výbore
11.9.2006
9.10.2006
Dátum prijatia
10.10.2006
Výsledok záverečného hlasovania
+: –:
0:
22
1
Poslanci prítomní na záverečnom hlasovaní
Maria Badia I Cutchet, Christopher Beazley, Ivo Belet, Guy Bono, Marie-Hélène Descamps, Věra Flasarová, Hanna Foltyn-Kubicka, Vasco Graça Moura, Lissy Gröner, Ruth Hieronymi, Bernat Joan i Marí, Manolis Mavrommatis, Ljudmila Novak, Doris Pack, Zdzisław Zbigniew Podkański, Christa Prets, Pál Schmitt, Nikolaos Sifunakis, Hannu Takkula, Henri Weber, Thomas Wise, Tomáš Zatloukal
Náhradníci prítomní na záverečnom hlasovaní
Reino Paasilinna
Náhradníci (čl. 178 ods. 2) prítomní na záverečnom hlasovaní
Dátum predloženia
11.10.2006
Poznámky (údaje, ktoré sú k dispozícii iba v jednej jazykovej verzii)
...
