Prístroj meniaci rasu v Európskom parlamente
Ľudské práva
2007-06-13 - 12:14
Claude Moraes prítomnosť prístroja v Parlamente vysoko oceňuje
Čo by sa stalo, ak by farba vašej pokožky bola iná?
Čo všetko by sa tým zmenilo?
Na tieto otázky pomáha odpovedať unikátny prístroj od americkej umelkyne Nancy Burson, ktorý sa prednedávnom dostal aj do Parlamentu.
Za pár sekúnd sa na obrazovke zmeníte na Ázijčana, černocha, belocha, hispánca, Inda či obyvateľa Stredného východu.
O tom, čo je cieľom tejto iniciatívy, sme sa porozprávali s britským socialistom Claude Moraesom.
Načo slúži tento prístroj?
"Na začiatku som bol skeptický: Ide o vážnu vec alebo je to len senzácia?
Neskôr som si uvedomil, že sa z tohto nápadu nikto nevysmieva a naopak všetkých zaujal.
Prístroj ukazuje toho istého človeka s rovnakými vlastnosťami a prednosťami, ktorého však ľudia začnú vnímať inakším spôsobom.
Zmena farby pokožky či rasy zrazu núti ľudí uvažovať.
Táto iniciatíva prichádza z Oddelenia Generálneho riaditeľstva EP pre rovnaké príležitosti a rozmanitosť.
Pritom platí, že každá medzinárodná spoločnosť, ktorá chce niečo zmeniť, musí začať od vlastných zamestnancov.
Aj táto iniciatíva začína od ľudí, ktorí pracujú v inštitúciách.
Nejde teda o to, ako pomôcť obetiam, ale o to, ako získať do svojich radov tých najlepších ľudí.
Európsky parlament je viditeľne "biely".
Nestal sa ním zo zlomyseľnosti, ale zapríčinili to inštitúcie, ktoré nemenia pravidlá pre nábor zamestnancov.
Chýba im aktívna politika.
Je to vari náhoda, že v Parlamente pracuje toľko žien?
Nie.
Stojí za tým uplatňovanie politiky rovnakých príležitostí.
Nemáme však žiadny nástroj, ktorým by sme monitorovali rasu, sexuálnu orientáciu či náboženstvo a vytvorili tak spravodlivé prostredie."
Ako je to s rozmanitosťou medzi europoslancami?
"V prípade europoslancov je ťažké to ovplyvniť.
O tom sa totiž rozhoduje v členských štátoch a zvolení zástupcovia sú zrkadlom situácie v spoločnosti.
Raz som sa zúčastnil diskusie o pozitívnej diskriminácii.
Bol som v miestnosti plnej odborníčok a povedal som im: ‘Pred 20 rokmi by ste tu nesedeli.
Ste vari menej schopné než vaši mužskí kolegovia?
Rozhodujúce sú predsa vaše zásluhy a vaša práca.
So ženami sa celé desaťročia zaobchádzalo ako s druhoradými.
Druhoradé však určite nie ste.‘ Jednoducho sa vyrovnalo hracie pole a ženy začali dobiehať mužov.
Niekedy však pomôžu kvóty, ako tomu bolo v dolnej komore britského parlamentu.
Európsky parlament by mohol vyslať signál členským štátom, aby pouvažovali, koho do tejto inštitúcie vysielajú.
Krajiny EÚ by však mohli povedať: ‘Veď vy ste úplne bieli, ba dokonca to ani nesledujete‘.
Z tohto dôvodu musíme začať od vlastných zamestnancov.
Prítomnosť tohto prístroja v Parlamente tak má pomôcť, aby sme išli príkladom.
Parlament tým vysiela signál 27 krajinám EÚ."
Ste predsedom parlamentnej medziskupiny, ktorá bojuje proti rasizmu a hlási sa k rozmanitosti.
Čo konkrétne robíte?
"Nedávno sme napríklad mali veľké stretnutie s Komisiou a mimovládnymi organizáciami ohľadom novej smernice o nelegálnej práci.
Okrem toho sa zaoberáme migráciou, antisemitizmom, islamofóbiou, viacnásobnou diskrimináciou či internetovými stránkami, ktoré šíria nenávisť voči iným.
Máme naozaj obrovské množstvo práce.
Pred vytvorením tejto skupiny (v roku 1999) v Parlamente nedochádzalo k takýmto stretnutiam.
Je to pritom dosť nezvyčajné, keďže milióny Európanov nemajú bielu pokožku.
Dnes v našej medziskupine pôsobí zhruba 250 členov."
20070611STO07713 Video: Prístroj na zmenu rasy (anglicky) Žltý kamión proti diskriminácii brázdi európske cesty Rasizmus a xenofóbia v EÚ: bude popieranie holokaustu trestným činom v celej Únii?
Claude Moraes Medziskupiny Európskeho parlamentu
SK
1
PHOTO
20070612PHT07732.jpg
SK
2
LINK
http://www.wolfmanproductions.com/hrm_vid.htm
SK
5
LINK
/members/expert/searchForm/view.do;jsessionid=0F6832B26D510B515DBAA95BE3079671.node1?id=4519&language=SK
-//EP//TEXT IM-PRESS 20070502STO06193 0 NOT XML V0//SK
-//EP//TEXT IM-PRESS 20070314STO04225 0 NOT XML V0//SK
-//EP//TEXT IM-PRESS 20070314STO04219 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
