A6-0363/2007
5.10.2007
*
SPRÁVA
o návrhu rozhodnutia Rady o uzatvorení dohody medzi Európskym spoločenstvom a Ukrajinou o zjednodušení postupu pri vydávaní krátkodobých víz
(KOM(2007)0190 – C6‑0187/2007 – 2007/0069(CNS))
Výbor pre občianske slobody, spravodlivosť a vnútorné veci
Spravodajkyňa:
Barbara Kudrycka
PE 393.874v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA.............................................................................................................6
STANOVISKO Výboru pre zahraničné veci .............................................................7
POSTUP...................................................................................................................................10
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu rozhodnutia Rady o uzatvorení dohody medzi Európskym spoločenstvom a Ukrajinou o zjednodušení postupu pri vydávaní krátkodobých víz
( KOM(2007)0190 – C6‑0187/2007 – 2007/0069(CNS) )
(Konzultačný postup)
Európsky parlament ,
– so zreteľom na návrh rozhodnutia Rady ( KOM(2007)0190 ),
– so zreteľom na článok 63 ods. 3 písm. b) a článok 300 ods. 2 prvý pododsek prvá veta Zmluvy o ES,
– so zreteľom na článok 300 ods. 3 prvý pododsek Zmluvy o ES, v súlade s ktorým Rada konzultovala s Európskym parlamentom ( C6‑0187/2007 ),
– so zreteľom na článok 51 a článok 83 ods. 7 rokovacieho poriadku,
– so zreteľom na správu Výboru pre občianske slobody, spravodlivosť a vnútorné veci a stanovisko Výboru pre zahraničné veci ( A6‑0363/2007 ),
1. schvaľuje uzavretie zmluvy;
2. poveruje svojho predsedu, aby túto pozíciu postúpil Rade, Komisii a vládam a parlamentom členských štátov a Ukrajinskej republiky.
DÔVODOVÁ SPRÁVA
Výbor pre občianske slobody, spravodlivosť a vnútorné veci (LIBE) schvaľuje uzatvorenie dvoch vzájomne podmienených a paralelných dohôd s Ukrajinou o readmisii a zjednodušení postupu pri vydávaní krátkodobých víz.
Výbor víta tieto dohody, ktoré spolu s pripravovaným vízovým kódexom, vykonávaním vízového informačného systému (VIS) a ďalšou spoluprácou v oblasti spravodlivosti a vnútorných vecí rozšíria priestor slobody a bezpečnosti za hranice EÚ k jej bezprostrednému, veľmi dôležitému susedovi.
Výbor sa domnieva, že v duchu spoločného záväzku a záujmu môžu EÚ a Ukrajina účinne bojovať proti nelegálnemu prisťahovalectvu a prispievať k rozvoju demokracie, právneho štátu, ľudských práv a občianskej spoločnosti tým, že budú podporovať jednoduchšie udržiavanie kontaktov a cestovanie občanov medzi oboma zmluvnými krajinami.
Výbor v tejto súvislosti víta predchádzajúce rozhodnutie ukrajinských orgánov zrušiť vízovú povinnosť pre občanov EÚ a zastáva názor, že Európska únia pokračuje v hľadaní primeranej odpovede na toto rozhodnutie.
Parlament v nedávnom uznesení o rokovacom mandáte pre novú rozšírenú dohodu medzi ES a Ukrajinou [ P6_TA-PROV(2007)0355 ] odporučil najmä „zabezpečiť účinné vykonávanie dohôd o zjednodušení víz a readmisných dohôd“ a „plánovať cieľ zavedenia bezvízového režimu a kroky potrebné na jeho dosiahnutie“.
Výbor pre občianske slobody, spravodlivosť a vnútorné veci plne súhlasí s týmito odporúčaniami a s tým, že ES a najmä Európska komisia musí poskytnúť Ukrajine primeranú technickú a finančnú pomoc na dosiahnutie vysokej úrovne plnenia readmisnej dohody.
Po druhé, upozorňuje, že spomínané odporúčanie je v súlade s vyhlasovaným zámerom obsiahnutým v preambule dohody o zjednodušení vízového režimu, v ktorej sa uvádza, že dlhodobým cieľom je bezvízový režim medzi ES a Ukrajinou.
Priestor na zlepšenie je aj na strane Európskej komisie, ktorá by mohla v zmysle týchto a ostatných dohôd uzatvorených v rámci politiky susedstva začať informačnú kampaň a hľadať prostriedky a spôsoby na zabezpečenie jednoduchého prístupu všetkých cestujúcich ku všetkým potrebným informáciám.
Doteraz nie sú dokonca ani na webovej stránke Komisie žiadne systematické ani prehľadné informácie týkajúce sa tejto témy.
Výboru, ktorý monitoruje plnenie týchto dohôd, ako aj samotnej Európskej komisii sa dôrazne odporúča, aby identifikovali všetky asymetrické prekážky, ktoré bránia recipročným postupom a spôsobujú problémy cestujúcim na konzulátoch, ako aj na hraničných priechodoch.
Konkrétne treba vypracovať štúdiu o tom, či čiastočný outsourcing vízových konzulárnych služieb môže mať vplyv na dostupnosť a prípadný nežiaduci nárast poplatkov za víza alebo na vznik fenoménu podávania žiadostí o vízum vo viacerých štátoch súčasne (visa-shopping).
Napokon, výbor LIBE očakáva od Európskej komisie, že poskytne Parlamentu informácie o výsledkoch plnenia týchto dohôd.
21.9.2007
STANOVISKO Výboru pre zahraničné veci
pre Výbor pre občianske slobody, spravodlivosť a vnútorné veci
k návrhu rozhodnutia Rady o uzatvorení dohody medzi Európskym spoločenstvom a Ukrajinou o zjednodušení postupu pri vydávaní krátkodobých víz
( KOM(2007)0190 – C6‑0187/2007 – 2007/0069(CNS) )
Spravodajca výboru požiadaného o stanovisko:
István Szent-Iványi
app
STRUČNÉ ODÔVODNENIE
Váš spravodajca je presvedčený, že uzatvorenie dohody medzi Európskym spoločenstvom a Ukrajinou o zjednodušení postupu pri vydávaní krátkodobých víz predstavuje súčasne s readmisnou dohodou významný pokrok v implementácii akčného plánu ESP, ktorý bol schválený Radou pre spoluprácu EÚ a Ukrajiny 21. februára 2006, ako aj v plnení cieľov v oblasti zjednodušenia mobility, riadenia migrácie a podpory kontaktov medzi ľuďmi, ako sa uvádza v oznámení Európskej komisie o posilňovaní európskej susedskej politiky (KOM(2006)726).
Návrh komplexného riešenia pre obe dohody je výhodný tak pre EÚ, ako aj pre Ukrajinu.
Táto dohoda je druhou v poradí po dohode uzatvorenej s Ruskou federáciou.
Jej väčší rozsah je prejavom ambicióznejšieho programu spolupráce, o ktorý sa snažia zmluvné strany v rámci európskej susedskej politiky.
Spravodajca víta skutočnosť, že dohoda o zjednodušení postupu pri vydávaní krátkodobých víz uvádza prísne lehoty na spracovanie žiadostí o víza, stanovuje výhodnejšie poplatky za víza až po úplné oslobodenie od poplatkov pre niektoré kategórie osôb (blízki príbuzní, študenti, novinári, deti, dôchodcovia a účastníci kultúrnych a vzdelávacích výmenných programov a športových podujatí) a v mnohých prípadoch umožňuje zjednodušený postup.
Dohoda obsahuje aj zmienku o zavedení bezvízového režimu pre občanov Ukrajiny z dlhodobého hľadiska.
Váš spravodajca sa domnieva, že v rámci novej rozšírenej dohody, o ktorej sa v súčasnosti rokuje s Ukrajinou, by sa malo počítať s podrobným plánom opatrení zameraných na zjednodušenie vydávania víz širším vrstvám ukrajinskej spoločnosti a z dlhodobého hľadiska so zavedením bezvízového režimu.
Váš spravodajca vyzýva obidve strany, aby urýchlene ratifikovali obe zmluvy, ktoré by mohli vstúpiť do platnosti od 1. januára 2008.
Váš spravodajca upozorňuje na skutočnosť, že prezident Juščenko 31. marca 2005 podpísal dekrét O dočasnom zavedení bezvízového režimu pre občanov členských štátov Európskej únie a Švajčiarskej konfederácie.
Týmto dekrétom sa stanovil bezvízový režim vstupu pre 25 členských štátov EÚ a Švajčiarsku konfederáciu.
Platnosť súčasného bezvízového režimu je predĺžená na neobmedzené obdobie a tento režim sa zavádza aj pre občanov Islandu a Nórska.
Nevzťahuje sa však na občanov Bulharska a Rumunska.
Spravodajca uznáva, že bezvízový režim zavedený Ukrajinou je jednostranným prejavom dobrej vôle a jeho automatické rozšírenie na členské štáty, ktoré do EÚ pristúpili po jeho zavedení, nie je podľa zásady reciprocity povinné.
Domnieva sa však, že EÚ, vychádzajúc z princípu solidarity, trvá oprávnene na tom, aby bolo Bulharsko a Rumunsko zapojené do bezvízového režimu a aby sa tým zabezpečilo rovnaké zaobchádzanie so všetkými členskými štátmi EÚ.
Toto rozšírenie by do veľkej miery prispelo k urýchlenej ratifikácii oboch dohôd a zároveň by bolo novým impulzom pre pokračujúce rokovania o dohode o posilnenej spolupráci medzi Európskym spoločenstvom a Ukrajinou.
Váš spravodajca víta skutočnosť, že vlády Maďarska, Poľska, Rumunska a Slovenska prejavili ochotu začať rokovania o bilaterálnych dohodách s Ukrajinou na účely uplatňovania režimu malého pohraničného styku, ktorý bol stanovený nariadením Európskeho parlamentu a Rady (ES) č.1931/2006.
Váš spravodajca sa domnieva, že riadna implementácia tejto dohody je veľmi dôležitá, a vyzýva spoločný výbor pre správu dohody, aby ju dôkladne monitoroval.
Spravodajca takisto očakáva, že Európska komisia bude pravidelne informovať Európsky parlament o implementácii dohody, konzultovať s ním ešte pred predkladaním pozmeňujúcich a doplňujúcich návrhov alebo dodatkov a že riadne posúdi pripomienky Európskeho parlamentu týkajúce sa pozmeňujúcich a doplňujúcich návrhov.
******
Výbor pre zahraničné veci vyzýva Výbor pre občianske slobody, spravodlivosť a vnútorné veci, aby ako gestorský výbor navrhol schválenie návrhu Komisie.
POSTUP
Názov
Dohoda medzi ES a Ukrajinou o zjednodušení postupu pri vydávaní krátkodobých víz
Referenčné čísla
KOM(2007)0190 - C6-0187/2007 - 2007/0069(CNS)
Gestorský výbor
LIBE
Výbor, ktorý predložil stanovisko
dátum oznámenia na schôdzi
AFET
21.6.2007
Spravodajca výboru požiadaného o stanovisko
dátum menovania
István Szent-Iványi
5.6.2007
Prerokovanie vo výbore
12.9.2007
Dátum prijatia
12.9.2007
Výsledok záverečného hlasovania
+:
–:
0:
39
Poslanci prítomní na záverečnom hlasovaní
Christopher Beazley, Monika Beňová, Cristian Silviu Buşoi, Véronique De Keyser, Alfred Gomolka, Klaus Hänsch, Anna Ibrisagic, Jelko Kacin, Ioannis Kasoulides, Helmut Kuhne, Vytautas Landsbergis, Francisco José Millán Mon, Raimon Obiols i Germà, Vural Öger, Justas Vincas Paleckis, Ioan Mircea Paşcu, Alojz Peterle, João de Deus Pinheiro, Hubert Pirker, Samuli Pohjamo, Michel Rocard, Libor Rouček, José Ignacio Salafranca Sánchez-Neyra, Jacek Saryusz-Wolski, György Schöpflin, István Szent-Iványi, Antonio Tajani, Charles Tannock, Inese Vaidere, Geoffrey Van Orden, Josef Zieleniec
Náhradníci prítomní na záverečnom hlasovaní
Milan Horáček, Gisela Kallenbach, Tunne Kelam, Jaromír Kohlíček, Doris Pack, Aloyzas Sakalas, Adrian Severin, Csaba Sándor Tabajdi
POSTUP
Názov
Dohoda medzi ES a Ukrajinou o zjednodušení postupu pri vydávaní krátkodobých víz
Referenčné čísla
KOM(2007)0190 - C6-0187/2007 - 2007/0069(CNS)
Dátum konzultácie s EP
19.6.2007
Gestorský výbor
dátum oznámenia na schôdzi
LIBE
21.6.2007
Výbor požiadaný o stanovisko
dátum oznámenia na schôdzi
AFET
21.6.2007
Spravodajkyňa
dátum menovania
Barbara Kudrycka
21.5.2007
Prerokovanie vo výbore
17.7.2007
10.9.2007
3.10.2007
Dátum prijatia
3.10.2007
Výsledok záverečného hlasovania
+:
–:
0:
25
3
Poslanci prítomní na záverečnom hlasovaní
Alexander Alvaro, Philip Bradbourn, Michael Cashman, Jean-Marie Cavada, Carlos Coelho, Fausto Correia, Esther De Lange, Kinga Gál, Roland Gewalt, Jeanine Hennis-Plasschaert, Lívia Járóka, Magda Kósáné Kovács, Barbara Kudrycka, Henrik Lax, Kartika Tamara Liotard, Sarah Ludford, Viktória Mohácsi, Martine Roure, Søren Bo Søndergaard, Vladimir Urutchev, Adina-Ioana Vălean, Ioannis Varvitsiotis
Náhradníci prítomní na záverečnom hlasovaní
Inés Ayala Sender, Edit Bauer, Ona Juknevičienė, Jean Lambert, Antonio Masip Hidalgo, Siiri Oviir, Eva-Britt Svensson
