Je možné vyhnúť sa násiliu vo futbale?
Inštitúcie
2007-02-13 - 11:44
Futbal vzbudzuje mnoho emócií
Futbal je nádherná hra.
Až pričasto sa však spája s rasizmom a výtržníctvom.
Po smrti talianskeho policajta, ku ktorej došlo po sicílskom derby, zívali minulý týždeň talianske štadióny prázdnotou.
Zápasy boli dočasne pozastavené.
Zhodou okolností sa o problematike bezpečnosti na futbalových štadiónoch v rovnaký čas diskutovalo vo Výbore EP pre občianske slobody.
Ako bojovať proti násiliu na štadiónoch a vrátiť do futbalu športového ducha?
Hoci sú Taliani držiteľmi posledného titulu majstrov sveta, pálčivé problémy súčasného futbalu sa im nevyhýbajú.
Po korupčnom škandále z minulého leta zasiahla Apeninský polostrov vážna tragédia.
Po sicílskom derby medzi mestami Catania a Palermo výtržníci napadli policajtov, pričom jedného z nich zabili.
Následné rozhodnutie pozastaviť zápasy podporil aj fakt, že bezpečnostné štandardy spĺňa len šesť z 31 štadiónov, na ktorých sa hrá prvá a druhá talianska liga.
Tragédia v Belgicku
Zďaleka však nejde o prvý takýto prípad.
Násilie sa s futbalom spája od 19. storočia, kedy je tento šport organizovaný na profesionálnej úrovni.
Nebezpečný potenciál vandalizmu sa v Európe prejavil napríklad počas finále predchodcu dnešnej Ligy majstrov na bruselskom štadióne Heysel v roku 1985.
V zrážkach medzi fanúšikmi Juventusu Turín a Liverpoolu vtedy zahynulo 39 divákov.
Liverpool bol následne na päť rokov vylúčený z európskych futbalových súťaží a v boji proti násilnostiam sa začali prijímať prvé seriózne opatrenia.
Informácie sa musia zbierať vopred
Bruselská tragédia viedla k prijatiu viacerých dokumentov.
V roku 1996 Parlament schválil správu nemeckej poslankyne zo skupiny zelených Claudie Roth, ktorá presadzuje zákaz podávania alkoholických nápojov počas zápasov, prísne oddelenie sektorov fanúšikov, väčšiu kontrolu predaja lístkov a bezpečnejšie štadióny.
Vlády EÚ vytvorili v roku 2002 sieť "národných futbalových informačných stredísk".
Cieľom tohto opatrenia bolo zvýšiť policajnú spoluprácu predovšetkým pred dôležitými medzinárodnými zápasmi.
Každé z týchto centier má hodnotiť riziká, ku ktorým môže dôjsť v prípade, že ich klub alebo národný tím hrá v zahraničí.
Táto spolupráca sa osvedčila najmä pred Majstrovstvami Európy v roku 2004, ktoré sa uskutočnili v Portugalsku.
Odstráňme rasizmus z futbalu
Násilie a rasizmus sú často spojená nádoby.
Minulý rok v marci sa pod písomné vyhlásenie proti rasizmu podpísalo 424 europoslancov.
Text požadoval, aby kluby a národné futbalové zväzy čelili prísnym športovým sankciám v prípade, že sa ich fanúšikovia správajú rasisticky.
Výbor pre občianske slobody minulý týždeň rokoval o správe talianskeho poslanca z konfederatívnej skupiny Európskej zjednotenej ľavice Giusta Cataniu.
Text podporuje zber informácii o potenciálnych výtržníkoch, navrhuje však zabrániť tomu, aby boli tieto osobné údaje použité v inej súvislosti než v spojení s futbalom.
Na túto tému by sa v blízkej budúcnosti malo uskutočniť aj verejné vypočutie.
20070207STO02859 Európsky futbal: šport alebo peniaze?
Návrh správy Cataniu o bezpečnosti pri futbalových zápasoch Návrh správy o budúcnosti profesionálneho futbalu EÚ a prevencia násilia (anglicky) Rozhodnutie Rady o bezpečnosti pri futbale
SK
1
PHOTO
20070207PHT02853.jpg
SK
3
LINK
/meetdocs/2004_2009/documents/pr/635/635117/635117sk.pdf
SK
4
LINK
/meetdocs/2004_2009/documents/pr/631/631110/631110sk.pdf
SK
5
LINK
http://ec.europa.eu/justice_home/doc_centre/police/hooliganism/doc_police_hooliganism_en.htm
SK
6
LINK
http://eur-lex.europa.eu/LexUriServ/LexUriServ.do?uri=CELEX:32002D0348:sk:HTML
-//EP//TEXT IM-PRESS 20070129STO02479 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
