DSAS
Prezentácia a právomoci
Delegácia pre vzťahy s krajinami južnej Ázie sa vyvinula z predchádzajúcej delegácie pre vzťahy so Zoskupením južnej Ázie pre regionálnu spoluprácu (SAARC).
Patria sem všetky krajiny SAARC okrem Indie, t. j.
Bangladéš, Bhután, Srí Lanka, Maldivy, Nepál a Pakistan.
Vzťahy EÚ s týmito krajinami sú založené na rôznych právnych podkladoch: dohoda o obchodnej spolupráci medzi ES a Pakistanom pochádza z roku 1976, zatiaľ čo aktualizovaná dohoda o obchode a spolupráci medzi ES a Bangladéšom bola podpísaná v roku 2001.
Hoci tieto dohody nie vždy výslovne predpokladajú parlamentný rozmer, medzi zákonodarcami sa pravidelne uskutočňuje dialóg, zvyčajne na podnet delegácie EP: od roku 1981 sa konalo viac než 35 medziparlamentných zasadnutí.
Táto činnosť umožnila, aby boli priority EP týkajúce sa demokracie a ľudských práv vyjadrené priamo na danom mieste, pomáha však EP aj pri jeho úlohe sformulovať informované stanovisko, keď si to zmluvy vyžadujú, napríklad v súvislosti s obchodnými dohodami, pri ktorých je potrebný jeho súhlas.
20071218DDE16045
