Otázka na písomné zodpovedanie E-010418/2011
Komisii
článok 117 rokovacieho poriadku
Monika Flašíková Beňová (S&D)
(15. novembra 2011)
Vec: Zahraničná politika Turecka
Zahraničná politika Turecka zaznamenala v poslednom čase výrazný obrat.
Vojenské zásahy Turecka namierené proti Kurdom v severnom Iraku sú stále častejšie.
Po tom, ako sa politika „dobrých susedských vzťahov“ Turecku neosvedčila, krajina začala preferovať politiku výraznej ofenzívy.
Úzka izraelsko-turecká spolupráca bola ukončená ešte v roku 2010 ako dôsledok účasti Turecka na flotile do Gazy.
Zbližovanie s Arménskom uviazlo na mŕtvom bode a výraznejší pokrok nebol zaznamenaný ani v riešení otázky Cypru.
Turecký premiér sa označuje za lídra moslimského bloku a samotné Turecko za vzor súžitia islamu a demokracie.
—
Majú momentálne politické udalosti v Turecku a zvýšená ofenzíva krajiny vplyv na rokovania Turecka o vstupe do Európskej únie?
