8.6.2010 B7-0242/2010 NÁVRH UZNESENIA predložený v súlade s článkom 120 rokovacieho poriadku
o právach cyperských katolíkov
Oreste Rossi
PE441.919v01-00 B7‑0242/2010 Návrh uznesenia Európskeho parlamentu o právach cyperských katolíkov
Európsky parlament ,
– so zreteľom na svoje uznesenie z 10. februára 2010 o správe o pokroku Turecka za rok 2009 Prijaté texty, P7_TA-PROV(2010)0025 .
,
– so zreteľom na správu Komisie o pokroku Turecka za rok 2009 ( SEK(2009)1334 ),
– so zreteľom na článok 120 rokovacieho poriadku,
A. keďže viac ako pätina kostolov na severe od roku 1974 prišla o umelecké predmety, pričom tieto kostoly sa stali opustenými alebo sa využívajú ako stajne,
B. keďže kostoly sa až doposiaľ využívajú ako garáže, luxusné hotely, skladiská a laboratóriá,
C. keďže len tri kresťanské budovy plnia funkciu kostola, no obmedzenia ich využívania bránia kresťanom sláviť bohoslužbu pravidelne a bez narúšania zo strany tureckých štátnych úradníkov,
D. keďže žiadna pozemská moc nedokáže prekonať túto nespravodlivosť,
1. vyzýva Radu a Komisiu, aby prijali opatrenia s cieľom zabezpečiť, aby sa tieto kostoly vrátili vierovyznaniu, ktorému patria;
2. považuje za mimoriadne dôležité, aby sa na kúsku zeme, na ktorom sa niekedy i násilným spôsobom pretínajú dejiny katolíkov, pravoslávnych i moslimov, prijali opatrenia na odstránenie politických ideológií s cieľom presadiť morálnu pravdu;
3. poveruje svojho predsedu, aby toto uznesenie postúpil Rade a Komisii, ako aj vládam dotknutých členských štátov.
