P7_TA(2010)0049
Pohyb osôb s dlhodobými vízami ***I
A7-0015/2010
Legislatívne uznesenie Európskeho parlamentu z 9. marca 2010 o návrhu nariadenia Európskeho parlamentu a Rady, ktorým sa mení a dopĺňa Dohovor, ktorým sa vykonáva Schengenská dohoda a nariadenie (ES) č. 562/2006, pokiaľ ide o pohyb osôb s dlhodobými vízami ( KOM(2009)0091 – C6-0076/2009 – 2009/0028(COD) )
(Riadny legislatívny postup: prvé čítanie)
Európsky parlament
, –
so zreteľom na návrh Komisie pre Európsky parlament a Radu ( KOM(2009)0091 ),
–
so zreteľom na článok 251 ods. 2 a článok 62 ods. 2 písm. a) a ods. 3 Zmluvy o ES, v súlade s ktorými Komisia predložila návrh Európskemu parlamentu ( C6-0076/2009 ),
–
so zreteľom na návrh Komisie pre Radu ( KOM(2009)0090 ),
–
so zreteľom na článok 67 a článok 63 prvý odsek bod 3 písm. a) Zmluvy o ES, v súlade s ktorými Rada v súvislosti s týmto návrhom konzultovala s Európskym parlamentom ( C6-0107/2009 ),
–
so zreteľom na oznámenie Komisie Európskemu parlamentu a Rade s názvom Dôsledky nadobudnutia platnosti Lisabonskej zmluvy pre prebiehajúce medziinštitucionálne rozhodovacie procesy ( KOM(2009)0665 ),
–
so zreteľom na článok 294 ods. 3, článok 77 ods. 2 písm. b) a c) a článok 79 ods. 2 písm. a) Zmluvy o fungovaní EÚ,
–
so zreteľom na stanovisko Výboru pre právne veci k navrhovanému právnemu základu,
–
so zreteľom na záväzok zástupcu Rady uvedený v liste z 24. februára 2010 schváliť pozíciu Európskeho parlamentu v súlade s článkom 294 ods. 4 Zmluvy o fungovaní EÚ,
–
so zreteľom na články 55 a 37 rokovacieho poriadku,
–
so zreteľom na správu Výboru pre občianske slobody, spravodlivosť a vnútorné veci a stanoviská Výboru pre právne veci ( A7-0015/2010 ),
1.
prijíma nasledujúcu pozíciu v prvom čítaní;
2.
považuje postup 2009/0025(COD) už za neuplatniteľný v dôsledku jeho začlenenia do postupu 2009/0028(COD) ohľadom obsahu návrhu Komisie ( KOM(2009)0090 ) a s ním súvisiacich návrhov správ;
3.
schvaľuje spoločné vyhlásenie Európskeho parlamentu a Rady, ktoré je uvedené v prílohe tohto uznesenia;
4.
žiada Komisiu, aby mu vec znovu predložila, ak má v úmysle podstatne zmeniť svoj návrh alebo ho nahradiť iným textom;
5.
poveruje svojho predsedu, aby túto pozíciu postúpil Rade, Komisii a národným parlamentom.
P7_TC1-COD(2009)0028
Pozícia Európskeho parlamentu prijatá v prvom čítaní 9. marca 2010 na účely prijatia nariadenia Európskeho parlamentu a Rady (EÚ) č. .../2010, ktorým sa mení a dopĺňa Dohovor, ktorým sa vykonáva Schengenská dohoda, a nariadenie (ES) č. 562/2006, pokiaľ ide o pohyb osôb s dlhodobými vízami
(Keďže bola dosiahnutá dohoda medzi Európskym parlamentom a Radou, pozícia Európskeho parlamentu zodpovedá konečnému legislatívnemu aktu, nariadeniu (EÚ) č. 265/2010.)
PRÍLOHA
VYHLÁSENIE EURÓPSKEHO PARLAMENTU A RADY
Rada a Európsky parlament uznávajú dôležitosť existencie komplexného a koherentného súboru pravidiel na úrovni Európskej únie, ktorým sa zabezpečí vysoký stupeň ochrany osobných údajov v rámci druhej generácie Schengenského informačného systému (SIS II).
Ak by pri vykonávaní SIS II došlo k ďalšiemu významnému omeškaniu, ktoré by siahalo za rok 2012, Európsky parlament a Rada vyzývajú Komisiu, aby predložila potrebné legislatívne návrhy na zmenu príslušných ustanovení Dohovoru, ktorým sa vykonáva Schengenská dohoda, s cieľom zabezpečiť úroveň ochrany osobných údajov vložených do Schengenského informačného systému, ktorá by zodpovedala normám stanoveným pre SIS II.
