D-MX
Prezentácia a právomoc
V dohode o pridružení medzi EÚ a Mexikom, podpísanej v Bruseli 8. decembra 1997, sa ustanovuje vytvorenie spoločného parlamentného výboru, ktorého hlavnou úlohou bude sledovať uplatňovanie tejto dohody a vypracúvať návrhy na zlepšenie jej plnenia.
Výbor sa skladá z rovnakého počtu členov delegácie EP a delegácie mexických senátorov/poslancov.
Výbor, zriadený na začiatku volebného obdobia, sa schádza dvakrát ročne – striedavo v Mexiku a v EÚ.
Pri príležitosti týchto stretnutí sa okrem výmeny názorov medzi poslancami z oboch delegácií organizujú aj semináre.
Tieto semináre sa venujú aktuálnym témam a môžu ovplyvniť vzťahy medzi oboma stranami, ktoré sa týkajú napr. vysťahovalectva alebo úlohy malých a stredných podnikov v rámci dohody.
Na seminároch sa zúčastňujú externí odborníci a zástupcovia ďalších inštitúcií EÚ.
Predsedníctva oboch delegácií sa schádzajú niekoľkokrát ročne.
Keď sa stretnutia parlamentného výboru konajú v Mexiku, stretávajú sa európski poslanci aj so zástupcami občianskej spoločnosti a oboznamujú sa s projektmi, ktoré financuje EÚ.
Počas roku sa koná priemerne osem prípravných schôdzí delegácie EP v Bruseli a Štrasburgu.
Keďže EP schválil správu o vraždách žien v Mexiku, niekoľko mexických delegácií zložených z poslancov alebo zástupcov občianskej spoločnosti sa zúčastnilo schôdzí na rokovacích miestach našej inštitúcie.
20080516DDE29001
