Cezhraničné dedičstvá sa majú zjednodušiť
Spravodlivosť a vnútorné veci
2012-03-09 - 12:23
Europarl succession V EÚ je každoročne takmer 450 000 cezhraničných dedičských konaní.
Ide o 10% všetkých dedičských konaní v hodnote 123 miliárd eur.
Nová právna úprava, o ktorej budú poslanci EP rozhodovať budúci týždeň na plenárnej schôdzi v Štrasburgu, má určiť súdnu právomoc a rozhodné právo podľa obvyklého bydliska zosnulého.
Urovnanie dedičstva tak má byť jednoduchšie a predíde prípadným sporom.
Súčasná situácia
S odstraňovaním prekážok pre pohyb občanov v rámci EÚ rastie počet ľudí, ktorí si našli prácu, partnera alebo domov v inej členskej krajine .
Potrebujú preto vedieť, aké právne predpisy tej ktorej krajiny platia pre ich dedičstvo a majetok, na ktoré súdy by sa mali obrátiť a či a ako bude rozhodnutie uznané a vykonané v iných krajinách.
Návrh Európskej komisie
Európska komisia navrhuje, aby sa súčasná prax, kedy sa cezhraničné dedičské konanie riadi pravidlami krajiny "obvyklého bydliska" zosnulého, zmenila tak, aby si ľudia žijúci v zahraničí ešte počas svojho života mohli vybrať, či sa ich pozostalosť bude riadiť právom krajiny, v ktorej žijú alebo právom krajiny ich štátnej príslušnosti.
Nástrojom k odstráneniu množstva zbytočných formalít sa stanú európske dedičské osvedčenia.
Pozícia Európskeho parlamentu
Autor správy Výboru pre právne veci, nemecký ľudovecký poslanec Kurt Lechner s návrhom Komisie súhlasí.
Vytvára podľa neho prostredie právnej istoty a je pomerne jasný a jednoduchý.
"Dôležité je, že vybavovanie cezhraničného dedičského konania sa vo výraznej miere zjednoduší a vyhneme sa prípadným sporom medzi jednotlivými členskými krajinami," vysvetlil.
Nová právna úprava sa nebude týkať Veľkej Británie a Írska , ktoré si vyjednali výnimku.
Plenárna rozprava EP prebehne v pondelok 12. marca, hlasovať o návrhu sa bude nasledujúci deň 13. marca.
20120302STO39884 Sledujte rozpravu EP v priamom prenose v pondelok 12. marca Správa EP o cezhraničnom dedičstve Tlačová správa (anglicky)
SK
1
EPTVPHOTO
20120309PHT40319.jpg
SK
2
EUROPARL-TV
http://europarltv.europa.eu/sk/player.aspx?pid=1870d8e0-66f9-4020-9496-9f9f00a4e2f1
SK
3
LINK
/ep-live/sk/schedule/live-broadcast
-//EP//TEXT REPORT A7-2012-0045 0 NOT XML V0//SK
-//EP//TEXT IM-PRESS 20120227IPR39355 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
