Odpoveď pána Oettingera v mene Komisie
(14. februára 2012)
Komisia je informovaná o tejto štúdii.
Energetický mix jednotlivých krajín na celom svete závisí od širokého spektra faktorov.
Európska únia je najaktívnejším globálnym obhajcom opatrení na zmiernenie zmeny klímy a zníženie znečistenia životného prostredia.
Jej vlastná multilaterálna finančná inštitúcia, EIB, sa pridŕža zásad politiky, na ktorých sa zhodla s Európskou komisiou, a poskytuje rozsiahle investície na podporu environmentálne udržateľných projektov.
V medzinárodnom kontexte bude Komisia pokračovať v spolupráci so svojimi partnermi na podpore investícií do technológií využívajúcich čistú energiu a na objavovaní nových mechanizmov takýchto investícií v tretích krajinách.
Komisia dôsledne obhajuje zrušenie dotácií na podporu fosílnych palív, a to aj v rámci Medzinárodnej energetickej agentúry a postupov G20.
Je to postupný proces, no Komisia ho berie veľmi vážne.
