ÚSTNA OTÁZKA H-0012/10
pre hodinu otázok na schôdzi v februári 2010
v súlade s článkom 116 rokovacieho poriadku
predkladá:
Jim Higgins
Rade
Vec: Naliehavá potreba zavedenia celoeurópskej politiky bezpečnostnej ochrany letísk
Zaoberá sa Rada zrejmým nedostatkom súladu/konsenzu medzi európskymi letiskami, pokiaľ ide o vykonávanie primeranej letiskovej bezpečnostnej kontroly?
Rozhodnutie povoliť používanie skenerov celého tela, ktoré amsterdamské letisko prijalo po vianočnom pokuse al-Ká´idou cvičeného Abdulmutallaba o teroristický útok, môže znamenať prekážku v pohybe európskych občanov, keďže by podľa tohto príkladu mohol každý členský štát zaviesť rôzne letové požiadavky.
Európa musí konať solidárne, aby pre cestujúcich zabezpečila maximálnu bezpečnosť a pohodlie.
Vzhľadom na náklady na skenery celého tela, ich invazívnosť a na evidentný zásah do súkromia - nehovoriac o nesúlade bezpečnostných požiadaviek a noriem, ktorý sa ich ad hoc prijímaním v celej Európe zavedie - je zrejmé, že EÚ musí neodkladne zaviesť celoeurópsku politiku bezpečnostnej ochrany letísk s cieľom chrániť voľný pohyb svojich občanov.
Aké kroky ste na zabezpečenie tohto podnikli alebo podniknete?
