Otázka na písomné zodpovedanie E-010961/2011
Komisii
článok 117 rokovacieho poriadku
Monika Flašíková Beňová (S&D)
(28. novembra 2011)
Vec: Rusko - gruzínske vzťahy
Rusko sa do vojnového konfliktu s Gruzínskom dostalo ešte v roku 2008.
Rusko je zároveň najväčšou krajinou, ktorá nie je členom Svetovej obchodnej organizácie, hoci o členstvo sa pokúša už od roku 1993.
Práve Gruzínsko bolo poslednou prekážkou vstupu Ruska do Medzinárodnej obchodnej organizácie, keď tento proces donedávna blokovalo.
Po osemnástich rokoch by sa tak mohol konečne Rusku proces začlenenia podariť.
Významnú úlohu v tomto procese zohralo Švajčiarsko, ktoré už v minulosti tvorilo úlohu sprostredkovateľa v rusko – gruzínskych vzťahoch.
Pozitívny vývoj situácie má na svedomí úspešná negociácia dohody o monitorovaní nákladov na hraniciach s Abcházskom a Južným Osetskom.
Rusko – gruzínske vzťahy však ale ešte nie sú celkom ideálne a bude potrebná ďalšia politicko-diplomatická intervencia.
—
Plánuje sa Európska komisia, podobne ako Švajčiarsko, zhostiť úlohy mediátora v rusko-gruzínskych vzťahoch?
