Otázka na písomné zodpovedanie E-010144/2011
Komisii
článok 117 rokovacieho poriadku
Monika Flašíková Beňová (S&D)
(7. novembra 2011)
Vec: Zabránenie rastu chudoby v Európe
Pri príležitosti každoročnej konferencie Európskej platformy proti chudobe a sociálnemu vylúčeniu vyzvala Európska sieť proti chudobe Európu na okamžitú akciu namierenú na zabránenie rastu chudoby v Európskej únii.
Vyjadrila svoje sklamanie zo súčasného prístupu Európskej únie, ktorý podkopáva záväzky Únie s ohľadom na rast a znižovanie chudoby.
V tomto smere je kľúčová politika súdržnosti v rámci Stratégie Európa 2020.
Európska únia je kritizovaná za zlyhanie v súvislosti s definovaním presných cieľov boja proti narastajúcej chudobe a s rozvíjaním komplexnej integrovanej politiky na ochranu najzraniteľnejších osôb pred pracovnými postupmi zameranými na boj proti kríze.
—
Ako sa Komisia stavia k tejto kritike? —
Mieni Komisia v dohľadnej dobe predložiť návrhy na vytvorenie spravodlivejšej, viac začleňujúcej a udržateľnejšej politiky na boj proti chudobe v Európskej únii?
