A7-0027/2012
1.2.2012
DRUHÁ SPRÁVA
o návrhu na zmenu Aktu o priamych a všeobecných voľbách poslancov Európskeho parlamentu z 20. septembra 1976
(2009/2134(INI))
Výbor pre ústavné veci
Spravodajca:
Andrew Duff
PE 472.030v03-00
OBSAH
NÁVRH UZNESENIA EURÓPSKEHO PARLAMENTU.........................................................3
PRÍLOHA – Konsolidované znenie Aktu o priamych a všeobecných voľbách poslancov Európskeho parlamentu, ktorý je pripojený k rozhodnutiu Rady z 20. septembra 1976, v znení jeho neskorších zmien a doplnení 9
POSTUP...................................................................................................................................14
VRÁTENIE VECI VÝBORU....................................................................................................15
NÁVRH UZNESENIA EURÓPSKEHO PARLAMENTU
o návrhu na zmenu Aktu o priamych a všeobecných voľbách poslancov Európskeho parlamentu z 20. septembra 1976
( 2009/2134(INI) )
Európsky parlament,
– so zreteľom na Akt o priamych a všeobecných voľbách poslancov Európskeho parlamentu, ktorý je pripojený k rozhodnutiu Rady z 20. septembra 1976, v znení zmien a doplnení
Rozhodnutie Rady 76/787/ESUO, EHS, Euratom (Ú. v.
ES L 278, 8.10.1976, s.
1) zmenené a doplnené rozhodnutím Rady 93/81/Euratom, ESUO, EHS (Ú. v.
ES L 33, 9.2.1993, s.
15) a rozhodnutím Rady 2002/772/ES, Euratom (Ú. v.
ES L 283, 21.10.2002, s.
1).
Pozri prílohu. , najmä na jeho článok 14,
– so zreteľom na svoje predchádzajúce uznesenia o volebnom postupe Parlamentu, najmä na uznesenie z 15. júla 1998
Ú. v.
ES C 292, 21.9.1998, s.
66. ,
– so zreteľom na svoje uznesenie z 11. októbra 2007 o zložení Európskeho parlamentu
Ú. v.
EÚ C 227 E, 4.9.2008, s.
132. ,
– so zreteľom na závery predsedníctva Európskej rady zo 14. decembra 2007,
– so zreteľom na svoje uznesenie zo 6. mája 2010 o návrhu protokolu, ktorým sa mení a dopĺňa protokol č. 36 o prechodných ustanoveniach a ktorý sa týka zloženia Európskeho parlamentu počas zostávajúceho volebného obdobia 2009 – 2014: stanovisko Európskeho parlamentu (článok 48 ods. 3 Zmluvy o EÚ)
Ú. v.
EÚ C 81 E, 15.3.2011, s.
78. ,
– so zreteľom na článok 39 Charty základných práv Európskej únie,
– so zreteľom na článok 9, článok 10, článok 14 ods. 2 a článok 48 ods. 2, ods. 3 a ods. 4 a článok 51 Zmluvy o Európskej únii (ZEÚ) a na články 22, 223, 225 a 343 Zmluvy o fungovaní Európskej únie a na článok 3 Protokolu č. 2 o uplatňovaní zásad subsidiarity a proporcionality,
– so zreteľom na Protokol č. 7 o výsadách a imunitách Európskej únie,
– so zreteľom na návrh Komisie na smernicu Rady, ktorou sa mení a dopĺňa smernica 93/109/ES zo 6. decembra 1993, pokiaľ ide o niektoré podrobnosti uplatňovania volebného práva a práva byť volený do Európskeho parlamentu pre občanov Únie s bydliskom v členskom štáte, ktorého nie sú štátnymi príslušníkmi ( COM(2006)0791 ),
– so zreteľom na články 41, 48 ods. 3, 70, 74a a 175 rokovacieho poriadku,
– so zreteľom na správu Výboru pre ústavné veci ( A7-0176/2011 ),
– so zreteľom na druhú správu Výboru pre ústavné veci ( A7-0027/2012 ),
keďže
A. Parlament má právo iniciovať reformu svojho vlastného volebného postupu a vyjadriť s ňou súhlas,
B. Parlament má právo iniciovať zmenu svojho vlastného zloženia a vyjadriť s ňou súhlas,
C. Parlament má právo iniciovať revíziu zmlúv,
D. Parlament sa volí priamou voľbou každých päť rokov od roku 1979 a jeho právomoci a vplyv počas tohto obdobia vzrástli, najmä v dôsledku nadobudnutia platnosti Lisabonskej zmluvy,
E. Lisabonská zmluva pozmenila a doplnila oficiálny mandát poslancov Európskeho parlamentu, ktorí sa zo „zástupcov ľudu štátov“ zmenili na „ zástupcov občanov Únie“
Článok 189 Zmluvy o založení Európskeho spoločenstva a článok 14 ods. 2 ZEÚ. , a stanovila, že „Občania sú na úrovni Únie priamo zastúpení v Európskom parlamente“
Článok 10 ods. 2 ZEÚ. ,
F. dokonca aj bez dohody o jednotnom volebnom postupe došlo počas tohto obdobia k postupnému zblíženiu volebných systémov, najmä všeobecným prijatím pomerného zastúpenia v roku 1999, formálnym založením politických strán na úrovni EÚ
Nariadenie Európskeho parlamentu a Rady (ES) č. 2004/2003 zo 4. novembra 2003 o štatúte a financovaní politických strán na európskej úrovni (Ú. v.
EÚ L 297, 15.11.2003, s.
1). a zrušením dvojitého mandátu
Rozhodnutie Rady 2002/77/ES, Euratom, článok 1 ods. 7 písm. b). ,
G. koncepcia občianstva Európskej únie, oficiálne zaradená do ústavného poriadku Maastrichtskou zmluvou v roku 1993, zahrnula právo zúčastňovať sa za určitých podmienok na európskych a komunálnych voľbách v iných členských štátoch, než vo svojom vlastnom štáte a Charta základných práv Európskej únie, ktorá je teraz na základe Lisabonskej zmluvy právne záväzná, toto právo a ostatné občianske práva posilnila,
H. všeobecné uznanie demokratickej funkcie Parlamentu zostáva obmedzené, politické strany na európskej úrovni sú stále v úvodných štádiách vývoja, volebné kampane sú naďalej viac národné ako európske a mediálne spravodajstvo o činnostiach Parlamentu je nepravidelné,
I. celková účasť na voľbách do Parlamentu sústavne klesá zo 63 % v roku 1979 na 43 % v roku 2009, a to núti Parlament, Radu a Komisiu, aby prijímali opatrenia na podporu účasti ľudu v demokratickom procese Únie,
J. počet občanov Únie s bydliskom v inom členskom štáte než v ich vlastnom, ktorí volia vo voľbách do Európskeho parlamentu, je nízky a počet občanov, ktorí kandidujú vo voľbách, je zanedbateľný; podmienky získania volebného práva na základe trvalého pobytu sa v jednotlivých štátoch líšia, rovnako ako obdobie, po uplynutí ktorého je ich vlastným občanom, ktorí majú bydlisko inde v EÚ, odňaté právo voliť v ich domácom štáte; okrem toho je výmena informácií medzi členskými štátmi o štátnych príslušníkoch iných členských štátov, ktorí sú na volebných zoznamoch alebo kandidujú vo voľbách, neefektívna,
K. podľa judikatúry Súdneho dvora majú členské štáty veľkú právomoc pri určovaní, kto môže voliť v európskych parlamentných voľbách, musia však dodržiavať všeobecné zásady práva EÚ a nesmú s rôznymi kategóriami občanov EÚ, ktorí sú v rovnakej situácii, zaobchádzať rôznym spôsobom
Rozsudky Súdneho dvora z 12. septembra 2006 vo veci C-145/04 Španielsko / Spojené kráľovstvo , [2006] Zb.
I-7917 (týkajúcej sa Gibraltáru) a veci C-300/04 Eman a Sevinger / College van burgemeester en wethouders van Den Haag , [2006] Zb.
I-8055 (týkajúcej sa Aruby). ; podobne, hoci každý štát ustanovuje vlastné podmienky týkajúce sa získania a straty štátnej príslušnosti, zároveň musí brať ohľad na štatút občianstva Únie
Rozsudok Súdneho dvora z 2. marca 2010 vo veci C-135/08 Rottmann / Freistaat Bayern [2010] ECR I‑1449. ,
L. súčasné návrhy Komisie na zjednodušenie volebnej účasti občanov Únie s bydliskom v inom členskom štáte než v ich vlastnom sú zablokované v Rade
Pozri smernicu Rady 93/109/ES zo 6. decembra 1993, ktorou sa stanovujú podrobnosti uplatňovania volebného práva a práva byť volený do Európskeho parlamentu pre občanov Únie s bydliskom v členskom štáte, ktorého nie sú štátnymi príslušníkmi (Ú. v.
ES L 329, 30.12.1993, s.
34) a pozíciu Parlamentu z 26. septembra 2007 k návrhu .smernice Rady, ktorou sa mení a dopĺňa smernica 93/109/ES (Ú. v.
C 219 EÚ, 28.8.2008, s.
193). ,
M. spomedzi poslancov EP je v súčasnosti 35 % žien; mali by sa vyvinúť snahy o ďalšie zníženie rodovej nerovnosti v Parlamente, najmä v určitých štátoch,
N. Parlament naliehavo vyzval Radu, aby preložila dátum volieb na máj, aby si mohol lepšie zorganizovať svoju činnosť s cieľom urýchliť voľbu nového predsedu Komisie a vyhnúť sa začiatku letných prázdnin v niekoľkých členských štátoch
Ako bolo navrhnuté v uznesení Parlamentu z 1. decembra 2005 o usmerneniach pre schválenie Komisie (Ú. v.
EÚ C 285 E, 22.11.2006, s.
137). ,
O. na základe Lisabonskej zmluvy je Parlament oprávnený a povinný prijať rozhodnutie o prerozdelení kresiel medzi členskými štátmi v rámci vymedzenom minimálnym, maximálnym a celkovým počtom kresiel, a to v súlade so zásadou zostupnej proporcionality; Parlament sa už uzniesol, že napraví v minulosti existujúce nerovnosti v rozdelení kresiel a že bude pravidelne upravovať svoje zloženie tak, aby odrážalo demografické zmeny a zmeny týkajúce sa členstva v Únii
Uznesenie z 11. októbra 2007 o zložení Európskeho parlamentu (Ú. v.
EÚ C 227 E, 4.9.2008, s.
132) (Lamassourova a Severinova správa). ; ďalej považuje za dôležité, aby zloženie Parlamentu odrážalo pluralitu medzi stranami a solidaritu medzi členskými štátmi,
P. pristúpenie Chorvátska bude mať v každom prípade za následok prerozdelenie kresiel v Európskom parlamente v nasledujúcich voľbách v roku 2014,
Q. Parlamentu chýba autonómny systém na reguláciu právnych výsad a imunít jeho poslancov; Rada už v minulosti súhlasila, že po prijatí štatútu poslancov preskúma žiadosť Parlamentu o revíziu Protokolu o výsadách a imunitách z roku 1965
Vyhlásenie predstaviteľov členských štátov zasadajúcich v Rade z 3. júna 2005. ,
R. napriek tomu, že Rada už súhlasila s revíziou aktu z roku 1976, poslednú formálnu revíziu volebného postupu Parlament inicioval ešte v roku 1998
Vo vyhlásení 6151/02 z 22. februára 2002 Rada rozhodla, že „ustanovenia tohto aktu by sa mali preskúmať pred druhými voľbami do Európskeho parlamentu, ktoré sa budú konať po nadobudnutí účinnosti pozmeňujúcich a doplňujúcich návrhov k aktu z roku 1976, ktoré sú predmetom tohto rozhodnutia“ ─ to znamená do roku 2009. ,
S. volebný postup Parlamentu musí byť trvácny a zrozumiteľný, musí podporovať vnútrostranícku demokraciu a musí dodržiavať zásadu slobodných, spravodlivých a tajných volieb, výsledkom ktorých bude celková pomernosť zastúpenia,
T. volebný systém Parlamentu je kompromisom medzi demokratickou zásadou rovnosti („jedna osoba jeden hlas“) a zásadou medzinárodného práva rovnosti medzi štátmi, pričom v zmluvách sa stanovuje zásada rovnosti občanov Únie a zakazuje sa diskriminácia z dôvodu štátneho občianstva,
U. reforma volebného postupu musí rešpektovať aj zásady subsidiarity a proporcionality a nemala by sa snažiť o samoúčelné zavedenie jednotnosti,
V. Parlament sa už v minulosti uzniesol, že preskúma možnosť voliť niekoľkých poslancov na celoeurópskych listinách, pričom sa domnieva, že by to dodalo kampani skutočne európsky rozmer, najmä tým, že by sa európskym politickým stranám zverila centrálna úloha
Naposledy v uvedenom uznesení z 11. októbra 2007 o zložení Európskeho parlamentu (Lamassourova a Severinova správa). ,
W. ako prvoradá zásada sa pri zavádzaní celoeurópskych zoznamov musí zachovať rovnosť voľby; štatút poslancov Parlamentu by preto nemal byť dotknutý spôsobom ich zvolenia, či už na základe celoeurópskych, národných alebo regionálnych zoznamov,
X. v ZEÚ sa stanovuje, že „politické strany na európskej úrovni prispievajú k formovaniu európskeho politického vedomia a k vyjadrovaniu vôle občanov Únie“
Článok 10 ods. 4 ZEÚ. , a Parlament na tento účel vo svojom uznesení zo 6. apríla 2011 o uplatňovaní nariadenia (ES) č. 2004/2003 o štatúte a financovaní politických strán na európskej úrovni
Prijaté texty, P7_TA(2011)0143 . vyzval Komisiu, aby predložila návrh právnych predpisov o spoločnom štatúte EÚ pre európske politické strany a nadácie,
1. prijal rozhodnutie o reformovaní postupu voľby svojich členov s cieľom zvýšiť legitímnosť a efektívnosť Parlamentu posilnením európskeho demokratického rozmeru a ustanovením spravodlivejšieho rozdelenia kresiel medzi jednotlivé členské štáty v súlade so zmluvami;
2. navrhuje, aby 25 poslancov EP bolo zvolených v rámci jedného volebného obvodu, ktorý by zahŕňal celé územie Európskej únie; celoeurópske zoznamy by sa skladali z kandidátov vybratých aspoň z tretiny členských štátov a môžu zaručovať primerané rodové zastúpenie; každý volič by mal k dispozícií okrem hlasu pre národný alebo regionálny zoznam aj jeden hlas pre listinu EÚ; a kreslá by sa pridelili bez minimálneho prahu podľa D'Hondtovej metódy; ďalej navrhuje, aby sa na úrovni EÚ vytvoril volebný orgán na reguláciu priebehu volieb a overenie výsledku volieb konajúcich sa z celoeurópskeho zoznamu;
3. berie na vedomie potrebu kontroly nákladov na Parlament a jeho voľby, vyzýva, aby boli tieto reformy vykonané z čo najväčšej časti v rámci súčasného rozpočtového výhľadu
Priemerná mesačná platba poslancom EP vrátane mzdy pred zdanením, poistenia, zdravotných nákladov, príspevku na všeobecné výdavky, cestovné a diéty, bola 24 298 EUR.
Priemerná nepriama platba na asistentskú výpomoc bola 17 283 EUR. ;
4. i) navrhuje, aby Parlament väčšinou hlasov svojich poslancov predložil návrh rozhodnutia, ktorým sa stanoví jeho zloženie, pričom sa zohľadní pristúpenie nových členských štátov a bude sa vychádzať z počtov obyvateľov, ktoré stanovil Eurostat; návrh tohto rozhodnutia by sa mal predložiť v priebehu každého volebného obdobia a mal by sa prijať s jeho súhlasom pred skončením štvrtého kalendárneho roku volebného obdobia
Článok 14 ods. 2 ZEÚ. ;
ii) navrhuje nadviazať dialóg s Európskou radou s cieľom preskúmať možnosť dosiahnutia dohody o udržateľnom a transparentnom rozdelení kresiel v Parlamente v súlade s kritériami ustanovenými v zmluvách, ako aj so zásadami plurality medzi politickými stranami a solidarity medzi členskými štátmi;
5. vyzýva Komisiu, aby predložila návrh nariadenia na zlepšenie súdržnosti a porovnateľnosti údajov o obyvateľstve poskytovaných členskými štátmi;
6. navrhuje, aby dátum konania európskych volieb stanovil Európsky parlament väčšinou hlasov všetkých poslancov a so súhlasom Rady, a najskôr jeden rok pred koncom päťročného funkčného obdobia a najneskôr šesť mesiacov pred koncom tohto funkčného obdobia;
7. vyzýva členské štáty a politické strany, aby podporovali lepšie zastúpenie žien a kandidátov z menšín; domnieva sa, že v záujme zaručenia legitimity Únie je dôležité, aby zloženie Parlamentu odrážalo rozmanitosť európskych národov;
8. zdôrazňuje význam zabezpečenia toho, aby politické strany dodržiavali demokratické zásady výberu kandidátov na všetkých úrovniach;
9. vyzýva Radu, Komisiu a členské štáty, aby vystupňovali úsilie pri pomoci občanom EÚ s bydliskom v inom členskom štáte než v ich vlastnom zúčastniť sa na európskych voľbách v krajine ich bydliska; v tejto súvislosti žiada Komisiu, aby predložila nový návrh na revíziu smernice Rady 93/109/ES;
10. opätovne zdôrazňuje svoju dlhodobú požiadavku na zmenu a doplnenie Protokolu o výsadách a imunitách s cieľom ustanoviť jednotný nadnárodný systém pre poslancov Európskeho parlamentu
Pozri uznesenie Európskeho parlamentu zo 6. júla 2006 o zmene protokolu o výsadách a imunitách (Ú. v.
EÚ C 303 E, 13.12.2006, s.
830), v ktorom Parlament potvrdil svoj zámer použiť štatút poslancov ako čiastočný základ navrhnutej revízie (rozhodnutie Európskeho parlamentu z 3. júna 2003 o schválení štatútu poslancov Európskeho parlamentu, Ú. v.
EÚ C 68 E, 18.3.2004, s.
115). ;
11. (i) požaduje, aby sa začal dialóg s Radou s účasťou Komisie o komplexnej zmene a doplnení Aktu o priamych a všeobecných voľbách poslancov Európskeho parlamentu z 20. septembra 1976; berie na vedomie potrebu dosiahnuť konsenzus najmä v otázkach časovania reforiem, celkovej veľkosti Parlamentu a rozdelení kresiel (vrátane zákonného vymedzenia zostupnej proporcionality), ako aj o hlasovacom systéme, ktorý má byť použitý pre volebný obvod celej EÚ;
ii) poveruje delegáciu Európskeho parlamentu, ktorú vymenovala Konferencia predsedov a ktorá dostala jednoznačný mandát, aby iniciovala tento dialóg s Radou;
12. poveruje svojho predsedu, aby postúpil toto uznesenie Európskej rade, Rade, Komisii a parlamentom a vládam členských štátov.
PRÍLOHA – Konsolidované znenie Aktu o priamych a všeobecných voľbách poslancov Európskeho parlamentu, ktorý je pripojený k rozhodnutiu Rady z 20. septembra 1976, v znení jeho neskorších zmien a doplnení
AKT
Pozn.: Tento dokument je konsolidáciou vypracovanou Právnou službou Európskeho parlamentu na základe Aktu o priamych a všeobecných voľbách poslancov Európskeho parlamentu (Ú. v.
ES L 278, 8.10.1976, s.
5) zmeneného a doplneného rozhodnutím 93/81/Euratom, ESUO, EHS, ktorým sa mení a dopĺňa Akt o priamych a všeobecných voľbách poslancov Európskeho parlamentu priložený k rozhodnutiu Rady 76/787/ESUO, EHS, Euratom z 20. septembra 1976 (Ú. v.
ES L 33, 9.2.1993, s.
15) a rozhodnutie Rady 2002/772/ES, Euratom z 25. júna 2002 a 23. septembra 2002 (Ú. v.
ES L 283, 21.10.2002, s.
1).
Jeho znenie sa líši od konsolidovanej verzie, ktorú vypracoval Úrad pre úradné publikácie Európskej únie (CONSLEG.
1976X1008-23/09/2002) v dvoch bodoch: zapracúva zarážku k článku 7 ods. 1 „ – člen Výboru regiónov“ vyplývajúcu z článku 5 Amsterdamskej zmluvy (Ú. v.
ES C 340, 10.11.1997) a je prečíslované v súlade s článkom 2 ods. 1 rozhodnutia 2002/772/ES, Euratom.
o priamych a všeobecných voľbách poslancov
Európskeho parlamentu
Článok 1
1.
V každom členskom štáte sú poslanci Európskeho parlamentu volení systémom pomerného zastúpenia, a to na základe zoznamu alebo jedného prenosného hlasu.
2.
Členské štáty môžu povoliť hlasovanie na základe systému preferenčných hlasov, ktorého podrobnosti upravia.
3.
Voľby sú všeobecné, priame, slobodné, s tajným hlasovaním.
Článok 2
Každý členský štát môže na základe konkrétnej vnútroštátnej situácie určiť volebné obvody pre voľby do Európskeho parlamentu alebo rozdeliť svoju volebnú oblasť iným spôsobom bez toho, aby tým ovplyvnil pomerný charakter hlasovacieho systému.
Článok 3
Členské štáty môžu určiť minimálny prah pre rozdelenie kresiel.
Na celoštátnej úrovni tento prah nesmie presiahnuť 5 percent odovzdaných hlasov.
Článok 4
Každý členský štát môže určiť strop pre výdavky na volebnú kampaň kandidátov.
Článok 5
1.
Päťročné obdobie, na ktoré sú zvolení poslanci Európskeho parlamentu, sa začína prvou plenárnou schôdzou po každých voľbách.
Môže sa predĺžiť alebo skrátiť podľa druhého pododseku článku 10 ods. 2.
2.
Funkčné obdobie každého poslanca sa začína a končí v rovnakom čase ako obdobie uvedené v odseku 1.
Článok 6
1.
Poslanci Európskeho parlamentu hlasujú na individuálnom a osobnom základe.
Nie sú viazaní nijakými príkazmi a nemajú záväzný mandát.
2.
Poslanci Európskeho parlamentu požívajú výsady a imunity, ktoré im prináležia podľa Protokolu z 8. apríla 1967 o výsadách a imunitách Európskych spoločenstiev.
Článok 7
1.
Funkcia poslanca Európskeho parlamentu nie je zlučiteľná s funkciou:
- člena vlády členského štátu,
- člena Komisie Európskych spoločenstiev,
- sudcu, generálneho advokáta alebo zapisovateľa Súdneho dvora Európskych spoločenstiev či Súdu prvého stupňa,
- člena Správnej rady Európskej centrálnej banky,
- člena Dvora audítorov Európskych spoločenstiev,
- ombudsmana Európskych spoločenstiev,
- člena Hospodárskeho a sociálneho výboru Európskeho spoločenstva a Európskeho spoločenstva pre atómovú energiu,
- člena Výboru regiónov,
- člena výborov či iných orgánov vytvorených v súlade so Zmluvami o vytvorené Európskeho spoločenstva a Európskeho spoločenstva pre atómovú energiu na účely spravovania fondov Spoločenstiev či na plnenie stálych priamych administratívnych úloh,
- člena Správnej rady, Riadiaceho výboru či zamestnanca Európskej investičnej banky,
- činného úradníka alebo zamestnanca inštitúcií Európskych spoločenstiev alebo k nim pripojených špecializovaných subjektov alebo Európskej centrálnej banky.
2.
Od volieb do Európskeho parlamentu v roku 2004 funkcia člena Európskeho parlamentu nie je zlučiteľná s funkciou poslanca národného parlamentu.
Ako výnimka z tohto pravidla a bez toho, aby bolo dotknuté uplatňovanie odseku 3:
- poslanci Írskeho národného parlamentu, ktorí sú zvolení do Európskeho parlamentu v nasledujúcich voľbách, môžu vykonávať dvojitý mandát až do nových volieb do Írskeho národného parlamentu, pričom potom sa bude uplatňovať prvý pododsek tohto odseku,
- poslanci parlamentu Spojeného kráľovstva, ktorí sú zároveň poslancami Európskeho parlamentu počas päťročného obdobia predchádzajúceho voľbám do Európskeho parlamentu v roku 2004 môžu vykonávať dvojitý mandát až do volieb do Európskeho parlamentu v roku 2009, keď sa uplatní prvý pododsek tohto odseku.
3.
Okrem toho každý členský štát môže za okolností uvedených v článku 8 rozšíriť predpisy týkajúce sa nezlučiteľnosti, a to na vnútroštátnej úrovni.
4.
Poslanci Európskeho parlamentu, na ktorých sa budú vzťahovať odseky 1, 2 a 3 počas piatich rokov uvedených v článku 5, budú nahradení v súlade s článkom 13.
Článok 8
S výhradou ustanovení tohto aktu sa volebný postup v každom členskom štáte upravuje vnútroštátnymi predpismi.
Tieto vnútroštátne predpisy, ktoré môžu v prípade potreby zohľadniť konkrétnu situáciu v členských štátoch, nesmú ovplyvňovať podstatu pomerného volebného systému.
Článok 9
Nikto nesmie dať viac ako jeden hlas v nijakých voľbách poslancov Európskeho parlamentu.
Článok 10
1.
Voľby do Európskeho parlamentu sa uskutočňujú v termíne a čase určenom každým členským štátom; pre všetky členské štáty tento dátum spadá do rovnakého obdobia počnúc vo štvrtok ráno a končiac nasledujúcou nedeľou.
2.
Členské štáty môžu oficiálne zverejniť výsledky sčítania hlasov až po zatvorení volebných miestností v členskom štáte, kde voliči hlasujú ako poslední v období uvedenom v odseku 1.
Článok 11
1.
Rada na základe jednomyseľného rozhodnutia určí volebné obdobie pre prvé voľby, a to po porade s Európskym parlamentom.
2.
Nasledujúce voľby sa uskutočnia v zodpovedajúcom období posledného roku päťročného obdobia uvedeného v článku 5.
Ak nemožno uskutočniť voľby v Spoločenstve v danom termíne, Rada po porade s Európskym parlamentom jednomyseľne určí najmenej jeden rok pred koncom päťročného obdobia uvedeného v článku 5 iný termín, ktorý nepredchádza termín určený podľa predchádzajúceho pododseku o viac ako dva mesiace ani ho nenasleduje o viac ako jeden mesiac.
3.
Bez toho, aby bol dotknutý článok 196 Zmluvy o založení Európskeho spoločenstva a článok 109 Zmluvy o založení Európskeho spoločenstva pre atómovú energiu, sa Európsky parlament zíde, bez toho, aby sa musel zvolávať, v prvý utorok po uplynutí jedného mesiaca od skončenia volebného obdobia.
4.
Právomoci Európskeho parlamentu zanikajú na začiatku prvej plenárnej schôdze nového Európskeho parlamentu.
Článok 12
Európsky parlament skúma osvedčenia poslancov Európskeho parlamentu.
Na tento účel berie na vedomie výsledky oficiálne vyhlásené členskými štátmi, a rozhoduje vo všetkých sporoch, ktoré môžu vyplynúť z ustanovení tohto aktu okrem tých, ktoré vyplynú z vnútroštátnych ustanovení, na ktoré tento akt odkazuje.
Článok 13
1.
Kreslo sa uvoľní, ak sa mandát poslanca Európskeho parlamentu skončí v dôsledku odstúpenia, úmrtia alebo odňatia mandátu.
2.
S výhradou ostatných ustanovení tohto aktu ustanoví každý členský štát vhodné postupy pre obsadenie každého mandátu, ktorý sa uvoľní počas päťročného funkčného obdobia uvedeného v článku 5, na zvyšok tohto obdobia.
3.
Ak právny predpis členského štátu výslovne požaduje odňatie mandátu poslanca Európskeho parlamentu, tento mandát sa skončí v súlade s týmito právnymi predpismi.
Príslušné orgány o tom informujú Európsky parlament.
4.
Ak sa mandát uvoľní v dôsledku odstúpenia alebo úmrtia, predseda Európskeho parlamentu o tom bezodkladne informuje príslušné orgány dotyčného členského štátu."
Článok 14
Ak by sa museli prijať opatrenia na implementovanie tohto aktu, Rada jednomyseľným hlasovaním o návrhu Európskeho parlamentu po porade s Komisiou prijme tieto opatrenia po úsilí o dosiahnutie dohody s Európskym parlamentom v zmierovacom výbore zloženom z Rady a zástupcov Európskeho parlamentu.
Článok 15
Tento akt je vypracovaný v anglickom, dánskom, fínskom, francúzskom, gréckom, holandskom, írskom, nemeckom, portugalskom, španielskom, švédskom a talianskom, jazyku, pričom všetky texty sú rovnako autentické.
Prílohy I a II predstavujú neoddeliteľnú súčasť tohto aktu.
Článok 16
Ustanovenia tohto aktu nadobúdajú účinnosť prvým dňom mesiaca nasledujúcim po prijatí posledného oznámenia uvedeného v rozhodnutí.
Udfærdiget i Bruxelles, den tyvende september nitten hundrede og
seksoghalvfjerds.
Geschehen zu Brüssel am zwanzigsten September neunzehnhundert-
sechsundsiebzig.
V Bruseli dvadsiateho septembra v roku tisíc
deväťsto sedemdesiatšesť.
Fait à Bruxelles, le vingt septembre mil neuf cent soixante-seize.
Arna dhéanamh sa Bhruiséil, an fichiú lá de mhí Mhéan Fómhair, míle
naoi gcéad seachtó a sé.
Fatto a Bruxelles, addì venti settembre millenovecentosettantasei.
Gedaan te Brussel, de twintigste september negentienhonderd zesenze-
ventig.
PRÍLOHA I
Spojené kráľovstvo bude uplatňovať ustanovenia tohto aktu iba v súvislosti so Spojeným kráľovstvom.
PRÍLOHA II
Vyhlásenie k článku 14
Čo sa týka postupu, ktorý musí dodržať zmierovací výbor, dohodlo sa na využití ustanovení odsekov 5, 6 a 7 postupu uvedeného v spoločnej deklarácii Európskeho parlamentu, Rady a Komisie zo 4. marca 1975
Ú. v.
ES C 89, 22.
4.
1975, s.
1. .
POSTUP
Názov
Návrh na zmenu Aktu o priamych a všeobecných voľbách poslancov Európskeho parlamentu z 20. septembra 1976
Referenčné čísla
2009/2134(INI)
Dátum predloženia v EP
7.7.2011
Gestorský výbor
dátum oznámenia na schôdzi
AFCO
19.10.2009
Spravodajca
dátum menovania
Andrew Duff
21.7.2009
Dátum prijatia
19.4.2011
Výsledok záverečného hlasovania:
+:
–:
0:
20
4
Poslanci prítomní na záverečnom hlasovaní
Andrew Henry William Brons, Carlo Casini, Andrew Duff, Ashley Fox, Matthias Groote, Roberto Gualtieri, Enrique Guerrero Salom, Zita Gurmai, Gerald Häfner, Daniel Hannan, Stanimir Ilchev, Constance Le Grip, David Martin, Morten Messerschmidt, Algirdas Saudargas, György Schöpflin, József Szájer, Indrek Tarand, Rafał Trzaskowski, Guy Verhofstadt
Náhradníci prítomní na záverečnom hlasovaní
Elmar Brok, Zuzana Brzobohatá, Marietta Giannakou, Íñigo Méndez de Vigo, Helmut Scholz
Dátum predloženia
28.4.2011
VRÁTENIE VECI VÝBORU
Dátum vrátenia veci výboru podľa článku 175 ods. 2
7.7.2011
Termín oznámenia záverov
Spravodajca
dátum menovania
Andrew Duff
21.7.2009
Dátum prijatia
26.1.2012
Výsledok záverečného hlasovania:
+:
–:
0:
16
7
Poslanci prítomní na záverečnom hlasovaní
Andrew Henry William Brons, Carlo Casini, Andrew Duff, Roberto Gualtieri, Enrique Guerrero Salom, Gerald Häfner, Stanimir Ilchev, Constance Le Grip, Morten Messerschmidt, Paulo Rangel, Algirdas Saudargas, Indrek Tarand, Rafał Trzaskowski, Guy Verhofstadt, Manfred Weber, Luis Yáñez-Barnuevo García
Náhradníci prítomní na záverečnom hlasovaní
Zuzana Brzobohatá, Dimitrios Droutsas, Marietta Giannakou, Anneli Jäätteenmäki, György Schöpflin, Rainer Wieland
Náhradníci (čl. 187 ods. 2) prítomní na záverečnom hlasovaní
Sir Robert Atkins, Edvard Kožušník, Jo Leinen
Dátum predloženia
1.2.2012
