EP umožnil uvádzať tvrdenie o pozitívnom účinku DHA v dojčenskej výžive
Spotrebitelia
Plenárne zasadnutie
2011-04-06 - 14:06
Parlament zamietol uznesenie, ktoré navrhovalo zablokovať žiadosť výrobcov dojčenských umelých mliek o uvádzanie pozitívneho tvrdenia, týkajúceho sa pridávania kyseliny dokosahexaenovej (DHA), na obale týchto výrobkov.
Uznesenie, ktoré poukazovalo na potrebu ďalšieho výskumu, nezískalo v hlasovaní potrebnú väčšinu hlasov, čím uvoľnilo cestu žiadosti výrobcov.
Kyselina dokosahexaenová (DHA) je prírodná mastná kyselina, ktorá sa prirodzene nachádza v materskom mlieku.
Výrobcovia mnohých umelých dojčenských mliek ju v syntetickej podobe pridávajú do svojich výrobkov, pričom požiadali Európsku komisiu o povolenie uvádzať na obale svojich výrobkov tvrdenie, podľa ktorého pridávaná DHA "prispieva k normálnemu vývoju zraku u detí vo veku do 12 mesiacov“.
Európsky úrad pre bezpečnosť potravín (EFSA) vydal k žiadosti výrobcov kladné stanovisko, následne na čo navrhla Európska komisia pridať spomínané tvrdenie do zoznamu povolených výživových a zdravotných tvrdení.
Parlament mal možnosť najneskôr do 21. apríla 2011 rozhodnúť, či si tento návrh želá zablokovať.
Výbor EP pre verejné zdravie a bezpečnosť potravín síce vypracoval uznesenie, ktoré odporúčalo plénu zamietnuť návrh Komisie (a teda aj návrh výrobcov), no v pomerne tesnom hlasovaní sa nakoniec europoslancom nepodarilo získať potrebnú kvalifikovanú väčšinu hlasov na to, aby toto uznesenie odobrili.
Za uznesenie hlasovalo 328 poslancov, proti bolo 323 poslancov a 26 europoslancov sa hlasovania zdržalo.
(Kvalifikovaná väčšina potrebná na zamietnutie žiadosti výrobcov predstavovala 368 hlasov).
Uznesenie navrhujúce zablokovať žiadosť výrobcov vypracovali poslankyne Glenis Willmott (S&D, UK), Daciana Sarbu (S&D, RO), Nessa Childers (S D, IE) a Karin Kadenbach (S&D, AT).
Jeho text poukazoval na to, že pozitívny účinok DHA je doposiaľ vedecky spoľahlivo podložený len v prirodzenej forme DHA, v ktorej sa nachádza v materskom mlieku, a nie v umelej podobe, v ktorej sa pridáva do umelých mliek a iných potravín určených pre dojčatá.
Neschválené uznesenie preto navrhovalo, aby sa najskôr uskutočnil ďalší výskum možných pozitívnych aj negatívnych účinkov syntetického doplnku DHA.
"Regulačný postup s kontrolou" a nadobudnutie platnosti
Pre získanie povolenia uvádzať určité zdravotné tvrdenie na obale výrobkov je určený presný postup, ktorého dodržanie sa prísne kontroluje, od podania žiadosti, cez schválenie, až po uverejnenie daného tvrdenia v príslušnej prílohe "Nariadenia o výživových a zdravotných tvrdeniach".
Parlament a Rada môžu tieto vykonávacie opatrenia zablokovať v rámci tzv. "regulačného postupu s kontrolou".
EFSA je zodpovedná za posúdenie žiadosti zo strany výrobcov potravinárskych produktov a vyhodnocuje navrhnuté výživové a zdravotné tvrdenia na základe "všeobecne uznávaných vedeckých poznatkov".
Nariadenie o povolení zdravotného tvrdenia nadobudne účinnosť 20 dní po jeho uverejnení v Úradnom vestníku Európskych spoločenstiev.
Členské štáty majú presadzovať príslušné právne predpisy tak, aby sa zamedzilo zneužívaniu schválených tvrdení na zvýšenie predaja.
Prijatý text bude dostupný tu (zvoľte dátum 06.04.2011)
20110406IPR17110 Postup: Regulačný postup s kontrolou Tlačová správa o hlasovaní vo Výbore pre verejné zdravie (16.03.2011): Návrh zamietnutého uznesenia
SK
1
LINK
/activities/plenary/ta/calendar.do?language=SK
-//EP//TEXT IM-PRESS 20110314IPR15477 0 NOT XML V0//SK
-//EP//TEXT MOTION B7-2011-0227 0 NOT XML V0//SK
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
