EÚ bude povinne zbierať použité batérie
Životné prostredie
2006-07-07 - 09:01
Použité batérie sa budú v EÚ povinne recyklovať
Plénum Európskeho parlamentu dnes po dvoch rokoch vyjednávaní schválilo smernicu, ktorá má od roku 2008 zaviazať všetky členské štáty EÚ k zberu a recyklácii použitých batérií a akumulátorov.
Hlavným cieľom je minimalizovať negatívny dopad toxických látok z batérií - predovšetkým kadmia a ortuti - na životné prostredie a prispieť tak k jeho ochrane.
Tento postup v súčasnosti uplatňuje len 6 členských štátov, v budúcnosti sa k nim však vďaka výsledku hlasovania pridajú aj ostatné.
V roku 2012 by podľa smernice mala úroveň zberu batérií a akumulátorov v členských krajinách dosiahnuť cieľ 25 %, v roku 2016 by ich podiel mal predstavovať aspoň 45 %.
Nová smernica zároveň zakazuje predávať také batérie a akumulátory, ktoré obsahujú viac než 0,0005 % ortuti, a prenosné batérie, ktoré obsahujú viac než 0,002 % kadmia.
Zákaz sa však nevzťahuje na prenosné batérie používané v núdzových a poplašných systémoch, v zdravotníckych prístrojoch a bezdrôtových elektrických nástrojoch.
Vzhľadom na pozitívny výsledok hlasovania môže nová legislatíva už čoskoro vstúpiť do platnosti a prinesie mnoho pozitív aj pre samotných spotrebiteľov.
Tí napríklad získajú viac informácií o batériách, ktoré si kupujú, pretože ich obal bude musieť podávať presné údaje o využiteľnej kapacite každej batérie.
Je totiž známe, že lacnejšie batérie sú kvôli ich krátkej trvácnosti nevhodné pre životné prostredie.
Zberné miesta majú byť zriadené v blízkosti k spotrebiteľom najneskôr 2 roky po vstupe smernice do platnosti (2008), pričom zber nesmie byť spoplatňovaný a nesmie spotrebiteľov zaväzovať ku kúpe novej batérie či akumulátora.
Europoslanci presadili, aby boli predajcovia povinní bezplatne prijímať do zberu použité prenosné batérie a akumulátory bez ohľadu na to, kde ich spotrebiteľ kúpil, pričom budú musieť svojich zákazníkov o tejto možnosti informovať.
Povinnosť financovať čisté náklady informačných kampaní o zbere, spracovaní a recyklácii použitých batérií budú mať takisto ich výrobcovia.
Tí budú tiež podliehať registrácii zhodnej pre všetky členské krajiny, aby sa zabránilo ich prípadnému úniku pred zodpovednosťou tým, že by sa presunuli do iného členského štátu.
Parlament ďalej presadil, aby boli výrobcovia nútení vyrábať také zariadenia, ktoré umožňujú jednoduché odnímanie použitých batérií a akumulátorov.
Smernica vstúpi do platnosti v deň publikácie v Úradnom vestníku Európskej únie, teda ešte v tomto roku.
Na jej prevedenie do národných právnych predpisov majú členské štáty 2 roky.
20060705STO09633 SPRÁVA o spoločnom znení smernice Európskeho parlamentu a Rady o batériách a akumulátoroch
SK
1
PHOTO
20060704PHT09533.jpg
-//EP//TEXT REPORT A6-2006-0231 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
