To "naj" podľa čitateľov
Inštitúcie
2008-12-22 - 12:02
Zaujala vás Sacharovova cena, reklama či situácia v Gruzínsku V uplynulých mesiacoch sme publikovali množstvo článkov.
V tomto súhrne nájdete tie najčítanejšie.
Ich poradie je náhodné.
Jedným z vrcholov parlamentnej činnosti v druhom polroku bola Sacharovova cena.
Tento rok ju získal čínsky disident Chu Ťia, ktorý je vo väzení za "podnecovanie k rozvracaniu štátnej moci".
Veľkú pozornosť vyvolal aj rozhovor o stereotypoch v reklame so švédskou poslankyňou Evou-Brittou Svensson.
Čitateľov tiež zaujal príspevok o kríze v Gruzínsku, či o africkom týždni v Európskom parlamente.
20081204FCS43818
Dve otázky ohľadom rodových stereotypov v reklame
Eva-Brit-Svensson Stereotypy o úlohe žien a mužov v spoločnosti sa vyskytujú aj v reklame.
Nezriedka v reklamných šotoch umývajú riad ženy, zatiaľ čo muži si vychutnávajú rýchlu jazdu v najnovšom automobile.
Návrh správy švédskej poslankyne Evy-Britt Svensson z Konfederatívnej skupiny zjednotenej ľavice - Nordická zelená ľavica navrhuje sledovať stereotypy v reklame.
Čo je cieľom návrhu?
Podľa predloženej správy "rodové stereotypy v reklame spútavajú ženy, mužov, dievčatá a chlapcov tým, že jednotlivcom určujú vopred vymedzené a neprirodzené úlohy, ktoré sú často potupné, ponižujúce a hlúpe pre obe pohlavia".
Autorky správy sme sa preto opýtali, aký vplyv má reklama na rodovú rovnosť a ako možno zaužívané stereotypy v reklame rúcať.
Aký silný je vplyv reklamy a marketingu na rovnosť mužov a žien?
"Rodové stereotypy v reklame sú jedným z mnohých faktorov, ktoré majú veľký vplyv na úsilie vybudovať rodovo rovnoprávnejšiu spoločnosť.
Tento vplyv narastá, pretože mnoho ľudí si neuvedomuje, ako nás všetkých sústavne ovplyvňuje reklama okolo nás.
Reklama je všadeprítomná: doma, na verejných priestranstvách, v novinách, v časopisoch, v televízii a tak ďalej.
Keď sú ženy vykreslené na základe stereotypu, dôsledkom môže byť, že len ťažko budeme schopní vnímať schopnosti mužov a žien v iných než tradičných oblastiach.
Rovnakým spôsobom sú ovplyvňovaní aj mladí chlapci a dievčatá pri výbere vzdelávania a kariéry."
Ako môžu situáciu zlepšiť členské štáty a samotná EÚ?
"Môžu byť informovaní o rodových stereotypoch a lepšie si ich všímať.
Môžu tiež zabezpečiť fungovanie inštitúcie, na ktorú sa so svojimi sťažnosťami ohľadom rodových stereotypov v marketingu a reklame môže obracať verejnosť.
Vec by mohol po svojom vytvorení preskúmať aj Európsky rodový inštitút.
Veľmi dôležitá je informovanosť spotrebiteľov a celej verejnosti o vplyve reklamy.
Dnes napríklad nefunguje reklama, ktorá by zvyšovala znečisťovanie životného prostredia.
Reklamy na rôzne výrobky musia poukázať na zodpovednosť za životné prostredie a predchádzať klimatickým zmenám.
Cieľom moje správy je pomôcť zabrániť používaniu rodových stereotypov v reklame."
Návrh správy Profil poslankyne Svensson
Reakcie poslancov na samit EÚ o Gruzínsku
Kedy odídu ruskí vojaci z Gruzínska?
V pondelok 1. septembra sa lídri krajín EÚ stretli v Bruseli na mimoriadnom samite o situácii v Gruzínsku.
Hlavy štátov a vlád odsúdili tak vojenskú prítomnosť Ruska, ako aj fakt, že Moskva uznala nezávislosť dvoch regiónov Gruzínska.
Európski lídri sa preto dohodli, že do regiónu vyšlú pozorovateľskú misiu a prerušia rokovania s Ruskom ohľadom dohode o partnerstve dovtedy, pokiaľ sa ruské jednotky úplne nestiahnu.
Deň po samite a po následnej rozprave v Európskom parlamente, sme niektorým poslancom položili otázky týkajúce sa tejto témy.
1.
Sú závery samitu EÚ dostatočnou reakciou na krízu v Gruzínsku?
Marie Anne Isler Béguin , predsedníčka Delegácie EP pre vzťahy s južným Kaukazom (Francúzsko, Zelení): "Výsledok Rady ma príjemne prekvapil.
Nikto napríklad neočakával, že sa prerušia rokovania o dohode o partnerstve dovtedy, kým sa ruské jednotky nestiahnu z gruzínskeho územia."
Jacek Saryusz-Wolski , predseda Výboru pre zahraničné veci (Poľsko, Ľudovci a európski demokrati): "Únia má na výber: buď sa uspokojiť so svojimi slovnými prejavmi, alebo zmeniť našu politiku voči Rusku a jasne ukázať, že môžme byť asertívni, ak Rusko neplní pravidlá, ktoré očakávame".
Karl von Wogau , predseda Podvýboru pre bezpečnosť (Nemecko, Ľudovci a európski demokrati): "EÚ môže uzmieriť medzinárodný konflikt len keď koná pod spoločným vedením a spoločnou vlajkou."
Evgeni Kirilov (Bulharsko, Socialisti): "Myslím si, že reakcia EÚ na konflikt v južnom Kaukaze je dobre načasovaná, vyvážená a zrelá.
Pre Úniu niet lepšej alternatívy ako pokračovať v dialógu a spolupráci s Ruskom", a poukázať pritom na fakt, "že sa nejedná o bežnú situáciu".
Ona Juknevičienė (Litva, Liberáli a demokrati): "Som rada, že teraz je spoločný postoj Európy jasný a zameraný na hľadanie účinných riešení.
Nie som presvedčená, že prerušenie rokovaní o Dohode o partnerstve a spolupráci je primeraným opatrením.
Rusko vie veľmi dobre, že [dohoda] je rovnako potrebná pre obe strany."
Inese Vaidere (Lotyšsko, Únia za Európu národov) podporuje zmrazenie zjednodušeného vízového režimu s Ruskom: "Nemali by sme sa báť prerušiť dialóg.
Ak na ruskú agresiu a uznanie separatistických regiónov nepríde primeraná reakcia, bude to signál, aby sa pokračovalo ako doteraz."
Milan Horáček , (Nemecko, Zelení): "Dúfal som, že reakcia sa bude jasnejšie zakladať na našich hodnotách demokracie, právneho štátu, ľudských práv a predovšetkým slobody.
Priveľa sa konkrétne berie na zreteľ závislosť od ropy a zemného plynu.
Keď Rusko hovorí, že ide o dočasnú situáciu, pripomína mi to rok 1968 v Prahe, kde jednotky zostali 22 rokov".
2.
Ako by mal reagovať Európsky parlament?
Esko Seppänen , podpredseda Delegácie EP pre vzťahy s Ruskom (Fínsko, Konfederatívna skupina zjednotenej ľavice): "Chcem vyvážený prístup, ktorý by náležite poukazoval na otrasné zhodnotenie rizika zo strany Saakašviliho, keď pripravil svoj dobrodružný vojenský útok.
Zároveň by však Parlament mal žiadať od Ruska, aby dodržiaval medzinárodné právo a poskytol pomoc civilnému obyvateľstvu, ktoré v Južnom Osetsku a Gruzínsku trpí."
Saïd El Khadraoui (Belgicko, Socialisti): "Je zrejmé, že tento konflikt sa nedá vyriešiť vojensky.
Odpoveďou je užšia spolupráca a nie konfrontácia.
Hoci musíme vehementne odsúdiť ruskú vojenskú reakciu, musíme tiež priznať, že Rusko potrebujeme, ak chceme trvalé riešenie problémov v tejto oblasti."
Ona Juknevičienė (Litva, Liberáli a demokrati) verí, že Parlament by mal viac tlačiť na "silnejšie opatrenia voči Rusku.
Európski občania musia veriť, že ruská hrozba obnovy Sovietskeho zväzu nemá šancu." 3.
Ako vidíte budúcnosť Gruzínska?
György Schöpflin (Maďarsko, Ľudovci a demokrati): "Je stále príliš skoro niečo povedať.
Na jednej strane stále prebieha ruská hra, na strane druhej, nemôžme stále sledovať, ako gruzínske politické elity úzko súvisia so Saakašvilim."
Ona Juknevičienė : "Rusko urobí všetko preto, aby sa nestiahlo z Južného Osetska a Abcházska.
Samotné Gruzínsko zmôže len veľmi málo.
Budúcnosť Gruzínska závisí najmä od postojov a činov EÚ a NATO."
Evgeni Kirilov : "Pevná ochota EÚ viac sa angažovať v regióne Čierneho mora a Kaukazu ma napĺňa optimizmom."
Predložené návrhy uznesení o situácii v Gruzínsku Poslanci EP rokovali o situácii v Gruzínsku Prejav predsedu EP na samite Rady (anglicky) Rozhovor s Isler Béguin (anglicky)
Africký týždeň v Európskom parlamente
Parlament sa "oblečie" do afrických fotografií Africké umenie, africká kultúra či africká kuchyňa - v nasledujúcom týždni sa Európsky parlament ponorí do africkej atmosféry.
V jeho priestoroch sa totiž v dňoch 8.-12. septembra ako súčasť Európskeho roka medzikultúrneho dialógu uskutoční Africký týždeň.
Rôzne podujatia prinesú viac informácií nielen o africkej politike, ale o celej africkej spoločnosti.
Niektoré akcie budú mať charakter politický, iné zas kultúrny.
Do prvej skupiny patria parlamentné delegácie a výbory, ktoré do svojich programov zaradia aj viaceré otázky súvisiace s Afrikou.
V stredu 10. septembra sa zas uskutoční mimoriadne stretnutie poslancov a zástupcov OSN ohľadom potravinárskej krízy, ktorá sa významnou mierou dotýka práve Afriky.
Diskusia poslancov
Hlavným podujatím však bude štvrtkové zasadnutie poslancov Panafrického parlamentu a členov Spoločného parlamentného zhromaždenia EÚ, Afriky, Karibiku a Tichomoria (AKT-EÚ).
Zúčastní sa na ňom aj nositeľ Nobelovej ceny za literatúru, nigérijský spisovateľ, Wole Soyinka.
S prejavom tiež vystúpia predseda EP Hans-Gert Pöttering a predsedníčka Panafrického parlamentu Gertrude Mongella.
Priamy prenos môžete sledovať od 11:00.
Kultúrne podujatia
Africké reálie však nie sú len o politike.
Ide aj o kultúru a umenie.
Návštevníci Parlamentu v Bruseli preto budú mať možnosť obdivovať fotografie, sochy či obrazy viacerých súčasných afrických umelcov.
Zrejme najväčším dielom bude monumentálna socha slona od Andriesa Botha.
Na fasáde parlamentnej budovy sa zas prostredníctvom videoprojekcie budete môcť zoznámiť s prácou fotografa Malicka Sidibého z Mali.
V bruselskej mestskej časti Ixelles, kde sídli aj Európsky parlament, žije veľká časť africkej populácie.
Práve tu sa preto v stredu uskutoční koncert afrických hudobníkov, medzi ktorými nebudú chýbať Bonga alebo Bai Kamara Jr.
Program Afrického týždňa (anglicky) Zhromaždenie AKT-EÚ Zhromaždenie AKT-EÚ (anglicky) 2008: Rok medzikultúrneho dialógu
Sacharovovu cenu za rok 2008 získal Chu Ťia
Chu Ťia je momentálne vo väzení Tohtoročnú Sacharovovu cenu za slobodu myslenia, ktorú každoročne udeľuje Európsky parlament, získal čínsky politický aktivista Chu Ťia.
Toto rozhodnutie dnes oznámil predseda EP Hans-Gert Pöttering v Štrasburgu.
Slávnostné odovzdanie ceny sa uskutoční 17. decembra na plenárnom zasadnutí v Štrasburgu.
Chu Ťia je disidentom a prominentným aktivistom v oblasti ľudských práv v Číne.
Aktivizuje sa vo viacerých oblastiach, vrátane ekologických otázok či šírenia vírusu HIV/AIDS.
Je koordinátorom hnutia "bosých právnikov" a požaduje tiež úradné prešetrenie masakra na Námestí nebeského pokoja z roku 1989.
Hans-Gert Pöttering v tejto súvislosti uviedol: "Udelením ceny Chu Ťiovi Európsky parlament odhodlane a rezolútne oceňuje všetkých čínskych aktivistov za ľudské práva v ich každodennom boji za slobodu."
20. výročie Sacharovovej ceny
Sacharovova cena za slobodu myslenia nesie meno po sovietskom fyzikovi a disidentovi Andrejovi Sacharovovi.
Európsky parlament ju udeľuje od roku 1988 jednotlivcom či skupinám, ktoré bojujú za ľudské práva a demokraciu.
Pri príležitosti 20. výročia Parlament 16. decembra v Štrasburgu privíta na špeciálnom podujatí viacerých predchádzajúcich laureátov.
Slávnostné odovzdanie ceny Chu Ťiovi spoločne s diplomom a šekom na 50 000 eur by malo prebehnúť 17. decembra na plenárnom zasadnutí v Štrasburgu.
Tlačová správa (anglicky) Viac o Sacharovovej cene Podvýbor pre ľudské práva audio, 03:01
SK
1
PHOTO
20081209PHT44044.jpg
SK
2
PHOTO
20080901PHT35733.jpg
SK
4
LINK
/members/public/yourMep/view.do?name=Svensson&partNumber=1&id=28134&language=SK
SK
5
PHOTO
20080902PHT35916.jpg
SK
6
LINK
/activities/plenary/motion.do?language=SK
SK
8
LINK
/president/speeches/en/files/sp0139.htm
SK
10
PHOTO
20080905PHT36322.jpg
SK
11
LINK
/document/activities/cont/200809/20080904ATT36229/20080904ATT36229EN.pdf
SK
12
LINK
/parliament/expert/staticDisplay.do?id=60&language=sk
SK
13
LINK
/intcoop/acp/10_01/default_en.htm
SK
15
PHOTO
20081022PHT40463.jpg
SK
17
LINK
/sakharov/default_sk.htm
SK
18
LINK
/activities/committees/homeCom.do?language=SK&body=DROI
SK
19
MULTIMEDIA
20081023MLT40502.asf
-//EP//TEXT REPORT A6-2008-0199 0 NOT XML V0//SK
-//EP//TEXT IM-PRESS 20080829IPR35626 0 NOT XML V0//SK
-//EP//TEXT IM-PRESS 20080825STO35399 0 NOT XML V0//SK
-//EP//TEXT IM-PRESS 20080211FCS20948 0 NOT XML V0//SK
-//EP//TEXT IM-PRESS 20081020IPR39973 0 NOT XML V0//SK
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
