Ako splniť predsavzatia z Lisabonu?
Inštitúcie
2007-02-09 - 12:15
Predseda EP Hans-Gert Pöttering s predsedom Bundestagu Lammertom
Spôsob ako sa vysporiadať s klimatickými zmenami a energetickou bezpečnosťou bola len jedna téma, o ktorej europoslanci a ich kolegovia z národných parlamentov diskutovali 5. a 6. februára v Bruseli.
Toto spoločné parlamentné stretnutie zameralo svoju pozornosť na ciele Lisabonskej stratégie, ktorými sú vyššia zamestnanosť a hospodársky rast.
Na podujatí sa zúčastnili aj predseda Parlamentu Hans-Gert Pöttering a predseda Komisie José Manuel Barroso.
Keďže Lisabonská stratégia sa dotýka mnohých oblastí, účastníci podujatia boli rozdelení do troch skupín.
Udržateľná energia
Názory prvej pracovnej skupiny zhodnotil nemecký poslanec Bundestagu Jürgen Trittin.
Poslanci sa podľa jeho slov zhodli na tom, že nejestvujúci vnútorný trh s energiou v EÚ je dôvodom na obavy.
Únia by mala prijať potrebné opatrenia aj v oblasti klimatických zmien a to predovšetkým znížením množstva emisií CO2.
Skupina zároveň pripomenula fakt, že až polovica súčasných členov EÚ ešte nespĺňa požiadavky vyplývajúce z Kjótskeho protokolu.
Vnútorný trh
Britský eurposlanec zo skupiny ľudovcov a európskych demokratov Malcolm Harbour predstavil závery druhej skupiny, ktorá sa zaoberala vnútorným trhom.
Únia by mala väčšiu pozornosť zamerať na výskum a to predovšetkým v spolupráci univerzít a podnikov.
Vzhľadom k faktu, že veľkú väčšinu podnikov v EÚ tvoria malé a stredne veľké firmy, ktoré generujú polovicu celkového HDP, podpora sa má koncentrovať práva na ne.
Zabúdať by sa nemalo ani na voľný pohyb osôb v EÚ.
Existujúce prekážky v oblasti voľného pohybu pracovníkov v EÚ poslanci silno kritizovali a zdôraznili, že uplatňovanie smernice o službách by v tomto smere predstavovalo veľký krok vpred.
Ľudský kapitál: vzdelanie a práca
Závery tretej pracovnej skupiny, ktorá sa zaoberala ľudským kapitálom, zhrnula portugalská poslankyňa Maria Manuel Oliveira.
Únia by mala naďalej bojovať proti diskriminácii tak v prístupe k vzdelaniu, ako aj v prístupe na pracovný trh a viac investovať do celoživotného vzdelávania.
Daňová politika by mala podporovať konkurencieschopnosť a väčšia spolupráca je nutná aj medzi zamestnancami a zamestnávateľmi.
Skladbu máme, ako ju zahrať?
Na to, aby Lisabonská stratégia nezostala len zdrapom papieru, je potrebné konať na všetkých úrovniach - európskej, národnej aj regionálnej, uviedol predseda Parlamentu Hans-Gert Pöttering.
"Zhodli sme sa len na hudbe, ktorú má orchester hrať: k dosiahnutiu konečného cieľa je však ešte potrebné prejsť dlhú cestu," zaznelo na stretnutí z úst predsedu Bundestagu Norberta Lammerta.
Aby bola táto cesta úspešná, musí všetkých 27 "nástrojov" tohto orchestru nájsť spoločný postoj v otázke trvalo udržateľnej energie, vnútorného trhu a ľudského kapitálu, uviedol.
Rozšírená Únia je jedným z hlavných hráčov na globálnom hospodárskom ihrisku, pripomenul aj predseda Komisie Barroso.
Stále však musí hovoriť jedným hlasom, a nie 27 odlišnými.
20070207STO02855 Europoslanci a národní poslanci o Lisabonskej stratégii Parlament bojuje proti klimatickým zmenám Energetická politika: udržateľnosť a klimatické zmeny Voľnejší pohyb v Európskej únii, avšak obmedzenia zostávajú Významné európske mestá: Lisabon
SK
1
PHOTO
20070207PHT02851.jpg
-//EP//TEXT IM-PRESS 20070206IPR02841 0 NOT XML V0//SK
-//EP//TEXT IM-PRESS 20070131STO02623 0 NOT XML V0//SK
-//EP//TEXT IM-PRESS 20070111STO01853 0 NOT XML V0//SK
-//EP//TEXT IM-PRESS 20060510STO08007 0 NOT XML V0//SK
-//EP//TEXT IM-PRESS 20070205STO02703 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
