Otázka na písomné zodpovedanie E-000955/2012
Komisii
článok 117 rokovacieho poriadku
Monika Flašíková Beňová (S&D)
(3. februára 2012)
Vec: Dramatický nárast nerovností a chudoba v Írsku
Európska sieť proti chudobe vydala správu, ktorá sa zaoberá problematikou príjmov a chudoby v Írsku.
Predbežné výsledky Prieskumu o príjme a životných podmienkach v roku 2010 Úradu centrálnej štatistiky dokazujú, že riziko chudoby v Írsku narástlo z 14,1 % v roku 2009 na 15,8 % v roku 2010, a to aj napriek skutočnosti, že výška minimálneho týždenného príjmu, ktorý keď určitá osoba nedosiahne, možno ju označiť ako osobu ohrozenú chudobou, bola v roku 2010 nižšia ako v roku 2009.
Výsledky ďalej poukazujú na skutočnosť, že percento ľudí v materiálnej deprivácii, ktorí si nemôžu dovoliť 2 z 11 základných potrieb, vzrástlo zo 17,1 % v roku 2009 na 22,5 % v roku 2010.
Prieskum tiež upozorňuje na výrazný až dramatický nárast príjmových nerovností.
Akým spôsobom plánuje Komisia prispieť k zlepšeniu súčasnej sociálnej situácie v Írsku?
