Mikropôžičky ako odpoveď na krízu
Hospodárske a menové záležitosti
2009-10-12 - 17:21
Filipe Gil z Portugalska si vďaka mikropôžičke otvoril tetovacie štúdio © BELGA/AFP PHOTO/ FRANCISCO LEONG Drobní podnikatelia, nezamestnaní a chudobní by mohli čoskoro získavať mikropôžičky na podnikanie.
Aj takýmto spôsobom chce EÚ znížiť nezamestnanosť.
Finančné injekcie do výšky 25 000 eur by mohli byť realitou už od januára 2010.
Hoci vo viacerých krajinách EÚ nie sú mikropôžičky neznáme, Európsky parlament a Komisia sú presvedčení, že sa v tejto oblasti dá urobiť viac.
Komisia preto na základe výzvy poslancov navrhla poskytovať pôžičky pre drobných podnikateľov, nezamestnaných alebo tých ľudí, ktorí sa k pôžičkám v banke jednoducho nedostanú.
Peniaze EÚ by boli použité na rozbehnutie podnikania.
Návrh v súčasnosti skúma Výbor pre zamestnanosť.
Autorka parlamentnej správy, maďarská socialistka Kinga Göncz, predbežne žiada viac peňazí na celý projekt.
Ten by mal trvať od 1. januára 2010 do konca roka 2013.
"Potenciálnymi klientmi sú tí, ktorí nedostávajú pôžičky z bánk, tí, ktorí prišli o prácu a tí, ktorí čelia problémom pri vstupe na pracovný trh," dodáva spravodajkyňa.
Niektorí europoslanci sa však obávajú, či EÚ bude mať v čase krízy dosť peňazí na vyplácanie.
Pochybnosti panujú aj okolo schopnosti dostať sa ku všetkým potenciálnym záujemcom.
Komisár pre zamestnanosť Vladimír Špidla však oponuje: "Bez zníženia nezamestnanosti sa z krízy nedostaneme.
Kríza je šancou posunúť sa k zmene".
Výbor pre zamestnanosť by o správe Kingy Göncz mal hlasovať 5. novembra.
Hlasovanie v pléne je na programe v decembri.
Maďarskú spravodajkyňu by potešilo, ak by poskytovanie mikropôžičiek fungovalo už od začiatku roka 2010.
20091009STO62240 Rozhovor: Mikroúvery ako inkubátor podnikateľov Návrh správy poslankyne Göncz Profil poslankyne Göncz Návrh z dielne Európskej komisie
SK
1
PHOTO
20091006PHT61961.jpg
SK
3
LINK
/meetdocs/2009_2014/documents/empl/pr/788/788970/788970sk.pdf
SK
4
LINK
/members/expert/groupAndCountry/view.do?language=SK&partNumber=1&group=2953&country=HU&id=96832
SK
5
LINK
http://eur-lex.europa.eu/LexUriServ/LexUriServ.do?uri=COM:2009:0340:FIN:SK:PDF
-//EP//TEXT IM-PRESS 20090320STO52219 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
