Diskusia online: Ako prekonať krízu?
Voľby 2009
Politika zamestnanosti
2009-03-10 - 16:37
Jan Andersson sa riadi heslom "Dôstojná práca, dôstojný život" Hospodárska situácia v Európe nevyzerá ružovo.
Očakáva sa, že až 3,5 milióna ľudí v EÚ stratí v tomto roku prácu.
Švédsky sociálny demokrat Jan Andersson navrhuje viaceré konkrétne opatrenia.
Tie by mali podporiť zamestnanosť a hospodársky rast.
Pred časom Európska komisia predložila dokument s usmerneniami pre politiku zamestnanosti.
Ide o text, ktorý všeobecne navrhuje koordinovaný prístup krajín EÚ k otázke pracovných miest.
Parlament sa bude touto otázkou zaoberať prostredníctvom správy švédskeho sociálneho demokrata Jana Anderssona.
Eko-investície, infraštruktúra a vzdelávanie
Predseda Výboru pre zamestnanosť by však navrhol ešte konkrétnejšie opatrenia.
Podľa jeho názoru by EÚ mala investovať do "zelených" technológií (napríklad zatepľovanie domov), budovania infraštruktúry (najmä vlakov) a celoživotného vzdelávania.
Andersson tiež verí v podporu spotreby.
Tú by dosiahol rozdelením viac peňazí medzi rodiny s deťmi či dôchodcov.
Finančné prostriedky na tieto investície by pochádzali z dvoch zdrojov.
Na úrovni EÚ by to bolo z Európskeho sociálneho fondu, Fondu pre globalizáciu a z Európskej investičnej banky.
Každá krajina EÚ by navyše na tieto účely vynaložila aspoň 2 % svojho hrubého domáceho produktu.
Praktickejšie vzdelávanie
Švédsky poslanec by sa zameral aj na školstvo.
"Musíme lepšie prispôsobiť vzdelávanie pracovným miestam," navrhuje Andersson.
Podľa švédskeho modelu by každý štát EÚ garantoval mladým ľuďom prácu či dodatočné školenie hneď po ukončení školskej dochádzky.
Predseda Výboru pre zamestnanosť pripomína, že mladí ľudia, ktorí sú dlhodobo bez práce, "sa možno nikdy nevrátia na pracovný trh".
Navrhuje preto finančne vypomôcť firmám, ktoré následne mladých ľudí zamestnajú.
Čo si myslíte vy?
Súhlasili by ste s návrhmi Jana Anderssona?
Alebo preferujete iné opatrenia?
Svoje názory môžete pridať v sekcii "Voľby 2009" alebo prostredníctvom formulára, ktorý nájdete pod článkom na nižšie uvedenom odkaze.
20090309STO51246 Článok s formulárom pre diskusiu Správa o usmerneniach v politike zamestnanosti Profil poslanca Anderssona Ďalšie články zo sekcie zamestnanosť
SK
1
PHOTO
20090306PHT51143.jpg
SK
2
LINK
/elections2009/welcome/headlines.htm?language=SK&ref=20090309STO51246&secondRef=0
SK
4
LINK
/members/expert/alphaOrder/view.do?language=SK&id=2107
SK
5
LINK
/news/archive/search/generalSearch.do?language=SK&productTypeBean.productTypeString=STO&productTypeBean.productTypeString=FCS&topicBean.topicString=046&topicBean.topicString=047&topicBean.topicString=048
-//EP//TEXT REPORT A6-2009-0052 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
