EP schválil ochranu pracovníkov pred žiarením
Sociálna politika
2006-02-14 - 12:54
EP dnes v treťom, záverečnom čítaní veľkou väčšinou hlasov schválil smernicu, ktorej cieľom je ochrana pracovníkov vystavených optickému žiareniu.
Členské štáty EÚ budú mať teraz 4 roky na jej zavedenie do praxe.
Smernica sa bude vzťahovať len na umelé optické žiarenie (z laserov či infračervených lámp), nie na prírodné (slnečné) žiarenie, ako sa pôvodne navrhovalo.
Smernica sa nevzťahuje ani na ionizačné žiarenie (röntgeny, gamma lúče) a elektromagnetické pole (mikrovlny, rádiové frekvencie).
Znenie smernice zahŕňa odseky pojednávajúce o práve zamestnancov na informácie, na relevantné zaškolenie, poradenstvo a zdravotné prehliadky.
Po troch predošlých smerniciach prijatých v rozmedzí rokov 2002 až 2004 zakotvujúcich minimálne štandardy, ktoré musia zamestnávatelia zabezpečiť pre svojich zamestnancov vystavených počas práce vibráciám, hluku a elektromagnetickému poľu, je toto posledná, štvrtá smernica zo série európskych zákonov zameraných na ochranu zdravia pri práci.
Parlament už v septembri 2005 schválil návrh smernice o optickom žiarení v 2. čítaní, no dôležitú súčasť pôvodného návrhu však plénum zamietlo, kvôli čomu nasledovalo zmierovacie konanie medzi EP a Radou.
EP vtedy vyjadril nesúhlas s tým, aby bolo do pôsobnosti smernice zahrnuté aj prírodné, slnečné žiarenie a členské štáty v Rade na túto požiadavku napokon pristúpili aj napriek svojmu pôvodnému stanovisku.
20060209IPR05134 Konečné znenie prijatého textu nájdete po jeho publikovaní na stránke:
SK
1
LINK
/activities/expert/ta.do?language=SK
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
