Nové stratégie EÚ pri zvládaní následkov prírodných katastrof
Regionálna politika
2006-05-21 - 08:03
EP hľadal riešenia pre následky prírodných katastrof
Plénum EP dnes schválilo súbor správ zaoberajúcich sa dopadmi prírodných katastrof na poľnohospodárstvo, regionálny rozvoj a životné prostredie.
Podľa ich znenia by lepšia vzájomná koordinácia v rámci EÚ mohla pomôcť vhodnejšie reagovať pri zvládaní následkov povodní, sucha či požiarov.
Poslanci navrhujú aj zriadenie Európskej jednotky civilnej ochrany, fondu pre zvládnutie škôd v poľnohospodárstve, či fondu na pomoc obetiam katastrof.
Taktiež žiadajú prísnejšie pokuty pre zakladačov požiarov.
Hoci pôvodný návrh z dielne Komisie požadoval vypracovanie rizikových plánov len pri povodniach, poslanci odporúčajú zahrnúť aj suchá a požiare.
Ako prostriedok boja proti prírodným katastrofám sa zdôrazňuje aj nutnosť správnej politiky lesného hospodárstva.
V rámci nového sedemročného rozpočtu na roky 2007-2013 je podľa prijatej správy nevyhnutné zriadiť program na ochranu pred vznikom lesných požiarov a na informovanie verejnosti o rizikách vzniku takýchto požiarov.
Model ochrany pred prírodnými katastrofami a rizikovými faktormi sa má opierať o tri piliere: o systém riadenia katastrof, systém riadenia rizík a stabilizačný systém.
Za nevyhnutné označujú správy aj vypracovanie celoeurópskej stratégie boja proti prírodným katastrofám.
Členské štáty majú napríklad uskutočniť detailný výskum miest najčastejšie a najviac postihovaných dlhotrvajúcim suchom a preveriť prostriedky, ktoré sú na takýchto miestach k dispozícii.
Správy zdôrazňujú aj význam Fondu solidarity ako hlavného nástroja pomoci pre štáty postihnuté najrôznejšími typmi katastrof.
Požaduje sa tiež vytvorenie Európskej jednotky civilnej ochrany európskeho observatória pre sledovanie sucha a kompenzácia pre obete prírodných katastrof a ich rodiny, ako aj pomoc pre poľnohospodárov, ktorým pohromy zničili úrodu.
20060518STO08388
SK
1
PHOTO
20060517PHT08354.jpg
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
