Poslanci žiadajú zelenšie motorky a viac bezpečnosti
Voľný pohyb tovaru
2011-03-25 - 11:07
©www.flickr.com/photos/obn/ (Oliver Nelson) Jar je tu a jej príchodom sa na cesty opäť vynorili motorky a skútre.
Na cestách ich je stále viac a viac, keďže jazda na nich, má hlavne v mestskom prostredí veľa výhod.
Len za posledných desať rokov stúpol ich počet na európskych cestách o viac ako 34%.
Motorky majú však aj tmavú stránku: sú nebezpečné a znečisťujú životné prostredie.
Výbor pre vnútorný trh a ochranu spotrebiteľa (IMCO) usporiadal 22. marca verejné vypočutie za účasti odborníkov a priemyselných expertov.
Debata sa sústredila na to ako zlepšiť bezpečnosť jazdcov, ale aj dopady na životné prostredie a ako zmodernizovať súčasný právny rámec ohľadne schvaľovania a dohľadu nad trhom dvoj- alebo trojkolesových vozidiel a štvorkoliek.
Nebezpečné tátoše - Pomôžu technológie?
Motorkári čelia oveľa vyššiemu riziku smrteľných alebo závažných nehôd ako iní jazdci : motorky a mopedy sa podieľajú na 17% všetkých dopravných smrteľných nehôd, ale zastupujú len 2% na používateľov ciest.
Riešením by bolo zavedenie ABS alebo kombinovaných brzdných systémov , ktoré by zaručilo lepšiu stabilitu pri brzdení a skrátilo brzdiacu dráhu pri núdzovom zastavení.
Pomôcť by mohlo aj automatický systém zapnutia svetlometov , ktoré by zlepšilo viditeľnosť motoriek a ich jazdcov na cestách.
Navrhlo sa aj o bmedzenie tuningu motoriek (na zvýšenie výkonu, hlavne rýchlosti), ktoré spôsobuje znečisťujúce emisie, zvyšuje spotrebu paliva a je aj nebezpečné.
Viacerí poslanci, vrátane autora pracovného dokumentu o tejto problematike, holandského ľudovca Wim van de Campa povedali, že bezpečnosť zahŕňa aj povedomie všetkých účastníkov jazdnej premávky, vrátane motorkárov.
"Bezpečnosť má mnohé aspekty: nie je len o tom, čo máte medzi kolesami, ale aj medzi ušami." zdôraznil fínsky sociálny demokrat Mitro Repo.
Van de Camp uznal, že správanie ľudí zohráva dôležitú úlohu, ale "je rozhodnutý sa náležite zaoberať aj otázkami bezpečnosti, ktoré sa týkajú technického vybavenie vozidiel." podľa odborníkov je ABS jedno z najúčinnejších technologických riešení.
Emisie motoriek sa musia znížiť
Prevládajúci dojem, že mopedy a motorky sú šetrné k životnému prostrediu nie je pravdivý.
Práve naopak.
Preto sa podľa poslancov musí ich neprimerane vysoký podiel na znečisťovaní ovzdušia cestnou premávkou znížiť.
"Údaje o znečistení by sa mali jasnejšie zmerať a dať k dispozícii zákazníkom a verejným orgánom, pretože podiel na emisiách spôsobených "hnacou silou na dvoch kolesách" výrazne stúpa," upozornil Betrand-Olivier Ducreux z Francúzskej agentúry pre životné prostredie.
Wim van de Camp tiež podporil zavedenie prísnejších limitov emisií.
Žiadal výrobcov, aby ich zaviedli pri výrobe vozidiel čo najskôr.
Zástupca Motorkárskeho priemyslu v Európe však odpovedal, že má obavy či bude priemysel schopný dodržať dané lehoty.
Poslanci Výboru pre vnútorný trh a ochranu spotrebiteľa budú o pracovnom dokumente hlasovať už čoskoro.
Modernizácia súčasného právneho rámca na schvaľovania a dohľadu nad trhom s motorkami bude na úžitok nielen motorkárom, ale zlepší bezpečnosť na cestách nás všetkých.
20110321STO15987 Pracovný dokument IMCO Audiozáznam vypočutia 22.3.2011 Tlačová správa (anglicky)
SK
1
PHOTO
20110323PHT16281.jpg
SK
3
LINK
/wps-europarl-internet/frd/vod/player?category=COMMITTEE&eventCode=20110322-1500-COMMITTEE-IMCO&format=wmv&byLeftMenu=researchcommittee&language=sk#anchor1
SK
4
LINK
/en/pressroom/content/20110318IPR15870/html/Gearing-up-for-safer-greener-motorbikes
-//EP//TEXT COMPARL PE-458.653 01 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
