Denník : 14-04-2005
Redakcia: Zuzana Andrejčáková Tel. STR: (33) 388 17 6673 BRU: (32-2) 28 32 119 Sekretariát: Eva Lettrichová
Redakčná uzávierka: Štvrtok, 14.4.2005 o 15:00 hod.
Kódy parlamentných postupov
A
Správy a odporúčania
B
Rozhodnutia a ústne otázky
C
Dokumenty iných inštitúcií
*
Konzultačný postup
**I
Postup spolupráce (1. čítanie)
**II
Postup spolupráce (2. čítanie)
***
Postup súhlasu
***I
Postup spolurozhodovania (1. čítanie)
***II
Postup spolurozhodovania (2. čítanie)
***III
Postup spolurozhodovania (3. čítanie)
Skratky
- Politické skupiny: pozrite nasledujúcu stranu
BE
Belgicko
IT
Taliansko
PL
Poľsko
CZ
Česká republika
CY
Cyprus
PT
Portugalsko
DK
Dánsko
LV
Litva
SI
Slovinsko
DE
Nemecko
LT
Lotyšsko
SK
Slovenská republika
EE
Estónsko
LU
Luxembursko
FI
Fínsko
EL
Grécko
HU
Maďarsko
SE
Švédsko
ES
Španielsko
MT
Malta
UK
Veľká Británia
FR
Francúzsko
NL
Holandsko
IE
Írsko
AT
Rakúsko
V ý menn ý kurz
1 euro = 38,653 SKK slovenských korún .
Stav k 14.4.2005.
Politické skupiny Stav k 14.04.2005
PPE-DE
PSE
ALDE/ ADLE
Verts / ALE
GUE / NGL
IND / DEM
UEN
NI
Spolu
BE
6
7
6
2
3
24
CZ
14
2
6
1
1
24
DK
1
5
4
1
1
1
1
14
DE
49
23
7
13
7
99
EE
1
3
2
6
EL
11
8
4
1
24
ES
24
24
2
3
1
54
FR
17
31
11
6
3
3
7
78
IE
5
1
1
1
1
4
13
IT
24
16
12
2
7
4
9
4
78
CY
3
1
2
6
LV
3
1
1
4
9
LT
2
2
7
2
13
LU
3
1
1
1
6
HU
13
9
2
24
MT
2
3
5
NL
7
7
5
4
2
2
27
AT
6
7
2
3
18
PL
19
10
4
10
7
4
54
PT
9
12
3
24
SI
4
1
2
7
SK
8
3
3
14
FI
4
3
5
1
1
14
SE
5
5
3
1
2
3
19
UK
28
19
12
5
1
10
3
78
Spolu
268
200
88
42
41
36
27
30
732
Politick é skupiny
PPE-DE
Skupina Európskej ľudovej strany (kresťanských demokratov) a Európskych demokratov
PSE
Socialistická skupina v Európskom parlamente
ALDE/ADLE
Skupina Aliancie liberálov a demokratov za Európu
GUE/NGL
Konfederatívna skupina Európskej zjednotenej ľavice - Nordická zelená ľavica
Verts/ALE
Skupina zelených/Európska slobodná aliancia
UEN
Skupina Únie za Európu národov
IND/DEM
Skupina nezávislosť/demokracia
NI
nezávislí poslanci
Životné prostredie
Recyklovateľnosť motorových vozidiel
Holger Krahmer (ALDE/ADLE, DE)
Správa: - Opätovná použiteľnosť, recyklovateľnosť a zužitkovateľnosť motorových vozidiel.
O návrhu smernice Európskeho parlamentu a Rady o typovom schválení motorových vozidiel vzhľadom na ich opätovnú použiteľnosť, recyklovateľnosť a zužitkovateľnosť, a ktorou sa mení a dopĺňa smernica Rady 70/156/EHS
Dokument: A6-0004/2005 -
Postup: Spolurozhodovanie, 1. čítanie
Diskusia: 13.4.2005
Hlasovanie: 14.4.2005
V stredu 14.4. hlasoval Parlament o kompromisnom návrhu smernice, ktorá vytvára ustanovenia pre výrobu osobných motorových vozidiel a ľahkých úžitkových vozidiel zabezpečujúce ich recyklovateľnosť a zužitkovateľnosť a tento návrh v pléne schválil .
Kompromisné vyjednávania medzi Spravodajcom Výboru pre životné prostredie Holgerom KRAHMEROM (ALDE/ADLE, DE), tieňovými spravodajcami a Radou o prvom čítaní boli úspešné a povedú k implementácii nového typu schvaľovania vozidiel.
54 mesiacov po nadobudnutí účinnosti spomínanej smernice (Rada navrhovala 36 mesiacov no ustúpila návrhu Parlamentu) budú musieť členské štáty odmietnuť registráciu, predaj alebo sprevádzkovanie všetkých nových vozidiel, ktoré nebudú v súlade s novými pravidlami o ich recyklovateľnosti a zužitkovateľnosti.
Smernica navrhuje, aby na sa na trh dostali len tie vozidlá, ktoré sú aspoň z 85 percent zužitkovateľné a/alebo recyklovateľné a aspoň z 95 percent znova použiteľné a/alebo obnoviteľné.
Zámerom je znížiť negatívny dopad na životné prostredie.
Výrobcovia vozidiel budú musieť príslušnému schvaľovaciemu orgánu poskytnúť všetky relevantné technické informácie týkajúce sa výrobných materiálov a hmôt, aby umožnili overenie výrobných kalkulácií.
Budú tiež musieť odovzdať zoznam odmontovateľných komponentov a popísať odporúčaný proces zaobchádzania s nimi.
Nová smernica sa nebude vzťahovať na vozidlá špeciálneho využitia, nakoľko sú vyrábané špeciálne pre určité prípady použitia a preto si vyžadujú aj špeciálne úpravy, ktoré ich výrobcovia nemôžu vždy ovplyvniť.
Nebude sa týkať ani vozidiel produkovaných v malých sériách, pretože ich výroba nemá výrazný dopad na životné prostredie.
Okrem toho sa nebude dotýkať určitých automobilových komponentov, ako sú napr. airbagy a časti, z ktorých sú vyrábané bezpečnostné pásy, pretože tieto nesmú byť znova používané.
Šport
Uznesenie Európskeho parlamentu o boji proti dopingu v športe
Nikolaos Sifunakis (PSE, GR)
Otázka na ústne zodpovedanie - Doping v športe
Dokument: - B6-0168/2005
Hlasovanie: 14.4.2005
Vzhľadom na veľký počet prípadov použitia dopingu počas Olympijských hier v Aténach v roku 2004 a s ohľadom na verejné zdravie a ochranu maloletých, ktoré sú jednými z priorít Európskej únie, dnes Európsky parlament prijal uznesenie týkajúce sa boja proti dopingu v športe.
Rezolúcia pripravená Výborom pre kultúru a vzdelávanie sa zamerala na doping, pretože predstavuje skutočný problém pre verejné zdravie a týka sa každého, kto je do športu zapojený, vrátane mladých ľudí a amatérov, ktorí sa môžu dostať k zakázaným látkam napríklad vo fitnes centrách a čoraz častejšie cez internet.
Prijatá rezolúcia zdôrazňuje, že používanie chemických látok zvyšujúcich výkonnosť odporuje hodnotám športu ako spoločenskej, kultúrnej a výchovnej činnosti a v súčasnosti naberá nové a dokonca nebezpečnejšie obrátky, a to používaním takých látok, ako sú rastové hormóny, erytroproteín, a takých postupov, ako sú transfúzie krvi.
Keďže športovci musia čeliť vyčerpávajúcim požiadavkám, tlaku médií a ekonomickým tlakom a sú vystavení čoraz väčšiemu stresu, Parlament v rezolúcii vyzval Komisiu, aby prijala účinné opatrenia s cieľom zvládnuť tento vážny problém.
Poslanci žiadajú, aby Komisia prijala opatrenia zabezpečujúce účinnú kontrolu vonkajších hraníc EÚ s cieľom zabrániť obchodovaniu s nezákonnými látkami; aby uplatňovala účinnú a jednotnú politiku vo všetkých súvisiacich oblastiach, najmä v oblasti verejného zdravia, prevencie, vzdelávania a farmaceutického výskumu; a aby podporila trvalú informačnú kampaň s cieľom stanoviť účinnú politiku prevencie.
Ďalej ju žiadajú, aby povzbudila koordináciu medzi členskými štátmi s cieľom vypracovať spoločné účinné metódy kontroly a udeľovania povolení pre používanie chemických látok a zlúčenín v posilňovniach a športových strediskách; a aby v siedmom rámcovom programe navrhla ďalší výskum rozličných metód zisťovania dopingu a kontroly.
Poslanci rezolúciou poverili aj predsedu Európskeho parlamentu, aby postúpil toto uznesenie Komisii, Rade, vládam a parlamentom členských štátov, kandidátskym krajinám, národným a medzinárodným športovým federáciám, Medzinárodnej jazdeckej federácii (FEI), Rade Európy, Medzinárodnému olympijskému výboru a Svetovej antidopingovej agentúre (WADA).
Kultúra
Uznesenie Európskeho parlamentu o práci na dohovore o ochrane rozmanitosti kultúrneho obsahu a umeleckého prejavu
Nikolaos Sifunakis (PSE, GR)
Otázka na ústne zodpovedanie - Kultúrna rozmanitosť
Dokument: - B6-0169/2005
Napriek tomu, že Všeobecná deklarácia UNESCO o kultúrnej rozmanitosti, prijatá v novembri 2001, bola vítaným krokom smerom k medzinárodnej spolupráci v tejto oblasti, ukázalo sa, že je nedostatočnou odpoveďou na hrozby pre kultúrnu rozmanitosť v globalizujúcom sa svete.
Európsky parlament preto dnes prijal aj uznesenie týkajúce sa prác na novom Dohovore o ochrane rozmanitosti kultúrneho obsahu a umeleckého prejavu.
V ňom zdôrazňuje, že Dohovor musí byť nástrojom medzinárodnej spolupráce v prospech kultúrneho rozvoja, nakoľko znamená závažný pokus o riešenie náročných úloh, ktoré pre kultúrnu rozmanitosť prináša globalizácia a politika medzinárodného obchodu.
Parlament sa tiež vyjadril, že členské štáty musia vynaložiť všetko úsilie na zladenie stanovísk, a to medzi sebou i so Spoločenstvom, pretože každá nejednotnosť naruší pozíciu Spoločenstva a jeho dôveryhodnosť v rokovaniach.
Uznesením poslanci dôrazne žiadajú Komisiu, aby poskytovala najnovšie informácie o rokovaniach v UNESCO Rade a aby tiež zabezpečila plnú informovanosť Parlamentu o ich výsledkoch.
Plénum rezolúciou vyjadrilo, že návrh Dohovoru musí skutočne jednoznačne zdôrazniť právo zmluvných štátov vytvárať, udržiavať a uplatňovať politiky a právne predpisy na podporu a ochranu kultúrnej rozmanitosti a plurality médií; a že je podstatné posilniť práva v Dohovore a zabrániť každému úsiliu o zmenšenie alebo oslabenie týchto práv.
V ďalších bodoch rezolúcie sa poslanci zhodli na nasledovnom:
- v dohovore sa musí uznať veľmi významná úloha verejných služieb, najmä verejno-právnych vysielateľov, pri ochrane, podpore a rozvíjaní kultúrnej rozmanitosti, identity a prístupu všetkých občanov ku kvalitnému obsahu a poznatkom;
- kultúrne služby a produkty majú ako hospodársky a kultúrny tovar dvojakú povahu, ale nemožno ich stotožňovať s obyčajným tovarom;
- prístup k rozmanitej ponuke vlastnej kultúry, ako aj kultúry rôznych národností zo všetkých oblastí sveta je základným právom;
- pluralita médií musí byť základnou zásadou dohovoru;
- Dohovor sa musí zakladať na princípoch individuálnych ľudských práv stanovených v medzinárodných nástrojoch vrátane práva na slobodný prístup k informáciám, na slobodný názor a duševné vlastníctvo;
- Dohovor musí zaručoval transparentnosť, princíp proporcionality a demokratický princíp;
- Dohovor musí chrániť práva zmluvných štátov s cieľom rozšíriť ich kultúrne politiky o obsah nových médií a nové prostriedky šírenia, a musí výslovne uviesť zásadu technologickej neutrality
Uznesenie dôrazne žiada, aby EÚ a jej členské štáty v procese rokovania a uzatvárania tohto Dohovoru nepodnikli nič, čo by ohrozilo kultúrnu rozmanitosť alebo narušilo schopnosť vlád podporovať kultúrnu rozmanitosť a identitu; vyzýva Generálnu konferenciu UNESCO a rokujúce strany, aby zabezpečili, že sa Dohovor bude vzťahovať na všetky formy kultúrneho prejavu; a tiež vyzýva rokujúce strany, aby vyvinuli všetko úsilie na dokončenie návrhu, aby mohol byť schválený na budúcom zasadnutí Generálnej konferencie UNESCO v Paríži v októbri 2005.
Text rezolúcie hovorí, že Dohovor musí stanoviť jednoduchý, jednotný a záväzný mechanizmus na urovnávanie sporov, aby v rámci medzinárodného práva rozvinul judikatúru ku kultúrnej rozmanitosti; a že každá definícia kultúrneho priemyslu v dohovore by mala zahrnovať nielen produkciu, ale aj tvorbu, zverejňovanie, podporu, šírenie, vystavovanie, poskytovanie, predaj, zbieranie, uchovávanie a ochranu kultúrnych tovarov a služieb.
V posledných článkoch prijatého uznesenia sa spomína, že Dohovor by mal uznať význam priamej, ako aj nepriamej verejnej finančnej pomoci a že zmluvné štáty môžu určovať povahu, výšku a príjemcov takejto pomoci.
Štáty by si mali ponechať právo organizovať, financovať a definovať poslanie verejných inštitúcií, ktoré sa venujú ochrane kultúrnej rozmanitosti a plurality médií, a najmä verejno-právnych vysielateľov s cieľom zabezpečiť demokratický a sociálny prínos pre spoločnosť, v ktorej pôsobia, a že toto musí platiť aj v dobe digitálnych znalostí.
Parlament uznesením uvítal aj návrh na vytvorenie Observatória kultúrnej rozmanitosti v rámci UNESCO, ktoré podľa neho musí spolupracovať s profesijnými organizáciami.
Napriek tomu, že cieľ dohovoru súvisí s kultúrnymi otázkami - oblasťou, v ktorej Spoločenstvo nemá harmonizačné právomoci - samotný Dohovor je zmiešanou dohodou a zahŕňa mnohé ustanovenia, ktoré do právomocí Spoločenstva patria.
