EP vyzýva na boj s cukrovkou
Verejné zdravie
2012-03-15 - 11:51
Diabetes ©Belga/Science Na cukrovku trpí okolo 32 miliónov Európanov vo veku 20 až 79 rokov.
Ak sa nelieči, je jednou z hlavných príčin srdcových príhod a iných vážnych ochorení.
Hoci na jej diagnostiku stačí malá kvapka krvi, množstvo ľudí ani netuší, že ju má.
Európsky parlament preto vyzýva k celoeurópskej stratégii boja s touto chorobou.
Kľúčová je prevencia
Cukrovka sa vyskytuje v dvoch základných podobách.
Hoci môže mať genetický pôvod, pri ktorom pankreas produkuje len veľmi malé alebo nulové množstvo inzulínu, oveľa častejšie sú prípady, kedy ľudský organizmus inzulín produkovať dokáže, nie je ale nedostatočne účinný a telo na jeho pôsobenie reaguje len slabo alebo vôbec.
Hlavnými rizikovými faktormi, ktoré môžu viesť k spusteniu cukrovky druhého typu, sú najmä zlá životospráva, fajčenie, konzumácia alkoholu a nedostatok pohybu .
Dôležitá je preto prevencia, a to najmä v podobe zdravého životného štýlu.
Ciele stratégie EP
Európsky parlament v stredu 14. marca prijal nadpolovičnou väčšinou právne nezáväznú správu, v ktorej poslanci zdôrazňujú potrebu lepšej prevencie, diagnózy a liečby cukrovky.
Cieľom stratégie je vypracovať národné programy boja proti cukrovke a vytvoriť platformu na koordináciu a financovanie európskeho výskumu cukrovky .
Za prioritu poslanci označili potrebu identifikácie rizikových faktorov vzniku cukrovky 1. typu, t.j. jej genetickej podoby.
Cukrovka v číslach
V súčasnosti žije s cukrovkou približne 10 % populácie EÚ a očakáva sa, že do roku 2030 toto číslo porastie na úroveň 16,6 %.
Zarážajúce je, že až 50 % ľudí netuší, že túto chorobu má.
V krajinách EÚ pritom v dôsledku cukrovky umrie každé dve minúty jeden človek , čo ročne predstavuje 325000 úmrtí.
Väčšina členských štátov vynaloží na liečbu cukrovky približne 10 % celkových výdavkov na zdravotníctvo.
20120309STO40300 Správa o riešení problému cukrovky v EÚ Videozáznam z plenárnej rozpravy 13. marca 2012 Stránka Európskej komisie o cukrovke a obezite (anglicky)
SK
1
EPTVPHOTO
20120312PHT40474.jpg
SK
2
EUROPARL-TV
http://europarltv.europa.eu/sk/player.aspx?pid=5020b86c-df84-4cfa-b6f7-a014013c7a6d
SK
3
LINK
/sides/getDoc.do?pubRef=-%2f%2fEP%2f%2fTEXT%2bTA%2b20120314%2bTOC%2bDOC%2bXML%2bV0%2f%2fSK&language=SK
SK
4
LINK
/ep-live/sk/plenary/search-by-date?start-date=20120313&end-date=20120314&date=20120313&format=wmv&askedDiscussionNumber=11
SK
5
LINK
http://ec.europa.eu/research/health/medical-research/diabetes-and-obesity/index_en.html
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
