P6_TA(2007)0276
Rozšírenie eurozóny
B6-0264/2007
Uznesenie Európskeho parlamentu z 20. júna 2007 o zlepšení spôsobu konzultácie s Parlamentom v postupoch týkajúcich sa rozšírenia eurozóny
Európsky parlament
, –
so zreteľom na svoje uznesenie z 1. júna 2006 o rozširovaní eurozóny Ú. v.
EÚ C 298 E, 8.
12.
2006, s.
249.
,
–
so zreteľom na článok 122 ods. 2 Zmluvy o ES, podľa ktorého Rada konzultovala s Európskym parlamentom prijatie jednotnej meny Cyprusom a Maltou od 1. januára 2008 ( C6-0151/2007 a C6-0150/2007 ),
–
so zreteľom na listy predsedu Európskeho parlamentu predsedovi Rady a predsedovi Komisie zo 6. júna 2007,
–
so zreteľom na článok 103 ods. 2 rokovacieho poriadku,
1.
vyzýva Radu a Komisiu, aby so zreteľom na budúce rozširovanie eurozóny:
a)
prijali medziinštitucionálnu dohodu o časovom rozvrhu a prístupe s ohľadom na spoluprácu s členskými štátmi, ktoré si želajú vstúpiť do eurozóny, ktorá by tiež obsahovala:
i)
ustanovenie dialógu s Európskym parlamentom v skorom štádiu, aby sa tak umožnila konzultácia v trvaní aspoň dva mesiace, čím sa dodrží výsadné právo Parlamentu na riadne posúdenie návrhov predložených Komisiou a Európskou centrálnou bankou;
ii)
prijatie záväzku zo strany členských štátov, ktoré si želajú vstúpiť do eurozóny, že v záujme zjednodušenia celkového postupu zavedenia spoločnej meny oznámia svoj zámer podať oficiálnu žiadosť do jesene roku, ktorý predchádza predloženiu ich oficiálnej žiadosti; a včas nadviažu kontakt s Výborom pre hospodárske a menové veci Európskeho parlamentu;
iii)
ustanovenie že Komisia vypracuje predbežnú konvergenčnú správu na začiatku roka, ktorý nasleduje po predbežnom oznámení zámeru členského štátu podať oficiálnu žiadosť;
b)
zabezpečili, že budúce Európske poradné grémium pre riadenie v oblasti štatistiky a budúci Európsky výbor pre štatistické informácie budú úzko monitorovať prípravu rozšírenia eurozóny týkajúcu sa ďalších členských štátov; zabezpečil, že Komisii sú udelené právomoci potrebné na overenie údajov pretože Európsky parlament je presvedčený, že kvalita údajov dostupných Komisii je naďalej neuspokojivá; zabezpečili, že Komisia preveruje údaje predkladané národnými centrálnymi bankami ich porovnaním s údajmi, ktoré získa v rámci štvrťročných finančných účtov verejnej správy, s cieľom zvýšiť dôveru v štatistiky pomocou krížových kontrol;
c)
prijali pozíciu, že každý postup pri nadmernom schodku, ktorý sa týka členského štátu, musí byť uzavretý pred vyhodnotením plnenia maastrichtských kritérií;
2.
poveruje svojho predsedu, aby toto uznesenie postúpil Rade, Komisii, vládam členských štátov a Európskej centrálnej banke.
