3.4.2008
NÁVRH UZNESENIA
ktorý v súlade s článkom 99 ods. 4 rokovacieho poriadku
predkladajú:
Joseph Daul v mene Skupiny Európskej ľudovej strany (kresťanských demokratov) a európskych demokratov
Martin Schulz v mene Socialistickej skupiny v Európskom parlamente Graham Watson v mene Skupiny Aliancie liberálov a demokratov za Európu
Brian Crowley v mene Skupiny Únie za Európu národov Monica Frassoni a Daniel Cohn-Bendit v mene Skupiny zelených/Európskej slobodnej aliancie Francis Wurtz v mene Konfederatívnej skupiny Európskej zjednotenej ľavice - Nordickej zelenej ľavice Johannes Blokland v mene Skupiny nezávislosť/demokracia
schválenie vymenovania pani Androuly Vassiliouovej za členku Komisie
Uznesenie Európskeho parlamentu o schválení vymenovania pani Androuly Vassiliouovej za členku Komisie
Európsky parlament ,
–
so zreteľom na článok 214 ods. tretí pododsek a na článok 215 Zmluvy o ES,
–
so zreteľom na článok 4 rámcovej dohody medzi Európskou komisiou a Európskym parlamentom,
–
so zreteľom na odstúpenie pána Markosa Kyprianoua z úradu člena Európskej Komisie predložené 28. februára 2008,
–
so zreteľom na vymenovanie pani Androuly Vassilouovej vládou Cyperskej republiky za členku Európskej Komisie,
–
so zreteľom na rozhodnutie Rady z 29. februára 2008 o vymenovaní pani Androuly Vassilouovej vládou Cyperskej republiky za členku Európskej Komisie (7151/1/08),
–
so zreteľom na vypočutie dezignovanej členky Komisie pred príslušnými parlamentnými výbormi z 1. apríla 2008,
–
so zreteľom na článok 99 rokovacieho poriadku,
1.
schvaľuje menovanie pani Androuly Vassiliouovej za novú členku Komisie do konca funkčného obdobia Komisie do 31. októbra 2009;
2.
poveruje svojho predsedu, aby postúpil toto uznesenie Rade, Komisii a vládam členských štátov.
