Nielen kyslé uhorky: Poľskí europoslanci hovoria o poľskom predsedníctve
Inštitúcie
2011-07-07 - 10:08
Logo poľského predsedníctva @ European Union Po stredajšej rozprave v EP už vieme aké sú priority poľského predsedníctva.
Aký ale bude jeho štýl a spôsob riešenia problémov?
Nadšený, optimistický, tvorivý, pokojný a mierumilovný - naznačujú poslanci Európskeho parlamentu, s ktorými sme sa rozprávali tesne po zahájení šesťmesačného predsedníctva ich krajiny.
Eurooptimisti
Predseda Európskeho parlamentu Jerzy Buzek dúfal, že sa poľské kvality ako nadšenie a vášeň ukážu nákazlivé a zlepšia náladu v EÚ.
"Nadšenie Poľska a kreativita sú potrebné najmä na prekonanie atmosféry opatrnosti a pochýb, ktorá sa nahromadila v niektorých kútoch Európskej únie v dôsledku krízy štátneho dlhu," vysvetlil Buzek.
"EÚ môže určite profitovať z poľského optimizmu a podpory pre európsky projekt," súhlasil ľudovec Jacek Saryusz Wolski .
Zdôraznil, že Poliaci budú motivovaní a pracovití.
"Poľsko má ambície predsedať Rade Európskej únie efektívnym a konštruktívnym spôsobom," dodal.
Sociálna demokratka Joanna Senyszyn , vysvetlila prečo sú Poliaci spokojnejší ako občania "starej Európy".
"Keď sme vstúpili do EÚ, Poliaci boli veľmi šťastný.
Teraz chcú, aby sa toto šťastie, toto nadšenie prenieslo aj na európsku úroveň.
Podľa prieskumu Eurobarometra, Poľsko je jednou z krajín najviac nadchnutých pre EÚ!," zdôraznila.
Nezabúdajú ani na minulosť
Konzervatívec Tadeusz Cymański dúfal, že poľské predsedníctvo bude pokojné a mierumilovné.
"Počas rozpravy sme videli, že poľský premiér bol otvorený voči kritike.
Je lepšie vypočuť si oponentov, ako sa s každým hádať," podčiarkol.
"Sme tiež viac hĺbavý, nezabúdame na minulosť a vieme, aké dôležité je byť si vedomý vlastného dedičstva".
Riziko októbrových volieb
Podľa konzervatívnych a sociálnodemokratických poslancov jediný problém, ktorý by mohol narušiť predsedníctvo sú októbrové voľby do poľského parlamentu.
Poľský premiér Donald Tusk v Európskom parlamente vysvetlil, že nemohol určiť iný dátum, pretože voľby sa konajú v rámci ústavného termínu.
"Dúfam, že to nebude veľký problém, ale také nebezpečenstvo existuje," myslela si Senyszyn .
Jahody namiesto alkoholu
Poslanci sa domnievajú, že predsedníctvo zlepší obraz Poliakov v EÚ.
"Môžeme počas tejto doby sami seba trochu spropagovať," argumentovali.
Jedným z nástrojov, ktoré by mohli byť použité v rámci budovania imidžu je i poľská kuchyňa.
"Zvyčajne na začiatku predsedníctva prichádzajúce krajiny rozdávajú koše s fľašami alkoholu: my rozdávame jahody!
Je dôležité prelomiť stereotypy," podčiarkla Senyszyn .
A Cymański zase verí v silu poľských kyslých uhoriek.
20110706STO23405 Rozprava o poľskom predsedníctve Poľské predsedníctvo Rady EÚ Viac o Rade EÚ
SK
1
PHOTO
20110707PHT23564.jpg
SK
2
LINK
/sk/headlines/content/20110627FCS22686/10/html/Po%C4%BEsk%C3%BD-premi%C3%A9r-v-EP-Potrebujeme-viac-Eur%C3%B3py
SK
3
LINK
http://pl2011.eu/en
SK
4
LINK
http://www.consilium.europa.eu/showPage.aspx?id=242&lang=sk
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
