EÚ sprísni emisné limity pre autobusy a nákladné automobily
Doprava
2008-12-16 - 11:04
Europoslanci schválili nariadenie, ktoré stanovuje prísnejšie limity pre škodlivé emisie z kamiónov, nákladných automobilov a autobusov, vrátane látok poškodzujúcich ozónovú vrstvu.
Vzhľadom na to, že schválený text je výsledkom kompromisu EP s Radou, nariadenie zahŕňajúce emisné limity známe ako "Euro VI" bude môcť po formálnom odsúhlasení v Rade vstúpiť do platnosti od 1. januára 2014.
Nariadenie prijaté v EP pomerom hlasov 610:11:22 obsahujúce normy "Euro VI" má stanoviť harmonizované technické pravidlá pre všetky novovyrábané ťažké vozidlá s hmotnosťou nad 2 610 kg.
Nové emisné limity nahradia predpisy stanovené v rámci noriem "Euro IV", platných od novembra 2006, aj noriem "Euro V", platných od októbra 2008.
EP podporil zníženie znečisťujúcich látok ako napr. CO, THC, NMHC, CH 4 , NH 3 , čo sa týka limitov pre oxidy dusíka (NOx), poslanci presadili limit vo výške 500 mg/kWh.
V prípade potreby bude môcť Komisia špecifikovať aj limity pre oxid dusičitý (NO 2 ).
Čo sa týka emisného limitu pre hmotnosť častíc, poslanci podporili hodnotu 10 mg/kWh (o 66 % menej ako je to určené v normách Euro V).
Všetky spomínané limity majú prispieť ku svetovej harmonizácii, keďže podobné pravidlá platia aj v USA.
Nové normy budú platiť od 1. januára 2014
Všetky novovyrobené ťažké automobily budú musieť spĺňať stanovené normy od 1. januára 2014, pričom nové typy vozidiel budú musieť tieto štandardy spĺňať už o rok skôr.
Po spomínanom dátume bude registrácia, predaj a prevádzkovanie vozidiel nespĺňajúcich tieto štandardy zakázaná.
Komisia by preto mala najneskôr do 1. apríla 2010 prijať príslušné technické nariadenie, aby mali výrobcovia dostatok času vykonať na vozidlách potrebné úpravy.
Prístup k informáciám o opravách vozidiel
Do nariadenia majú byť zahrnuté aj opatrenia týkajúce sa prístupu k informáciám o opravách vozidiel.
EP ich považuje za potrebné pre zabezpečenie konkurencie na trhu s opravami a údržbou vozidiel a pripomína, že takéto opatrenia existujú aj v legislatíve týkajúcej sa osobných automobilov.
Členské krajiny budú mať možnosť poskytovať producentom ťažkých vozidiel finančné výhody, s cieľom zrýchliť umiestňovanie na trh takých vozidiel, ktoré budú spĺňať prísnejšie normy.
20081216IPR44606 Konečné znenie prijatého textu nájdete po jeho publikovaní prostredníctvom vyhľadávača tu
SK
1
LINK
/activities/plenary/ta.do?language=SK
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
