A6-0227/2009
31.3.2009
SPRÁVA
o akčnom pláne pre inteligentné dopravné systémy
(2008/2216(INI))
Výbor pre dopravu a cestovný ruch
Spravodajkyňa:
Anne E. Jensen
PE 418.162v03-00
OBSAH
NÁVRH UZNESENIA EURÓPSKEHO PARLAMENTU..........
Error!
Bookmark not defined.
DÔVODOVÁ SPRÁVA..............................................................
Error!
Bookmark not defined.
STANOVISKO Výboru pre regionálny rozvoj .......
Error!
Bookmark not defined.
VÝSLEDOK ZÁVEREČNÉHO HLASOVANIA VO VÝBORE.
Error!
Bookmark not defined.
NÁVRH UZNESENIA EURÓPSKEHO PARLAMENTU
o akčnom pláne pre inteligentné dopravné systémy
( 2008/2216(INI) )
Európsky parlament ,
- so zreteľom na oznámenie Komisie zo 16. decembra 2008 s názvom Akčný plán zavádzania inteligentných dopravných systémov v Európe ( KOM(2008)0886 ),
- so zreteľom na návrh Smernice Európskeho parlamentu a Rady, ktorou sa ustanovuje rámec na zavedenie inteligentných dopravných systémov v oblasti cestnej dopravy a na rozhrania s inými druhmi dopravy ( KOM(2008)0887 ),
- so zreteľom na bielu knihu Komisie z 12. septembra 2001 s názvom Európska dopravná politika do roku 2010: čas rozhodnutia ( KOM(2001)0370 ),
- so zreteľom na oznámenie Komisie z 8. júla 2008 s názvom Doprava šetrnejšia k životnému prostrediu ( KOM(2008)0433 ),
- so zreteľom na oznámenie Komisie z 8. júla 2008 s názvom Stratégia implementácie internalizácie externých nákladov ( KOM(2008)0435 ),
- so zreteľom na zelenú knihu Komisie z 25. septembra 2007 s názvom Za novú kultúru mestskej mobility ( KOM(2007)0551 ),
- so zreteľom na oznámenie Komisie z 22. júna 2006 s názvom Udržujte Európu v pohybe – Trvalo udržateľná pohyblivosť pre náš kontinent: Strednodobé preskúmanie bielej knihy Európskej komisie o doprave z roku 2001 ( KOM(2006)0314 ),
- so zreteľom na oznámenie Komisie zo 17. septembra 2007 s názvom Cesta k bezpečnejšej, ekologickejšej a účinnejšej mobilite v celej Európe: Prvá správa o iniciatíve „Inteligentné vozidlo“ ( KOM(2007)0541 ),
- so zreteľom na oznámenie Komisie zo 7. februára 2007 s názvom Konkurenčný regulačný rámec pre automobilový priemysel pre 21. storočie – Postoj Komisie k záverečnej správe skupiny na vysokej úrovni CARS 21, Príspevok k stratégii rastu a zamestnanosti EÚ ( KOM(2007)0022 ),
- so zreteľom na oznámenie Komisie z 15. februára 2006 s názvom O iniciatíve Inteligentné vozidlo: Zvyšovanie povedomia o informačných a komunikačných technológiách (IKT) pre modernejšie, bezpečnejšie a čistejšie vozidlá ( KOM(2006)0059 ),
- so zreteľom na oznámenie Komisie z 28. júna 2006 s názvom Logistika prepravy nákladov v Európe – kľúč k udržateľnej mobilite ( KOM(2006)0336 ),
- so zreteľom na oznámenie Komisie z 18. októbra 2007 s názvom Akčný plán pre logistiku nákladnej dopravy ( KOM(2007)0607 ),
- so zreteľom na oznámenie Komisie z 11. januára 2006 s názvom O tematickej stratégii pre životné prostredie v mestách ( KOM(2005)0718 ),
- so zreteľom na návrhy a pokyny Komisie a stanoviská Európskeho parlamentu v súvislosti so štrukturálnymi fondmi, kohéznym fondom a 7. rámcovým programom pre výskum,
- so zreteľom na svoje stanovisko z 22. októbra 2008 o revidovanom návrhu smernice Európskeho parlamentu a Rady o podpore čistých a energeticky úsporných vozidiel v cestnej doprave
Prijaté texty, P6_TA(2008)0509 . ,
- so zreteľom na svoje uznesenie z 20. februára 2008 o príspevku k jarnému zasadnutiu Európskej rady v roku 2008 vo vzťahu k Lisabonskej stratégii
Prijaté texty, P6_TA(2008)0057 .. ,
- so zreteľom na svoje uznesenie z 11. marca 2008 o trvalo udržateľnej európskej dopravnej politike z hľadiska európskej energetickej a environmentálnej politiky
Prijaté texty, P6_TA(2008)0087 . ,
- so zreteľom na svoje uznesenie z 15. januára 2008 o CARS 21: konkurenčnom regulačnom rámci pre automobilový priemysel
Prijaté texty, P6_TA(2008)0007 . ,
- so zreteľom na svoje uznesenie z 19. júna 2008 na tému Cesta k bezpečnejšej, ekologickejšej a účinnejšej mobilite v celej Európe: prvá správa o iniciatíve Inteligentné vozidlo
Prijaté texty, P6_TA(2008)0311 . ,
- so zreteľom na svoje uznesenie z 12. júla 2007 o E urópe v pohybe – trvalo udržateľná mobilita pre náš kontinent
Ú. v.
EÚ C 175 E, 10.7.2008, s.
556. ,
- so zreteľom na svoje uznesenie z 5. septembra 2007 o logistike prepravy nákladov v Európe – kľúč k udržateľnej mobilite
Ú. v.
EÚ C 187 E, 24.7.2008, s.
154. ,
- so zreteľom na svoje uznesenie z 18. januára 2007 o európskom akčnom programe bezpečnosti na cestách – strednodobé preskúmanie
Ú. v.
EÚ C 244 E, 18.10.2007, s.
220. ,
– so zreteľom na svoje uznesenie z 26. septembra 2006 o tematickej stratégii pre životné prostredie v mestách
Ú. v.
EÚ C 306 E, 15.12.2006, s.
182. ,
– so zreteľom na článok 45 rokovacieho poriadku,
– so zreteľom na správu Výboru pre dopravu a cestovný ruch a stanovisko Výboru pre regionálny rozvoj ( A6‑0227/2009 ),
A. keďže inteligentné dopravné systémy (ITS) sú moderné aplikácie, ktoré využívajú informačné a komunikačné technológie (IKT) na dopravu a na poskytovanie inovatívnych služieb vo všetkých druhoch dopravy a pri riadení dopravy;
B. keďže ITS majú veľký potenciál na efektívnejšie využívanie všetkých druhov dopravy, čo môže napĺňať potreby a úlohy európskej dopravnej politiky;
C. keďže dopravné zápchy v cestnej premávke postihujú 10 % cestnej siete a ročné náklady predstavujú 1 % HDP EÚ, počet obetí na cestách stále dosahuje 42 953 (v r.
2006), čo je vysoko nad strednodobým vytýčeným cieľom na znížene počtu obetí na 25 000 do roku 2010 a cestná doprava spôsobuje 72 % všetkých emisií CO 2 súvisiacich s dopravou, pričom 40 % emisií CO 2 európskej cestnej dopravy pochádza z dopravy v mestách;
D. keďže ITS sú veľmi dôležité pri znižovaní spotreby energie a pri ekologizácii dopravy;
E. keďže inteligentné aplikácie sa vyvíjali pre rozličné druhy dopravy ako železničná doprava (ERTMS a TAF-TSI), námorná a riečna doprava (LRITS, SafeSeaNet, VTMIS), letecká doprava (SESAR) a pozemná doprava, napríklad preprava hospodárskych zvierat;
1. zdôrazňuje, že ITS sú kľúčovým nástrojom na zvyšovanie efektívnosti používania existujúcej infraštruktúry a na zvyšovanie účinnosti, bezpečnosti a ekologickosti dopravy, čiže na rozvoj trvalo udržateľnej mobility pre občanov a pre ekonomiku;
2. zdôrazňuje, že inteligentné dopravné systémy (ITS) majú pozitívny vplyv na trvalo udržateľný rozvoj, lebo zlepšujú hospodársku výkonnosť všetkých regiónov vrátane mestských oblastí, určujú podmienky pre vzájomnú prístupnosť, zvyšujú úroveň miestneho a medziregionálneho obchodu a rozvíjajú vnútorný trh Európskej únie a zamestnanosť súvisiacu s realizáciou inteligentných dopravných systémov;
3. domnieva sa, že ITS môžu zlepšiť životné podmienky občanov Európy, najmä ľudí žijúcich v mestských oblastiach, a prispejú tiež k zlepšeniu bezpečnosti na cestách, znížia emisie škodlivých látok a znečistenie životného prostredia, zvýšia výkonnosť dopravy, zlepšia prístup do odľahlých oblastí a ich prioritou bude zníženie dopravy;
4. vyslovuje kritiku za časový sklz pri vytváraní spoločného rámca na implementáciu ITS v EÚ a za nedostatočnú koordináciu pri nasadzovaní ITS s konkrétnymi cieľmi, najmä pre prekážky v interoperabilite, neefektívnu spoluprácu všetkých zainteresovaných strán a nevyriešené otázky súkromných údajov a zodpovednosti;
5. víta akčný plán Komisie pre inteligentné dopravné systémy (ďalej len akčný plán) ako spoločný rámec opatrení a programov s jasnými lehotami na dosiahnutie výsledkov;
6. je pevne presvedčený, že treba vytvoriť nástroj na podporu využívania ITS v dopravnej politike; podporuje legislatívny nástroj na stanovenia rámca na nasadzovanie ITS a žiada Komisiu, aby poskytovala kvalitnejšie informácie o súčasnom stave opatrení, nálezov a programovania akčného plánu, aby sa zabezpečilo zapracovanie jasného súboru opatrení s lehotami do smernice stanovujúcej rámec na nasadzovanie ITS;
7. je si vedomý obmedzenej finančnej pomoci Spoločenstva pridelenej (v r.
2008) na akciu EasyWay, čo je projekt na celoeurópske nasadzovanie ITS v hlavných koridoroch transeurópskej cestnej siete (TERN) v 21 členských štátoch EÚ pod vedením národných cestných orgánov a prevádzkovateľov spolu s partnermi z verejného aj súkromného sektora;
Horizontálne otázky
8. poukazuje na to, že ITS by sa mali nasadzovať vo všetkých druhoch dopravy a pre všetkých cestujúcich v Európe, a to koordinovane spolu s aplikáciami programu Galileo; rozhodne podporuje ich bezprostredné nasadenie, aby sa posilnila intermodalita medzi verejným a súkromným sektorov a v rámci verejnej dopravy prostredníctvom zlepšenia celkovej informovanosti a zvýšenia riadiacej kapacity;
9. naliehavo vyzýva Komisiu a členské štáty, aby sa zaoberali otázkou zodpovednosti, ktorá je hlavnou prekážkou plynulého a súvislého rozvoja ITS v Európe;
10. domnieva sa, že interoperabilita pri rozvoji ITS je prvoradou pre súvislé a efektívne nasadzovanie ITS v Európe; zdôrazňuje, že v prípade investícií TERN (výstavba alebo údržba) by sa malo vynaložiť úsilie o dodržanie potrebného nasadenia ITS služieb;
11. keďže na európskom trhu s ITS je už výrazná ponuka, žiada, aby Komisia vymedzila špecifikácie pre minimálnu úroveň aplikácií a služieb ITS, ktorú môžu dosiahnuť všetky členské štáty a ktorá je potrebná pre účinné zavedenie, vykonávanie a fungovanie ITS;
12. považuje za dôležité, aby sa pripravilo posúdenie dopytu na trhu, v ktorom sa vyhodnotí skutočná potreba presahujúca vymedzenú minimálnu úroveň aplikácií a služieb ITS, a posilnili sa aspekty ITS z hľadiska vnútorného trhu pomocou štandardizácie a vhodného regulačného rámca;
13. zdôrazňuje význam cezhraničnej spolupráce na vonkajších hraniciach EÚ, aj na technickej, aj na administratívnej úrovni, pretože je kľúčová pre efektívne presadzovanie ITS v EÚ;
Optimálne využívanie cestných, dopravných a cestovných údajov (opatrenie č. 1)
14. zdôrazňuje, že ako minimum na efektívne nasadzovanie ITS treba zabezpečovať nevyhnutné množstvo údajov a informácií v týchto piatich oblastiach: dopravné a cestovné informácie v reálnom čase, údaje o cestnej sieti, verejne dostupné údaje pre digitálne mapy, údaje pre služby minimálnych univerzálnych dopravných informácií a multimodálne služby plánovania ciest z jedného bodu do druhého;
15. požaduje, aby služby minimálnych univerzálnych dopravných informácií pokrývali transeurópsku sieť (TEN-T);
16. zdôrazňuje, že na prijatie a zavedenie ITS vo veľkom rozsahu je potrebné riadiť sa informáciami o dopravných službách ako aj plniť časový plán, ktorý je stanovený pre rôzne dopravné prostriedky;
17. zdôrazňuje význam zabezpečovania informácií v reálnom čase pre cestujúcich a pre infraštruktúru, aby boli presnejšie, spoľahlivejšie a jednotné, pričom budú rešpektovať európske špecifiká (zemepisné, kultúrna a jazykové) a zabezpečia zemepisnú kontinuitu;
18. domnieva sa, že to je veľmi dôležité pre rozvoj ITS, aby sa zabezpečil prístup súkromného sektora k cestným, dopravným a cestovným údajom, pričom sa budú rešpektovať otázky súkromia a riešiť otázky práv duchovného vlastníctva;
Kontinuita dopravného a nákladného riadenia služieb ITS v európskych dopravných koridoroch a mestských aglomeráciách (opatrenie č. 2)
19. je presvedčený, že sa musia zabezpečiť harmonizované, interoperabilné a spoľahlivé ITS, pričom sa musí zachovať voľnosť používateľa na výber ITS;
20. vyzýva Komisiu a členské štáty, aby koordinovali a prepojili ITS s iniciatívami EÚ na zefektívňovanie dopravnej mobility a plynulosti riadenia a na obmedzovanie vytvárania zápch na cestách, v koridoroch TEN-T, nákladných koridoroch a v mestských aglomeráciách;
21. domnieva sa, že cezhraničná spolupráca a rozvoj programov na efektívne nasadzovanie a využívanie ITS, ako je napríklad projekt EasyWay, je nevyhnutná;
22. vyzýva Komisiu, aby určila prioritné informácie, dopravné zariadenia a automobilové normy na postupné nasadzovanie ITS a opatrenia na podporu harmonizovanejšej diaľničnej infraštruktúry;
23. domnieva sa, že vyhodnocovanie ekonomických nákladov na vozidlo a na infraštruktúru, ktoré vznikajú z nasadenia ITS, musí vychádzať s analýzy nákladov a prínosov pokrývajúcej všetky súvisiace náklady (hospodárske, spoločenské a ekologické);
ITS pre mestskú mobilitu (opatrenie č. 2a)
24. odporúča vypracovať informačné postupy a systémy o službách mestskej dopravy a stave jej sietí, a využiť pritom napríklad technológiu GSM;
25. vyzýva na uskutočnenie výskumu integrovaných tarifných systémov medzi riadiacimi orgánmi daného regiónu, a najmä na výskum jeho technických aspektov;
26. nalieha na to, aby sa vyvinuli intermodálne technológie zabezpečujúce lepší prístup k doprave a mestskej mobilite pre osoby so zníženou pohyblivosťou;
Bezpečnosť cestnej premávky (opatrenie č. 3)
27. vyzýva Komisiu a členské štáty, aby pripravili harmonizované nasadenie a integráciu aplikácie eCall vo všetkých krajinách EÚ do roku 2010, len čo sa dokončia štandardizačné skúšky;
28. domnieva sa, že aplikácie a nasadenie ITS by mali:
- podporovať moderné systémy riadenia vozidiel (Advance Driving Assistance Systems – ADAS) s dostatočným potenciálom pre zvýšenie bezpečnosti na cestách, ako sú elektronické ovládanie stability (Electronic Stability Control – ESC) a eCall, ktoré by samotné mohli po úplnom nasadení v EÚ ročne zachrániť 6 500 ľudských životov;
- zvyšovať bezpečnosť na cestách zabraňovaním prekračovaniu rýchlosti, riadeniu pod vplyvom alkoholu a riadeniu bez zapnutého bezpečnostného pásu;
- zlepšovať zdravotné a bezpečnostné podmienky podporovaním využívania dôstojných a bezpečných parkovacích miest a poskytovaním vhodných služieb vodičom nákladných automobilov prostredníctvom portálu truckinform
www.truckinform.eu a
- zlepšovať ochranu vodičov a nákladu v nákladnej doprave pred krádežami, prepadnutiami a lúpežami, a tým bojovať proti organizovanému zločinu, najmä v cezhraničných oblastiach a v medzinárodnej nákladnej doprave, ktorá zahŕňa tretie krajiny;
29. naliehavo vyzýva Komisiu, aby pokračovala v znižovaní nákladov na komunikáciu tak, aby sa informačné a komunikačné zariadenie opierajúce sa o telekomunikácie mohlo využívať v širšej miere;
30. víta navrhovanú iniciatívu elektronickej nákladnej dopravy (eFreight) a naliehavo vyzýva Komisiu, aby zaviedla zásadu tzv. inteligentného nákladu s cieľom zabezpečiť multimodálny prístup k službám ITS pre nákladnú prepravu so zameraním na nebezpečný náklad;
31. vyzýva Komisiu a členské štáty, aby venovali rovnakú pozornosť cestujúcim aj nákladu s cieľom zabrániť diskriminácii osobnej dopravy, ktorá obzvlášť poškodzuje mobilitu osôb;
32. podporuje vytvorenie vhodného regulačného rámca pre rozhranie, kde sa stretávajú človek a stroj (human machine interface – HMI), a ďalšie protokoly ITS a zdôrazňuje potrebu riešenia otázok zodpovednosti;
33. vyzýva Komisiu, aby sa zaoberala otázkou zraniteľných účastníkov cestnej premávky vrátane ľudí s obmedzenou pohyblivosťou a aby rozšírila opatrenia na podporu zavádzania ADAS a ďalších ako IHM aj na dvojkolesové vozidlá v rámci čiastkových opatrení navrhovaných v akčnom pláne;
34. vyzýva Komisiu, aby plne využila potenciál ITS, pokiaľ ide o preventívne opatrenia na zabránenie vzniku smogu a nadmerne vysokej koncentrácie ozónu a zníženie emisií hluku, jemných prachových častíc, oxidov dusíka a CO 2 ;
Integrácia vozidla do dopravnej infraštruktúry (opatrenie č. 4)
35. zdôrazňuje dôležitosť definovania architektúry spoločnej platformy pre štandardizované rozhrania a protokoly, ktoré by zjednodušili používanie ITS, spolupracujúcich systémov a špecifikácií pre vzťahy infraštruktúra s infraštruktúrou (infrastructure-to-infrastructure – I2I), vozidlo s infraštruktúrou (vehicle-to-infrastructure – V2I) a vozidlo s vozidlom (vehicle-to-vehicle – V2V);
36. vyzýva Komisiu, aby implementovala podrobný plán pre ITS so spoločnými platformami pre aplikácie ITS a jeho nasadzovania a za účasti súkromného a verejného sektora a aby vypracovala primeraný rámec na riešenie otázok zodpovednosti za ITS;
37. konštatuje, že treba podporovať školenia o aplikáciách ITS, aby sa zvýšila dopravná kapacita používateľov a aby sa zlepšilo vzájomné pôsobenie medzi človekom a strojom;
38. vyzýva Komisiu a členské štáty, aby zabezpečili verejné fórum na výmenu informácií a na riešenie otázok súvisiacich s ITS;
Bezpečnosť a ochrana údajov a otázky zodpovednosti (opatrenie č. 5)
39. zdôrazňuje potrebu rešpektovať súkromie a domnieva sa, že súkromie a bezpečnosť a ochrana údajov vyplývajú už z počiatočných fáz vývoja návrhu ITS a mali by sa zohľadňovať už od začiatku pri definovaní architektúry a vykonávacích opatrení (ochrana súkromia už v štádiu návrhu);
40. vyzýva všetky strany zainteresované na aplikáciách ITS, aby dodržiavali smernice ES o ochrane osobných údajov a ochrane súkromia v komunikáciách (smernice 95/46/ES
Ú. v.
EÚ C 281 E, 23.
11.
1995, s.
31. a 2002/58/ES
Ú. v.
EÚ C 201 E, 31.7.2002, s.
37. ), a vyzýva Komisiu, aby zabezpečila primerané využívanie údajov v aplikáciách a počas nasadzovanie ITS;
41. je presvedčený, že využívanie anonymných údajov v aplikáciách ITS je potrebné pre neobmedzené nasadzovanie ITS, pri zabezpečení súkromia a súladu s právnym rámcom ES na ochranu údajov;
Európska spolupráca a koordinácia v súvislosti s ITS (opatrenie č. 6)
42. vyzýva Komisiu a členské štáty, aby pri zavádzaní ITS v Európe prevzali na seba rozhodujúcu vedúcu úlohu a aby ho skutočne aj spravovali;
43. nabáda k podporovaniu vývoja národných a európskych multimodálnych plánovačov ciest z jedného bodu do druhého, s náležitým ohľadom na alternatívy verejnej dopravy, a ich vzájomného prepojenia v celej Európe.
44. naliehavo vyzýva Komisiu, aby lepšie využívala schopnosti EÚ vyplývajúce z programov globálneho navigačného satelitného systému (Global Navigation Satellite System – GNSS) nazvaných EGNOS a Galileo a zlepšili prepojiteľnosť medzi jednotlivými druhmi;
45. zdôrazňuje, že tieto technológie by sa mali uplatňovať takým spôsobom, aby sa predišlo nezlučiteľnosti medzi spôsobmi dopravy, a že by mala existovať sloboda zvoliť si akúkoľvek technológiu, ktorá sa bude používať;
46.. vyzýva Komisiu a členské štáty, aby mali na pamäti, že do procesu plánovania a realizácie ITS sa musia aktívne zapájať miestne a regionálne orgány a zainteresované strany, ktoré pôsobia na európskom území;
47 zdôrazňuje význam verejno-súkromných partnerstiev (PPP) pri realizácii ITS a vyzýva Komisiu a členské štáty, aby podnikli aktívne kroky na podporu a uľahčenie využívania PPP;
48. vyzýva Komisiu, aby predložila vysvetlenie financovania akčného plánu a jeho programovania, a vyzýva Radu, aby zabezpečila dostatočné finančné prostriedky;
49. nalieha na členské štáty, aby sa v rámci hodnotenia využitia prostriedkov zo štrukturálnych fondov v polovici obdobia zaoberali témou mestskej mobility a zníženia dopravných zápch pomocou inteligentných dopravných systémov a zaradili ich na zoznam priorít na obdobie rokov 2010 až 2013;
50. poukazuje na to, že treba lepšie definovať a využiť dôležitý potenciál mestských oblastí, a zdôrazňuje úlohu, ktorú môžu vidiecke a odľahlé oblasti zohrávať pri vyváženom vývoji a plnení strednodobých a dlhodobých cieľov;
51. domnieva sa, že v záujme odľahčenia dopravy, zníženia počtu nehôd a zvýšenia bezpečnosti je zásadne dôležité realizovať inteligentné dopravné systémy v oblastiach s vysokým turistickým potenciálom; domnieva sa, že ITS prispievajú k hospodárskemu rozvoju regiónov vrátane vzdialených regiónov;
52. zdôrazňuje význam medziregionálnej, cezhraničnej a nadnárodnej spolupráce pri vytváraní a realizácii ITS a vyzýva Komisiu, aby vytvorila všeobecne dostupný systém umožňujúci výmenu osvedčených postupov vo všetkých jazykoch EÚ, a členské štáty žiada, aby zabezpečili výmenu osvedčených postupov medzi regiónmi, čím sa zaručí transfer znalostí o ITS a zároveň sa zabráni vnútornej fragmentácii systému.
o
o o
53. poveruje svojho predsedu, aby toto uznesenie postúpil Rade a Komisii a vládam a parlamentom členských štátov.
DÔVODOVÁ SPRÁVA
Akčný plán na nasadzovanie inteligentných dopravných systémov (ITS) v Európe vyhlásený v oznámení Komisie
KOM(2008)0886 . poskytuje súhrnný politický rámec a definuje opatrenia na koordinované nasadzovanie ITS na úrovni EÚ.
ITS sú moderné aplikácie, v ktorých sa využívajú informačné a komunikačné technológie (IKT) pre dopravu a ktoré poskytujú inovatívne služby v oblasti druhov dopravy a riadenia cestnej premávky rozličným používateľom, ako sú cestujúci, používatelia a prevádzkovatelia infraštruktúry cestnej dopravy, správcovia vozového parku a prevádzkovatelia záchranných služieb.
Definovanie úloh a problémov
Dopravné zápchy na cestách, zvýšené emisie CO 2 a počet úmrtí na cestách sú hlavnými úlohami, ktoré európska doprava musí riešiť, pričom dopravná efektívnosť, udržateľnosť, bezpečnosť spolu so zvyšovaním konkurencieschopnosti sú faktormi podporujúcimi nasadenie ITS v EÚ.
Komisia konštatuje, že sa vyvinuli a zaviedli viaceré aplikácie pre rozličné druhy dopravy – ERTMS
European Rail Traffic Management System. a TAF-TSI
Telematics Application for Freight Technical Specification for Interoperability pre železničnú dopravu, LRTIS
Long-Range Identification and Tracking , SafeSeaNet a VTMIS
Vessel Traffic Monitoring and Information System pre námornú dopravu, riečny informačný systém (River Information System) pre riečnu dopravu a SESAR
Single European Sky Air Traffic Management Research. pre leteckú dopravu, ale pre cestnú dopravu neexistuje podobný koherentný európsky rámec.
Rozličné aplikácie sa už používajú, t. j. elektronické vyberanie diaľničných poplatkov, cestná navigácia alebo riadenie premávky, ale vývoj ITS pre cestnú dopravu a ich prepojenie s inými druhmi dopravy sú stále pomalé a roztrieštené a chýba im kontinuita a koherencia.
Predkladá sa akčný plán na to, aby sa zabránilo vzniku mozaiky aplikácií a služieb ITS na regionálnej, národnej úrovni a na úrovni EÚ a aby za zabezpečilo efektívne nasadzovanie ITS v EÚ.
Šesť prioritných opatrení
Akčný plán stanovuje spoločný rámec na nasadzovanie ITS v cestnej doprave v rámci EÚ vrátane rozhraní s inými druhmi dopravy.
Zaoberá sa otázkami zemepisnej kontinuity, interoperability služieb a systémov a štandardizácie ITS.
Akčný plán v prípade šiestich prioritných opatrení obsahuje konkrétne kroky s konečnými dátumami.
1.
Optimálne využívanie cestných, dopravných a cestovných údajov: celoeurópske služby cestovných informácií v reálnom čase (2010), cestné údaje (2012) a údaje pre digitálne mapy (2011), minimálne univerzálne dopravné informácie (2012) a multimodálne plánovače ciest z jedného bodu do druhého (2009 – 2012).
2.
Kontinuita dopravného a nákladného riadenia služieb ITS v európskych dopravných koridoroch a mestských aglomeráciách: kontinuita služieb ITS (2011), eFreight (2010), multimodálna architektúra európskeho rámca ITS (2010) a pre mobilitu mestskej dopravy (2010), elektronický systém vyberania cestných poplatkov (2012 – 2014).
3.
Aplikácie ITS v oblasti bezpečnosti cestnej premávky: moderné pomocné systémy riadenia vozidiel (advance driver assistance systems - ADAS) a systémy ITS súvisiace s bezpečnosťou (2009 – 2014), eCall (2009), Human-Machine-Interface (HMI) (2010), slabší účastníci cestnej premávky (2014), bezpečné parkovacie miesta (2010).
4.
Integrácia vozidla do dopravnej infraštruktúry: otvorená v architektúra vozidlovej platformy (2001), spolupracujúce systémy (2010 - 2013), infrastructure-to-infrastructure (I2I) (2010), vehicle-to-infrastructure (V2I) (2011), vehicle-to vehicle (V2V) (2013), mandát pre európsku organizáciu pre štandardizáciu (2009 – 2014).
5.
Bezpečnosť a ochrana údajov a otázky zodpovednosti: bezpečnosť a ochrana údajov (2011), zodpovednosť (2011).
6.
Európska spolupráca a koordinácia v súvislosti s ITS: právny rámec pre koordináciu (2008), nástroj na podporu rozhodovania (2011), usmernenia na financovanie (2010), platforma ITS na spoluprácu v oblasti mestskej mobility.
Komisia sa v súvislosti s plnením týchto prioritných opatrení odvoláva na využívanie rozličných existujúcich nástrojov, napríklad finančnej pomoci, štandardizačných iniciatív, legislatívnych a nelegislatívnych opatrení, ale bez toho, aby ich konkretizovala pre jednotlivé opatrenia.
Poznámky k akčnému plánu
Prvé štyri oblasti opatrení akčného plánu obsahujú špecifické kľúčové oblasti, pričom posledné dve sú horizontálnejšími obsahujúcimi prelínajúce sa otázky.
Akčný plán sa zameriava na riešenie problémov zemepisnej kontinuity, interoperability služieb a systémov a štandardizácie.
Nepochybne ide o témy, ktoré budú prínosom a pozitívom z hľadiska efektívnej, čistej a bezpečnej dopravy.
Treba konštatovať, že k akčnému plánu je priloženým návrh smernice zakotvujúcej rámec na nasadzovanie ITS v oblasti dopravy a pre rozhrania s inými druhmi dopravy.
Tento rámec je politickým nástrojom, pomocou ktorého spolu s realizáciou akčného plánu možno vypracovať spoločné špecifikácie, ktoré možno prijať v rámci regulačného postupu s kontrolou.
Akčný plán síce neobsahuje konkrétne finančné krytie na realizáciu, ale niektoré opatrenia sa financujú z nástrojov Spoločenstva.
Napríklad opatrenie EasyWay (2007 – 2009) prispieva k realizácii viacerých oblastí opatrení akčného plánu na ITS a je projektom financovaným programom TEN-T na celoeurópske nasadenie IRS na koridoroch hlavnej transeurópskej cestnej siete ( TERN) v 21 členských štátoch pod vedením národných cestných úradov a prevádzkovateľov s pridruženými partnermi z verejného a súkromného sektora.
Stanoviská spravodajkyne
Vaša spravodajkyňa víta akčný plán Komisie, ktorý stanovuje niekoľko konkrétnych opatrení s jasnými termínmi plnenia.
ITS majú veľký potenciál na to, aby sa doprava stala energeticky účinnejšou, bez dopravných zápch, bezpečnejšou a ekologickejšou.
Odborníci v oblasti ITS, ktorí sa zúčastnili na minivypočutí na rovnakú tému, ktoré zorganizoval Európsky parlament 22. januára 2009
http://www.europarl.europa.eu/activities/committees/hearingsCom.do?language=EN&body=TRAN a
mms://wm.streampower.be/ep/archive/ep-channel04_20090122.wmv , sa o akčnom pláne Komisie vyjadrili kladne.
Nastal čas na vypracovanie rámca pre ITS a na urýchlenie plánu nasadzovania aplikácií a služieb ITS vo všetkých druhoch dopravy s koordinovanejším a koherentnejším prístupom.
Opatrenia a kroky v dopravnej politike sú potrebné na to, aby sa zabezpečili minimálne služby ITS na úrovni EÚ.
Podobne treba koordinovať implementáciu rozličných existujúcich iniciatív (eCall), opatrení (EasyWay) alebo prijatých opatrení (elektronický systém vyberania poplatkov) s cieľom zabezpečenie hladkého a plynulého nasadzovania ITS vo všetkých členských štátoch EÚ.
Nasadenie ITS môže človeku poskytnúť voľnosť tým, že každý bude mať k dispozícii viac informácií.
Informácie poskytované v reálnom čase by sa mali týkať všetkých druhov dopravy (spolumodalita) a mali by sa poskytovať všetkým cestujúcim a pre všetky logistické operácie.
Takže jasne treba získať dostatočné množstvo informácií, aby sa viac používali ITS.
Na jednej strane treba prijať opatrenia a kroky na zlepšenie harmonizácie, zvýšenie interoperability a spoľahlivosti systémov ITS v Európe, ale na druhej strane nesmie zostať bez povšimnutia zachovanie slobody používateľov na výber.
Nasadzovanie ADAS (ESC, e-Call) či služieb na zlepšovanie zdravotných a bezpečnostných podmienok, napríklad bezpečné parkovacie miesta pre nákladné a komerčné vozidlá, riešenie otázok súvisiacich so slabšími účastníkmi cestnej premávky a HMI vrátane mobilných zariadení sú nevyhnutné na splnenie cieľov bezpečnosti cestnej premávky.
Čo sa týka integrácie vozidlovej infraštruktúry, treba vytvoriť vhodný rámec na spolupracujúce systémy v oblasti mobility, spoločné špecifikácie pre I2I, V2I a V2V a platformy pre aplikácie ITS.
V tejto súvislosti je vyriešenie otázok zodpovednosti a ochrany súkromia kľúčovým krokom na nerušený rozvoj ITS.
Spoločné normy a platformy sú potrebné na uľahčenie života ľudí prekračujúcich hranice, ale treba zdôrazniť, že ITS nie sú nástrojom na vytvorenie kontrolujúcej spoločnosti.
V tejto súvislosti sa ochrana súkromia a využívania osobných údajov v súlade s právnym rámcov ES musí zohľadňovať v ranej fáze vývoja ITS, a to zo strany všetkých zainteresovaných.
Ďalšími otázkami, ktorými sa treba zaoberať, sú finančná podpora ITS, cenová dostupnosť, mestská mobilita, odborná príprava, lepšie využívanie výsledkov EÚ z programov GNSS, lepší systém riadenia, monitorovania a hodnotenia.
12.2.2009
STANOVISKO Výboru pre regionálny rozvoj
pre Výbor pre dopravu a cestovný ruch
o akčnom pláne pre inteligentné dopravné systémy
( 2008/2216(INI) )
Spravodajca výboru požiadaného o stanovisko:
Giovanni Robusti
NÁVRHY
Výbor pre regionálny rozvoj vyzýva Výbor pre dopravu a cestovný ruch, aby ako gestorský výbor zaradil do návrhu uznesenia, ktorý prijme, tieto návrhy:
1. zdôrazňuje, že inteligentné dopravné systémy (ITS) majú pozitívny vplyv na trvalo udržateľný rozvoj, lebo zlepšujú hospodársku výkonnosť všetkých regiónov vrátane mestských oblastí, určujú podmienky pre vzájomnú prístupnosť, zvyšujú úroveň miestneho a medziregionálneho obchodu a rozvíjajú vnútorný trh Európskej únie a zamestnanosť súvisiacu s realizáciou inteligentných dopravných systémov;
2. domnieva sa, že ITS môžu zlepšiť životné podmienky občanov Európy, najmä ľudí žijúcich v mestských oblastiach, a prispejú tiež k zlepšeniu bezpečnosti na cestách, znížia emisie škodlivých látok a znečistenie životného prostredia, zvýšia výkonnosť dopravy, zlepšia prístup do odľahlých oblastí a ich prioritou bude zníženie dopravy;
3. žiada, aby sa zavádzali nové technológie s cieľom zlepšiť energetickú účinnosť na regionálnej úrovni aj na úrovni Spoločenstva;
4. vyzýva Komisiu a členské štáty, aby mali na pamäti, že do procesu plánovania a realizácie ITS sa musia aktívne zapájať miestne a regionálne orgány a zainteresované strany, ktoré pôsobia na európskom území;
5. zdôrazňuje význam verejno-súkromných partnerstiev (PPP) pri realizácii ITS a vyzýva Komisiu a členské štáty, aby podnikli aktívne kroky na podporu a uľahčenie využívania PPP;
6. usiluje sa podporovať integrovaný prístup k vytvoreniu účinnej koordinácie medzi členskými štátmi, aby bol časový rozvrh vykonávania opatrení regionálnej politiky naplánovaných na obdobie 2007 – 2013 v súlade s dosiahnutím cieľov stanovených v akčnom pláne;
7. poukazuje na to, že treba lepšie definovať a využiť dôležitý potenciál mestských oblastí, a zdôrazňuje úlohu, ktorú môžu vidiecke a odľahlé oblasti zohrávať pri vyváženom vývoji a plnení strednodobých a dlhodobých cieľov;
8. domnieva sa, že v záujme odľahčenia dopravy, zníženia počtu nehôd a zvýšenia bezpečnosti je zásadne dôležité realizovať inteligentné dopravné systémy v oblastiach s vysokým turistickým potenciálom; domnieva sa, že ITS prispievajú k hospodárskemu rozvoju regiónov vrátane vzdialených regiónov;
9. vyzýva Komisiu a členské štáty, aby so zreteľom na geografické osobitosti Európy pripisovali väčší význam tým regionálnym oblastiam, ktoré sa vo väčšej miere zapájajú do príležitostí pre medziregionálnu riečnu a námornú dopravu, a aby poskytli podnety na zlepšovanie prepojenia medzi touto formou dopravy a tradičnými formami;
10. zdôrazňuje význam medziregionálnej, cezhraničnej a nadnárodnej spolupráce pri vytváraní a realizácii ITS a vyzýva Komisiu, aby vytvorila všeobecne dostupný systém umožňujúci výmenu osvedčených postupov vo všetkých jazykoch EÚ, a členské štáty žiada, aby zabezpečili výmenu osvedčených postupov medzi regiónmi, čím sa zaručí transfer znalostí o ITS a zároveň sa zabráni vnútornej fragmentácii systému.
VÝSLEDOK ZÁVEREČNÉHO HLASOVANIA VO VÝBORE
Dátum prijatia
12.2.2009
Výsledok záverečného hlasovania
+:
–:
0:
45
Poslanci prítomní na záverečnom hlasovaní
Emmanouil Angelakas, Stavros Arnaoutakis, Elspeth Attwooll, Rolf Berend, Victor Boştinaru, Wolfgang Bulfon, Giorgio Carollo, Bairbre de Brún, Gerardo Galeote, Iratxe García Pérez, Monica Giuntini, Pedro Guerreiro, Gábor Harangozó, Filiz Hakaeva Hyusmenova, Mieczysław Edmund Janowski, Gisela Kallenbach, Evgeni Kirilov, Miloš Koterec, Constanze Angela Krehl, Florencio Luque Aguilar, Jamila Madeira, Iosif Matula, Miroslav Mikolášik, Jan Olbrycht, Maria Petre, Markus Pieper, Giovanni Robusti, Wojciech Roszkowski, Catherine Stihler, Margie Sudre, Lambert van Nistelrooij, Oldřich Vlasák
Náhradníci prítomní na záverečnom hlasovaní
Emanuel Jardim Fernandes, Stanisław Jałowiecki, Zita Pleštinská, Samuli Pohjamo, Christa Prets, Flaviu Călin Rus, Richard Seeber, Iuliu Winkler
Náhradníci (čl. 178 ods. 2) prítomní na záverečnom hlasovaní
Wolf Klinz, Sepp Kusstatscher, Toine Manders
VÝSLEDOK ZÁVEREČNÉHO HLASOVANIA VO VÝBORE
Dátum prijatia
31.3.2009
Výsledok záverečného hlasovania
+:
–:
0:
34
2
Poslanci prítomní na záverečnom hlasovaní
Gabriele Albertini, Inés Ayala Sender, Paolo Costa, Luis de Grandes Pascual, Petr Duchoň, Saïd El Khadraoui, Robert Evans, Emanuel Jardim Fernandes, Francesco Ferrari, Brigitte Fouré, Mathieu Grosch, Georg Jarzembowski, Stanisław Jałowiecki, Timothy Kirkhope, Jaromír Kohlíček, Rodi Kratsa-Tsagaropoulou, Jörg Leichtfried, Eva Lichtenberger, Marian-Jean Marinescu, Erik Meijer, Luís Queiró, Reinhard Rack, Ulrike Rodust, Gilles Savary, Brian Simpson, Renate Sommer, Dirk Sterckx, Ulrich Stockmann, Michel Teychenné, Yannick Vaugrenard, Armando Veneto, Roberts Zīle
Náhradníci prítomní na záverečnom hlasovaní
Elisabeth Jeggle, Anne E. Jensen, Marie Panayotopoulos-Cassiotou
Náhradníci (čl. 178 ods. 2) prítomní na záverečnom hlasovaní
Elisabeth Schroedter
