Odpoveď komisárky Hedegaardovej v mene Komisie
(6. februára 2012)
Komisia každoročne monitoruje vývoj a pokrok v oblasti znižovania emisií skleníkových plynov (GHG) v každom členskom štáte, keďže táto oblasť predstavuje jeden z piatich hlavných cieľov stratégie Európa 2020.
Výsledky analýzy sa každý rok uverejňujú v správach o pokroku pri dosahovaní cieľov Kjótskeho protokolu http://ec.europa.eu/clima/policies/g-gas/documentation_en.htm#progress_reports a ako súčasť ročného prieskumu rastu http://ec.europa.eu/europe2020/reaching-the-goals/monitoring-progress/annual-growth-surveys/index_en.htm .
Pokiaľ ide o plnenie cieľov stratégie 2020 v oblasti znižovania emisií GHG stanovených pre sektory, ktoré nepatria pod systém obchodovania s emisnými kvótami v EÚ (ETS), vyplýva zo správy za rok 2011, že mnohé členské štáty musia v záujme dodržania svojich záväzkov vyvinúť dodatočné úsilie.
Komisia poskytla v kontexte ročného prieskumu rastu odporúčania jednotlivým členským štátom.
