Čo si myslia novozvolení predsedovia výborov?
Inštitúcie
2007-02-07 - 18:14
Výbory majú 28 až 86 členov
Minulý týždeň si členovia parlamentných výborov zvolili svojich predsedov.
Kto sú títo "lídri" výborov a aké sú ich povinnosti?
Prijímajú dôležité rozhodnutia alebo majú len reprezentatívnu funkciu?
Niekoľkých z nich sme oslovili s otázkou, čo pre nich funkcia predsedu výboru znamená.
Predseda výboru hrá dôležitú úlohu pri zostavovaní programu, ktorým sa bude výbor zaoberať.
Predsedá všetkým zasadnutiam výboru a udržiava úzke kontakty s predsedníckou krajinou EÚ a Komisiou.
Ako hlavný predstaviteľ výboru tiež tlmočí stanoviská jeho členov na plenárnom zasadnutí a na pravidelných stretnutiach predsedov výborov.
Costa: náročné diskusie a vyjednávania
Taliansky poslanec zo skupiny liberálov a demokratov za Európu Paolo Costa, ktorý bol opätovne zvolený za predsedu výboru pre dopravu, priznáva: "Je ťažké zhrnúť skúsenosti z predsedníckej stoličky vo výbore pre dopravu do niekoľkých viet.
Je to veľká zodpovednosť, zároveň to však prináša radosť...
Ukázalo sa, že táto funkcia je zaujímavá kvôli dopadu dopravnej politiky a politiky turizmu na spoločnosť a európsku ekonomiku.
Všetky rozličné záujmy, ktoré sú v hre, zároveň predpokladajú náročné diskusie a vyjednávania nielen medzi Radou a Komisiou, ale tiež v rámci samotného výboru pre dopravu," dodáva taliansky poslanec.
McCarthy: obrovské privilégium
Aj jeho britská kolegyňa zo socialistickej skupiny Arlene McCarthy si post predsedu vyskúša znovu.
"Byť opätovne zvolenou predsedníčkou Výboru pre vnútorný trh a ochranu spotrebiteľa a zhostiť sa problematiky, ktorá zaujíma občanov a spotrebiteľov, od vysokých roamingových poplatkoch až po obchod s kožušinou mačiek a psov, je obrovským privilégiom.
Som hrdá, že môžem zohrať úlohu pri zabezpečovaní toho, aby EÚ bola vnímavá na požiadavky či obavy občanov a spotrebiteľov a že môžem pokračovať v tom, aby z fungovania jednotného trhu prosperovali všetci občania."
Niebler: kľúčová je spolupráca
Na predsedníckych stoličkách sa však objavili aj nové tváre.
Jednou z nich je napríklad nemecká poslankyňa zo skupiny ľudovcov a európskych demokratov Angelika Niebler, ktorá uviedla: "Teším sa na novú zodpovednosť a celú váhu výboru zmobilizujem smerom k legislatíve EÚ".
Zvláštny prínos vidí predovšetkým v dobrej spolupráci s ostatnými členmi výboru.
"Kolegovia sú veľmi zaangažovaní a vo svojej oblasti robia všetko, čo vedia - často veľmi kriticky a kontroverzne.
Výbor žije na báze konštruktívneho dialógu.
Myslím si, že je to spolupráca s kolegami, ktorá robí tento výbor mimoriadne atraktívnym."
Konferencia predsedov výborov
Všetci predsedovia výborov sa pravidelne raz za mesiac schádzajú v rámci tzv. Konferencie predsedov výborov.
Táto schôdzka sa zvyčajne koná v utorok počas plenárnej schôdze v Štrasburgu.
Predsedovia výborov na nej diskutujú o organizačných záležitostiach jednotlivých výborov a predsedom politických skupín v EP môžu dávať návrhy týkajúce sa programu plenárnych zasadnutí.
Ako si delia výbory politické skupiny?
Na čele výborov stoja poslanci z rôznych politických skupín.
Každá frakcia v Parlamente má na základe počtu členov právo obsadiť posty predsedov výborov.
Deväť predsedov tak pochádza zo skupiny ľudovcov a európskych demokratov, sedem je z radov socialistov a traja patria k frakcii liberálov a demokratov za Európu.
Po jednom poste obsadili Zelení, Konfederatívna skupina zjednotenej ľavice a Únia za Európu národov.
20070206STO02779 Predsedovia a podpredsedovia výborov (anglicky) Zoznam parlamentných výborov Konferencia predsedov výborov
SK
1
PHOTO
20070206PHT02787.jpg
SK
3
LINK
/activities/expert/committees.do;jsessionid=A43659124EC0BD04B5E8245E1AE1EEC0.node1?language=SK
SK
4
LINK
/members/expert/otherBodies/search.do?body=2371&language=SK
-//EP//TEXT IM-PRESS 20070126IPR02425 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
