A7-0227/2011
14.6.2011
***I
SPRÁVA
o návrhu rozhodnutia Európskeho parlamentu a Rady o upísaní ďalších podielov na kapitáli Európskej banky pre obnovu a rozvoj (EBOR) Európskou úniou v dôsledku rozhodnutia zvýšiť tento kapitál
(KOM(2011)0034 – C7‑0038/2011 – 2011/0014(COD))
Výbor pre hospodárske a menové veci
Spravodajkyňa:
Sharon Bowles
PE 462.517v02-00
Označenie postupov
* Konzultácia
*** Súhlas
***I Riadny legislatívny postup (prvé čítanie)
***II Riadny legislatívny postup (druhé čítanie)
***III Riadny legislatívny postup (tretie čítanie)
(Typ postupu závisí od právneho základu navrhnutého v návrhu aktu.)
Pozmeňujúce a doplňujúce návrhy k návrhu aktu
V pozmeňujúcich a doplňujúcich návrhoch Európskeho parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti návrhu aktu, ku ktorým sa navrhuje oprava pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť schválené príslušnými oddeleniami.
V záhlaví každého pozmeňujúceho a doplňujúceho návrhu týkajúceho sa platného aktu, ktorý sa má návrhom aktu zmeniť, sa v treťom riadku uvádza platný akt a vo štvrtom riadku príslušné ustanovenie tohto aktu.
Časti prevzaté z ustanovenia platného aktu, ktoré chce Európsky parlament zmeniť a doplniť, ktoré sa však návrhom aktu nezmenili, sa označujú tučným písmom .
Prípadné vypustenia týkajúce sa takýchto častí textu sa označujú takto: [...] .
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA...........................................................................................................13
STANOVISKO Výboru pre rozpočet ..........................................................................14
POSTUP...................................................................................................................................19
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu rozhodnutia Európskeho parlamentu a Rady o upísaní ďalších podielov na kapitáli Európskej banky pre obnovu a rozvoj (EBOR) Európskou úniou v dôsledku rozhodnutia zvýšiť tento kapitál
( KOM(2011)0034 – C7‑0038/2011 – 2011/0014(COD) )
(Riadny legislatívny postup: prvé čítanie)
Európsky parlament ,
– so zreteľom na návrh Komisie pre Európsky parlament a Radu ( KOM(2011)0034 ),
– so zreteľom na článok 294 ods. 2 a článok 212 Zmluvy o fungovaní Európskej únie, v súlade s ktorými Komisia predložila návrh Európskemu parlamentu ( C7‑0038/2011 ),
– so zreteľom na článok 294 ods. 3 Zmluvy o fungovaní Európskej únie,
– so zreteľom na článok 55 rokovacieho poriadku,
– so zreteľom na správu Výboru pre hospodárske a menové veci a stanovisko Výboru pre rozpočet ( A7-0227/2011 ),
1. prijíma nasledujúcu pozíciu v prvom čítaní;
2. žiada Komisiu, aby mu vec znovu predložila, ak má v úmysle podstatne zmeniť svoj návrh alebo ho nahradiť iným textom;
3. poveruje svojho predsedu, aby postúpil túto pozíciu Rade, Komisii a národným parlamentom.
Pozmeňujúci a doplňujúci návrh
1
Návrh rozhodnutia
Odôvodnenie 3
Text predložený Komisiou
Pozmeňujúci a doplňujúci návrh
(3) Podľa rezolúcie 126 o zvýšení schváleného kapitálu, vydaní splatených podielov a platbe formou prerozdelenia čistého zisku, sa schválený kapitál EBOR zvyšuje o 100 000 splatených podielov a každému členovi sa vydáva istý počet celých podielov zaokrúhlených nadol v pomere k jeho doterajšej účasti na kapitáli banky.
Splatená časť zvýšenia kapitálu sa splatí formou začlenenia časti neviazaných všeobecných rezerv EBOR do jej kapitálu.
Všetci podielnici EBOR automaticky získajú splatené podiely v pomere k ich doterajšej účasti na kapitáli banky, a to bez toho, aby sami museli vykonať akékoľvek ďalšie procedurálne kroky.
Pre EÚ sa v tomto zmysle vydá 3 031 nových podielov v hodnote al pari 10 000 EUR/podiel, čím sa počet splatených podielov EÚ zvýši na 63 031.
(3) Podľa rezolúcie 126 o zvýšení schváleného kapitálu, vydaní splatených podielov a platbe formou prerozdelenia čistého zisku, sa schválený kapitál EBOR zvyšuje o 100 000 splatených podielov a každému členovi sa vydáva istý počet celých podielov zaokrúhlených nadol v pomere k jeho doterajšej účasti na kapitáli banky.
Splatená časť zvýšenia kapitálu sa splatí formou začlenenia časti neviazaných všeobecných rezerv EBOR do jej kapitálu.
Toto rozhodnutie teda nemá žiadny priamy vplyv na rozpočet Únie.
Všetci podielnici EBOR automaticky získajú splatené podiely v pomere k ich doterajšej účasti na kapitáli banky, a to bez toho, aby sami museli vykonať akékoľvek ďalšie procedurálne kroky.
Pre Úniu sa v tomto zmysle vydá 3 031 nových podielov v hodnote al pari 10 000 EUR/podiel, čím sa počet splatených podielov Únie zvýši na 63 031.
Pozmeňujúci a doplňujúci návrh
2
Návrh rozhodnutia
Odôvodnenie 6
Text predložený Komisiou
Pozmeňujúci a doplňujúci návrh
(6) Je vhodné, aby EÚ upísala spomenuté ďalšie podiely s cieľom podporiť svoje zámery v oblasti vonkajších hospodárskych vzťahov a s cieľom zachovať si svoj počet hlasov v rámci EBOR.
(6) Toto rozhodnutie umožňuje EBOR zintenzívniť svoju činnosť v krajinách svojho pôsobenia, a poskytovať tak cennú pomoc ekonomikám týchto krajín v obdobiach, keď je dostupnosť kapitálu obmedzená.
Je vhodné, aby Únia upísala spomenuté ďalšie podiely s cieľom podporiť svoje zámery v oblasti vonkajších hospodárskych vzťahov a s cieľom zachovať si svoj počet hlasov v rámci EBOR.
Zástupcovia Únie v riadiacich orgánoch EBOR by však mali podporovať ďalší rozvoj finančných nástrojov založených na spolufinancovaní z rozpočtu Únie a rozpočtu EBOR, ktoré pomáhajú pri plnení cieľov Únie, pričom zohľadnia, že takáto spolupráca by mala byť spojená s lepšou kontrolou nad verejnými prostriedkami Únie a ich lepšou viditeľnosťou.
Pozmeňujúci a doplňujúci návrh
3
Návrh rozhodnutia
Odôvodnenie 6a (nové)
Text predložený Komisiou
Pozmeňujúci a doplňujúci návrh
(6a) Zvýšenie kapitálu splatného na požiadanie stanovené v tomto rozhodnutí prispieva k zachovaniu ratingu AAA.
Použitie kapitálu splatného na požiadanie na podporu ratingu a investícií EBOR by sa malo monitorovať s cieľom prehodnotiť možnosť kapitálu splatného na požiadanie na konci štvrtého preskúmania kapitálových zdrojov v roku 2015.
Pozmeňujúci a doplňujúci návrh
4
Návrh rozhodnutia
Odôvodnenie 6b (nové)
Text predložený Komisiou
Pozmeňujúci a doplňujúci návrh
(6b) Rada, Komisia a členské štáty by mali vypracovať a predložiť Európskemu parlamentu posúdenie európskeho verejného systému investičného bankovníctva do konca štvrtého preskúmania kapitálových zdrojov v roku 2015, pričom zvážia reštrukturalizáciu príslušných bánk, ako požaduje Európsky parlament vo svojom uznesení z 25. marca 2009 o výročných správach EIB a EBOR za rok 2007 1 , vrátane možnosti ukončenia činnosti EBOR a začlenenia jej dôležitých súčastí do EIB.
V posúdení by sa mali uviesť možnosti, ako najlepšie racionalizovať systém s ohľadom na potenciálne vplyvy reštrukturalizácie na kapacitu príslušných bánk poskytovať úvery hospodárstvam zasiahnutým krízou.
____________________
1 Ú. v.
EÚ C 117 E, 6.5.2010, s.
147.
Pozmeňujúci a doplňujúci návrh
5
Návrh rozhodnutia
Odôvodnenie 6c (nové)
Text predložený Komisiou
Pozmeňujúci a doplňujúci návrh
(6c) S riadnym ohľadom na akékoľvek prebiehajúce posúdenia by sa EBOR mala podporovať v tom, aby v krajinách mimo Únie, kde intervenuje súbežne s Úniou, rozvíjala spoluprácu s ostatnými európskymi financujúcimi inštitúciami prostredníctvom dohôd, ako je trojstranné Memorandum o porozumení medzi Európskou komisiou, Európskou investičnou bankou spolu s Európskym investičným fondom a Európskou bankou pre obnovu a rozvoj o spolupráci mimo Európskej únie, ktoré im umožňuje pôsobiť doplnkovo tým, že sa opierajú o svoje príslušné komparatívne výhody.
Pozmeňujúci a doplňujúci návrh
6
Návrh rozhodnutia
Odôvodnenie 6d (nové)
Text predložený Komisiou
Pozmeňujúci a doplňujúci návrh
(6d) Potenciálne riziko spojené s časťou upísaného kapitálu, ktorá je splatná na požiadanie, je v rozpočte Únie zohľadnené v riadku so symbolickým záznamom (p.m.) 01 03 01 02 Európska banka pre obnovu a rozvoj — Časť upísaného kapitálu splatná na požiadanie.
Guvernér EBOR zastupujúci Úniu by mal v prípade potreby Rade guvernérov EBOR pripomenúť, že EBOR musí aj naďalej uplatňovať najlepšie postupy obozretného bankovníctva s cieľom zachovať svoju veľmi silnú kapitálovú pozíciu a svoj rating na úrovni AAA a nedať zámienku na výzvu na splatenie kapitálu upísaného Úniou.
Pozmeňujúci a doplňujúci návrh
7
Návrh rozhodnutia
Odôvodnenie 6e (nové)
Text predložený Komisiou
Pozmeňujúci a doplňujúci návrh
(6e) EBOR by mala so zreteľom na Zmluvu o Európskej únii, a najmä na jej článok 21 zaistiť, aby podporovala nové trhy a neposkytovala pôžičky na projekty, ktoré je možné financovať za primeranú úrokovú mieru z iných zdrojov.
Pozmeňujúci a doplňujúci návrh
8
Návrh rozhodnutia
Odôvodnenie 6f (nové)
Text predložený Komisiou
Pozmeňujúci a doplňujúci návrh
(6f) Guvernér EBOR zastupujúci Úniu by sa mal zodpovedať Európskemu parlamentu a každoročne by mal predkladať príslušnému výboru Európskeho parlamentu a Európskemu výboru pre systémové riziká zriadenému nariadením Európskeho parlamentu a Rady (EÚ) č. 1092/2010 1 (ESRB) správu o presadzovaní cieľov Únie s osobitným zreteľom na ciele tisícročia, stratégiu Európa 2020 pre rast a zamestnanosť a výrazné zvýšenie transferu technológií výroby energie z obnoviteľných zdrojov a energeticky účinných technológií.
____________________
1 Ú. v.
EÚ L 331, 15.12.2010, s.
1.
Pozmeňujúci a doplňujúci návrh
9
Návrh rozhodnutia
Odôvodnenie 6g (nové)
Text predložený Komisiou
Pozmeňujúci a doplňujúci návrh
(6g) Malo by sa vo všeobecnosti počítať so zverejňovaním hodnotení projektov a príjemcov prostriedkov od EBOR a prísnejšou kontrolou, aby sa predchádzalo utajovaniu zo strany príjemcov alebo využívaniu daňových rajov, ako ich definuje Organizácia pre hospodársku spoluprácu a rozvoj (OECD) a ako ich určil kontrolný úrad USA (Government Accountability Office) vo svojej správe o medzinárodnom zdaňovaní pre žiadateľov z Kongresu, ktorú predložil 18. decembra 2008.
Pozmeňujúci a doplňujúci návrh
10
Návrh rozhodnutia
Článok 2 – odsek 1a (nový)
Text predložený Komisiou
Pozmeňujúci a doplňujúci návrh
V súvislosti s memorandom o porozumení podpísaným medzi Komisiou, EIB spolu s EIF a EBOR o spolupráci mimo Únie je potrebný dôkladný dohľad nad obchodným modelom EBOR, a to najmä pokiaľ ide o podstupovanie veľkého rizika a účinnosť získavania dodatočných finančných prostriedkov zo súkromného sektora.
Pozmeňujúci a doplňujúci návrh
11
Návrh rozhodnutia
Článok 2 – odsek 1b (nový)
Text predložený Komisiou
Pozmeňujúci a doplňujúci návrh
Guvernér EBOR zastupujúci Úniu požiada Radu guvernérov EBOR, aby na svojej internetovej stránke poskytla informácie o príjemcoch a dosahoch všetkých jej operácií uskutočnených prostredníctvom finančných sprostredkovateľov.
Pozmeňujúci a doplňujúci návrh
12
Návrh rozhodnutia
Článok 2 – odsek 1c (nový)
Text predložený Komisiou
Pozmeňujúci a doplňujúci návrh
Guvernér EBOR zastupujúci Úniu požiada Radu guvernérov EBOR, aby využívanie prostriedkov EÚ v intervenciách EBOR bolo v súlade s hlavnými cieľmi stratégie Európa 2020 v záujme posilnenia celkovej súdržnosti politiky v oblasti vonkajšej činnosti Únie.
Pozmeňujúci a doplňujúci návrh
13
Návrh rozhodnutia
Článok 2a (nový)
Text predložený Komisiou
Pozmeňujúci a doplňujúci návrh
Článok 2a
Guvernér EBOR zastupujúci Úniu každoročne predkladá príslušnému výboru Európskeho parlamentu a ESRB správu o používaní kapitálu splatného na požiadanie, o opatreniach na zabezpečenie transparentnosti jej operácií prostredníctvom finančných sprostredkovateľov, o tom, ako EBOR prispieva k plneniu cieľov Únie a o spolupráci EIB a EBOR mimo Únie, najmä pokiaľ ide o typológiu spoločne financovaných projektov a sumu poskytnutých prostriedkov.
DÔVODOVÁ SPRÁVA
Účel navrhovaných právnych predpisov
Rada guvernérov EBOR rozhodla 14. – 15. mája 2010 o zvýšení kapitálu.
Schválený kapitál banky sa zvýši o 50 % z 20 miliárd EUR na 30 miliárd EUR.
Cieľom navrhovaných právnych predpisov je povoliť Európskej únii, aby v EBOR upísala ďalšie akcie splatné na požiadanie úmerne k súčasnému podielu Únie na tomto kapitáli (3,031 %).
Stanovisko spravodajkyne
Návrh vypracovaný Komisiou nie je sporný.
Bez toho, aby bola dotknutá nadchádzajúca diskusia vo výbore, spravodajkyňa navrhuje jeho schválenie bez zmien a doplnení.
3.5.2011
STANOVISKO Výboru pre rozpočet
pre Výbor pre hospodárske a menové veci
k návrhu rozhodnutia Európskeho parlamentu a Rady o upísaní ďalších podielov na kapitáli Európskej banky pre obnovu a rozvoj (EBOR) Európskou úniou v dôsledku rozhodnutia zvýšiť tento kapitál
( KOM(2011)0034 – C7‑0038/2011 – 2011/0014(COD) )
Spravodajca výboru požiadaného o stanovisko: Ivailo Kalfin
STRUČNÉ ODÔVODNENIE
Zámerom navrhovaného rozhodnutia je povoliť Európskej únii, aby v EBOR upísala ďalšie podiely splatné na požiadanie v rámci zvýšenia kapitálu, o ktorom Rada guvernérov EBOR rozhodla 14. – 15. mája 2010.
Týmto rozhodnutím sa guvernér EBOR zastupujúci Európsku úniu takisto poverí uložiť požadovanú upisovaciu listinu.
Európska únia
Podľa rozhodnutia Rady 90/674/EHS z 19. novembra 1990 je zástupcom EÚ v EBOR Komisia. sa stala členom EBOR v následnosti na rozhodnutie Rady z 19. novembra 1990 o uzavretí Dohody o založení Európskej banky pre obnovu a rozvoj (90/674/EHS).
Počiatočný kapitál EBOR sa stanovil na 10 mld. ECU, z ktorých EÚ upísala 3 %.
Guvernéri EBOR sa v roku 1996 rozhodli zdvojnásobiť výšku schváleného kapitálu EBOR, pričom EÚ upísala ďalších 30 000 podielov, každý v hodnote 10 000 EUR, čím sa kapitál, ktorý upísala EÚ, zvýšil na 600 mil. EUR
Kapitál, ktorý v EBOR upísala EÚ, pozostával zo splatenej časti vo výške 157,5 milióna EUR a z časti splatnej na požiadanie vo výške 442,5 milióna EUR. .
Podiel EÚ na celkovom schválenom kapitáli EBOR sa ponechal bez zmien.
EÚ upísala ďalšie podiely potom, čo Rada 17. februára 1997 prijala rozhodnutie 97/135/ES, v ktorom sa ustanovilo, že „Európske spoločenstvo by malo v dôsledku rozhodnutia o zdvojnásobení kapitálu EBOR upísať ďalšie podiely“.
Rada guvernérov v máji minulého roku rozhodla o zvýšení kapitálu banky z 20 miliárd EUR na 30 miliárd EUR v reakcii na finančnú krízu a s cieľom rozšíriť činnosti banky zamerané na podporu krajín jej pôsobenia.
Zvýšenie kapitálu pozostáva z nového splateného kapitálu vo výške 1 miliardy EUR a z nového kapitálu splatného na požiadanie vo výške 9 miliárd EUR.
Navrhuje sa vytvoriť nový splatený kapitál premenou naakumulovaných rozdeliteľných rezerv na akciový kapitál.
Operácia teda nebude mať žiadny bezprostredný vplyv na rozpočet EÚ.
Riziko vyplýva z potenciálnej potreby požadovať splatenie ďalšieho kapitálu v prípade, že by sa investičné portfólio banky vyvíjalo výrazne negatívne, čo je nepravdepodobné.
Po tejto operácii bude mať EÚ aj naďalej podiel na EBOR vo výške 3,031 %, pričom splatená časť sa zvýši zo 157,50 milióna EUR na 187,81 milióna EUR a časť splatná na požiadanie sa zvýši zo 442,5 milióna EUR na 712,63 milióna EUR.
Časť zvýšenia kapitálu, ktorá je splatná na požiadanie, sa zohľadní v rozpočtovom riadku 01 03 01 02 so symbolickým záznamom (p.m.) „Európska banka pre obnovu a rozvoj — Časť upísaného kapitálu splatná na požiadanie“.
POZMEŇUJÚCE A DOPLŇUJÚCE NÁVRHY
Výbor pre rozpočet vyzýva Výbor pre hospodárske a menové veci, aby ako gestorský výbor zaradil do návrhu uznesenia, ktorý prijme, tieto návrhy:
Pozmeňujúci a doplňujúci návrh
1
Návrh rozhodnutia
Odôvodnenie 3
Text predložený Komisiou
Pozmeňujúci a doplňujúci návrh
(3) Podľa rezolúcie 126 o zvýšení schváleného kapitálu, vydaní splatených podielov a platbe formou prerozdelenia čistého zisku , sa schválený kapitál EBOR zvyšuje o 100 000 splatených podielov a každému členovi sa vydáva istý počet celých podielov zaokrúhlených nadol v pomere k jeho doterajšej účasti na kapitáli banky.
Splatená časť zvýšenia kapitálu sa splatí formou začlenenia časti neviazaných všeobecných rezerv EBOR do jej kapitálu.
Všetci podielnici EBOR automaticky získajú splatené podiely v pomere k ich doterajšej účasti na kapitáli banky, a to bez toho, aby sami museli vykonať akékoľvek ďalšie procedurálne kroky.
Pre EÚ sa v tomto zmysle vydá 3 031 nových podielov v hodnote al pari 10 000 EUR/podiel, čím sa počet splatených podielov EÚ zvýši na 63 031.
(3) Podľa rezolúcie 126 o zvýšení schváleného kapitálu, vydaní splatených podielov a platbe formou prerozdelenia čistého zisku sa schválený kapitál EBOR zvyšuje o 100 000 splatených podielov a každému členovi sa vydáva istý počet celých podielov zaokrúhlených nadol v pomere k jeho doterajšej účasti na kapitáli banky.
Splatená časť zvýšenia kapitálu sa splatí formou začlenenia časti neviazaných všeobecných rezerv EBOR do jej kapitálu.
Toto rozhodnutie teda nemá žiadny priamy vplyv na rozpočet Európskej únie.
Všetci podielnici EBOR automaticky získajú splatené podiely v pomere k ich doterajšej účasti na kapitáli banky, a to bez toho, aby sami museli vykonať akékoľvek ďalšie procedurálne kroky.
Pre EÚ sa v tomto zmysle vydá 3 031 nových podielov v hodnote al pari 10 000 EUR/podiel, čím sa počet splatených podielov EÚ zvýši na 63 031.
Pozmeňujúci a doplňujúci návrh
2
Návrh rozhodnutia
Odôvodnenie 5a (nové)
Text predložený Komisiou
Pozmeňujúci a doplňujúci návrh
(5a) Potenciálne riziko spojené s časťou upísaného kapitálu, ktorá je splatná na požiadanie, je v rozpočte EÚ zohľadnené v riadku 01 03 01 02 so symbolickým záznamom (p.m.) „Európska banka pre obnovu a rozvoj — Časť upísaného kapitálu splatná na požiadanie“.
Guvernér EBOR zastupujúci Európsku úniu v prípade potreby Rade guvernérov pripomenie, že EBOR musí aj naďalej uplatňovať najlepšie postupy obozretného bankovníctva s cieľom zachovať svoju veľmi silnú kapitálovú pozíciu a svoj investičný rating AAA a nedať impulz na výzvu na splatenie kapitálu upísaného EÚ.
Pozmeňujúci a doplňujúci návrh
3
Návrh rozhodnutia
Odôvodnenie 6
Text predložený Komisiou
Pozmeňujúci a doplňujúci návrh
(6) Je vhodné, aby EÚ upísala spomenuté ďalšie podiely s cieľom podporiť svoje zámery v oblasti vonkajších hospodárskych vzťahov a s cieľom zachovať si svoj počet hlasov v rámci EBOR.
(6) Toto rozhodnutie umožňuje EBOR zintenzívniť svoju činnosť v krajinách svojho pôsobenia, a poskytovať tak cennú pomoc ekonomikám týchto krajín v obdobiach, keď je dostupnosť kapitálu obmedzená.
Je vhodné, aby EÚ upísala spomenuté ďalšie podiely s cieľom podporiť svoje zámery v oblasti vonkajších hospodárskych vzťahov a s cieľom zachovať si svoj počet hlasov v rámci EBOR.
Guvernér EBOR zastupujúci Európsku úniu by však mal navrhnúť, aby Rada guvernérov posúdila možnosť nastolenia opätovnej rovnováhy vlastného kapitálu podielnikov vo vzťahu k pôžičkám a ďalším investíciám s cieľom zmierniť vplyv ocenenia vlastného kapitálu na súvahu EBOR.
Guvernér EBOR zastupujúci Európsku úniu by mal takisto podporovať ďalší rozvoj finančných nástrojov založených na spolufinancovaní z rozpočtu EÚ a rozpočtu EBOR, ktoré pomáhajú pri plnení cieľov EÚ, pričom zohľadní, že takáto spolupráca by mala byť spojená s lepšou kontrolou a viditeľnosťou verejných prostriedkov EÚ.
POSTUP
Referenčné čísla
KOM(2011)0034 – C7-0038/2011 – 2011/0014(COD)
Gestorský výbor
ECON
Výbor, ktorý predložil stanovisko
dátum oznámenia na schôdzi
BUDG
14.2.2011
Spravodajca výboru požiadaného o stanovisko
dátum menovania
Ivailo Kalfin
7.2.2011
Dátum prijatia
2.5.2011
Výsledok záverečného hlasovania
+:
–:
0:
20
2
Poslanci prítomní na záverečnom hlasovaní
Marta Andreasen, Reimer Böge, Lajos Bokros, Giovanni Collino, Isabelle Durant, José Manuel Fernandes, Eider Gardiazábal Rubial, Jens Geier, Ingeborg Gräßle, Estelle Grelier, Carl Haglund, Jutta Haug, Anne E. Jensen, Ivailo Kalfin, Jan Kozłowski, Giovanni La Via, Vladimír Maňka, Dominique Riquet, László Surján, Helga Trüpel, Angelika Werthmann
Náhradníci prítomní na záverečnom hlasovaní
Jürgen Klute
POSTUP
Názov
Upísanie ďalších podielov na kapitáli Európskej banky pre obnovu a rozvoj (EBOR) Európskou úniou
Referenčné čísla
KOM(2011)0034 – C7-0038/2011 – 2011/0014(COD)
Dátum predloženia v EP
2.2.2011
Gestorský výbor
dátum oznámenia na schôdzi
ECON
14.2.2011
Výbory požiadané o stanovisko
dátum oznámenia na schôdzi
BUDG
14.2.2011
Spravodajca
dátum menovania
Sharon Bowles
15.2.2011
Článok 51 – Spoločné schôdze výborov
dátum oznámenia na schôdzi
Prerokovanie vo výbore
14.4.2011
24.5.2011
Dátum prijatia
6.6.2011
Výsledok záverečného hlasovania
+:
–:
0:
29
Poslanci prítomní na záverečnom hlasovaní
Burkhard Balz, Udo Bullmann, Pascal Canfin, Nikolaos Chountis, George Sabin Cutaş, Leonardo Domenici, Derk Jan Eppink, Elisa Ferreira, Vicky Ford, Ildikó Gáll-Pelcz, José Manuel García-Margallo y Marfil, Jean-Paul Gauzès, Sven Giegold, Sylvie Goulard, Liem Hoang Ngoc, Othmar Karas, Wolf Klinz, Jürgen Klute, Philippe Lamberts, Werner Langen, Hans-Peter Martin, Íñigo Méndez de Vigo, Ivari Padar, Antolín Sánchez Presedo, Olle Schmidt, Edward Scicluna, Peter Simon, Peter Skinner, Ivo Strejček, Kay Swinburne, Marianne Thyssen, Ramon Tremosa i Balcells, Corien Wortmann-Kool
Náhradníci prítomní na záverečnom hlasovaní
Carl Haglund, Olle Ludvigsson
Dátum predloženia
14.6.2011
