Utorok v plenárnom zasadnutí: Euro, biometrické pasy, prístup k dokumentom EÚ
Inštitúcie
2009-01-14 - 16:44
Lotšský prezident (vľavo) prichádza do zasadacej sály 10. výročie zavedenia eura, ktoré prezident Európskej centrálnej banky´(ECB) Trichet nazval požehnaním v čase krízy, bolo hlavnou témou druhého dňa parlamentného zasadnutia.
Poslanci tiež diskutovali o nových pravidlách pre biometrické pasy a zlepšení prístupu k dokumentom európskych inštitúcií.
Napoludnie v pléne vystúpil lotyšský prezident.
Výročie zavedenia eura
10. narodeniny spoločnej európskej meny si v Parlamente pripomenulo hneď niekoľko osobností.
Rozpravy s poslancami sa zúčastnili bývalý francúzsky prezident Valéry Giscard d’Estaing, prezident ECB Jean-Claude Trichet, predseda euroskupiny Jean-Claude Juncker či eurokomisár Joaquín Almunia.
Trichet nazval euro "rozhodným krokom na ceste k zjednotenejšej Únii, ktorý chráni príjmy a úspory, zabezpečuje prehľadnosť cien a finančnú bezpečnosť Európy".
Prezident ECB tiež verí, že jedna silná mena je lepšia než viacero slabších.
"V časoch hospodárskej nestability je lepšie plaviť sa na veľkej a pevnej lodi než na malom plavidle," dodal.
Lotyšský prezident
Presne o 12:00 v pléne vystúpil lotyšský prezident Valdis Zatlers.
Poslancom sa poďakoval za to, že si nedávno pripomenuli obete stalinizmu a nacizmu: "Musíme sa pozrieť do minulosti, aby sme sa lepšie vzájomne chápali a spojili s pohľadom do budúcnosti," zdôraznil Zatlers.
Biometrické pasy
Všetky členské štáty EÚ spoločne s Nórskom, Islandom a Švajčiarskom zavedú najneskôr do júna 2009 biometrické pasy.
Tie budú obsahovať preskenovanú tvár či digitálny odtlačok prsta.
Pravidlá schválené v roku 2004 by sa však mali mierne upraviť.
Odtlačky prstov sa napríklad budú brať deťom od 12 rokov.
"Európsky parlament má skutočný záujem bojovať proti obchodovaniu s ľuďmi a predovšetkým deťmi," podčiarkol portugalský poslanec zo skupiny ľudovcov a európskych demokratov Carlos Coelho.
Hlasovanie o jeho správe sa uskutoční v stredu.
Prístup k dokumentom
Verejnosť by mala mať ľahší prístup k dokumentom európskych inštitúcii.
To je hlavná myšlienka nelegislatívnej správy talianskeho liberála Marca Cappata.
Zlepšiť by sa mal najmä prístup prostredníctvom internetu.
Pesticídy
V poludňajšom hlasovacom bloku poslanci okrem iného schválili legislatívu o pesticídoch.
Tá umožní prístup nových pesticídov na trh EÚ, zakáže niektoré ich nebezpečné súčasti a obmedzí ich používanie pri vodných zdrojoch či v parkoch.
Aby nové pravidlá vstúpili do platnosti, musia ich ešte schváliť ministri jednotlivých krajín EÚ v Rade.
20090108STO45596 10. výročie eura Lotyšský prezident v EP (anglicky) Biometrické pasy detí budú bez odtlačkov prstov Prístup k dokumentom EÚ (anglicky) Pesticídy audio, 31:37 audio, 29:01
SK
1
PHOTO
20090113PHT46085.jpg
SK
7
MULTIMEDIA
20090113MLT46056.asf
SK
8
MULTIMEDIA
20090113MLT46050.asf
-//EP//TEXT IM-PRESS 20090112IPR45938 0 NOT XML V0//SK
-//EP//TEXT IM-PRESS 20090112IPR45940 0 NOT XML V0//SK
-//EP//TEXT IM-PRESS 20090114IPR46171 0 NOT XML V0//SK
-//EP//TEXT IM-PRESS 20090114IPR46169 0 NOT XML V0//SK
-//EP//TEXT IM-PRESS 20090112IPR45936 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
