Odpoveď pani Malmströmovej v mene Komisie
(20. decembra 2011)
Komisia víta podporu váženej pani poslankyne zameranú na posilnenie ustanovení týkajúcich sa rodových otázok zahrnutých do prepracovaného znenia kvalifikačnej smernice.
Komisia vzhľadom na zraniteľnosť žien, ktoré sú utečenkami, okrem toho zahrnula do regionálnych programov ochrany činnosti, v dôsledku ktorých nastáva zvýšenie sebadôvery utečeniek, a to aj na základe zvýšeného prístupu k vzdelávaniu (Tanzánia) a odbornej profesionálnej príprave/odbornej príprave v oblasti zručností(Africký roh).
Komisia bude okrem toho pri vývoji spoločného programu EÚ pre presídľovanie s členskými štátmi a UNHCR venovať osobitnú pozornosť otázke izolovaných žien alebo žien, ktoré boli obeťou osobitne neľudského zaobchádzania.
Mandátom novozriadeného Európskeho podporného úradu pre azyl Nariadenie Európskeho parlamentu a Rady (EÚ) č. 439/2010 z 19. mája 2010, ktorým sa zriaďuje Európsky podporný úrad pre azyl, Ú. v.
EÚ L 132/11, 29.5.2010 je ako doplnok lepších právnych predpisov podporovať najlepšie postupy a spoločný prístup pri rodových otázkach, najmä pokiaľ ide o odbornú prípravu personálu azylových služieb a informácie o krajine pôvodu. .
