Retrospektíva: Sacharovovu cenu za rok 2008 získal Chu Ťia
Ľudské práva
2009-09-30 - 17:59
Kreslo pre Chu Ťiu zostalo vlani prázdne Kým sa tento rok dozvieme meno laureáta Sacharovovej ceny, pripomeňme si vlaňajší ročník.
Čínsky kyberdisident Chu Ťia síce získal ocenenie Európskeho parlamentu, cenu si však prevziať nemohol.
Je totiž stále vo väzení.
Minulý rok si Parlament navyše pripomenul 20. výročie udeľovania ceny.
Pri tejto príležitosti pozval do Štrasburgu viacerých jej laureátov.
To najdôležitejšie z udeľovania Sacharovovej ceny v roku 2008 sme zaradili do tohto špecializovaného článku.
Stačí kliknúť na nižšie uvedené odkazy.
20090925FCS61218
Chu Ťia si Sacharovovu cenu prevziať nemohol
Slová svojho manžela tlmočila Ceng Ťin-jen Čínsky disident Chu Ťia si počas slávnostného zasadnutia EP v Štrasburgu 17. decembra nemohol prevziať Sacharovovu cenu.
Je totiž vo väzení.
Čestné miesto pre laureáta tak v zasadacej miestnosti zostalo prázdne.
Prostredníctvom videonahrávky jeho manželky však zazneli jeho slová.
Predseda EP Hans-Gert Pöttering vo svojom príhovore zdôraznil, že dnes je "deň, kedy si pripomíname základné princípy našej Únie - byť silou mieru, pokroku a ľudských práv. Ako uviedol Dr. Sacharov ‘Nie je možné dosiahnuť jeden z týchto cieľov, ak ďalšie dva budeme ignorovať’."
Hoci Chu Ťia nemohol prísť na odovzdávanie ceny, jeho hlas nezostal nepovšimnutý: "Víťaz Sacharovovej ceny za rok 2008 Chu Ťia bol nominovaný ako zástupca umlčaných hlasov Číny a Tibetu.
Dnes si však tento hlas vypočujeme," podčiarkol Pöttering.
Ceng Ťin-jen: hlas Chu Ťiu
Vzápätí si poslanci pozreli videonahrávku, na ktorej o svojom manželovi a jeho odhodlaní rozpráva Ceng Ťin-jen.
"Počas tých rokov bolo najdôležitejšie a najzaujímavejšie to, že neustále trval na zverejňovaní pravdy.
Nikdy neprestal písať o veciach, ktoré videl.
Nikdy neprestal opisovať (...) všetky skutočnosti, ktoré čínske média povedať nemôžu," uviedla.
Od roku 2004 je Chu Ťia pod neustálym dohľadom čínskych úradov.
Vďaka internetu však mohol bojovať za ľudské práva prostredníctvom článkov na svojom blogu.
Chu Ťia je pritom presvedčený, že v oblasti ochrany ľudských práv v Číne je ešte veľa práce: "Európsky parlament mal asi na mysli moju prácu v oblasti AIDS a životného prostredia, pretože to, čo som spravil, pokiaľ ide o ľudských práva, je veľmi vzdialené od dostatočnej úrovne a svoje úsilie budem musieť zdvojnásobiť," tlmočila slová Chu Ťiu jeho manželka, tiež kyberdisidentka, ktorá je v súčasnosti v domácom väzení.
Napriek útrapám optimisti
Ceng Ťin-jen pritom nemohla o ocenení s manželom pri návšteve vo väzení 21. novembra rozprávať: "Oboch nás varovali, že máme zakázané hovoriť o tom, že získal Sacharovovu cenu."
Napriek všetkým útrapám však tohtoročný víťaz zostáva optimistom: "Čína smeruje veľkou rýchlosťou k otvorenej a demokratickej spoločnosti. (...)
Pevne dúfame, že čoskoro budeme môcť privítať príchod otvorenej Číny," poznamenala Ceng Ťin-jen.
Ľudské práva ako základ civilizácie
Na slávnostnom udeľovaní ceny sa zúčastnila aj vdova po Andrejovi Sacharovovi Elena Bonner.
Vo svojom prejave zdôraznila, že "ľudské práva sú základom civilizácie" a prítomných poslancov sa opýtala, či spravili všetko pre "ochranu Chu Ťiu, jeho manželky a ich dcéry pred štátom, s ktorým chcú udržiavať vzťahy".
Položila tiež otázku, či je postoj Európskeho parlamentu a Parlamentného zhromaždenia Rady Európy v oblasti ľudských práv vždy principiálny.
V závere tiež zverejnila zoznam 97 titulov a ocenení, ktoré Andrej Sacharov získal.
V závere sa opätovne k slovu dostal predseda EP: "O ľudských právach hovoríme čínskym obyvateľom ako priatelia a vieme, ako veľa môžeme spoločne dosiahnuť v oblasti mieru a pokroku."
Chu Ťia nie je prvým laureátom, ktorý si ocenenie nemohol prevziať z dôvodu pobytu za mrežami.
"V roku 1988, bol jeden z našich prvých laureátov ceny, Nelson Mandela, vo väzení.
Aj v roku 1988 sme mali prázdne kreslo pre Andreja Sacharova," dodal Hans-Gert Pöttering.
Pozrite si skrátenú verziu nahrávky Ceng Ťin-jen na nižšie uvedenom odkaze.
Sacharovova cena Webstránka predsedu EP Videoklip: Chu Ťia (anglicky) Video: Ceng Ťin-jen (anglicky)
Sacharovova cena má skutočný vplyv, dosvedčujú jej laureáti
Sacharovova cena môže silno ovplyvniť ľudí a udalosti.
Tak znie hlavný odkaz diskusie medzi laureátmi, ktorá sa pri príležitosti 20. výročia Sacharovovej ceny uskutočnila v Parlamente 16. decembra 2008.
Celkovo 16 laureátov diskutovalo nielen o minulosti a budúcnosti ocenenia, ale vypočulo si tiež predsedu EP Hansa-Gerta Pötteringa, ktorý oznámil vytvorenie "Sacharovovej siete".
Tá bude podporovať aktivity nositeľov ceny.
Skutočný vplyv
Viacerí diskutujúci poukázali na silný vplyv ceny v ich životoch.
Keď napríklad Sacharovovu cenu získala Leyla Zana, bola vôbec prvou kurdskou poslankyňou v tureckom parlamente.
Dnes tam majú Kurdi hneď 22 zástupcov: "Myslím si, že cena jednoznačne dodala odvahu mnohým ľuďom a predovšetkým Kurdom."
Podporovať ľudské práva však rozhodne nie je prechádzka v ružovej záhrade.
Svoje by o tom, vedela rozprávať Taslima Nasrín z Bangladéša.
Kvôli kritike náboženského fundamentalizmu a podpore práv žien musela odísť do exilu v Indii.
Aj odtiaľ sa však musela odsťahovať.
"Nemám domov, všade som bezdomovkyňa."
Napriek tomu sa však nevzdáva.
"Sacharovova cena ma posilňuje, aby som pokračovala a ďalej bojovala v tejto zložitej situácii," dodáva.
Dobre investované peniaze
Každý laureát získava pri udeľovaní ceny aj šek na 50 000 eur.
Hauwa Ibrahim z Nigérie tieto peniaze využila na podporu vzdelávania.
Sumu vložila do banky a z úrokov doteraz zafinancovala štúdium viac než 100 detí.
Získané peniaze pomohli aj argentínskym matkám združeným v hnutí Las Madres de la Plaza de Mayo.
Tie pôvodne žiadali informácie o svojich deťoch, ktoré boli unesené počas diktatúry a neskôr svoj boj rozšírili na nezávislý súdny systém, politickú zmenu a mier.
Vďaka šeku od Európskeho parlamentu si otvorili kníhkupectvo a dokonca založili univerzitu s viac než 2400 študentmi.
Zlepšiť prácu s médiami
Viacerí diskutujúci navrhli do budúcna zmeny.
Podľa zástupcu Reportérov bez hraníc Oliviera Basilleho je potrebné zlepšiť prácu s médiami či blogmi.
Víťazi Sacharovovej ceny by tiež mohli rozprávať o ľudských právach inde, ako vo svojej vlasti.
Kosovčan Adem Demaçi zas navrhol, aby bol Parlament "štedrejší pokiaľ ide o peniaze, pretože suma udelená s cenou je nižšia než za iné ceny" v podobnej oblasti.
Diskusiu, ako aj rozhovory s jednotlivými laureátmi, si môžete pozrieť na nižšie uvedených odkazoch.
Záznam diskusie 20 rokov Sacharovovej ceny Rozhovory s laureátmi Sacharovovej ceny
Sacharovovu cenu za rok 2008 získal Chu Ťia
Chu Ťia je momentálne vo väzení Sacharovovu cenu za slobodu myslenia, ktorú každoročne udeľuje Európsky parlament, získal v roku 2008 čínsky politický aktivista Chu Ťia.
Toto rozhodnutie oznámil predseda EP Hans-Gert Pöttering.
Slávnostné odovzdanie ceny sa uskutočnilo 17. decembra na plenárnom zasadnutí v Štrasburgu.
Chu Ťia je disidentom a prominentným aktivistom v oblasti ľudských práv v Číne.
Aktivizuje sa vo viacerých oblastiach, vrátane ekologických otázok či šírenia vírusu HIV/AIDS.
Je koordinátorom hnutia "bosých právnikov" a požaduje tiež úradné prešetrenie masakra na Námestí nebeského pokoja z roku 1989.
Hans-Gert Pöttering v tejto súvislosti uviedol: "Udelením ceny Chu Ťiovi Európsky parlament odhodlane a rezolútne oceňuje všetkých čínskych aktivistov za ľudské práva v ich každodennom boji za slobodu."
20. výročie Sacharovovej ceny
Sacharovova cena za slobodu myslenia nesie meno po sovietskom fyzikovi a disidentovi Andrejovi Sacharovovi.
Európsky parlament ju udeľuje od roku 1988 jednotlivcom či skupinám, ktoré bojujú za ľudské práva a demokraciu.
Pri príležitosti 20. výročia Parlament 16. decembra v Štrasburgu privítal na špeciálnom podujatí viacerých predchádzajúcich laureátov.
Slávnostné odovzdanie ceny prebehlo o deň neskôr na plenárnom zasadnutí v Štrasburgu.
Tlačová správa (anglicky) Podvýbor pre ľudské práva audio, 03:01
Europoslanci vybrali troch finalistov
20 rokov Sacharovovej ceny: ocenenie statočnosti a obetavosti Chu Ťia, Alexander Kozulin a opát Apollinaire Malu Malu sa stali troma finalistami na udelenie Sacharovovej ceny za slobodu myslenia za rok 2008.
Cenu každoročne udeľuje Európsky parlament výnimočným osobnostiam bojujúcim za ľudské práva a demokraciu.
Troch nominantov vybrali europoslanci na spoločnom zasadnutí Výboru EP pre zahraničné veci (AFET) a Výboru pre rozvoj (DEVE) spomedzi siedmich kandidátov.
Finalisti za rok 2008 (v abecednom poradí):
Chu Ťia, väznený čínsky disident, bojovník za občianske práva, ochranu životného prostredia a aktivista v boji proti HIV.
Chu Ťia bol zadržaný krátko po svojej výpovedi dňa 26. novembra 2007, ktorú prostredníctvom konferenčného hovoru poskytol Podvýboru EP pre ľudské práva, o situácii v oblasti ľudských práv v Číne.
Následne bol obvinený z podvratnej činnosti proti štátu a odsúdený na tri a pol ročné väzenie.
Alexander Kozulin, bývalý prezidentský kandidát v Bielorusku.
V jeho nominácii na ocenenie sa uvádza: „Alexander Kozulin preukázal obrovskú odvahu pri odolávaní tlaku režimu a v boji za slobodu myslenia a vyjadrovania a za základné občianske práva.
V roku 2006 bol počas prezidentskej kampane niekoľkokrát zbitý, zadržaný a napokon odsúdený na päť a pol ročné väzenie.“
Opát Apollinaire Malu Malu - predseda nezávislej volebnej komisie Demokratickej republiky Kongo.
Ako sa uvádza v nominácii „v priebehu konferencie v Goma jeho úsilie o dialóg prevážilo nad násilím.
Celý život využíval svoje skúsenosti a nadobudnuté poznatky pri presadzovaní mierových a demokratických zásad“.
Konečného víťaza zvolila Konferencia predsedov politických skupín EP v polovici októbra.
Stal sa ním Chu Ťia.
20. výročie Sacharovovej ceny
V roku 2008 si Parlament pripomenul 20. výročie udeľovania Sacharovovej ceny.
Prvýkrát bolo ocenenie udelené v roku 1988 na počesť sovietskeho fyzika a politického disidenta Andreja Sacharova.
Pri tejto príležitosti sa v Štrasburgu 16. decembra 2008 uskutočnil mimoriadny ceremoniál, na ktorý boli pozvaní všetci doterajší laureáti Sacharovovej ceny.
Zoznam doterajších držiteľov ceny:
2007 - Sálíh Mahmúd Usmán
2006 - Alexander Milinkievič
2005 - "Ženy v bielom", Hauwa Ibrahim a Reportéri bez hraníc
2004 - Žanna Litvinová, predsedníčka Bieloruskej asociácie novinárov
2003 - OSN a jej tajomník Kofi Annan
2002 - Oswaldo José Payá Sardiñas
2001 - Izzat Ghazzawi,Nurit Peled-Elhanan a Dom Zacarias Kamwenho
2000 - ¡ Basta Ya !
1999 - José Alejandro 'Xanana' Gusmão
1998 - Ibrahim Rugova
1997 - Salima Ghezali
1996 - Wej Žingšeng
1995 - Leyla Zana
1994 - Taslima Nasrín
1993 - Oslobodjenje
1992 - Las Madres de la Plaza de Mayo
1991 - Adem Demaçi
1990 - Aung San Suu Kyi
1989 - Alexander Dubček
1988 - Nelson Rolihlahla Mandela a Anatolij Marčenko (in memoriam)
Na nižšie uvedených odkazoch nájdete profil všetkých kadidátov na Sacharovovu cenu 2008, ako aj prehľad doterajších laureátov.
Všetci kandidáti na Sacharovovu cenu 2008 20 rokov Sacharovovej ceny: ocenenie statočnosti a obetavosti
Jún 2009: Chu Ťia stále vo väzení
Chu Ťia si cenu prevziať nemohol Od odovzdania Sacharovovej ceny za rok 2008 uplynulo šesť mesiacov.
Čínsky aktivista Chu Ťia si však stále nemôže prevziať ocenenie osobne.
Vo väzení v Pekingu si totiž od apríla 2008 odpykáva trest za "podnecovanie k protištátnej činnosti".
Predstavitelia EÚ a ostatní laureáti sa obávajú o jeho zdravotný stav.
Manželka laureáta Ceng Ťin-jen navštívila Chu Ťiu vo väzení po prvýkrát až vo februári 2009.
Ako uviedla na svojom blogu "počítame jeden deň za druhým".
Podľa jej slov manžel vyzeral dosť "zostarnutý".
Obavy o zdravotný stav
O zdravie laureáta sa obávajú aj bývalí nositelia parlamentného ocenenia združení v takzvanej Sacharovovej sieti.
Znepokojuje ich predstava, že by Chu Ťia so svojim chatrným zdravím mohol byť prinútený pracovať vo väzenskej továrni.
Viackrát mu totiž bolo odmietnuté lekárske ošetrenie, ktoré potrebuje na zmiernenie problémov s pečeňou.
Ide o výsledok infekcie žltačky typu B.
Prípadu sa chopilo aj české predsedníctvo EÚ.
V rámci dialógu s Čínou o ľudských právach v máji 2009 sa čínskych predstaviteľov opýtalo na aktuálny zdravotný stav nositeľa Sacharovovej ceny.
Písomná odpoveď z Pekingu zatiaľ neprišla.
Flautre: Masaker 1989 nie je uzavretou záležitosťou
Predsedníčka podvýboru pre ľudské práva Hélène Flautre v tejto súvislosti zdôrazňuje: "Udelenie Sacharovovej ceny Chu Ťiovi nebolo zavŕšením nášho boja za slobodu, ale naopak, potvrdením kontinuity našej činnosti pre (...) ľudské práva na celom svete."
Dodáva tiež, že masaker na námestí Nebeského pokoja spred viac než dvoch desaťročí nie je pre Parlament "uzavretou záležitosťou".
Flautre ďalej víta spoločný postup laureátov ceny v rámci Sacharovovej siete.
Ide o "vynikajúcu príležitosť, ktorá nám umožní znásobiť naše aktivity v prospech ľudí, ktorých hlas bol umlčaný," myslí si predsedníčka podvýboru.
Tri a pol roka za blogovanie
Chu Ťia bol odsúdený 3. apríla 2008.
Za zverejňovanie informácií o stave ľudských práv v Číne bol odsúdený na tri a pol roka.
Aby toho nebolo málo, jeho manželka a takisto aktivistka za ľudské práva, Ceng Ťin-jen je spoločne s ich dcérou v domácom väzení.
Chu Ťia sa angažuje vo viacerých oblastiach: ekológia, epidémia HIV/AIDS či vyšetrovanie masakry na námestí Nebeského pokoja v Pekingu z roku 1989.
Keďže svoje názory uverejňoval najmä prostredníctvom internetu a svojho blogu, stal sa známy ako "kyberdisident".
Chu Ťia nie je jediný nositeľ Sacharovovej ceny, ktorý ju získal v neslobode.
V roku 1988 poslanci ocenili uväzneného Nelsona Mandelu a o dva roky neskôr zas barmskú političku Aun Schan Su Ťij, ktorá v tom čase bola v domácom väzení.
Aktivita českého predsedníctva EÚ (anglicky) Sacharovova sieť Podrobnosti: Chu Ťia a Ceng Ťin-jen (anglicky) Blog Ceng Ťin-jen (čínsky)
SK
1
PHOTO
20090922PHT61060.jpg
SK
2
PHOTO
20081216PHT44775.jpg
SK
3
LINK
/sakharov/default_sk.htm
SK
4
LINK
/president/defaulten.htm
SK
5
LINK
/eplive/public/default_en.htm
SK
6
MULTIMEDIA
20081217MLT45219.wmv
SK
7
LINK
/wps-europarl-internet/faces/vod/player.jsp?eventId=20081216-1700-SPECIAL&language=en
SK
10
PHOTO
20081022PHT40463.jpg
SK
12
LINK
/activities/committees/homeCom.do?language=SK&body=DROI
SK
13
MULTIMEDIA
20081023MLT40502.asf
SK
14
PHOTO
20080922PHT37833.jpg
SK
15
LINK
/sakharov/pdf/2008_sk.pdf
SK
17
PHOTO
20090615PHT57146.jpg
SK
18
LINK
http://www.consilium.europa.eu/uedocs/cms_Data/docs/pressdata/en/er/107795.pdf
SK
19
LINK
http://sakharovnetwork.rsfblog.org/
SK
20
LINK
http://hujiajinyan.wordpress.com/category/part-5-what-about-hu-jia-and-zeng-jinyan-now/
SK
21
LINK
http://www.zengjinyan.org/
-//EP//TEXT IM-PRESS 20081126FCS43055 0 NOT XML V0//SK
-//EP//TEXT IM-PRESS 20090106FCS45491 0 NOT XML V0//SK
-//EP//TEXT IM-PRESS 20081020IPR39973 0 NOT XML V0//SK
-//EP//TEXT IM-PRESS 20081126FCS43055 0 NOT XML V0//SK
-//EP//DTD IM-PRESS 20050901 FEA DOC XML V0//EN
-//EP//STYLESHEET IM-PRESS 20050901 FEA DOC XML V0//EN
