4.3.2010 B7-0156/2010 NÁVRH UZNESENIA predložený na základe vyhlásenia Komisie
v súlade s článkom 110 ods. 2 rokovacieho poriadku
o veľkých prírodných katastrofách v autonómnej oblasti Madeira, vo Francúzsku a v Španielsku
Nuno Teixeira
,
Lambert van Nistelrooij
,
Salvador Garriga Polledo
,
László Surján
,
Marian-Jean Marinescu
,
Barbara Matera
,
Danuta Maria Hübner
,
Carlos Coelho
,
Regina Bastos
,
José Manuel Fernandes
,
Esther Herranz García
,
Maurice Ponga
,
Maria do Céu Patrão Neves
,
José Ignacio Salafranca Sánchez-Neyra
,
Jan Olbrycht
,
Luis de Grandes Pascual
,
Lena Kolarska-Bobińska
,
Hans-Gert Pöttering
,
Maria Da Graça Carvalho
,
Pilar del Castillo Vera
,
Artur Zasada
,
Danuta Jazłowiecka
,
Jarosław Leszek Wałęsa
,
Sławomir Witold Nitras
,
Andrzej Grzyb
,
Piotr Borys
,
Jolanta Emilia Hibner
, Róża Thun Und Hohenstein,
Nuno Melo
,
Veronica Lope Fontagné
,
Sophie Briard Auconie
,
Elisabeth Morin-Chartier
,
Jean-Pierre Audy
,
Véronique Mathieu
,
Christine De Veyrac
,
Marie-Thérèse Sanchez-Schmid
,
Tokia Saïfi
,
Françoise Grossetête
,
Rachida Dati
,
Alain Cadec
,
Jean-Marie Cavada
,
Philippe Juvin
,
Pascale Gruny
v mene poslaneckého klubu PPE
Constanze Angela Krehl
,
Edite Estrela
,
Luís Paulo Alves
,
Luis Manuel Capoulas Santos
,
António Fernando Correia De Campos
,
Elisa Ferreira
,
Ana Gomes
,
Vital Moreira
,
Stéphane Le Foll
,
Patrice Tirolien
,
Iratxe García Pérez
,
Ricardo Cortés Lastra
v mene skupiny S&D
PE433.018v01-00 B7‑0156/2010 Uznesenie Európskeho parlamentu o veľkých prírodných katastrofách v autonómnej oblasti Madeira, vo Francúzsku a v Španielsku
Európsky parlament ,
– so zreteľom na článok 3 Zmluvy o EÚ a článok 349 Zmluvy o fungovaní EÚ,
– so zreteľom na návrh nariadenia Európskeho parlamentu a Rady predložený Komisiou, ktorým sa zriaďuje Fond solidarity Európskej únie ( KOM(2005)0108 ), a na pozíciu Parlamentu z 18. mája 2006 Ú. v.
EÚ C 297 E, 7.12.2006, s.
331.
,
– so zreteľom na článok 110 ods. 2 rokovacieho poriadku,
A. keďže 20. februára 2010 sa na Madeire vyskytol jedinečný meteorologický jav s nadmernými a nevídanými zrážkami (odhaduje sa, že dážď, ktorý bol nameraný za päť hodín, zodpovedá priemeru nameranému počas dva a pol mesiaca v roku), silným vetrom a veľmi intenzívnym vlnobitím, ktorý spôsobil smrť 42 osôb, pričom 32 osôb je nezvestných, 370 osôb ostalo bez domova a okolo 70 osôb bolo zranených;
B. keďže 27. a 28. februára 2010 sa západným Francúzskom na atlantickom pobreží (regióny Poitou-Charentes a Pays-de-la-Loire) prehnala obrovská a ničivá búrka Xynthia, ktorá spôsobila smrť takmer 60 osôb, pričom okolo 10 osôb je nezvestných a viac než 2000 ľudí ostalo bez domova, a ktorá spôsobila škody nevídaného rozsahu,
C. keďže meteorologické javy, najmä búrka Xynthia, izolovali aj rôzne regióny Španielska, najmä Kanárske ostrovy a Andalúziu, a spôsobili závažné škody, ktoré ešte neboli stanovené v plnom rozsahu,
D. keďže tieto katastrofy spôsobili ľudské utrpenie a nenapraviteľné psychické škody rodinám obetí a postihnutému obyvateľstvu,
E. keďže tieto katastrofy spôsobili rozsiahlu deštrukciu s obrovskými škodami na verejnej infraštruktúre vrátane ciest, diaľnic a mostov, dodávok základných služieb, ako je zásobovanie vodou a elektrickou energiou, sanitárnych a telekomunikačných zariadení, a na domoch, obchodných prevádzkach, hospodárstve na pobreží, priemyselných a poľnohospodárskych pozemkoch, ako aj prírodných, kultúrnych a náboženských pamiatkach,
F. keďže hospodársky a sociálny vplyv týchto katastrof so zjavnými následkami na celkovú výrobnú činnosť v týchto regiónoch v súčasnosti bráni ľuďom pokračovať v normálnom živote,
G. keďže treba vyčistiť, znovu vybudovať a obnoviť katastrofou zničené oblasti, obnoviť infraštruktúru a služby v oblasti energetiky, zásobovania vodou, sanitárnych a telekomunikačných zariadení, ako aj ciest, mostov a obydlí; obnoviť výrobný potenciál a stratené pracovné miesta v týchto oblastiach a prijať primerané opatrenia na kompenzáciu sociálnych nákladov vyplývajúcich zo straty pracovných miest a iných zdrojov príjmov,
1. vyjadruje svoju hlbokú účasť a solidaritu so všetkými regiónmi postihnutými týmito udalosťami, ľutuje závažné dôsledky na ich hospodársku a výrobnú štruktúru a vyjadruje najmä úprimnú sústrasť rodinám obetí;
2. vyzdvihuje prácu pátracích a záchranných tímov, ktoré sa bez prerušenia snažili o záchranu ľudí a obmedzenie ľudských a materiálnych škôd;
3. vyzýva Komisiu, aby čo najrýchlejším a najpružnejším spôsobom a v čo najväčšom rozsahu podporila všetky kroky potrebné na mobilizáciu Fondu solidarity Európskej únie (EUSF), hneď potom, čo príslušné vlády predložia svoje žiadosti, s cieľom pomôcť obetiam tejto katastrofy;
4. pripomína, že nové nariadenie o EUSF vychádzajúce z návrhu Komisie ( KOM(2005)0108 ) je nevyhnutné na pružnejšie a účinnejšie riešenie problémov spôsobovaných prírodnými katastrofami; kritizuje skutočnosť, že Rada zablokovala dokument, hoci Parlament prijal svoju pozíciu veľkou väčšinou v prvom čítaní v máji 2006; naliehavo vyzýva španielske predsedníctvo a Komisiu, aby s najväčšou zodpovednosťou a bezodkladne hľadala riešenie na obnovu procesu revízie tohto nariadenia s cieľom vytvoriť silnejší a pružnejší nástroj schopný účinne reagovať na nové výzvy, ktoré prináša zmena klímy;
5. vyzýva Komisiu, aby zohľadnila osobitosť a zraniteľnosť postihnutých ostrovných a najvzdialenejších regiónov;
6. nalieha na Komisiu, aby okrem mobilizácie Fondu solidarity Európskej únie zaujala otvorený postoj a pružne reagovala v súvislosti s rokovaním s príslušnými orgánmi o revízii regionálnych operačných programov INTERVIR + (ERDF) a RUMOS (ESF) a ich francúzskych ekvivalentoch, ako aj o časti tematického operačného programu pre skvalitnenie území financovaného z Kohézneho fondu, ktorá sa týka Madeiry; vyzýva Komisiu, aby čo najrýchlejšie pokročila s touto revíziou a aby analyzovala aj možnosť zvýšenia miery spolufinancovania konkrétnych projektov v rámci príslušných operačných programov z prostriedkov Spoločenstva v roku 2010 v súlade s pravidlami a stropmi stanovenými v nariadení Rady (ES) č. 1083/2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde, a to bez spochybňovania ročných finančných zdrojov vyčlenených príslušným členským štátom;
7. poveruje svojho predsedu, aby toto uznesenie postúpil Rade, Komisii, vládam členských štátov, vláde autonómnej oblasti Madeira a príslušným regionálnym orgánom vo Francúzsku a Španielsku.
