Poslanci sa obávajú nebezpečných čínskych hračiek
Spotrebitelia
2007-09-17 - 15:06
Olovo v hračkách môže poškodiť mozog detí
Od začiatku augusta musel popredný americký výrobca hračiek Mattel stiahnuť z predaja už 21 miliónov svojich produktov.
Niektoré hračky totiž obsahovali olovo.
Väčšina výrobkov v európskych hračkárstvach, tak ako aj v prípade firmy Mattel, sa pritom vyrába v Číne.
Sú hračky na pultoch krajín EÚ bezpečné?
Ako sa podobným prípadom v budúcnosti vyvarovať?
Na tieto otázky hľadali odpoveď eurokomisárka Meglena Kuneva a členovia Výboru EP pre vnútorný trh.
Obsah olova vo farbách hračiek renomovanej americkej firmy Mattel spôsobil poplach po celom svete.
Medzi miliónmi stiahnutých výrobkov sa pritom objavili aj bábiky Barbie či postavičky Batmana.
Zďaleka však nejde o jediný prípad výrobkov vyrobených v Číne.
Nebezpečné hračky z Číny
Štatistiky uvádzajú, že až štyri z piatich nebezpečných hračiek na pultoch európskych hračkárstiev pochádzajú práve z tejto ázijskej krajiny.
Čína je najväčším výrobcom hračiek na svete za čo vďačí najmä lacnej pracovnej sile a nízkym výrobným nákladom.
V súčasnosti spadá bezpečnosť hračiek v EÚ pod smernicu o všeobecnej bezpečnosti výrobkov.
Za zdravotnú nezávadnosť hračiek teda zodpovedá výrobca a dovozca.
Aktuálne pravidlá by sa však mohli zmeniť.
Práve o tejto možnosti diskutovali v stredu 12. septembra členovia Výboru EP pre vnútorný trh s európskou komisárkou pre ochranu spotrebiteľa Meglenou Kunevou.
"Európska únia je otvoreným trhom avšak s prísnymi normami", uviedla komisárka.
Posledné varovanie
Pre Čínu je to podľa komisárky zároveň posledné varovanie: "Ak aj októbrová správa bude nedostatočná, zavedieme ďalšie opatrenia.
Medzi nimi bude aj zákaz predaja výrobkov."
Celá diskusia má však podľa Kunevy oveľa širší rozmer.
Ide aj o "našu schopnosť vzbudiť u spotrebiteľov dôveru v otvorený obchodný model."
Fínsky poslanec zo skupiny ľudovcov a európskych demokratov Alexander Stubb pochválil systém včasného varovania.
V prípade, že sa na pultoch obchodov jedného členského štátu objaví nebezpečný výrobok, okamžite sa upovedomia aj ostatné krajiny EÚ.
Stubb je však presvedčený, že štáty by mali užšie spolupracovať.
McCarthy žiada sprísniť kontroly
Britská socialistka a predsedníčka Výboru pre vnútorný trh Arlene McCarthy už pred časom žiadala sprísniť kontroly tovarov na hraniciach a posilniť obchodné inšpekcie v jednotlivých krajinách únie.
Meglena Kuneva poslancom prisľúbila, že súčasnú legislatívu Komisia prehodnotí a o dva mesiace navrhne prípadné nové opatrenia.
20070906STO10167 Tlačová konferencia Európskej komisie (anglicky) Výbor EP pre vnútorný trh Stránka európskej komisárky Megleny Kunevy
SK
1
PHOTO
20070913PHT10391.jpg
SK
2
LINK
http://europa.eu/rapid/pressReleasesAction.do?reference=MEMO/07/299&format=HTML&aged=0&language=EN
SK
3
LINK
/activities/expert/committees/presentation.do?committee=2355&language=SK
SK
4
LINK
http://ec.europa.eu/commission_barroso/kuneva/index_en.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
