Európska "modrá karta" pre vysokokvalifikovaných pracovníkov
Prisťahovalectvo
2008-11-14 - 19:12
Modrá karta by mala do EÚ prilákať viac kvalifikovaných migrantov EP podporil projekt modrej karty EÚ, inšpirovaný americkou zelenou kartou, ktorý by mal umožniť prílev vysokokvalifikovaných pracovníkov a posilniť odvetvia, v ktorých je nedostatok kvalifikovanej pracovnej sily.
Poslanci však požadujú spresnenie niektorých definícií, ako aj viac flexibility pre členské štáty, ktoré by mali mať možnosť stanoviť počet kariet, ktoré každoročne vydajú.
Zároveň pripomínajú, že pracovníci s modrou kartou nebudú mať na pracovnom trhu prednosť pred európskymi občanmi.
Modrá karta, ktorej zavedenie navrhla Európska komisia, má umožniť prílev vysokokvalifikovanej pracovnej sily do všetkých členských štátov Únie.
Nemá pritom nahrádzať existujúce vnútroštátne systémy, pretože predstavuje skôr dodatočný "motivačný" nástroj.
Jej udeľovanie bude podliehať spoločným postupom a kritériám.
Občania EÚ neostanú na druhej koľaji
Ako v rozprave o tejto téme uviedol nemecký poslanec zo skupiny ľudovcov a európskych demokratov Manfred Weber v mene spravodajkyne Ewy Klamt, "modrá karta je pre budúcnosť inovácií v európskej ekonomike rozhodujúcim krokom", pričom jej využívanie "nebude odkladať európskych občanov na druhú koľaj, ani slúžiť ako prostriedok pre únik mozgov z tretích krajín".
Parlament v tejto záležitosti prijal pomerom hlasov 401:157:9 aj pozmeňujúci návrh, v ktorom navrhuje, aby mali členské štáty povinnosť odmietnuť žiadosť o vydanie modrej karty v tých sektoroch pracovného trhu, do ktorých majú pracovníci z iných (nových) členských štátov obmedzený prístup na základe prechodných opatrení ustanovených v aktoch o pristúpení zo 16. apríla 2003 a 25. apríla 2005.
Vysokokvalifikovaní pracovníci z tretích krajín v súčasnosti preferujú skôr destinácie ako Spojené štáty, Austráliu či Kanadu, a Európska únia je z dôvodu fragmentácie pracovného trhu na okraji ich záujmu.
Modrá karta by preto mala jej držiteľovi umožniť, aby sa po troch rokoch v jednom členskom štáte EÚ mohol presťahovať do iného členského štátu.
Karta sa má vydávať na tri roky s možnosťou predĺženia o ďalšie dva roky.
Ak pracovník z tretej krajiny podpísal pracovnú zmluvu na dobu kratšiu ako tri roky, mala by mu byť podľa EP vydaná karta na dobu trvania zmluvy, plus tri mesiace.
Kto bude mať nárok na modrú kartu?
Poslanci prostredníctvom schválenej správy spresňujú definíciu budúceho držiteľa modrej karty.
Žiadateľ musí byť už vopred prijatý na určitú pracovnú pozíciu v EÚ, musí mať minimálne päť rokov pracovných skúseností v danom obore alebo vysokoškolský diplom uznaný v jednom z členských štátov Únie.
Okrem toho zdôrazňujú, že pracovná zmluva žiadateľa mu musí zaručovať príjem minimálne 1,7-krát vyšší než priemerný hrubý príjem v členskom štáte EÚ, v ktorom bude mať trvalé bydlisko, pričom tento plat nesmie byť nižší ako plat pracovníka na porovnateľnej pracovnej pozícii v danej členskej krajine.
Kartu budú rovnako môcť získať štátni príslušníci tretích krajín, ktorí už žijú na území EÚ v rámci iného režimu.
Nemali by ju naopak získať žiadatelia o azyl ani občania tretích krajín, ktorí dostali pracovné povolenie na sezónne práce.
"Postup získavania práce bude s modrou kartou jednoduchší, kratší a rýchlejší, a to tak pre zamestnávateľa, ako aj pre žiadateľa o pracovné povolenie", uviedol v rozprave deň pred hlasovaním druhý zo spravodajcov, francúzsky poslanec zo skupiny ľudovcov a európskych demokratov Patrick Gaubert.
Prístup k sociálnemu zabezpečeniu
Modrá karta umožní držiteľovi požiadať do 6 mesiacov od jej získania o povolenie na pobyt pre rodinných príslušníkov, pričom ich manžel/ka bude taktiež môcť v EÚ pracovať a daný členský štát im bude poskytovať zodpovedajúce sociálne zabezpečenie.
V prípade, že pracovník príde o svoje pracovné miesto, poslanci navrhujú, aby bola lehota na hľadanie nového zamestnania predlžená z troch mesiacov (ktoré navrhuje Komisia) na šesť mesiacov.
Zamedziť "úniku mozgov"
Poslanci sa domnievajú, že členské štáty by mali mať možnosť rozhodnúť, koľko modrých kariet chcú každoročne vydať a prípadne tiež odmietnuť držiteľa modrej karty vydanej v inom členskom štáte.
Prisťahovalci súčasne nebudú mať na modrú kartu automaticky nárok ani v prípade, že splnia požadované kritériá.
Poslanci okrem toho zdôrazňujú, že členské štáty by nemali využívať modrú kartu na aktívnu podporu "úniku mozgov" z tretích krajín, alebo z odvetví, ktoré trpia nedostatkom pracovných síl, akými sú zdravotníctvo či školstvo.
Ďalší postup
O smernici, ktorá zavedie modrú kartu, rozhodovali poslanci prostredníctvom dvoch správ v rámci postupu konzultácie, čo znamená, že svojím hlasovaním vyjadrili postoj EP k tejto problematike.
Keďže ide o postup konzultácie, konečné slovo nemá Parlament, ale členské krajiny v Rade.
Správu poslankyne Ewy Klamt schválil EP pomerom hlasov 388:56:124, správu poslanca Patricka Gauberta pomerom hlasov 442:77:42.
Nezúčastňovať sa programu zavedenia modrej karty sa rozhodla Veľká Británia a Írsko.
20081107FCS41562
Bude EÚ vydávať Európske modré karty?
Autori správ o migrácii "modrú kartu" vítajú Európa čelí demografickej kríze.
Kým dnes robia na jedného dôchodcu štyria pracujúci, v roku 2050 do budú už len dvaja.
Nedostatok pracovnej sily by mohli vyriešiť kvalifikovaní prisťahovalci, ktorí dnes smerujú najmä do USA.
Eurokomisár Franco Frattini preto navrhuje zaviesť po vzore americkej zelenej karty jej európsku obdobu.
Čo si o "modrej karte" myslia autori správ o legálnej a nelegálnej imigrácii Lilli Gruber a Javier Moreno Sanchez?
Populácia Európy starne.
Podľa odhadov bude v roku 2050 až jedna tretina Európanov staršia než 65 rokov.
Riešením tejto "demografickej krízy" by mohli byť prisťahovalci.
Američania prínos kvalifikovaných imigrantov pochopili už dávnejšie.
Kým do EÚ prichádza len 5 percent kvalifikovaných prisťahovalcov, Spojené štáty prilákajú až 55 percent.
Európa sa naopak stáva destináciou nekvalifikovaných migrantov.
Kým do USA prichádza len päť percent tejto pracovnej sily, do EÚ je to až 85 percent.
Európska modrá karta
Eurokomisár pre spravodlivosť a vnútro Franco Frattini predostrel 13. septembra na konferencii v Lisabone plán zavedenia "Európskej modrej karty".
Jej držiteľ by mohol dva roky legálne pracovať v jednom členskom štáte.
Povolenie by sa dalo neskôr predĺžiť a rozšíriť aj o iný členský štát.
Podľa Frattiniho sa na imigráciu nesmieme dívať ako na hrozbu, ale skôr ako na obohatenie.
Eurokomisár odhaduje, že týmto opatrením by Európa mohla prilákať dvadsať miliónov kvalifikovaných pracovníkov.
Talianska socialistka Lilli Gruber a jej španielsky kolega Javier Moreno Sanchez predkladajú tento týždeň na plenárnom zasadnutí svoje správy o legálnej a nelegálnej imigrácii.
Čo si myslia o "modrej karte"?
Krok správnym smerom
Lilli Gruber sa tento nápad pozdáva, pretože niet pochýb o tom, že dopyt po pracovníkov v Európe existuje.
Zdôrazňuje však, že proces musí byť obojsmerný.
"Na boj proti nelegálnemu prisťahovalectvu...musíme otvoriť a zadefinovať právne spôsoby vstupu do EÚ.
Zároveň je však potrebné zvýšiť naše úsilie o podporu demokracie a rozvoj hospodárstva v týchto krajinách."
Aj Javier Moreno Sanchez je tomuto návrhu naklonený.
"Je to len prvý krok, zameraný na kvalifikovaných pracovníkov.
Je však nevyhnutné pokračovať v tejto práci a zaviesť jednotný status pre ostaných pracovníkov zo zahraničia, ktorých potrebujeme tak z demografického uhla pohľadu, ako aj z hospodárskeho."
Predložená legislatíva však podľa španielskeho socialistu musí zabrániť úniku mozgov z tretích krajín.
"Musíme dať pozor, aby záverečný návrh obsahoval opatrenia na boj proti "úniku mozgov" z krajín pôvodu," dodáva Moreno Sanchez.
Parlament bude hovoriť o legálnej aj nelegálnej migrácii Návrh správy poslankyne Gruber Návrh správy poslanca Morena Sancheza Výbor pre občianske slobody, spravodlivosť a vnútorné veci Prejav Franca Frattiniho (anglicky)
Modrá karta získala podporu vo výbore
Modrá karta umožní imigrantom legálne pracovať v EÚ Každoročne do EÚ prichádzajú davy prisťahovalcov, ktorí si hľadajú nový domov a prácu.
Keďže Európska únia nemá dostatočný počet kvalifikovaných pracovníkov, práve imigrácia by mohla byť riešením.
Za týmto účelom sa objavil aj návrh na vydávanie modrej karty.
Tá umožní kvalifikovaným pracovníkom legálne žiť a pracovať v EÚ.
Parlamentný výbor pre občianske slobody tento návrh v utorok 4. novembra schválil.
Ak sa v súčasnosti chce kvalifikovaný pracovník z Afriky dostať na trh EÚ, stretáva sa hneď s 27 rozličnými právnymi úpravami jeho pobytu.
Modrá karta by predpisy zjednotila a prisťahovalcom by umožnila voľne sa pohybovať po krajinách EÚ a legálne v nich pracovať po dobu troch rokov.
Povolenie by následne mohlo byť predĺžené o ďalšie dva roky.
Kvalifikovaných prisťahovalcov Európska únia potrebuje.
Väčšina z nich pritom v súčasnosti odchádza za Atlantický oceán.
Podľa autorky parlamentnej správy Ewy Klamt zo skupiny ľudovcov a európskych demokratov smeruje do USA či Kanady až polovica emigrujúcich kvalifikovaných pracovníkov z Maroka, Tuniska či Alžírska.
Len 5,5 % takýchto emigrantov odchádza do EÚ.
Ewa Klamt je navyše presvedčená, že modrá karta môže spomaliť príliv nezákonných prisťahovalcov.
Kto je "kvalifikovaný"?
Kvalifikovaných pracovníkov možno zadefinovať dvoma spôsobmi.
Ide o ľudí, ktorí majú za sebou aspoň tri roky štúdia na vysokej škole alebo tých, ktorí ukončili vyššiu odbornú školu.
Musia mať tiež aspoň 5-ročnú prax v danom odbore.
Návrh správy nezavádza žiadne vekové obmedzenia.
Modrá karta sa však už stala terčom kritiky.
Vznikajú obavy, aby v chudobných krajinách nespôsobovala "odliv mozgov".
Podľa Ewy Klamt je potrebné, aby sa EÚ v oblastiach ako zdravotníctvo či školstvo, ktoré sú dôležité pre rozvoj chudobných regiónov, uspokojila s menším množstvom imigrantov.
Každá krajina EÚ bude mať napokon právo odmietnuť žiadosť o udelenie modrej karty z dôvodu odlivu mozgov.
Minimálna mzda
Jedným z kľúčových bodov návrhu je aj finančné hľadisko.
Ewa Klamt presadzuje, aby kvalifikovaní imigranti zarábali aspoň 1,7-násobok priemernej hrubej mzdy danej krajiny EÚ.
Umožní sa tým, aby aj malé a stredné podniky či vysoké školy boli schopné najímať vysokokvalifikované osoby.
Poslanci z výboru pre občianske slobody návrh správy v utorok 4. novembra schválili.
Do pléna sa tak text dostane už v novembri.
Tlačová správa (anglicky) Diskusia o modrej karte - jún 2008 (anglicky) Návrh správy o modrej karte Profil poslankyne Klamt Návrat nelegálnych imigrantov - jún 2008 Výbor pre občianske slobody Imigrácia a návrat nelegálnych prisťahovalcov Bude EÚ vydávať Európske modré karty?
Infoklip o modrej karte
Bude modrá karta dostatočne atraktívna pre kvalifikovaných imigrantov?
Todd Chakara zo Zimbabwe momentálne študuje v Belgicku Na budúci týždeň budú poslanci hlasovať o návrhu, ktorý kvalifikovaným pracovníkom z radov imigrantov umožní legálne pracovať v EÚ.
Koncept "modrej karty" by tak mal čiastočne riešiť nedostatok odborníkov v oblasti informačných technológií či strojárstva.
Čo si však o modrej karte myslia jej potenciálni držitelia?
Inšpirácia pre tento návrh prichádza spoza Atlantiku, kde prisťahovalci môžu získať "zelenú kartu".
My sme našli viacerých ľudí, ktorí by o európsku modrú kartu mohli mať v budúcnosti záujem.
Riešenie či prekážka?
Nandagopal R. Menon síce pochádza z Indie, v súčasnosti však študuje v Holandsku.
Modrú kartu by preto privítal: "Hoci povolenie na pobyt v jednej krajine Schengenu umožňuje jeho držiteľovi slobodne cestovať, usídliť sa v inej krajine kvôli práci či štúdiu nie je povolené.
To svojim spôsobom odradzuje kvalifikovaných migrantov.
Modrá karta by mohla tento problém vyriešiť."
Todd Chakara zo Zimbabwe však nie celkom súhlasí: "Americkú zelenú kartu či navrhnutú modrú kartu považujem skôr za byrokratickú prekážku ako za pomoc.
Možno je to otázka nedostatočnej publicity či informovanosti verejnosti."
Zároveň je však presvedčený, že ak sa modrá karta zavedie, potrebné je hlavne zmeniť mentalitu úradníkov: "Čeliť skepticizmu či podozreniam z rôznych úmyslov zo strany imigračných úradov ma odrádza.
Úradník, ktorý chce najať profesionálov, nemôže byť kombinovaný s úradníkom, ktorý chce obmedziť počet imigrantov," dodáva.
Jazyky verzus rodina
Viacerí účastníci našej miniankety priznávajú, že Európa má jazykový hendikep.
"Angličtina je hlavným faktorom, ktorý privádza kvalifikovaných migrantov do USA," myslí si Nandagopal.
Priveľa európskych jazykov nie je to "pravé orechové" ani pre japonskú študentku v Taliansku Masayo.
Modrá karta by však mohla zaujať inou prednosťou: "Výhodou systému modrej karty je to, že umožní legálne pracovať aj manželovi či manželke.
To môže byť príťažlivejšie pre zosobášené páry," dodáva Masayo.
Toto ustanovenie víta aj Azerbajdžanka Zarifa Abbasova: "Bolo by skvelé prísť s rodinou, pretože v Azerbajdžane sa už v mladom veku veľa ľudí sobáši a má deti."
Lepší sociálny život
Výhodou EÚ by mohla byť široká ponuka práce a štúdia.
To si všimol aj Nandagopal: "Myslím si, že modrá karta bude atraktívnejšia, pretože EÚ ponúka v porovnaní s USA viac príležitostí.
V neposlednom rade netreba zabúdať ani na zladenie kariéry a rodiny.
"Myslím si, že rovnováha medzi prácou a sociálnym životom je lepšia v Európe než v USA," dodáva Todd Chakara.
Poslanci budú o návrhu rozhodovať na plenárnom zasadnutí v Štrasburgu.
Rozprava je na programe v stredu 19. novembra a samotné hlasovanie vo štvrtok napoludnie.
Európska "modrá karta" pre vysokokvalifikovaných pracovníkov Návrh smernice o modrej karte Modrá karta získala podporu vo výbore Program plenárneho zasadnutia
Audiovizuálny materiál
Na tomto mieste nájdete audiovizuálny materiál a fotografie pre články súvisiace s legislatívnym balíčkom o imigrácii.
Smernica o návrate nelegálnych prisťahovalcov
Smernica o sankciách pre zamestnávateľov nelegálnych imigrantov
Delegácie EP v centrách pre imigrantov
Modrá karta pre vysokokvalifikovaných prisťahovalcov
Viac informácií o audiovizuálnom materiáli nájdete na nižšie uvedených odkazoch.
Infoklip o modrej karte EbS Kontakt na audiovizuálne oddelenie Eurinfo o modrej karte audio, 09:25 audio, 18:01 audio, 18:11
SK
1
PHOTO
20081112PHT41871.jpg
SK
2
PHOTO
20070925PHT10657.jpg
SK
6
LINK
/activities/expert/committees/presentation.do?committee=2362&rewritten&language=SK
SK
7
LINK
http://europa.eu/rapid/pressReleasesAction.do?reference=SPEECH/07/526&format=HTML&aged=0&language=EN&guiLanguage=en
SK
8
PHOTO
20081009PHT39088.jpg
SK
12
LINK
/members/expert/searchForm/view.do?id=4278&language=SK
SK
14
LINK
/activities/committees/homeCom.do?body=LIBE&language=SK
SK
17
LINK
mms://wm.streampower.be/ep/ondemand/Publications/Europarl/blue_card_infoclip11208.wmv
SK
18
PHOTO
20081112PHT41869.jpg
SK
22
LINK
/sides/indexPartSession.do?reference=2008-11&language=SK
SK
23
LINK
mms://wm.streampower.be/ep/ondemand/Publications/Europarl/blue_card_infoclip11208.wmv
SK
24
LINK
/eplive/expert/all_ebsplan02_week/45-2008/default_en.htm
SK
25
LINK
/news/expert/freetext_page_press/20050818FTX00268-1203/default_sk.htm
SK
26
LINK
/eplive/archive/multimediaav_page/42230-20081117MAV42229-TELEVISION/default_sk.htm
SK
27
MULTIMEDIA
20081119MLT42597.asf
SK
28
MULTIMEDIA
20081119MLT42601.asf
SK
29
MULTIMEDIA
20081119MLT42581.asf
-//EP//TEXT IM-PRESS 20070831BRI09932 ITEM-004-SK NOT XML V0//SK
-//EP//TEXT REPORT A6-2007-0322 0 NOT XML V0//SK
-//EP//TEXT REPORT A6-2007-0323 0 NOT XML V0//SK
-//EP//TEXT IM-PRESS 20081103IPR41239 0 NOT XML V0//SK
-//EP//TEXT IM-PRESS 20080623IPR32500 0 NOT XML V0//SK
-//EP//TEXT COMPARL PE-409.459 02 NOT XML V0//SK
-//EP//TEXT IM-PRESS 20080603BRI30699 ITEM-002-SK NOT XML V0//SK
-//EP//TEXT IM-PRESS 20080625FCS32672 0 NOT XML V0//SK
-//EP//TEXT IM-PRESS 20070921STO10548 0 NOT XML V0//SK
-//EP//TEXT IM-PRESS 20081022BRI40443 ITEM-005-SK NOT XML V0//SK
-//EP//TEXT REPORT A6-2008-0432 0 NOT XML V0//SK
-//EP//TEXT IM-PRESS 20081013STO39205 0 NOT XML V0//SK
-//EP//DTD IM-PRESS 20050901 FEA DOC XML V0//EN
-//EP//STYLESHEET IM-PRESS 20050901 FEA DOC XML V0//EN
