KONEČNÉ ZNENIE
A6-0154/2007
20.4.2007
***I
SPRÁVA
o návrhu nariadenia Európskeho parlamentu a Rady o potravinárskych prídavných látkach
(KOM(2006)0428 – C6‑0260/2006 – 2006/0145(COD))
Výbor pre životné prostredie, verejné zdravie a bezpečnosť potravín
Spravodajkyňa:
Åsa Westlund
PE 384.474v02-00
Označenie postupov
* Konzultačný postup väčšina odovzdaných hlasov
**I Postup spolupráce (prvé čítanie) väčšina odovzdaných hlasov
**II Postup spolupráce (druhé čítanie) väčšina odovzdaných hlasov za schválenie spoločnej pozície väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie) väčšina odovzdaných hlasov
***II Spolurozhodovací postup (druhé čítanie) väčšina odovzdaných hlasov za schválenie spoločnej pozície väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie) väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................4
DÔVODOVÁ SPRÁVA...........................................................................................................30
STANOVISKO VÝBORU PRE PRÁVNE VECI K PRÁVNEMU ZÁKLADU.......................32
POSTUP...................................................................................................................................39
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu nariadenia Európskeho parlamentu a Rady o potravinárskych prídavných látkach
( KOM(2006)0428 – C6‑0260/2006 – 2006/0145(COD) )
(Spolurozhodovací postup: prvé čítanie)
Európsky parlament ,
– so zreteľom na návrh Komisie pre Európsky parlament a Radu ( KOM(2006)0428 )
Ú. v.
C ... / Zatiaľ neuverejnené v úradnom vestníku. ,
– so zreteľom na článok 251 ods. 2 a článok 95 Zmluvy o ES, v súlade s ktorými Komisia predložila návrh Európskemu parlamentu ( C6‑0260/2006 ),
– so zreteľom na stanovisko Výboru pre právne veci k navrhovanému právnemu základu,
– so zreteľom na článok 51 a článok 35 rokovacieho poriadku,
– so zreteľom na správu Výboru pre životné prostredie, verejné zdravie a bezpečnosť potravín ( A6‑0154/2007 ),
1. schvaľuje zmenený a doplnený návrh Komisie;
2. žiada Komisiu, aby mu vec znovu predložila, ak má v úmysle podstatne zmeniť svoj návrh, alebo ho nahradiť iným textom;
3. poveruje svojho predsedu, aby túto pozíciu postúpil Rade a Komisii.
Text predložený Komisiou
Pozmeňujúce a doplňujúce návrhy Európskeho parlamentu
Pozmeňujúci a doplňujúci návrh
1
Odôvodnenie 3
(3) Toto nariadenie nahrádza predchádzajúce smernice a rozhodnutia týkajúce sa potravinárskych prídavných látok povolených na používanie v potravinách s cieľom zabezpečiť účinné fungovanie vnútorného trhu a vysoký stupňa ochrany zdravia ľudí a záujmov spotrebiteľov prostredníctvom zrozumiteľných a racionálnych postupov
(3) Toto nariadenie nahrádza predchádzajúce smernice a rozhodnutia týkajúce sa potravinárskych prídavných látok povolených na používanie v potravinách s cieľom zabezpečiť účinné fungovanie vnútorného trhu a vysoký stupeň ochrany zdravia ľudí , životného prostredia a záujmov spotrebiteľov vrátane spotrebiteľov neznášajúcich určité látky, prostredníctvom zrozumiteľných a racionálnych postupov.
Odôvodnenie
Ohrozeným skupinám a alergikom by sa mala venovať osobitná pozornosť.
Väčšina z nich by mala mať možnosť konzumovať potraviny predávané v bežných obchodoch bez toho, aby museli siahať po osobitných diétnych potravinách.
Jedným z kritérií na udelenie povolenia podľa tohto nariadenia by preto malo byť to, že látka alebo jej použitie nezužuje sortiment potravín pre alergikov.
Pojem „neznášajúci“ je všeobecnejší ako „alergický“, pretože zahŕňa spotrebiteľov, ktorí majú problémy so strávením určitých prídavných látok, ako aj spotrebiteľov s alergickými reakciami.
Pozmeňujúci a doplňujúci návrh
2
Odôvodnenie 6
(6) Látky, ktoré sa nekonzumujú ako samostatné potraviny, ale zámerne sa používajú pri spracovaní potravín, a v konečných potravinách zostávajú len ako rezíduá a nemajú technologický účinok v konečnom výrobku (pomocné technologické prísady), by nemali spadať pod pôsobnosť tohto nariadenia.
(6) Látky, ktoré sa nekonzumujú ako samostatné potraviny, ale zámerne sa používajú pri spracovaní potravín, a v konečných potravinách nezostávajú ako rezíduá a nemajú technologický účinok v konečnom výrobku (pomocné technologické prísady), by nemali spadať pod pôsobnosť tohto nariadenia.
Odôvodnenie
Pre zdravie spotrebiteľa nie je dôležité, či bola látka použitá ako pomocná technologická prísada alebo ako prídavná látka.
Rozhodujúce je, či látka zostane v konečnom výrobku alebo nie.
Prirodzene, je potrebné dlhé prechodné obdobie, kým bude pre pomocné technologické látok a prídavné látky podľa súčasnej definície nutné vydávať povolenie v súlade s týmto nariadením.
Pozmeňujúci a doplňujúci návrh
3
Odôvodnenie 7
(7) Potravinárske prídavné látky by sa mali schváliť a používať, len ak spĺňajú kritériá stanovené v tomto nariadení.
Potravinárske prídavné látky musia byť pri používaní bezpečné, ich používanie musí byť technologicky nevyhnutné, nesmie zavádzať spotrebiteľa a musí byť pre spotrebiteľa užitočné.
(7) Potravinárske prídavné látky by sa mali schváliť a používať, len ak spĺňajú kritériá stanovené v tomto nariadení.
Potravinárske prídavné látky musia byť pri používaní bezpečné, ich používanie musí byť technologicky nevyhnutné, nesmie zavádzať spotrebiteľa a musí byť pre spotrebiteľa užitočné.
Zavádzanie spotrebiteľa zahŕňa, okrem iného, otázky týkajúce sa kvality použitých zložiek, prírodného charakteru výrobku alebo výroby, výživovej hodnoty a obsahu ovocia a zeleniny.
Odôvodnenie
Tento dodatok je potrebný na lepšie všeobecné chápanie významu výrazu „zavádzanie spotrebiteľa“.
Pozmeňujúci a doplňujúci návrh
4
Odôvodnenie 12
(12) Potravinárska prídavná látka, ktorá spadá do pôsobnosti nariadenia Európskeho parlamentu a Rady (ES) č. 1829/2003 z 22. septembra 2003 o geneticky modifikovaných potravinách a krmivách by sa mala schváliť podľa uvedeného nariadenia skôr, než sa schváli v zmysle tohto nariadenia.
(12) Potravinárska prídavná látka, ktorá spadá do pôsobnosti nariadenia Európskeho parlamentu a Rady (ES) č. 1829/2003 z 22. septembra 2003 o geneticky modifikovaných potravinách a krmivách by sa mala schváliť podľa uvedeného nariadenia , ako aj v zmysle tohto nariadenia.
Odôvodnenie
It was understood that, under Regulation (EC) No 1829/2003, a ‘one-door-one-key’ procedure for the authorisation of GM derived foods and food ingredients would be adopted.
The requirement for a GM derived food additive to be authorised in accordance with 1829/2003 before it may be assessed for inclusion in Annexes II and III of the proposed food additives Regulation appears to go against this approach and may result in the additive having to undergo two separate authorisation procedures.
This would be excessively bureaucratic and could lead to delays.
A stream-lined procedure for authorising GM derived food additives should be ensured, in-line with the ‘one-door-one-key’ approach intended under Regulation (EC) No 1829/2003, that is, that when evaluation for authorisation under 1829/2003/EC and under this Regulation are required, they are both carried out jointly under one single EFSA assessment, instead of following two separate authorisation procedures.
Pozmeňujúci a doplňujúci návrh
5
Odôvodnenie 14
(14) Potravinárske prídavné látky by sa mali sústavne sledovať a v prípade potreby prehodnocovať z hľadiska meniacich sa podmienok používania a nových vedeckých informácií.
(14) Potravinárske prídavné látky by sa mali sústavne sledovať a v prípade potreby prehodnocovať z hľadiska meniacich sa podmienok používania a nových vedeckých informácií.
Mali by sa prijať špeciálne hodnotiace programy na revíziu udelených povolení.
Odôvodnenie
Oprávnenia na použitie prídavných látok sa musia pravidelne revidovať.
Prídavné látky by mali byť zoradené podľa priority vzhľadom na naliehavosť preverenia ich používania.
Toto zoradenie podľa priority by malo byť vypracované prostredníctvom hodnotiaceho programu, aby mali všetky zainteresované strany jasné informácie.
Nebráni to však Komisii ani/alebo EÚPB, aby vyvinuli iniciatívu na skoršiu revíziu niektorých látok.
Pozmeňujúci a doplňujúci návrh
6
Odôvodnenie 21
(21) V nadväznosti na schválenie tohto nariadenia by Komisia mala s pomocou stáleho výboru pre potravinový reťazec a zdravie zvierat preskúmať všetky existujúce povolenia z hľadiska iných kritérií ako je bezpečnosť, napríklad z hľadiska príjmu, technologickej nevyhnutnosti a potenciálneho zavádzania spotrebiteľa.
Všetky potravinárske prídavné látky, ktorých schvaľovanie má pokračovať na úrovni Spoločenstva, by sa mali previesť na zoznamy Spoločenstva v prílohách II a III k tomuto nariadeniu.
Do prílohy III k tomuto nariadeniu treba doplniť ostatné potravinárske prídavné látky používané v potravinárskych prídavných látkach a enzýmoch, a podmienky ich používania v súlade s nariadením (ES) č. […], ktorým sa zavádza spoločný postup schvaľovania potravinárskych prídavných látok, potravinárskych enzýmov a potravinárskych aromatických látok.
V snahe poskytnúť vhodné prechodné obdobie, ustanovenia v prílohe III, s výnimkou ustanovení týkajúcich sa nosičov potravinárskych prídavných látok, by sa nemali uplatňovať do [1.
1.
2011].
(21) V nadväznosti na schválenie tohto nariadenia by Komisia mala s pomocou stáleho výboru pre potravinový reťazec a zdravie zvierat preskúmať všetky existujúce povolenia z hľadiska podmienok na udeľovanie povolení uvedených v tomto nariadení.
Všetky potravinárske prídavné látky, ktorých schvaľovanie má pokračovať na úrovni Spoločenstva, by sa mali previesť na zoznamy Spoločenstva v prílohách II a III k tomuto nariadeniu.
Do prílohy III k tomuto nariadeniu treba doplniť ostatné potravinárske prídavné látky používané v potravinárskych prídavných látkach a enzýmoch, a podmienky ich používania v súlade s nariadením (ES) č. […], ktorým sa zavádza spoločný postup schvaľovania potravinárskych prídavných látok, potravinárskych enzýmov a potravinárskych aromatických látok.
V snahe poskytnúť vhodné prechodné obdobie, ustanovenia v prílohe III, s výnimkou ustanovení týkajúcich sa nosičov potravinárskych prídavných látok, by sa nemali uplatňovať do [1.
1.
2011].
Odôvodnenie
Netreba uvádzať kritéria na udeľovanie povolení podľa tohto nariadenia.
Pozmeňujúci a doplňujúci návrh
7
Článok 1 odsek 1
Toto nariadenie určuje pravidlá pre potravinárske prídavné látky používané v potravinách na zabezpečenie účinného fungovania vnútorného trhu a vysokého stupňa ochrany zdravia ľudí a ochrany spotrebiteľov.
Toto nariadenie určuje pravidlá pre potravinárske prídavné látky používané v potravinách na zabezpečenie účinného fungovania vnútorného trhu a vysokého stupňa ochrany zdravia ľudí , ochrany spotrebiteľov a životného prostredia.
Odôvodnenie
V súlade s cardiffským procesom musia byť environmentálne aspekty súčasťou všetkých právnych predpisov EÚ.
To, čo človek konzumuje, nezostáva v ľudskom tele, ale sa rozptyľuje v prírodnom prostredí a stáva sa súčasťou prírodného kolobehu.
Napriek tomu, že nejaká látka nepredstavuje zdravotné riziko pre osoby, ktoré konzumujú výrobky obsahujúce túto látku, môže mať negatívne následky na životné prostredie a následne na verejné zdravie, čo by sa malo brať do úvahy pri rozhodovaní o udelení alebo zamietnutí povolenia.
Jedným z cieľov nariadenia preto musí byť aj dobré životné prostredie.
Pozmeňujúci a doplňujúci návrh
8
Článok 1 písmeno b)
b) podmienky používania potravinárskych prídavných látok v potravinách , v potravinárskych prídavných látkach a v potravinárskych enzýmoch;
b) podmienky používania potravinárskych prídavných látok v potravinách ako aj v potravinárskych prídavných látkach a v potravinárskych enzýmoch v súlade s nariadením (ES) č. .../... [o potravinárskych enzýmoch] a v potravinárskych arómach v súlade s nariadením (ES) č. .../... [o arómach a určitých potravinárskych prísad s aromatickými vlastnosťami] ;
Odôvodnenie
Predložené nariadenie by sa malo vzťahovať na všetky právne predpisy týkajúce sa potravinárskych prídavných látok, a preto nebude treba vykonať následné úpravy.
Pozmeňujúci a doplňujúci návrh
9
Článok 1a (nový)
Článok 1a
Potraviny obsahujúce prídavné látky, ktoré nie sú v súlade s týmto nariadením, sa neuvádzajú na trh.
Odôvodnenie
Formálne vyjadrenie toho, čo je už súčasťou návrhu, ale čo nie je jasne uvedené v rámci platného znenia.
Ak potraviny obsahujú prídavné látky, ktoré nevyhovujú požiadavkám tohto nariadenia, nemalo by sa povoliť ich uvedenie na trh .
Pozmeňujúci a doplňujúci návrh
10
Článok 2 odsek 2 písmeno b)
b) látky používané na ochranu rastlín a rastlinných výrobkov podľa pravidiel Spoločenstva týkajúcich sa zdravia rastlín;
b) látky používané na ochranu rastlín a rastlinných výrobkov podľa pravidiel Spoločenstva týkajúcich sa zdravia rastlín s výnimkou prípravkov na pozberovú ochranu rastlín, ktoré sa používajú ako konzervačné látky ;
Odôvodnenie
Pesticídy ako metylcyklopropén (1-MCP) používané po zbere úrody na konzervovanie ovocia a zeleniny (najmä jabĺk) patria do rozsahu pôsobnosti tohto nariadenia.
Pozmeňujúci a doplňujúci návrh
11
Článok 2 odsek 2 písmeno da) (nové)
da) mikrobiálne kultúry, ktoré sa používajú pri výrobe potravín a ktoré môžu obsahovať potravinárske prídavné látky, ale sa konkrétne nepoužívajú na ich produkciu.
Odôvodnenie
1.
To create consistency with the Proposal for a Regulation on Food Enzymes (COM (2006) 425 final , Article 2.4) and to harmonize regulations in the Authorisation package (COM (2006) 423 final), microbial cultures producing food additives should be excluded from the scope of the draft regulation.
2.
Microbial cultures that are used to produce fermented products (e.g. yoghurt, cheese, sausages, sauerkraut) are not to be considered as enzymes or additives, although they are- by nature- able to produce them.
The presence of these additives that are actually generated by the fermentation process during the manufacture of the food, primarily do not have a technological function in itself.
This would avoid case by case discussion and legal uncertainty.
Pozmeňujúci a doplňujúci návrh
12
Článok 2 odsek 5
5.
Podľa potreby možno rozhodnúť, v súlade s postupom uvedeným v článku 28 ods. 2 , či daná látka spadá do rozsahu pôsobnosti tohto nariadenia alebo nie.
5.
Podľa potreby možno rozhodnúť, v súlade s regulačným postupom s kontrolou uvedeným v článku 28 ods. 2a , či daná látka spadá do rozsahu pôsobnosti tohto nariadenia alebo nie.
Odôvodnenie
Tento pozmeňujúci a doplňujúci návrh treba na prispôsobenie znenia ustanoveniam nového rozhodnutia týkajúceho sa komitológie.
Pozmeňujúci a doplňujúci návrh
13
Článok 3 odsek 2 písmeno a) úvodná časť
a) pod pojmom „potravinárska prídavná látka“ sa rozumie akákoľvek látka, ktorá sa bežne nekonzumuje ako potravina a ktorá sa bežne nepoužíva ako charakteristická zložka potravín, a to bez ohľadu na to, či má alebo nemá nutričnú hodnotu, a ktorej zámerné pridanie do potraviny z technologických dôvodov pri výrobe, spracovaní, príprave, ošetrení, balení, preprave alebo skladovaní má, alebo môže mať za následok, že sa stáva priamo či nepriamo zložkou takýchto potravín alebo ich vedľajších výrobkov; za potravinárske prídavné látky sa však nepovažujú:
a) pod pojmom „potravinárska prídavná látka“ sa rozumie akákoľvek látka, ktorá sa bežne nekonzumuje ako potravina a ktorá sa bežne nepoužíva ako charakteristická zložka potravín, a to bez ohľadu na to, či má alebo nemá nutričnú hodnotu, a ktorej zámerné pridanie do potraviny z technologických dôvodov pri výrobe, spracovaní, príprave, ošetrení, balení, preprave alebo skladovaní má, alebo môže mať za následok, že sa stáva priamo či nepriamo zložkou takýchto potravín alebo ich vedľajších výrobkov; za potravinárske prídavné látky sa nepovažujú:
Odôvodnenie
Látky uvedené v súpise, ktorý sa nachádza v odseku 2 písm. a) sú potravinárske zložky, ktoré nie sú potravinárskymi prídavnými látkami.
Výraz „však“ sa môže vypustiť, aby sa zabránilo tomu, že niektorá z týchto látok by sa mohla omylom považovať za potravinársku prídavnú látku.
Pozmeňujúci a doplňujúci návrh
14
Článok 3 odsek 2 písmeno a) bod i)
i) potraviny používané pre svoje sladiace vlastnosti, ktoré obsahujú monosacharidy, disacharidy alebo oligosacharidy ;
i) monosacharidy, disacharidy alebo oligosacharidy a potraviny, ktoré ich obsahujú , používané pre svoje sladiace vlastnosti ;
Odôvodnenie
Monosacharidy a disacharidy (a do istej miery oligosacharidy s krátkym reťazcom) majú sladiace vlastnosti, a preto by sa mali vylúčiť výslovne skôr tieto látky, než potraviny, ktoré ich obsahujú.
Z toho by logicky vyplývalo, že potraviny, ktoré obsahujú tieto látky, sa nedajú považovať za potravinárske prídavné látky.
Pozmeňujúci a doplňujúci návrh
15
Článok 3 odsek 2 písmeno a) bod ii)
ii) potraviny v sušenej alebo zahustenej forme vrátane aromatických látok zapracovaných do potravinových zmesí vzhľadom na ich aromatické, chuťové alebo nutričné vlastnosti spolu s druhotným farbiacim účinkom;
ii) potraviny v sušenej alebo zahustenej forme vrátane aromatických látok zapracovaných do potravinových zmesí vzhľadom na ich aromatické, chuťové alebo nutričné vlastnosti spolu s druhotným farbiacim účinkom a dodatočnými technologickými účinkami ;
Odôvodnenie
V tejto súvislosti nie je dôležitý len farbiaci účinok, ale aj každá technologická vlastnosť, napr. antioxidačný účinok.
Okrem toho nie sú technologické vlastnosti, napr. v prípade farbiacich potravín, len druhotným účinkom.
Pozmeňujúci a doplňujúci návrh
16
Článok 3 odsek 2 písmeno a) bod viii)
viii) krvná plazma, jedlá želatína, hydrolyzáty bielkovín a ich soli, mliečne bielkoviny a glutén;
viii) krvná plazma, krvné bielkoviny, jedlá želatína, hydrolyzáty bielkovín a ich soli, mliečne bielkoviny a glutén;
Odôvodnenie
Do tohto výpočtu látok by sa mali pridať „krvné bielkoviny“.
Krvná plazma bola prvou zložkou krvi alebo krvnou bielkovinou na použitie v potravinách.
Medzičasom boli objavené iné zložky krvi/krvné bielkoviny s podobnými možnosťami použitia ako bielkoviny uvedené v súpise článku 3 ods. 2. písm. a) bod viii).
Pozmeňujúci a doplňujúci návrh
17
Článok 3 odsek 2 písmeno b) bod iii)
(iii) ktorej rezíduá alebo splodiny môžu byť neúmyselne v technicky nevyhnutnom množstve prítomné v konečnom výrobku , pokiaľ nepredstavujú žiadne zdravotné riziko a nemajú technologický vplyv na konečný výrobok;
(iii) nezostáva v konečnom výrobku;
Odôvodnenie
Pre zdravie spotrebiteľa nie je dôležité, či bola látka použitá ako pomocná technologická prísada alebo ako prídavná látka.
Rozhodujúce je, či látka zostane v konečnom výrobku alebo nie.
Prirodzene, je potrebné dlhé prechodné obdobie, kým bude pre pomocné technologické prísady a prídavné látky podľa súčasnej definície nutné vydávať povolenie v súlade s týmto nariadením.
Pozmeňujúci a doplňujúci návrh
18
Článok 3 odsek 2 písmeno e) body i) a ii)
i) pridaných monosacharidov , disacharidov alebo oligosacharidov , alebo
i) pridaných monosacharidov alebo disacharidov; alebo
ii) potraviny obsahujúcej monosacharidy , disacharidy alebo oligosacharidy , ktorá sa používa na sladenie;
ii) potraviny obsahujúcej monosacharidy alebo disacharidy, ktorá sa používa na sladenie;
Odôvodnenie
V záujme súdržnosti so smernicou 94/35 o sladidlách používaných v potravinách, smernicou 90/496 o nutričnom označovaní potravín a s nariadením 1924/2006 o výživových a zdravotných tvrdeniach o potravinách by sa mala definícia „potraviny bez pridaných cukrov“ vzťahovať len na monosacharidy a disacharidy.
Preto by sa mali vypustiť odkazy na oligosacharidy.
Pozmeňujúci a doplňujúci návrh
19
Článok 3 odsek 2 písmeno g)
g) pod pojmom „stolové sladidlá“ sa rozumejú prípravky povolených sladidiel, ktoré môžu obsahovať iné potravinárske prídavné látky a/alebo potravinárske zložky a ktoré sú určené na predaj konečnému spotrebiteľovi ako náhrada cukru .
g) pod pojmom „stolové sladidlá“ sa rozumejú prípravky povolených sladidiel, ktoré môžu obsahovať iné potravinárske prídavné látky a/alebo potravinárske zložky a ktoré sú určené na predaj konečnému spotrebiteľovi ako náhrada cukrov .
Odôvodnenie
Definícia by sa mala vzťahovať na „cukry“ namiesto na „cukor“, pretože cukor (t. j. sacharóza) nie je jediný výživný uhľohydrát so sladiacimi vlastnosťami.
Pozmeňujúci a doplňujúci návrh
20
Článok 3 odsek 2 písmeno ga) (nové)
ga) pod pojmom „potravina so zníženým obsahom cukrov“ sa rozumie potravina, ktorá má obsah monosacharidov a disacharidov celkovo znížený najmenej o 30% v porovnaní s podobným výrobkom.
Odôvodnenie
1.
V záujme súdržnosti s nariadením 1924/2006 o výživových a zdravotných tvrdeniach o potravinách.
Nariadenie 1924/2006 umožňuje použiť tvrdenia o zníženom obsahu, keď je obsah určitej živiny (zvyčajne tuku alebo cukrov) znížený najmenej o 30 % v porovnaní s podobným výrobkom.
2.
V záujme právnej zrozumiteľnosti by sa mala do tohto nariadenia začleniť definícia „potraviny so zníženým obsahom cukrov“.
3.
Uvádzanie monosacharidov a disacharidov v tejto definícii je v súlade s článkom 2 písm. e) body i) a ii) a mali by byť uvedené preto, aby sa zabránilo nesprávnej interpretácii slova „cukry“.
Pozmeňujúci a doplňujúci návrh
21
Článok 3 odsek 2 písmeno gb) (nové)
gb) pod pojmom „quantum satis“ sa rozumie, že nie je stanovené maximálne množstvo.
Prídavné látky by sa však mali používať v súlade s osvedčenou výrobnou praxou v množstve nie vyššom, ako je množstvo nevyhnutné na dosiahnutie zamýšľaného účinku, bez zavádzania spotrebiteľa 1 .
1 Definícia upravená podľa článku 2 ods. 5 smernice 94/35/ES (sladidlá)
Odôvodnenie
Quantum satis: Tento článok by mal obsahovať spolu s ostatnými definíciami aj vymedzenie pojmu „quantum satis“, ktoré je uvedené v článku 10 ods. 2.
Pozmeňujúci a doplňujúci návrh
22
Článok 4a (nový)
Článok 4a
Na trh sa nesmie uviesť potravinárska prídavná látka alebo potravina, ktorá obsahuje takúto prídavnú látku, ak použitie tejto potravinárskej prídavnej látky nespĺňa požiadavky tohto nariadenia.
Odôvodnenie
Výslovný zákaz použitia takýchto látok slúži na objasnenie judikatúry a jeho cieľom je vopred vylúčiť právnu neistotu.
Pozmeňujúci a doplňujúci návrh
23
Článok 5 odsek 1 písmeno aa) (nové)
aa) na základe dostupných vedeckých dôkazov nemá nepriaznivý vplyv na verejné zdravie alebo zdravie citlivých skupín v žiadnej časti životného cyklu;
Odôvodnenie
Napriek tomu, že nejaká látka nepredstavuje zdravotné riziko pre osoby, ktoré konzumujú výrobky obsahujúce túto látku, môže mať negatívne následky na životné prostredie a následne na verejné zdravie, čo by sa malo brať do úvahy pri rozhodovaní o udelení alebo zamietnutí povolenia.
Príkladom je používanie antibiotík v potravinách a jeho vplyv na vytvorenie odolnosti voči nim.
Pozmeňujúci a doplňujúci návrh
24
Článok 5 odsek 1 písmeno b)
b) existuje odôvodnená technologická nevyhnutnosť, ktorá sa nedá dosiahnuť inými ekonomicky a technologicky uskutočniteľnými spôsobmi;
b) existuje odôvodnená technologická nevyhnutnosť z hľadiska prínosu pre spotrebiteľa , ktorá sa nedá dosiahnuť inými ekonomicky a technologicky uskutočniteľnými spôsobmi;
Odôvodnenie
V prípade, že existujú alternatívy s menším rizikom pre ľudské zdravie a slobodu výberu a pre životné prostredie, mali by sa využiť ako prvoradé.
Pozmeňujúci a doplňujúci návrh
25
Článok 5 odsek 1 písmeno cb) (nové)
cb) na základe dostupných vedeckých dôkazov nemá nepriaznivé environmentálné účinky v žiadnej časti životného cyklu.
Odôvodnenie
V súlade s cardiffským procesom musia byť environmentálne aspekty súčasťou všetkých právnych predpisov EÚ.
To, čo človek konzumuje, nezostáva v ľudskom tele, ale sa rozptyľuje v prírodnom prostredí a stáva sa súčasťou prírodného kolobehu.
Pozmeňujúci a doplňujúci návrh
26
Článok 5 odsek 2 písmeno c)
c) zvýšenie schopnosti potravín udržať si kvalitu alebo stabilitu, alebo zlepšenie jej organoleptických vlastností, pričom sa charakter, podstata ani kvalita potraviny nezmení takým spôsobom, ktorý by zavádzal spotrebiteľa;
c) zvýšenie schopnosti potravín udržať si kvalitu alebo stabilitu, alebo zlepšenie ich organoleptických vlastností, pričom sa charakter, podstata ani kvalita potraviny nezmení takým spôsobom, ktorý by zavádzal spotrebiteľa .
Týka sa to napríklad čerstvosti, kvality použitých prísad, prírodného charakteru výrobku a obsahu ovocia a zeleniny ;
Pozmeňujúci a doplňujúci návrh
27
Článok 5 odsek 3 písmeno a)
a) potravina nepredstavuje významnú zložku bežnej stravy; alebo
vypúšťa sa
Odôvodnenie
Znižovanie kvality potravín nemôže nikdy prospievať spotrebiteľom, s výnimkou prípadu uvedeného v písmene b).
Pozmeňujúci a doplňujúci návrh
28
Článok 5 odsek 3a (nový)
3a.
S výnimkou vlastníckych poznatkov a informácií, ktoré musia zostať dôverné, udelenie povolenia potravinárskej prídavnej látke vychádza explicitne a transparentne z posudzovania kritérií v odsekoch 1 až 3 a vysvetľuje základ konečného rozhodnutia.
Odôvodnenie
Toto ustanovenie zvýši otvorenosť a transparentnosť udeľovania povolení prídavným látkam tým, že sa verejne uvedie, ako udelené povolenie spĺňa podmienky stanovené v tomto návrhu.
Pozmeňujúci a doplňujúci návrh
29
Článok 6 písmeno a)
a) náhrada cukrov pri výrobe potravín so zníženým obsahom energie, nekariogénnych potravín alebo potravín bez pridaných cukrov;
a) náhrada cukrov pri výrobe potravín so zníženým obsahom energie, nekariogénnych potravín , potravín so zníženým obsahom cukrov alebo potravín bez pridaných cukrov;
Odôvodnenie
1.
V záujme súdržnosti s nariadením 1924/2006 o výživových a zdravotných tvrdeniach, ktoré umožňuje tvrdenie o zníženom obsahu cukrov.
2.
V záujme právnej zrozumiteľnosti by sa mala do tohto nariadenia začleniť definícia „potravín so zníženým obsahom cukrov“.
Pozmeňujúci a doplňujúci návrh
30
Článok 7 odsek 1a (nový)
Potravinárska prídavná látka však nesmie zavádzať spotrebiteľov k tomu, aby verili, že potravina obsahuje aj iné zložky, ako sú skutočne prítomné.
Odôvodnenie
Spotrebiteľov niekedy používanie prídavných látok zavádza napriek tomu, že jedným z kritérií pre vydanie povolenia podľa predchádzajúcich právnych predpisov je, že spotrebitelia nesmú dostať zavádzajúce informácie.
Spotrebitelia napríklad niekedy veria, že výrobok obsahuje určité ovocie, pretože sa vo výrobku použije určitá farba.
Preto sa musí ochrana spotrebiteľa v tomto smere posilniť.
Pozmeňujúci a doplňujúci návrh
31
Článok 7a (nový)
Článok 7a
Osobitné podmienky pre príchute
Prídavná látka môže byť schválená ako príchuť len v prípade, že:
a) sa jasne prejaví technologická potreba a želaný účinok nemožno dosiahnuť použitím korenín;
b) nezavádza spotrebiteľa vyvolávajúc dojem, že na dosiahnutie chuti potraviny boli použité koreniny.
Odôvodnenie
Používanie príchutí nesmie zavádzať spotrebiteľov.
Nemali by byť schválené na znižovanie množstva (drahších) korenín v spracovanej potravine.
Pozmeňujúci a doplňujúci návrh
32
Článok 8 odsek 2
2.
Keď sa ukáže potreba, v dôsledku vedeckého pokroku alebo technického rozvoja, môžu byť do prílohy I zaradené aj ďalšie funkčné skupiny v súlade s postupom uvedeným v článku 28 ods. 2 .
2.
Keď sa ukáže potreba, v dôsledku vedeckého pokroku alebo technického rozvoja, môžu byť do prílohy I zaradené aj ďalšie funkčné skupiny.
Odôvodnenie
Tento pozmeňujúci a doplňujúci návrh je potrebný na to, aby sa každá zmena príloh tohto nariadenia schvaľovala v rámci spolurozhodovacieho postupu.
Pozmeňujúci a doplňujúci návrh
33
Článok 9 odsek 2 písmená a) a b)
a) názov potravinárskej prídavnej látky a jej číslo E, ak jej toto číslo bolo priradené;
a) názov potravinárskej prídavnej látky , skupiny prídavných látok a číslo E, ak jej toto číslo bolo priradené;
b) potraviny, do ktorých sa potravinárska prídavná látka môže pridávať;
b) potraviny a/alebo potravinárske prídavné látky a/alebo potravinárske enzýmy a/alebo potravinárske aromatické látky , do ktorých sa potravinárska prídavná látka môže pridávať;
Odôvodnenie
Článok 9 ods. 2 písm. a): Zoznam Spoločenstva by mal byť úplný, čo sa týka údajov vzťahujúcich sa na prídavné látky uvedené v zozname.
Mal by obsahovať názov prídavnej látky, skupinu prídavných látok a číslo E.
Článok 9 ods. 2 písm. b): Úprava kvôli súdržnosti, pretože článok 9 ods. 2 sa vzťahuje na prídavné látky v prílohe II (prídavné látky používané v potravinách), ako aj v prílohe III (prídavné látky v prídavných látkach, enzýmoch, aromatických látkach)
Pozmeňujúci a doplňujúci návrh
34
Článok 9 odsek 2 písmeno da) (nové)
da) ostatné potravinárske prídavné látky, ktoré sa nesmú používať spolu s potravinárskou prídavnou látkou;
Odôvodnenie
Niektoré prídavné látky vzájomne reagujú, čím vzniká nová zmes, ktorá má odlišné vlastnosti a účinky na ľudské zdravie alebo životné prostredie ako jej dve zložky.
Ak má táto zmes škodlivé alebo toxické účinky, mala by sa táto kombinácia potravinárskych prídavných látok uviesť v prílohách.
Pozmeňujúci a doplňujúci návrh
35
Článok 10 odsek 1a (nový)
1a.
V prípade, že sa povolilo použitie nanotechnológie, stanovia sa na tento účel v súlade s odsekom 1 a) samostatné limitné hodnoty.
Odôvodnenie
V súčasnosti sú zdravotné riziká nanotechnológie málo známe.
Nie je isté, či majú byť rovnaké limitné hodnoty pre tradičné používanie prídavnej látky a pre nanočastice prídavnej látky .
Pozmeňujúci a doplňujúci návrh
36
Článok 10 odsek 2
2.
Ak je to vhodné, nestanoví sa maximálne množstvo potravinárskej prídavnej látky (quantum satis).
V takom prípade sa potravinárska prídavná látka používa v súlade s osvedčenou výrobnou praxou v množstve nie vyššom ako je množstvo nevyhnutné na dosiahnutie zamýšľaného účinku, bez zavádzania spotrebiteľa .
2.
Ak je to vhodné, nestanoví sa maximálne množstvo potravinárskej prídavnej látky (quantum satis).
V takom prípade sa potravinárska prídavná látka používa v súlade s definíciou uvedenou v článku 3 ods. 2 písm. gb) .
Odôvodnenie
Pozri pripomienky ´k definíciám v článku 3 ods. 2.
Tento článok by sa mal vzťahovať aj na navrhovanú definíciu pojmu „quantum satis“ a mal by sa zodpovedajúcim spôsobom zmeniť a doplniť.
Pozmeňujúci a doplňujúci návrh
37
Článok 10 odsek 3
3.
Maximálne množstvá používania potravinárskej prídavnej látky uvedené v prílohe II sa vzťahujú na potraviny v stave určenom na spotrebu v súlade s pokynmi na používanie, ak sa neuvádza inak.
3.
Maximálne množstvá používania potravinárskej prídavnej látky uvedené v prílohe II sa vzťahujú na potraviny v stave určenom na spotrebu , podľa potreby aj zriedené, v súlade s pokynmi na používanie, ak sa neuvádza inak.
Odôvodnenie
Vo výrobe sa používajú aj rozpustené potravinárske prídavné látky, a preto by sa mali brať do úvahy.
Pozmeňujúci a doplňujúci návrh
38
Článok 11
Potravinárska prídavná látka spadajúca do pôsobnosti nariadenia (ES) č. 1829/2003 môže byť zaradená do zoznamov Spoločenstva v prílohách II a III k tomuto nariadeniu iba po predchádzajúcom schválení v súlade s článkom 7 nariadenia (ES) č. 1829/2003.
Potravinárska prídavná látka vyrobená z geneticky modifikovaných organizmov (GMO), obsahujúca ich alebo vyrobená týmito organizmami či spadajúca do pôsobnosti nariadenia (ES) č. 1829/2003 môže byť zaradená do zoznamov Spoločenstva v prílohách II a III k tomuto nariadeniu iba po predchádzajúcom schválení v súlade s článkom 7 nariadenia (ES) č. 1829/2003.
Je jasne označená slovami „vyrobená geneticky modifikovanými organizmami“ alebo „vyrobená z geneticky modifikovaných organizmov“ vedľa názvu alebo čísla E.
Odôvodnenie
Potravinárske prídavné látky vyrobené z geneticky modifikovaných organizmov alebo mikroorganizmov či vyrobené týmito organizmamit, by sa mali jasne označovať ako také, aby sa zabezpečila spotrebiteľom sloboda výberu.
Pozmeňujúci a doplňujúci návrh
39
Článok 16 odsek 1 písmeno b)
b) v potravine, do ktorej sa pridala aromatická látka, kde potravinárska prídavná látka:
b) v potravine, do ktorej sa pridala potravinárska prídavná látka, potravinársky enzým alebo aromatická látka, kde potravinárska prídavná látka:
(i) je povolená v aromatickej látke v súlade s týmto nariadením;
(i) je povolená v potravinárskej prídavnej látke, potravinárskom enzýme alebo aromatickej látke v súlade s týmto nariadením;
(ii) bola prenesená do potraviny prostredníctvom aromatickej látky;
(ii) bola prenesená do potraviny prostredníctvom potravinárskej prídavnej látky, potravinárskeho enzýmu alebo aromatickej látky;
(iii) nemá žiadnu technologickú funkciu v konečnej potravine;
(iii) nemá žiadnu technologickú funkciu v konečnej potravine;
Odôvodnenie
Článok 16 ods. 1 písm. b) by mal zahŕňať aj prídavné látky používané v prídavných látkach a enzýmoch (a aromatických látkach).
Pozmeňujúci a doplňujúci návrh
40
Článok 17 úvodné ustanovenie
V prípade potreby možno rozhodnúť v súlade s postupom uvedeným v článku 28 ods. 2 o tom, či:
V prípade potreby možno rozhodnúť v súlade s regulačným postupom s kontrolou uvedeným v článku 28 ods. 2 písm. a) o tom, či:
Odôvodnenie
Tento pozmeňujúci a doplňujúci návrh je potrebný na zladenie znenia s ustanoveniami nového rozhodnutia o komitológii.
Pozmeňujúci a doplňujúci návrh
41
Článok 20 odsek 2a (nový)
2a.
Ak zmena podmienok používania potravinárskej prídavnej látky zvyšuje jej toxicitu, na obale alebo nádobe sa musí uviesť upozornenie na túto zmenu podmienok.
Odôvodnenie
Podmienky používania prídavnej látky sa môžu negatívne prejaviť na zdraví spotrebiteľov.
Napríklad zmeny teploty môžu zvýšiť toxicitu látky.
Ako príklad uvádzame aspartám: štúdie dokázali, že pri zahrievaní sa táto látka rozpadá na niekoľko látok, z ktorých niektoré (napr. metanol) sú toxické.
Pozmeňujúci a doplňujúci návrh
42
Článok 23 odsek 1 písmeno ha) (nové)
ha) minimálna trvanlivosť
Odôvodnenie
Minimálna trvanlivosť by sa nemala uvádzať iba ako údaj pre konečného spotrebiteľa, ale všeobecne, čím by sa zabezpečila vysoká úroveň ochrany spotrebiteľov a používateľov.
Pozmeňujúci a doplňujúci návrh
43
Článok 23 odsek 2
2.
Odchylne od odseku 1 sa informácie požadované v písmenách c) až f) a v písmene h) uvedeného odseku môžu vyskytovať len v obchodných dokladoch o zásielkach, ktoré sa musia poskytnúť počas dodávky alebo pred dodávkou za predpokladu, že označenie „určené na výrobu potravín a nie na maloobchodný predaj“ bude uvedené na viditeľnej časti obalu alebo nádoby predmetného výrobku.
2.
Odchylne od odseku 1 sa informácie požadované v písmenách c) až f) a v písmenách h) a ha) uvedeného odseku môžu vyskytovať len v obchodných dokladoch o zásielkach, ktoré sa musia poskytnúť počas dodávky alebo pred dodávkou za predpokladu, že označenie „určené na výrobu potravín a nie na maloobchodný predaj“ bude uvedené na viditeľnej časti obalu alebo nádoby predmetného výrobku.
Pozmeňujúci a doplňujúci návrh
44
Článok 23 odsek 2a (nový)
2a.
Odchylne od požiadaviek na označovanie a uvádzanie informácií podľa článkov 19 až 22 a odchylne od odseku 1 tohto článku sa všetky informácie pri hromadných dodávkach môžu objaviť na sprievodných dokumentoch dodaných s dodávkou alebo pred ňou.
Odôvodnenie
Súčasný návrh nestanovuje kvóty na priemyselné dodávky prídavných látok v cisternách, pre ktoré platia iné požiadavky na uvádzanie informácií než v prípade obalov a nádob.
Pozmeňujúci a doplňujúci návrh
45
Článok 24 odsek 3a (nový)
3a.
Označenie potravín s obsahom azofarbív by malo obsahovať upozornenie na to, že tieto potraviny môžu vyvolať alergickú reakciu.
Odôvodnenie
Azofarbivá môžu vyvolať alergickú reakciu.
Nariadenie by preto malo obsahovať požiadavku na jednoznačné upozornenie.
Pozmeňujúci a doplňujúci návrh
46
Článok 27 odsek 1
1.
Členské štáty pokračujú v systémoch sledovania spotreby a používania potravinárskych prídavných látok a svoje výsledky každoročne oznamujú Komisii a Európskemu úradu pre bezpečnosť potravín (ďalej len „úrad“).
1.
Členské štáty pokračujú v systémoch sledovania spotreby a používania potravinárskych prídavných látok na prístupe založenom na riziku a svoje výsledky každoročne oznamujú Komisii a Európskemu úradu pre bezpečnosť potravín (ďalej len „úrad“).
Odôvodnenie
Zdroje treba nasmerovať tam, kde z nich bude najväčší úžitok.
Kontroly by sa mali zamerať na tie prídavné látky, u ktorých existuje vyššie riziko prekročenia povolenej dennej dávky.
Pozmeňujúci a doplňujúci návrh
47
Článok 27 odsek 2
2.
Po konzultácii s úradom možno v súlade s postupom uvedeným v článku 28 ods. 2 v Spoločenstve schváliť jednotnú metodiku zberu údajov v členských štátoch o príjme potravinárskych prídavných látok zo stravy.
2.
Po konzultácii s úradom možno v súlade s regulačným postupom s kontrolou uvedeným v článku 28 ods. 2a v Spoločenstve schváliť jednotnú metodiku zberu údajov v členských štátoch o príjme potravinárskych prídavných látok zo stravy.
Odôvodnenie
Tento pozmeňujúci a doplňujúci návrh je potrebný na zladenie znenia s ustanoveniami nového rozhodnutia o komitológii.
Pozmeňujúci a doplňujúci návrh
48
Článok 28 odsek 2a (nový)
2a.
Pri odkaze na tento odsek sa uplatňuje článok 5a ods. 1 až 4 a článok 7 rozhodnutia 1999/468/ES so zreteľom na ustanovenia jeho článku 8.
Odôvodnenie
Tento pozmeňujúci a doplňujúci návrh je potrebný na zladenie znenia s ustanoveniami nového rozhodnutia o komitológii.
Pozmeňujúci a doplňujúci návrh
49
Článok 30 odsek 1
1.Potravinárske prídavné látky, ktoré boli povolené na používanie v potravinách podľa smerníc 94/35/ES, 94/36/ES a 95/2/ES pred dátumom nadobudnutia účinnosti tohto nariadenia, a podmienky ich používania sa začleňujú do prílohy II k tomuto nariadeniu, a to po preskúmaní ich súladu s článkami 5, 6 a 7 tohto nariadenia v súlade s postupom uvedeným v článku 28 ods. 2.
Toto preskúmanie nezahŕňa nové posúdenie rizika vykonané úradom.
Preskúmanie sa ukončí do […].
1.
Potravinárske prídavné látky, ktoré boli povolené na používanie v potravinách podľa smerníc 94/35/ES, 94/36/ES a 95/2/ES pred dátumom nadobudnutia účinnosti tohto nariadenia, a podmienky ich používania sa začleňujú do prílohy II k tomuto nariadeniu, a to po preskúmaní ich súladu s článkami 5, 6 a 7 tohto nariadenia.
Preskúmanie sa skončí do ....[…].
Odôvodnenie
Tento pozmeňujúci a doplňujúci návrh je potrebný na to, aby sa každá zmena príloh tohto nariadenia schvaľovala v rámci spolurozhodovacieho postupu.
Pozmeňujúci a doplňujúci návrh
50
Článok 30 odsek 2
2.
Potravinárske prídavné látky povolené na použitie v potravinárskych prídavných látkach ako povolené nosiče v prílohe V k smernici 95/2/ES a podmienky ich používania sa začlenia do prílohy III časť 1 k tomuto nariadeniu, a to po preskúmaní ich súladu s článkom 5 tohto nariadenia v súlade s postupom uvedeným v článku 28 ods. 2.
Toto preskúmanie nezahŕňa nové posúdenie rizika vykonané úradom.
Preskúmanie sa ukončí do […].
2.
Potravinárske prídavné látky povolené na použitie v potravinárskych prídavných látkach ako povolené nosiče v prílohe V k smernici 95/2/ES a podmienky ich používania sa začlenia do prílohy III časť 1 k tomuto nariadeniu, a to po preskúmaní ich súladu s článkom 5 tohto nariadenia.
Toto preskúmanie nezahŕňa nové posúdenie rizika vykonané úradom.
Preskúmanie sa skončí do ....[…].
Odôvodnenie
Tento pozmeňujúci a doplňujúci návrh je potrebný na zladenie znenia s ustanoveniami nového rozhodnutia o komitológii.
Tento pozmeňujúci a doplňujúci návrh je potrebný na to, aby sa každá zmena príloh tohto nariadenia schvaľovala v rámci spolurozhodovacieho postupu.
Pozmeňujúci a doplňujúci návrh
51
Článok 30 odsek 4
4.
Akékoľvek vhodné prechodné opatrenia sa môžu prijať v súlade s postupom ustanoveným v článku 28 ods. 2.
4.
Všetky vhodné prechodné opatrenia sa môžu prijať v súlade s regulačným postupom s kontrolou ustanoveným v článku 28 ods. 2 písm. a) .
Odôvodnenie
Tento pozmeňujúci a doplňujúci návrh je potrebný na zladenie znenia s ustanoveniami nového rozhodnutia o komitológii.
Pozmeňujúci a doplňujúci návrh
52
Článok 31 odsek 1
1.
Potravinárske prídavné látky, ktoré boli povolené pred nadobudnutím účinnosti tohto nariadenia , sú predmetom nového posúdenia rizika, ktoré vykoná úrad.
1.
Potravinárske prídavné látky, ktoré boli na trhu ku dňu nadobudnutia účinnosti tohto nariadenia, ale neboli preskúmané a dostali priaznivé stanovisko vedeckého výboru pre potraviny alebo úradu , sú predmetom nového posúdenia rizika, ktoré vykoná úrad.
Tieto prídavné látky budú na trhu povolené dovtedy, kým úrad nevypracuje nové hodnotenie rizík.
Odôvodnenie
Postupy náročného posudzovania bezpečnosti, ktoré sú založené na najnovších vedeckých poznatkoch, sa v EÚ uplatňujú od začiatku 90. rokov.
Väčšina prídavných látok, ktoré boli vtedy na trhu, prešla takouto previerkou bezpečnosti a potvrdila sa ako bezpečná.
Potravinárske prídavné látky, ktoré prešli úplnou bezpečnostnou prehliadkou podľa predchádzajúcej legislatívy a ktoré sa pred nadobudnutím účinnosti tohto nariadenia v značnej miere konzumovali bez toho, aby vzbudili obavy z hľadiska svojej bezpečnosti, by sa mali ponechať na trhu, kým úrad nevypracuje nové hodnotenie rizika.
Pozmeňujúci a doplňujúci návrh
53
Článok 31 odsek 2
2.
Hodnotenie rizika, ktoré vypracuje úrad, je súčasťou prehodnotenia všetkých potravinárskych prídavných látok povolených pred nadobudnutím účinnosti tohto nariadenia, ktoré vykoná Komisia spolu s výborom.
Prehodnotenie sa uskutoční na základe podmienok udeľovania povolení stanovených v tomto nariadení a na základe posúdenia kapacity a riadenia rizík.
Všetky potravinárske prídavné látky, ktoré budú v Spoločenstve aj naďalej povolené, sa prevedú do zoznamov Spoločenstva uvedených v prílohách II a III.
Do prílohy III treba doplniť ostatné potravinárske prídavné látky používané v potravinárskych prídavných látkach a enzýmoch a podmienky ich používania v súlade s nariadením (ES) č. [ktorým sa zavádza spoločný postup schvaľovania potravinárskych prídavných látok, potravinárskych enzýmov a potravinárskych aromatických látok].
V snahe poskytnúť vhodné prechodné obdobie by sa ustanovenia uvedené v prílohe III, na rozdiel od ustanovení týkajúcich sa nosičov potravinárskych prídavných látok, nemali uplatňovať do [1.
1.
2011].
2.
Po prerokovaní s úradom sa schváli program hodnotenia zameraný na uvedené potravinárske prídavné látky , a to do jedného roka od nadobudnutia účinnosti tohto nariadenia, v súlade s postupom uvedeným v článku 28 ods. 2.
Program hodnotenia sa uverejní v Úradnom vestníku Európskej únie.
Prehodnotenie sa vykoná na základe hodnotiaceho programu, ktorý sa prijme po porade s úradom do jedného roka od nadobudnutia účinnosti tohto nariadenia.
Program hodnotenia sa uverejní v Úradnom vestníku Európskej únie.
Odôvodnenie
Tento pozmeňujúci a doplňujúci návrh je potrebný na zladenie znenia s ustanoveniami nového rozhodnutia o komitológii.
Tento pozmeňujúci a doplňujúci návrh je potrebný na to, aby sa každá zmena príloh tohto nariadenia schvaľovala v rámci spolurozhodovacieho postupu. .
Pozmeňujúci a doplňujúci návrh
54
Článok 31 odsek 2a (nový)
2a.
Po ukončení programu hodnotenia uvedeného v článku 2 a po konzultácii s úradom sa prijme nový program hodnotenia na schvaľovanie podľa tohto nariadenia.
Tento nový program hodnotenia sa prijme v súlade s regulačným postupom s kontrolou uvedeným v článku 28 ods. 2 písm. a) a uverejní sa v Úradom vestníku Európskej únie.
Odôvodnenie
V budúcnosti by sa malo prehodnocovať postupne.
Zároveň s poverením EÚPB zoradením potravinárskych prídavných látok podľa stupňa naliehavosti revízie ich použitia je dôležité formálne upraviť aj tento postup.
Pozmeňujúci a doplňujúci návrh
55
Článok 31 odsek 2b (nový)
2b.
Potravinárske prídavné látky a prípravky, ktoré sa už bežne nepoužívajú, sa po prehodnotení schválenia z príloh odstránia .
Odôvodnenie
Je to dôležité z hľadiska aktuálnosti zoznamu Spoločenstva a správnosti informácií určených spotrebiteľom.
Pozmeňujúci a doplňujúci návrh
56
Článok 34 odsek 3a (nový)
Potraviny, ktoré nevyhovujú požiadavkám tohto nariadenia, ale ktoré boli vyrobené v súlade s právnymi predpismi Spoločenstva, sa môžu naďalej predávať až do skončenia trvanlivosti.
Odôvodnenie
Keďže nariadenie obsahuje čiastočne nové, resp. doplňujúce ustanovenia týkajúce sa označovania potravinárskych prídavných látok, je potrebné vyčerpávajúce prechodné ustanovenie.
Pozmeňujúci a doplňujúci návrh
57
Príloha I bod 5
5. „Nosiče“ sú látky, ktoré sa používajú na rozpúšťanie, riedenie, disperziu alebo inú fyzikálnu modifikáciu potravinárskej prídavnej látky alebo látky určenej k aromatizácii potravín alebo potravinárskeho enzýmu bez toho, aby sa zmenila ich funkcia (a bez toho, aby sa prejavil akýkoľvek technologický vplyv nosičov), s cieľom uľahčiť manipuláciu s uvedenou látkou, jej aplikáciu alebo používanie;
5. „Nosiče“ sú látky, ktoré sa používajú na rozpúšťanie, riedenie, disperziu alebo inú fyzikálnu modifikáciu potravinárskej prídavnej látky alebo látky určenej na aromatizáciu potravín, potravinárskeho enzýmu , živiny a/alebo ďalšej látky pridanej do potraviny (alebo potravy a/alebo potravinového doplnku) na výživové alebo fyziologické účely bez toho, aby sa zmenila ich funkcia (a bez toho, aby sa prejavil akýkoľvek technologický vplyv nosičov), s cieľom uľahčiť manipuláciu s uvedenou látkou, jej aplikáciu alebo používanie;
Odôvodnenie
1.
Nosiče (potravinárske prídavné látky alebo zložky) sú veľmi často potrebné na uľahčenie manipulácie pri využívaní živín v potravinách a potravinových doplnkoch.
Táto technologická potreba je podobná ako pri potravinárskych prídavných látkach a potravinových doplnkoch, ktoré sa taktiež využívajú na nižších úrovniach.
2.
Vzhľadom na nedávny regulačný rozvoj potravinových doplnkov a obohacovanie potravín je potrebná harmonizácia povolených nosičov výživových prípravkov.
Pozmeňujúci a doplňujúci návrh
58
Príloha III
Zoznam potravinárskych prídavných látok schválených v Spoločenstve na používanie v potravinárskych prídavných látkach a potravinárskych enzýmoch, ako aj podmienky ich používania.
Zoznam potravinárskych prídavných látok schválených v Spoločenstve na používanie v potravinárskych prídavných látkach, potravinárskych aromatických látkach a potravinárskych enzýmoch, ako aj podmienky ich používania.
Časť 1 Nosiče v potravinárskych prídavných látkach
Časť 1 Nosiče v potravinárskych prídavných látkach , potravinárskych enzýmoch a potravinárskych aromatických látkach
Časť 2 Iné prídavné látky v potravinárskych prídavných látkach ako nosiče
Časť 2 Iné prídavné látky v potravinárskych prídavných látkach, potravinárskych enzýmoch a potravinárskych aromatických látkach ako nosiče
Časť 3 Prídavné látky v potravinárskych enzýmoch
Odôvodnenie
Aby sa jednotne uplatňoval článku 16, musí príloha III obsahovať tak povolené nosiče, ako aj povolené iné prídavky v potravinárskych prídavných látkach, potravinárskych enzýmoch a potravinárskych aromatických látkach.
Pozmeňujúci a doplňujúci návrh
59
Príloha III časť 3a (nová)
Časť 3a Prídavné látky v látkach používaných na aromatizáciu potravín
Odôvodnenie
Pre úplnosť a dôslednosť by sa mali zahrnúť aj aromatické látky.
Pozmeňujúci a doplňujúci návrh
60
Príloha III časť 3b (nová)
Časť 3b Nosiče v živinách
Odôvodnenie
Pre úplnosť a dôslednosť by sa mali uviesť aj nosiče.
DÔVODOVÁ SPRÁVA
Komisia navrhla, aby sa v budúcnosti rozhodovalo o povolení potravinárskych prídavných látok prostredníctvom komitologického postupu.
Spravodajkyňa v tom vidí výhody, ale len vtedy, keď sa názory, ktoré Parlament za posledné roky často predkladal, odrazia v novom nariadení o potravinárskych prídavných látkach a v novom nariadení o spoločnom postupe schvaľovania potravinárskych prídavných látok, potravinárskych enzýmov a potravinárskych aromatických látok.
Tieto názory Parlamentu sa v prvom rade týkajú životného prostredia, verejného zdravia a alergikov.
Nové nariadenie o potravinárskych prídavných látkach by sa malo posilniť aj v súvislosti s požiadavkami týkajúcimi sa transparentnosti postupu, prehodnotenia povolených potravinárskych prídavných látok a objasnenia informácií, ktoré môžu byť pre spotrebiteľov zavádzajúce.
Malo by sa tiež znova definovať, z čoho sa skladá potravinárska prídavná látka alebo pomocná technologická prísada a použitie nanotechnológie by malo byť upravené právnymi predpismi.
Názory týkajúce sa životného prostredia, verejného zdravia a ponuky výrobkov pre alergikov
V súlade s cardiffským procesom musia byť environmentálne aspekty súčasťou všetkých právnych predpisov EÚ.
Pre tento právny predpis je to osobitne dôležité, pretože to, čo človek konzumuje, nezostáva v ľudskom tele, ale sa rozptyľuje v prírodnom prostredí a stáva sa súčasťou prírodného kolobehu.
Napriek tomu, že nejaká látka nepredstavuje zdravotné riziko pre osoby, ktoré konzumujú výrobky obsahujúce túto látku, môže mať negatívne následky na životné prostredie a následne na verejné zdravie, čo by sa malo brať do úvahy pri rozhodovaní o udelení alebo zamietnutí povolenia.
Používanie antibiotík v potravinách a jeho vplyv na vytvorenie odolnosti voči antibiotikám je príkladom negatívnych vplyvov na ľudské zdravie.
Medzi kritériá pri posudzovaní povolenia potravinárskej prídavnej látky musí patriť to, že látka nemá negatívny vplyv na verejné zdravie ani na životné prostredie.
Jedným z cieľov nariadenia preto musí byť aj dobré životné prostredie.
Alergikom veľmi pomáha skutočnosť, že výrobok obsahujúci bežné alergény musí byť označený, aj keď to nie je dostačujúce.
Citlivým skupinám a alergikom by sa mala venovať osobitná pozornosť.
Väčšina takýchto spotrebiteľov by mala mať k dispozícii potraviny predávané v bežných obchodoch bez toho, aby museli siahať na špeciálne diétne potraviny.
Jedným z kritérií na udelenie povolenia podľa tohto nariadenia by preto malo byť to, že látka alebo jej použitie neznižuje množstvo ponúkaných potravín pre alergikov.
Spravodajkyňa však navrhuje, aby bolo možné povoliť aj potravinársku prídavnú látku s nepriaznivým vplyvom na verejné zdravie, životné prostredie, alebo ponuku výrobkov pre alergikov, a to vtedy, keď výhody pre spotrebiteľov prevažujú nad nevýhodami.
V prípade, že na základe kritérií uvedených v článku 5 existujú lepšie alternatívy ako potravinárska prídavná látka a ak je to ekonomicky výhodnejšie, nemalo by sa použitie tejto látky povoliť.
V súvislosti s kritériami uvedenými v článku 5 môže do úvahy prichádzať napríklad použitie iných výrobných metód, ktoré nevyžadujú použitie prídavných látok, alebo použitie už povolených prídavných látok.
Transparentnosť a prehodnotenie
Povolenie na používanie prídavných látok sa musí postupne prehodnotiť.
Spravodajkyňa navrhuje prehodnotiť všetky súčasné povolenia na základe nových kritérií predtým, ako sa zaradia do nového zoznamu Spoločenstva.
Následne by malo pokračovať postupné prehodnotenie transparentným postupom v súlade s programom hodnotenia, ktorý sa prijme komitologickým postupom.
Postup hodnotenia by mal sa mal zakladať na systéme priority, pričom sa prídavné látky budú zoraďovať podľa naliehavosti revízie ich použitia.
Zoradenie podľa priority by sa malo realizovať prostredníctvom hodnotiaceho programu, aby mali všetky zainteresované strany jasné informácie.
Hodnotiaci program však nesmie brániť Komisii ani EÚPB, aby vyvinuli iniciatívu na skoršiu revíziu niektorých látok.
Poznámky/ochrana spotrebiteľa
Jedným z už existujúcich kritérií na povoľovanie prídavných látok podľa súčasných právnych predpisov je, že spotrebitelia nesmú dostať zavádzajúce informácie.
Niekedy sa však používajú farbivá tak, že vzniká dojem, že sa v potravine nachádza nejaké ovocie, napriek tomu, že v nej nie je.
Preto sa musí ochrana spotrebiteľa v tomto smere posilniť.
Poznámky/ochrana spotrebiteľa a definície
Pre zdravie spotrebiteľa nie je dôležité, či bola látka použitá ako pomocná technologická prísada alebo ako prídavná látka.
Rozhodujúce je, či látka zostane v konečnom výrobku alebo nie.
Už tradične však existujú rozdielne názory na to, z čoho sa skladá pomocná technologická prísada alebo prídavná látka.
Práve preto je potrebné dlhé prechodné obdobie, kým bude treba v súlade s týmto nariadením vydať povolenie na to, čo je v súčasnosti definované ako technologická pomocná látka, ale zostáva v konečnom výrobku.
Nanotechnológia
V súčasnosti sú zdravotné riziká nanotechnológie málo známe.
Nie je isté, či majú byť rovnaké limitné hodnoty pre tradičné používanie prídavnej látky a pre nanočastice prídavnej látky.
Preto sa navrhuje, aby sa používanie nanočastíc právne upravilo v zozname Spoločenstva oddelene.
Nový komitologický postup
Vzhľadom na nový komitologický postup sa k návrhu Komisie navrhujú početné zmeny a doplnenia.
STANOVISKO VÝBORU PRE PRÁVNE VECI K PRÁVNEMU ZÁKLADU
22.3.2007
Vážený pán
Miroslav Ouzký
predseda
Výbor pre životné prostredie, verejné zdravie a bezpečnosť potravín
BRUSEL
Vec: Stanovisko k právnemu základu návrhu nariadenia Európskeho parlamentu a Rady o potravinárskych prídavných látkach ( KOM(2006)0428 – C6‑0260/2006 – 2006/0145(COD) )
Zatiaľ neuverejnené v Ú. v.
EÚ.
Vážený pán predseda,
listom z 28. februára 2007 ste žiadali Výbor pre právne veci v súlade s článkom 35 ods. 2 rokovacieho poriadku, aby posúdil, či je právny základ uvedeného návrhu Komisie platný a primeraný.
Výbor preskúmal uvedenú vec na schôdzi, ktorá sa konala 20. marca 2007.
Hlavná spravodajkyňa výboru, pani Westlund, navrhuje zmeniť právny základ návrhu z článku 95 na článok 95 spolu s článkom 175 Zmluvy o ES.
Právny základ
Všetky právne akty Spoločenstva musia vychádzať z právneho základu ustanoveného v zmluve (alebo v inom právnom akte, kde je účelom predmetného aktu vykonanie iného aktu).
Právny základ definuje právomoci Spoločenstva ratione materiae a upresňuje spôsob výkonu danej právomoci, t. j legislatívny nástroj alebo nástroje, ktoré sa môžu využiť, a postup rozhodovania.
Vzhľadom na dôsledky právneho základu je jeho výber mimoriadne dôležitý najmä pre Parlament, pretože určuje mieru jeho účasti a právomoci v legislatívnom procese.
Podľa Súdneho dvora nie je výber právneho základu subjektívny, ale „musí byť založený na objektívnych faktoroch, ktoré môžu byť súdne preskúmané“
Vec 45/86 Komisia/Rada [1987] s.
1439, ods. 5. , ako napríklad účel a obsah predmetného opatrenia
Vec C-300/89 Komisia/Rada [1991] s.
I-287, ods. 10. .
Rozhodujúcim faktorom by mal byť hlavný cieľ opatrenia.
Vec C-377/98 Holandsko/Európsky parlament a Rada [2001] s.
I-7079, ods. 27.
Podľa judikatúry Súdneho dvora je všeobecný článok zmluvy dostatočným právnym základom aj vtedy, ak je druhoradým cieľom predmetného opatrenia dosiahnutie cieľa špecializovaného článku zmluvy
Vec C-377/98 Holandsko/Európsky parlament a Rada [2001] s.
I-7079, ods. 27 – 28; Vec C-491/01 British American Tobacco (Investments) a Imperial Tobacco [2002] s.
I-11453, ods. 93 – 94. .
Ak sú ale ciele ochrany ľudského zdravia a vytvárania a fungovania vnútorného trhu neoddeliteľne prepojené bez toho, aby bol jeden z nich sekundárny alebo nepriamy vzhľadom na druhý, mali by byť použité obidva právne základy, vzhľadom na to, že v článku 95 aj článku 175 ods. 1 je stanovený ten istý postup rozhodovania (spolurozhodovanie)
Vec C-165/87 Komisia/Rada [1988] s.
5545, ods. 11. .
Hlavný výbor navrhuje, aby bol právnym základom návrhu nariadenia článok 175
Článok 175 ods. 1
1.
Rada v súlade s postupom uvedeným v článku 251 a po porade s Hospodárskym a sociálnym výborom a Výborom regiónov rozhodne o postupoch, ktoré má Spoločenstvo prijať na dosiahnutie cieľov uvedených v článku 174. spolu s článkom 95
Článok 95
1.
Odlišne od článku 94 sa nasledujúce ustanovenia použijú na dosiahnutie cieľov uvedených v článku 14, pokiaľ táto zmluva neustanoví inak.
Rada v súlade s postupom podľa článku 251 a po porade s Hospodárskym a sociálnym výborom prijíma opatrenia na aproximáciu ustanovení zákonov, iných právnych predpisov a správnych opatrení členských štátov, ktoré smerujú k vytváraniu a fungovaniu vnútorného trhu.
2.
Odsek 1 sa nevzťahuje na fiškálne ustanovenia, na ustanovenia, ktoré sa týkajú voľného pohybu osôb, ani na tie, ktoré sa týkajú práv a záujmov zamestnancov.
3.
Komisia vo svojich návrhoch podľa odseku 1, ktoré sa týkajú zdravia, bezpečnosti, ochrany životného prostredia a ochrany spotrebiteľa, berie za základ vysokú úroveň takejto ochrany, prihliadajúc najmä na vývoj vychádzajúci z nových vedeckých poznatkov.
V rámci svojich príslušných právomocí sa tento cieľ usiluje dosiahnuť aj Európsky parlament a Rada.
4.
Ak po prijatí zosúlaďovacích opatrení Radou alebo Komisiou členský štát, z dôležitých dôvodov uvedených v článku 30 alebo týkajúcich sa ochrany životného alebo pracovného prostredia, považuje za nevyhnutné zachovať vnútroštátne ustanovenia, upovedomí o nich Komisiu a uvedie dôvody ich zachovania.
5.
Okrem toho, bez toho, aby bol dotknutý odsek 4, ak po prijatí zosúlaďovacích opatrení Radou alebo Komisiou považuje členský štát za nevyhnutné zaviesť na základe svojich špecifických problémov nové vnútroštátne ustanovenia vychádzajúce z nových vedeckých poznatkov na ochranu životného alebo pracovného prostredia, upovedomí o týchto ustanoveniach Komisiu a uvedie dôvody ich zavedenia.
6.
Komisia do šiestich mesiacov po oznámení uvedenom v odsekoch 4 a 5 dané vnútroštátne ustanovenia schváli alebo zamietne na základe overenia, že neslúžia svojvoľnej diskriminácii alebo skrytému obmedzovaniu obchodu medzi členskými štátmi, a nebránia fungovaniu vnútorného trhu.
Ak Komisia v tejto lehote nerozhodne, vnútroštátne ustanovenia uvedené v odsekoch 4 a 5 sa považujú za schválené.
V prípadoch opodstatnených komplexnosťou veci a za predpokladu, že sa tým neohrozí ľudské zdravie, môže Komisia upovedomiť daný členský štát o prípadnom predĺžení uvedenej lehoty najviac o ďalších šesť mesiacov.
7.
Ak je podľa odseku 6 členský štát oprávnený zachovať alebo zaviesť vnútroštátne ustanovenia odlišné od zosúlaďovacieho opatrenia, Komisia okamžite preskúma, či treba navrhnúť prispôsobenie tohto opatrenia.
8.
Ak členskému štátu vznikne v určitej oblasti, ktorá bola predmetom zosúlaďovacích opatrení, špecifický problém verejného zdravia, dá tento do pozornosti Komisie, ktorá okamžite preskúma, či treba Rade navrhnúť príslušné opatrenia.
9.
Odchylne od postupov stanovených v článkoch 226 a 227 môže Komisia alebo ktorýkoľvek členský štát podať vec priamo Súdnemu dvoru, ak sa domnieva, že iný členský štát neprimerane využíva právomoci stanovené v tomto článku.
10.
Zosúlaďovacie opatrenia uvedené vyššie obsahujú v odôvodnených prípadoch aj ochrannú doložku oprávňujúcu členské štáty, aby z jedného alebo viacerých dôvodov nehospodárskej povahy uvedených v článku 30 prijali dočasné opatrenia podliehajúce kontrolnému postupu Spoločenstva.
Zmluvy o ES.
Článok 175 ods. 1 sa odvoláva na ciele článku 174
Článok 174 ods. 1
1.
Politika Spoločenstva v oblasti životného prostredia prispieva k uskutočňovaniu nasledujúcich cieľov:
— udržiavanie, ochrana a zlepšovanie kvality životného prostredia,
— ochrana ľudského zdravia,
— rozvážne a racionálne využívanie prírodných zdrojov,
— podpora opatrení na medzinárodnej úrovni pri riešení regionálnych alebo celosvetových
problémov životného prostredia. , a to najmä
— udržiavanie, ochranu a zlepšovanie kvality životného prostredia,
— ochranu ľudského zdravia,
— rozvážne a racionálne využívanie prírodných zdrojov,
— podporu opatrení na medzinárodnej úrovni pri riešení regionálnych alebo celosvetových
problémov životného prostredia.
Cieľ a obsah návrhu nariadenia a posúdenie jeho právneho základu
Článok 1 navrhovaného nariadenia znie takto: Toto nariadenie určuje pravidlá pre potravinárske prídavné látky používané v potravinách na zabezpečenie účinného fungovania vnútorného trhu a vysokého stupňa ochrany zdravia ľudí a ochrany spotrebiteľov.
Na uvedené účely toto nariadenie ustanovuje:
a) zoznamy v Spoločenstve schválených potravinárskych prídavných látok;
b) podmienky používania potravinárskych prídavných látok v potravinách, v potravinárskych prídavných látkach a v potravinárskych enzýmoch;
c) pravidlá označovania potravinárskych prídavných látok predávaných ako takých.
Odôvodnenia 1 až 21 sú nasledovné:
(1) Voľný pohyb bezpečných a zdravých potravín je základným aspektom vnútorného trhu a významne prispieva k zdraviu a blahu občanov a k ich ekonomickým a sociálnym záujmom.
(2) Pri vykonávaní politiky Spoločenstva by sa mala zabezpečovať vysoká úroveň ochrany ľudského života a zdravia.
Toto nariadenie nahrádza predchádzajúce smernice a rozhodnutia týkajúce sa potravinárskych prídavných látok povolených na používanie v potravinách s cieľom zabezpečiť účinné fungovanie vnútorného trhu a vysoký stupeň ochrany zdravia ľudí a záujmov spotrebiteľov prostredníctvom zrozumiteľných a racionálnych postupov.
(3) Toto nariadenie harmonizuje používanie potravinárskych prídavných látok v potravinách v Spoločenstve.
To zahŕňa používanie potravinárskych prídavných látok v potravinách, na ktoré sa vzťahuje smernica Rady 89/398/EHS z 3. mája 1989 o aproximácii právnych predpisov členských štátov, ktoré sa týkajú potravín na určité nutričné využitie a používanie určitých potravinárskych farbív na zdravotné označovanie mäsa a na zdobenie a pečiatkovanie vajec.
Harmonizuje aj používanie potravinárskych prídavných látok v potravinárskych prídavných látkach a v potravinárskych enzýmoch, pričom zabezpečuje ich bezpečnosť a kvalitu a uľahčuje ich skladovanie a používanie.
Posledná uvedená kategória nebola dosiaľ na úrovni Spoločenstva právne upravená.
(4) Potravinárske prídavné látky sú látky, ktoré sa bežne nekonzumujú ako samostatné potraviny, pridávajú sa však do potravín na technologické účely, ako je konzervovanie potravín.
Látky, ktoré sa pridávajú na účely dodania vône a/alebo chuti by sa nemali považovať za potravinárske prídavné látky.
Okrem toho, látky považované za potraviny, ktoré sa môžu používať na technologickú funkciu, napr. chlorid sodný, alebo šafran na prifarbovanie, a potravinárske enzýmy by tiež nemali spadať do rozsahu pôsobnosti tohto nariadenia.
Napokon, pokiaľ ide o enzýmy, vzťahuje sa na ne nariadenie (č.) …[o potravinárskych enzýmoch], ktoré vylučuje aplikáciu tohto nariadenia.
(5) Látky, ktoré sa nekonzumujú ako samostatné potraviny, ale zámerne sa používajú pri spracovaní potravín, a v konečných potravinách zostávajú len ako rezíduá a nemajú technologický účinok v konečnom výrobku (pomocné technologické látky), by nemali spadať pod pôsobnosť tohto nariadenia.
(6) Potravinárske prídavné látky by sa mali schváliť a používať, len ak spĺňajú kritériá stanovené v tomto nariadení.
Potravinárske prídavné látky musia byť pri používaní bezpečné, ich používanie musí byť technologicky nevyhnutné, nesmie zavádzať spotrebiteľa a musí byť pre spotrebiteľa užitočné.
(7) Potravinárske prídavné látky musia vždy zodpovedať schváleným špecifikáciám.
Špecifikácia by mala obsahovať informácie, podľa ktorých sa dá potravinárska prídavná látka adekvátne identifikovať, vrátane pôvodu a opisu prijateľných kritérií čistoty.
Už vypracované špecifikácie pre potravinárske prídavné látky, začlenené do smernice Komisie 95/31/ES z 5. júla 1995 ustanovujúcej osobitné kritériá čistoty týkajúce sa sladidiel na použitie v potravinách, do smernice 95/45/ES z 26. júla 1995, ktorou sa ustanovujú osobitné kritériá čistoty týkajúce sa farbív určených na používanie v potravinách a do smernice Komisie 96/77/ES z 2. decembra 1996 ustanovujúcej špecifické kritériá čistoty potravinárskych prídavných látok iných ako farbivá a sladidlá, by sa mali ponechať, kým nebudú príslušné prídavné látky zapísané do príloh k tomuto nariadeniu.
Vtedy sa špecifikácie týkajúce sa uvedených prídavných látok sústredia do jedného nariadenia.
Tieto špecifikácie by sa mali priamo vzťahovať na prídavné látky zaradené do zoznamov Spoločenstva v prílohách k tomuto nariadeniu.
Vzhľadom na komplexný charakter a podstatu takýchto špecifikácií by sa však v záujme jasnosti nemali ako také zaradiť do uvedených zoznamov Spoločenstva, ale mali by byť uvedené v jednom samostatnom nariadení alebo vo viacerých samostatných nariadeniach.
(8) Niektoré potravinárske prídavné látky sú povolené na konkrétne účely pre niektoré povolené vinárske praktiky a postupy.
Používanie týchto potravinárskych prídavných látok by malo byť v súlade s týmto nariadením a konkrétnymi ustanoveniami uvedenými v príslušných právnych predpisoch Spoločenstva.
(9) S cieľom zabezpečiť jednotnosť by sa malo posudzovanie rizika a schvaľovanie potravinárskych prídavných látok vykonávať v súlade s postupom ustanoveným v nariadení (ES) č. […], ktorým sa zriaďuje spoločný postup schvaľovania potravinárskych prídavných látok, potravinárskych enzýmov a potravinárskych aromatických látok.
(10) V zmysle nariadenia Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín, treba záležitosti, ktoré by mohli ovplyvniť verejné zdravie, konzultovať s Európskym úradom pre bezpečnosť potravín („úrad“).
(11) Potravinárska prídavná látka, ktorá spadá do pôsobnosti nariadenia Európskeho parlamentu a Rady (ES) č. 1829/2003 z 22. septembra 2003 o geneticky modifikovaných potravinách a krmivách by sa mala schváliť podľa uvedeného nariadenia skôr, než sa schváli v zmysle tohto nariadenia.
(12) Potravinárska prídavná látka už schválená v zmysle tohto nariadenia, ktorá sa pripravila odlišným spôsobom alebo z východiskových materiálov značne odlišných od tých, ktoré sa zaradili do posúdenia rizika vykonaného úradom, alebo ktorej špecifikácia sa líši od vymedzených špecifikácií, by sa mala predložiť úradu na zhodnotenie s dôrazom na špecifikácie.
Významne odlišné výrobné postupy alebo východiskové materiály by mohli znamenať, že sa výrobný postup zmení z rastlinnej extrakcie na fermentačnú výrobu s použitím mikroorganizmu alebo sa uplatní genetická modifikácia pôvodného mikroorganizmu.
(13) Potravinárske prídavné látky by sa mali sústavne sledovať a v prípade potreby prehodnocovať z hľadiska meniacich sa podmienok používania a nových vedeckých informácií.
(14) Členským štátom, v ktorých dosiaľ platí zákaz používania určitých prídavných látok v určitých potravinách považovaných za tradičné a vyrábaných na ich území, by sa malo dovoliť, aby si takýto zákaz naďalej zachovali.
Okrem toho, pokiaľ ide o také výrobky ako „Feta“ alebo „Salame cacciatore“, bez toho, aby boli dotknuté reštriktívnejšie pravidlá, sa toto nariadenie vzťahuje aj na používanie určitých označení podľa nariadenia (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín a nariadenia Rady (EHS) č. 2082/92 zo 14. júla 1992 o osvedčeniach špecifického charakteru na poľnohospodárske výrobky a potraviny.
(15) Potravinárske prídavné látky zostávajú predmetom všeobecných povinností týkajúcich sa označovania, ako je ustanovené smernicou 2000/13/ES, prípadne nariadeniami (ES) č. 1829/2003 a 1830/2003.
Okrem toho, v tomto nariadení by sa mali zachovať osobitné ustanovenia o označovaní potravinárskych prídavných látok predávaných výrobcovi alebo konečnému spotrebiteľovi.
(16) Opatrenia potrebné na vykonávanie tohto nariadenia by sa mali prijať v súlade s rozhodnutím Rady 1999/468/ES z 28. júna 1999, ktorým sa ustanovujú postupy na výkon vykonávacích právomocí prenesených na Komisiu.
(17) V záujme vypracovania a aktualizácie právnych predpisov Spoločenstva o potravinárskych prídavných látkach primeraným a účinným spôsobom je nevyhnutné zbierať údaje, zdieľať informácie a koordinovať prácu medzi členskými štátmi.
Z toho dôvodu môže byť užitočné vykonanie štúdií zameraných na konkrétne problémy s cieľom uľahčiť rozhodovací proces.
Je vhodné, aby Spoločenstvo takéto štúdie financovalo ako súčasť svojho rozpočtového postupu.
Na financovanie takýchto opatrení sa vzťahuje nariadenie Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá a v dôsledku toho právnym základom na financovanie uvedených opatrení bude nariadenie (ES) č. 882/2004.
(18) Členské štáty majú vykonávať úradné kontroly s cieľom zabezpečiť dodržiavanie tohto nariadenia v súlade s nariadením (ES) č. 882/2004.
(19) (...).
(20) V nadväznosti na schválenie tohto nariadenia by Komisia mala s pomocou stáleho výboru pre potravinový reťazec a zdravie zvierat preskúmať všetky existujúce povolenia z hľadiska iných kritérií ako je bezpečnosť, napríklad z hľadiska príjmu, technologickej nevyhnutnosti a potenciálneho zavádzania spotrebiteľa.
Všetky potravinárske prídavné látky, ktorých schvaľovanie má pokračovať na úrovni Spoločenstva, by sa mali previesť na zoznamy Spoločenstva v prílohách II a III k tomuto nariadeniu.
Do prílohy III k tomuto nariadeniu treba doplniť ostatné potravinárske prídavné látky používané v potravinárskych prídavných látkach a enzýmoch, a podmienky ich používania v súlade s nariadením (ES) č. […], ktorým sa zavádza spoločný postup schvaľovania potravinárskych prídavných látok, potravinárskych enzýmov a potravinárskych aromatických látok.
V snahe poskytnúť vhodné prechodné obdobie, ustanovenia v prílohe III, s výnimkou ustanovení týkajúcich sa nosičov potravinárskych prídavných látok, by sa nemali uplatňovať do [1.
1.
2011].
(21) Bez toho, aby bol dotknutý výsledok uvedeného preskúmania, v rámci jedného roka od prijatia tohto nariadenia by mala Komisia stanoviť program hodnotenia pre úrad na prehodnotenie bezpečnosti potravinárskych prídavných látok, ktoré už boli v Spoločenstve schválené.
Tento program by mal definovať potreby a poradie priorít, podľa ktorých sa majú schválené potravinárske prídavné látky preverovať.
Komisia zhŕňa obsah navrhovaného nariadenia takto:
Príprava nariadenia Európskeho parlamentu a Rady o potravinárskych prídavných látkach, ktorým sa stanovia zásady používania potravinárskych prídavných látok a stanoví sa pozitívny zoznam látok, ktoré sa môžu používať ako potravinárske prídavné látky.
Zrušenie smernice Rady 89/107/EHS o aproximácii právnych predpisov členských štátov týkajúcich sa potravinárskych prídavných látok povolených na použitie v potravinách určených na ľudskú spotrebu, smerníc Európskeho parlamentu a Rady 94/35/ES o sladidlách používaných v potravinách, 94/36/ES o farbivách pre použitie v potravinách a 95/2/ES o potravinárskych prídavných látkach iných ako farbivá a sladidlá a rozhodnutia Európskeho parlamentu a Rady č. 292/97/ES o zachovaní vnútroštátnych právnych predpisov zakazujúcich používanie niektorých prísad vo výrobe niektorých špecifických potravín.
Berie sa na vedomie, že dôvodová správa Komisie nedáva žiadne odôvodnenie toho, prečo sa ako právny základ využil len článok 95.
Posúdenie
S ohľadom na ustanovenia návrhu nariadenia a najmä na odôvodnenia uvedené in extenso vyššie sa výbor domnieva, že ciele ochrany ľudského zdravia a vytvorenia a fungovania vnútorného trhu sú navzájom nerozlučne spojené bez toho, aby jeden z nich bol druhoradý a nepriamy vo vzťahu k druhému.
Zdá sa, že ciele návrhu, ktoré súvisia s ochranou ľudského zdravia a vytvorením a fungovaním vnútorného trhu, sú v rovnováhe.
Preto sa výbor domnieva, že právnym základom by mal byť článok 95 i článok 175 Zmluvy o ES.
Záver
Výbor pre právne veci preto na schôdzi, ktorá sa konala 20. marca 2007, jednomyseľne
Na záverečnom hlasovaní boli prítomní: Giuseppe Gargani (predseda), Cristian Dumitrescu (podpredseda), Rainer Wieland (podpredseda), Francesco Enrico Speroni (podpredseda), Sharon Bowles, Mogens N. J. Camre, Marek Aleksander Czarnecki, Monica Frassoni, Jean-Paul Gauzès, Kurt Lechner, Klaus-Heiner Lehne, Katalin Lévai, Eva Lichtenberger, Toine Manders, Antonio Masip Hidalgo, Hans-Peter Mayer, Manuel Medina Ortega, Marie Panayotopoulos-Cassiotou, Michel Rocard, Aloyzas Sakalas, Gabriele Stauner, József Szájer, Jacques Toubon, Jaroslav Zvěřina, Tadeusz Zwiefka. rozhodol Vám odporučiť, aby bol právnym základom návrhu nariadenia Európskeho parlamentu a Rady o potravinárskych prídavných látkach, článok 95 a článok 175 Zmluvy o ES.
S úctou,
Giuseppe Gargani
POSTUP
Názov
Potravinárske prídavné látky
Referenčné čísla
KOM(2006)0428 - C6-0260/2006 - 2006/0145(COD)
Dátum predloženia v EP
28.7.2006
Gestorský výbor
dátum oznámenia na schôdzi
ENVI
5.9.2006
Výbory požiadané o stanovisko
dátum oznámenia na schôdzi
ITRE
5.9.2006
IMCO
5.9.2006
AGRI
5.9.2006
Bez predloženia stanoviska
dátum rozhodnutia
ITRE
4.10.2006
IMCO
13.9.2006
AGRI
11.9.2006
Spravodajca
dátum menovania
Åsa Westlund
14.9.2006
Námietky voči právnemu základu
dátum stanoviska JURI
JURI
20.3.2007
Prerokovanie vo výbore
26.2.2007
Dátum prijatia
11.4.2007
Výsledok záverečného hlasovania
+:
–:
0:
55
Poslanci prítomní na záverečnom hlasovaní
Adamos Adamou, Georgs Andrejevs, Margrete Auken, Liam Aylward, Pilar Ayuso, Johannes Blokland, John Bowis, Frieda Brepoels, Hiltrud Breyer, Dorette Corbey, Chris Davies, Avril Doyle, Mojca Drčar Murko, Anne Ferreira, Karl-Heinz Florenz, Françoise Grossetête, Cristina Gutiérrez-Cortines, Satu Hassi, Gyula Hegyi, Dan Jørgensen, Christa Klaß, Holger Krahmer, Aldis Kušķis, Peter Liese, Linda McAvan, Alexandru-Ioan Morţun, Roberto Musacchio, Riitta Myller, Péter Olajos, Miroslav Ouzký, Antonyia Parvanova, Vittorio Prodi, Frédérique Ries, Dagmar Roth-Behrendt, Guido Sacconi, Karin Scheele, Horst Schnellhardt, Kathy Sinnott, Antonios Trakatellis, Anja Weisgerber, Åsa Westlund, Glenis Willmott
Náhradníci prítomní na záverečnom hlasovaní
Giovanni Berlinguer, Jens-Peter Bonde, Iles Braghetto, Philip Bushill-Matthews, Antonio De Blasio, Christofer Fjellner, Rebecca Harms, Karin Jöns, Kartika Tamara Liotard, Jiří Maštálka, Miroslav Mikolášik, Stefan Sofianski, Andres Tarand, Lambert van Nistelrooij
Náhradníci (čl. 178 ods. 2) prítomní na záverečnom hlasovaní
Gabriela Creţu
